
Prologas 


Įėjimas į dr. Hanibalo Lekterio atminties rūmus skendi tam- 
soje, pačiame jo proto centre. Skląsųų įmanoma aptikti tik ap- 
čiuopomis. Šie keisti vartai atveria milžiniškas ryškiai apšviestas 
erdves, įrengtas ankstyvojo baroko stiliumi, ir koridorius bei kam- 
barius, dydžiu besivaržančius su Topkapio muziejumi“. 

Aplink gausu erdviai išdėstytų ir puikiai apšviestų eksponatų. 
Kiekvienas jų susietas su atsiminimais, geometrine progresija su- 
žadinančiais kitus atsiminimus. 

Pirmiesiems Hanibalo Lekterio metams skirtos erdvės skiriasi 
nuo kitų archyvų, nes yra nepilnos. Kai kurios jų tėra nejudantys 
paveikslėliai — fragmentiški, it tapytos Atikos vazų šukės, sulip- 
dytos baltu gipsu. Kitos pripildytos garsų ir judesio: tarpusavyje 
besigrumiančių, tamsoje ryškiai žaižaruojančių didžiulių gyvačių. 
Ten, kur pars Hanibalas negali patekti, sklinda maldavimai ir 
riksmai. Tačiau koridoriuose negirdėti riksmų. Jums panorėjus 
ten skamba muzika. 

Rūmai pradėti statyti Hanibalo studijų pradžioje. Per tuos me- 
cus, kol buvo izoliuotas, jis patobulino ir praplėtė savo atminties 
rezidenciją. Sukaupti turtai palaikė jo dvasią tuo laiku, kai pri- 
žiūrėtojai nedavė knygų. 

Tvankioje Hanibalo minčių tamsybėje pamėginkime drauge 
apčiuopti vartų skląstį. Jį radę įsivaizduokime koridoriuose skam- 
bėsiančią muziką ir nesidairydami kairėn nei dešinėn patraukime 
tiesiai į Pradžios menę, kurios eksponatai labiausiai nuotrupiniai. 
* Topkapio muziejus įkurtas Topkapio rūmuose, kurie beveik keturis šimtus 

metų (iki XIX amžiaus vidurio) buvo Otomanų sultonų rezidencija Srambu- 


le. 1453 m. užkariavus Konstantinopolį pastatyti rūmai palaipsniui augo ir 
plėtėsi, ko! tapo itin didžiuliu ir sudėtingu kompleksu. 


Papildysime juos kitur surinktomis žiniomis: iš karo ir polici- 
jos įrašų, apklausų ir teismo ekspertizių bei bežadžių negyvėlių 
kūnų padėties. Neseniai atrasti Roberto Lekterio laiškai galbūt 
padės patikslinti Hanibalo biografijos duomenis, nes jis lengva 
ranka kaitaliojo datas klaidindamas valdžios institucijas ir savo 
metraštininkus. Pasistengę išvysime, kaip viduje tūnantis žvėris 


atsiplėšia nuo spenio ir skverbdamasis prieš vėją įžengia į pasaulį. 


Tai pirmasis dalykas, 
Kurį supratau: 
Laikas — tai kirvio aidas 


Miške. 


Filipas Larkinas 


Hanibalas Nuožmusis (gyvenęs 1365-1428 metais) per pen- 
kerius metus pastatė Lekterio pilį įdarbinęs karius, Žalgirio mū- 
šyje paimtus į nelaisvę. Tą pačią dieną, kai tik jo vėliava suplevė- 
savo virš pastatytų kuorų, jis susikvietė belaisvius į kiemą ir, pra- 
bilęs į vyrus nuo kartuvių pakylos, kaip ir buvo žadėjęs, paleido 
juos namo. Tačiau dėl gardaus maisto daugelis pasiliko jam tar- 
nauti. 

Po penkių šimtų metų Hanibalas Lekteris, aštuonmetis ir aš- 
tuntasis šio vardo nešiotojas, stovėjo kieme su savo mažąja sesute 
Miša ir mėtė duoną juodosioms gulbėms į tamsų pilies griovio 
vandenį. Miša, kad neparpultų, laikėsi įsitvėrusi Hanibalui į ran- 
ką, tačiau kelis kartus metusi vis tiek nepataikė į vandenį. Di- 
džiulis karpis sujudino plūduriuojančius lelijų lapus, o pasibaidę 
laumžirgiai šovė į viršų. 

Staiga stambuolis gulbinas išsikepurnėjo iš vandens ir kliuvi- 
nėdamas striukomis kojomis bei grėsmingai šnypšdamas patrau- 
kė vaikų link. Visą gyvenimą pažinojęs Hanibalą gulbinas vis tiek 
slinko artyn juodais sparnais užtemdydamas dalį dangaus. 

— Oi, Aniba! — sušuko Miša ir puolė slėptis už Hanibalo kojos. 

Hanibalas pastvėrė gluosnio šakas ir pakėlė rankas į pečių aukš- 
tį, kaip jį buvo pamokęs tėvas. Šitaip jo rankų siekis tapo dar 
platesnis. Gulbinas stabtelėjo, įvertino ilgesnius Hanibalo „spar- 
nus“ ir grįžo į vandenį. 

— Ir taip kiekvieną dieną... nenusibodo?.. — burbtelėjo paukš- 
čiui Hanibalas. Tačiau ši diena buvo kitokia — berniukas svarstė, 
kur paspruko gulbės. 

Susijaudinusi Miša pametė duoną ant drėgnos žemės. Kai Ha- 


nibalas pasilenkė jai padėti, mažė su malonumu savo dailia žvaigž- 

dės formos rankele išterliojo jam nosį purvu. Brolis tekšrelėjo pur- 
vo ant šesutės nosies galo ir abu prajuko iš savo atvaizdų griovio 
vandenyje. 

Vaikai pajuto, kaip tris kartus smarkiai dunkstelėjo žemė, - jų 
veidai išskydo pasišiaušusiame vandenyje. Tolimų sprogimų ai- 
das nusirito laukais. Hanibalas pačiupo seserį ir pasileido į pilį. 

Kieme stovėjo medžioklės vežimas, į kurį buvo įkinkytas smar- 
kus sunkiasvoris arklys Cezaris. Arklininko prijuostę apsijuosęs 
Berntas ir tarnas Lotaras į vežimą krovė nedideles dėžes. Virėjas 
išnešė priešpiečius. 

— Ponaiti Lekteri, ponia jus kviečia į savo kambarį, — tarė vi- 
rėjas. 

Hanibalas paliko Mišą auklei ir nudūmė išduobrais laiptais į 
viršų. 

Hanibalui patiko motinos kambarys. Jis buvo kupinas kvapų, 
iš medžio išskaptuotų veidų, tapytomis lubomis: ponios Lekter 
venomis tekėjo tiek Sforcų, tiek Viskončių giminės kraujas, tad 
kambario apdailą ji atsivežė iš Milano. 

Motina buvo susijaudinusi. Šviesiai kaštoninėse akyse raudo- 
niu kibirkščiavo šviesos atspindžiai. Hanibalas laikė brangenybių 
dėžutę, o ponia Lekter priglaudė cherubino lūpas prie liejinio, ir 
slaptoji dėželė atsivėrė. Ji sužėrė brangenybes, įdėjo ir laiškų pluoš- 
telį, bet viskas netilpo. 

Hanibalui pasirode, kad mama panaši į savo senelę, kurios 
portretą kamėjoje ji taip pat uždarė dėžutėje. 

Lubos ištapytos debesimis. Kai buvo kūdikis, žįsdamas atsimerk- 
davo ir matydavo motinos krūtis susiliejusias su debesimis. Jos palai- 
dinės kraštai lietė j0 veidą. Dar ir žindyvė... Auksinis jos kryželis 
švytėjo lyg saulė tarp milžiniškų debesų ir, ka? jį apglebdavo, įsirėž- 
davo jam į skruostą. Ji trindavo kryžiaus žymę nuo jo odos, kad 
nespėtų pamatyti ponia. 

Tačiau staiga tarpduryje pasirodė tėvas apskaitos knygomis 
nešinas. 


— Simoneta, laikas keliauti. 

Vaikų baltiniai buvo sukrauti į varinę Mišos vonią. Ponia tarp 
jų įdėjo ir dėžutę. Apsidairiusi, nuo trikojo stovelio, padėto ant 
indaujos, nukėlė nedidelį Venecijos paveikslėlį, akimirką pamąs- 
te ir padavė jį Hanibalui. 

— Nunešk jį virėjui. Laikyk už rėmelio, — nusišypsojo jam. — 
Neištepliok kitos pusės. 

Lotaras nunešė vonią į vežimą, stovėjusį kieme. Miša sutrikusi 
dėl tokio sambrūzdžio nerimavo. 

Hanibalas kilstelėjo Mišą, kad ji papliaukšnorų Cezariui gal- 
vą. Ji kelis kartus spustelėjo arklio snukį, tikrindama, ar šis išleis 
kokį garsą. Hanibalas pasėmė saują grūdų ir išbarstė juos kieme 
ant grindinio raide „M“. Prie jų sulekė balandžiai — tapo gyva 
paukščių „M“. Tokią pat raidę Hanibalas nubraižė Mišos delne. 
Mergaitei buvo besukanką treji, tačiau brolis jau neteko vilties, 
kad sesuo kada nors išmoks skaityti. 

— „M“ reiškia „Miša“! — tarė jis. Ji kvatodamasi lakstė tarp 
paukščių, siaučiančių aplink ją, sukančių ratus virš kuorų, tū- 
piančių varpinėje. 

Baltais virtuvės drabužiais apsivilkęs stambus vyras, virėjas, iš- 
nešė priešpiečius. Arklys viena akimi žvilgtelėjo į virėją ir nulydė- 
jo jį karpydamas ausimi. Kai Cezaris tebuvo kumeliukas, storulis 
ne kartą garsiai plūsdamas ir šluotražiu pliekdamas pasturgalį jį 
gynė iš daržo. 

— Pasiliksiu ir padėsiu tau sukrauti virtuvės rakandus, — pasi- 
stūlė virėjui ponas Jakovas. 

— Važiuokite su berniuku, — atsakė virėjas. 

Grafas Lekteris įkėlė Mišą į vežimą. Hanibalas ją apkabino. 
Tada grafas suėmė Hanibalo veidą rankomis. Pajutęs virpančias 
tėvo rankas nustebęs Hanibalas įdėmiai pažvelgė į tėvo veidą. 

— Trys lektuvai subombardavo geležinkelio bėgius. Pulkinin- 
kas Timka tvirtina, kad mums liko bent savaitė, jei jie apskritai 
pasieks šias vietas, o tada kovos užvirs palei pagrindinius kelius. 
Medžioklės namelyje būsime saugūs. 

Tai buvo antroji Barbarososoperacijos - žaibiško Hitlerio įstver- 


žimo į Rusiją per Rytų Europą - diena. 


Berntas žengė miško keliuku prieš vežimo pirmagalį, saugo- 
damas arklio snukį ir šveicariška alebarda kapodamas peraugu- 
sias šakas. 

Iš paskos raitas ant kumelės, su knygų prikimštais balnakrep- 
šiais jojo ponas Jakovas. Jis nebuvo pratęs keliauti raitomis, tad 
stipriai įsitvėrė arklio kaklo, kad pralįstų po šakomis. Ten, kur 
keliukas tapdavo status, jis nulipdavo nuo arklio ir drauge su Lo- 
taru, Berntu ir pačiu grafu Lekteriu stumdavo vežimą. Šakos traš- 
kėdamos susiglausdavo už jų ir vėl uždengdavo taką. 

Hanibalas uodė ratų traiškomų žolynų ir šiltų Mišos, įsitaisiu- 
sios jo glėbyje, plaukų kvapą. Jis stebėjo aukštai pralekiančius 
vokiečių bombonešius. Jų išmetamųjų dujų takai išraižė penkli- 
nę. Hanibalas niūniavo seseriai melodiją, kurią danguje užrašė 
juodi zenitinės artilerijos dūmai. Melodija neteikė džiaugsmo. 

— Ne, — tarė Miša. - Aniba, padainuok Das Mannlein!- Ir abu 
kartu linguojančiame vežime uždainavo apie paslaptingą miškų 
žmogutį. Prie jų prisijungė auklė, o ponas Jakovas pritarė raitas 
ant arklio, nors ir nebuvo linkęs dainuoti vokiškai. 


Ein Mūnnlein stebt im Walde ganz still und stumm, 
Es bat von lauter Purpur ein Mūntlein um, 
Sagt, wer mag das Mūnnlein sein 


Das da stebt im Walde allein 
Mit dem purpurroten Mūntelein...* 


* Miške žmogutis stovi tylus ir nebylus 
Apsiaustas purpurinis dengia jo pečius. 
Ir kas gi tas žmogutis, ' 

Kur vienas tarp miškų 
Stovi apsigaubęs purpuro švarku? (v04.) 

Po dviejų varginančių valandų jie pasiekė aukštų medžių den- 
giamą proskyną. 

Per tris šimtus metų medžioklės namelis iš menkos pastogės 
virto patogiu miško prieglobsčiu, pusiau apkaltu medžiu ir deng- 
tu stačiašlaičiu stogu, sergstinčiu nuo sniego. Ten stovėjo ir dar- 
žinė su dviem gardais bei barakas, o už namelio — Viktorijos laikų 
stiliaus išvietė, perdėtai išdabinta medžio drožiniais ir dengta vos 
kyšančiu virš gyvatvorės stogeliu. 

Namelio pamatuose tebebuvo matyti aukuro, kurį Tamsiai- 
siais amžiais pastatė žaltį garbinusi tauta, akmenys. 

Lorarui nukirtus kelias vynmedžio šakas, kad auklė galėtų at- 
verti langus, Hanibalas pastebėjo žaltį, sprunkantį iš tos senovi- 
nės Vietos. | 

Grafas Lekteris ranka braukė didžiulio arklio keterą, kol šis 
prie šulinio iš kibiro išgėrė pusantro galono vandens. 

— Berntai, kol grįši, virėjas jau bus sudėjęs virtuvės rakandus. 
Šiąnakt Cezaris tepailsi arklidėje. Jūs su virėju leiskitės iš Čia vos 
išaušus, nedelskite. Pageidaučiau, kad ryte pilyje jūsų nebebūtų. 


Atidžiai apžiūrinėdamas langus, nutaisęs kuo maloniausią veido 
išraišką, Vladis Grutas įžengė į Lekterio pilies kiemą. Pamojo ir 
šūktelėjo: 

— Sveiki! 

Grutas buvo gležno sudėjimo, murzinos šviesios spalvos plau- 
kų, vilkėjo paprastus drabužius, o jo akys buvo tokios blankios ir 
žydros, jog panėšėjo į tuščio dangaus skritulėlius. Jis šūktelėjo: 

— Ei, ar yra kas namuose? 

Neišgirdęs atsakymo, įėjo pro virtuvės duris ir rado atsargų 
prikrautas dėžes, sustatytas ant grindų. Mikliai kyštelėjo kavos ir 
cukraus į savo kuprinę. Rūsio durys buvo atviros. Jis žvilgtelėjo 
žemyn ir ilgų laiptų apačioje išvydo šviesą. 

Įsiveržti į kitos būtybės urvą yra seniausias draudimas. Tačiau 
pasitaiko, jog tokie draudimų nepaisantys pašlemėkai patiria sting- 
dantį jaudulį — tokį, koks kilo, matyt, ir šį kartą. 

Nusileidęs laiptais Grutas pateko į skliautuotų pilies požemių 
vesą. Įsistebeilijęs pro arką pamatė atvirus geležinius vartus, sau- 
gojančius vyno rūsį. 

Kažkas sušnarėjo. Grutas matė sužymėtas lentynas, iki pat lu- 
bų nukrautas vyno buteliais, ir po patalpą šokčiojanų didžiulį 
virėjo šešėlį — šis pasišviesdamas dviem žibintais darbavosi. Ant 
degustavimo stalo, stovėjusio patalpos viduryje, gulėjo kerurkam- 
piai susukti ryšuliai ir nedidelis paveikslas ;mantriuose rėmuose. 

Išvydęs tą šunsnukį virėją Grutas nusiviepė. Atsukęs plačią nu- 
garą į duris virėjas kažką veikė prie stalo. Sušnarėjo popierius. 

Slėpdamasis laiptų šešėlyje Grutas prisišliejo prie sienos. 

Virėjas suvyniojo paveikslą į popierių, apsuko dirželiu ir suri- 
šo ryšulį. Laisvąja ranka laikydamas žibintą jis siektelėjo geležinio 
stetyno, kabėjusio virš degustavimo stalo, ir truktelėjo jį žemyn. 
Kažkas trakštelėjo — vienas lentynos šonas vyno rūsio gale keletą 
centimetrų pasislinko nuo sienos. Vyriams gergždžiant vyriškis 
atitraukė lentyną nuo sienos. Už jos buvo durys. 

Virėjas įžengė į slaptavietę už vyno rūsio ir pakabino vieną 
žibintą. Tada sunešė ryšulius. 

Kai jis nusigręžęs nuo durų stūmė atgal vyno rūsio lentyną, 
Gruras pasileido laiptais į viršų. Lauke jis išgirdo šūvį. Iš apačios 
atsklido balsas: 

— Kas ten?! 

Nors buvo storulis, virėjas vikriai kopė paskui jį. 

— Stok! Velnias tave Čia atnešė! 

Grutas mojuodamas ir švilpdamas prabėgo pro virtuvę ir išlė- 
kė į kiemą. 

Pastvėręs iš kampo lazdą virėjas pasileido per virtuvę į kiemą, 
bet staiga tarpduryje išvydo siluetą — abejonių nekeliančią šalmo 
formą. Į patalpą įžengė trys vokiečių desantininkai su automa- 
tais. Grutas stovėjo už jų. 

— Labas, virėjėli, — nusišaipė Grutas. Iš dėžės, stovėjusios ant 


žemės, jis ištraukė sūdytą kumpį. 

— Padėk mėsą, — įsakė vokietis kapralas nukreipęs ginklą į Grutą 
taip pat ryžtingai, kaip ir raikydamasis į virėją. — Eik lauk, keliau- 


si su patruliais. 


Pilies link besileidžiančiu taku keliauti buvo lengviau. Berntas 
smaginosi vadeliodamas tuščią vežimą ir apsukęs vadeles aplink 
ranką degės: pypkę. Pasiekęs miško pakraštį pamanė regis nuo 
aukšto medžio kylantį gandrą. Privažiavęs arčiau suprato, kad plaz- 
da baltas audinys — aukštai šakose įstrigęs nupjautomis virvėmis 
parašiutas. Berntas stabtelėjo. Padėjęs pypkę nuslydo nuo pasos- 
tės. Apkabinęs Cezario snukį kažką pašnabždėjo jam į ausį. To- 
liau neramiai dairydamasis leidosi pėsčiomis. 

Ant žemesnės šakos kyburiavo visai neseniai pakartas, prastais 
drabužiais apsivilkęs žmogelis — kilpa smarkiai įsirėžusi į kaklą, 
veidas pamėlęs ir pajuodęs, purvini batai pusmetrį pakilę virš že- 
mės. Berntas tuoj pat atsisuko į vežimą dairydamasis, kur galėtų 
jį siaurame kelyje apgręžti. Dabar vyriškiui jo paries batai, besire- 
miantys į grublėtą žemę, atrodė kažkaip keistai. 

Iš už medžių išlindo trys vokiečių kareiviai su seržantu bei šeši 
vyrai civiline apranga. Seržantas pasvarstęs truktelėjo automato 
spyną. Berntas vieną iš vyrų pažino. 

— Grutas, — tepasakė. 

— Berntas, gerasis Berntas, kuris visada išmokdavo pamokas, — 
tarė Grutas. Jis priėjo prie Bernto iš pažiūros gana draugiškai šyp- 
sodamasis. 

— Jis geba valdyti arklį, — vokiečių seržantui paaiškino Grutas. 

— Gal jis tavo draugas? — paklausė seržantas. 

— Kad ne, — atsakė Grutas ir spjovė Berntui į veidą. — Aš juk 
pakoriau vieną, tiesa? Aną taip pat pažinojau. Kodel mes einame 
pėsčiomis? — Ir tyliai pridūrė: — Nušausiu jį pilyje, jei grąžinsite 


mano ginklą. 


Blitzkrieg, žaibiškasis Hitlerio karas, vyko greičiau nei įsivaiz- 
duota. Pilyje Berntas pamatė grupę SS pajėgų Totenkopf- „Kau- 
kolės“ — divizijos narių. Šalia griovio stovėjo du Pa2nze7 tankai su 
prieštankiniais pabūklais ir keli pusiau vikšriniai sunkvežimiai. 

Sodininkas Ernstas kniūbsčias gulėjo darže, o aplink jo galvą 
sukosi mėsinės musės. 

Tokį vaizdą Berntas pamatė iš vežimo. Vežime sėdėjo vien 
vokiečiai. Grutui ir kitiems teko žingsniuoti iš paskos. Jie tebuvo 
Hilfswillige* arba Hiwis — vietos gyventojai, savanoriškai pagel- 
bėję okupantams naciams. 

Berntas stebėjo, kaip du kareiviai nuo aukštų pilies kuorų nu- 
leidžia Lekterio vėliavą su šerno simboliu ir vietoj jos iškelia radi- 
jo anteną bei vėliavą su svastikos ženklu. 

Majoras juoda SS uniforma su Totenkopf kaukolės ženklu 1š- 
ėjo iš pilies apžiūrėti Cezario. 

— Išties puikus, tačiau jo ketera per plati joti, — tarė apgailes- 
taudamas. Pasirucšęs jojimo kelnes bei pentinus jis ketino papra- 
mogauti. — Tačiau tiks ir kitas Žirgas. 

Už jo du smogikai iš pastato išstūmė virėją. 

— Kur visa šeima? 

— Londone, pone, - atsakė Berntas. — Ar galiu uždengti Ern- 
sto kūną? 

Majoras mostelėjo seržantui, ir šis į;rėmė Schmeisser pistoleto 
vamzdį Berntui po smakru. 

— O kas uždengs tavąjį? Pauostyk vamzdį. Jis teberūksta. Jis 
gali ištaškyti ir tavo sukruštas smegenis, — tarė majoras. — Kur 


šeima? 


* Savanoris (vok.). 

Berntas nugurkė seiles. 

— Pabėgo į Londoną, pone. 

— Ar tu žydas? 

— Ne, pone. 

— Čigonas? 

— Ne, pone. 

Jis žvilgtelėjo į laiškų pluoštelį, rastą namuose ant rašomojo 
stalo. 

— Čia guli laiškas Jakovui. Ar tu esi žydas Jakovas? 

— Tai mokytojas. Seniai išvykęs. 

Majoras apžiūrėjo Bernto ausų spenelius norėdamas įsitikinti, 
ar jie nepradurti. 

— Parodyk seržantui savo pimpalą. — Ir pridūrė: - Užmušti 
tave ar dirbsi? 

— Pone, visi šie žmonės pažįsta vieni kitus, — tarė seržantas. 

— Tikrai? Gal jie jaučia simpatiją vienas kitam? - jis atsisuko į 
Grutą. - Gal tu labiau rūpiniesi savo kraštiečiais nei esi atsidavęs 
mums, a, Hžwzs? 

Majoras atsigręžė į seržantą: 

— Ar bent vienas jų mums iš tikrųjų reikalingas? 

Seržantas nusitaikė į Grutą ir jo vyrus. 

— Virėjas — žydas, — tarė Grutas. — O štai jums naudingos vie- 
tos žinios: leiskite jam gaminti valgį ir pamatysite, jog nepraeis 
nė valanda, o jūs pakratysit kojas nuo žydiškų nuodų. - Jis stum- 
telėjo vieną iš savo vyrų į priekį. — Puodų prižiūrėtojas gali ga- 
minti — jis ir maitintojas, ir karys. 

Grutas lėtai išėjo į kiemo vidurį. Seržanto automato vamzdis 
sekė kiekvieną jo žingsnį. 

— Majore, mūvite Haidelbergo žiedą, o gilių randų nepaslėp- 
site. Čia — karo istorija, tokia, kokią kuriate pats. Tai Hanibalo 
Nuožmiojo egzekucijų vieta - Varaų akmuo. Čia žuvo daugybė 
narsiausių Kryžiuočių riterių. Ar ne laikas nuplauti akmenį žydų 
krauju? 


Majoras kilstelėjo antakius. 

- Jei nori priklausyti SS, privalai įrodyti, jog esi to vertas. - Jis 
linktelėjo SS seržantui. Šis ištraukė pistoletą iš dėklo. Ištuštinęs 
apkabą ir palikęs ten vienintelę kulką, padavė ginklą Grutui. Du 
smogikai nuvilko virėją prie Varny akmens. 

Atrodo, jog majorui labiau rūpėjo apžiūrėti arklį. Grutas įrė- 
mė pistoletą virėjui į galvą ir laukė, kol majoras atsisuks. Virėjas 
spjovė į budelį. 

Nuo kuorų pasipylė šūvio pabaidytos kregždės... 


Berntui prisakė gabenti baldus į karininkų kambarius viršuje. 
Jis apsižiūrėjo, ar nebus apsišlapinęs. Pastogės kambarėlyje girdė- 
jo radijo operatorių koduotus ir balso pranešimus, transliuoja- 
mus su baisiais trukdžiais. Bloknotu nešinas operatorius nudar- 
dėjo laiptais žemyn ir po kelių akimirkų grįžo ardyti įrangos. Jie 
traukė į rytus. 

Pro viršutinio aukšto langą Berntas stebėjo, kaip SS dalinys 
perduoda nešiojamąją radijo stotį nedidelei Panzer tanko įgulai. 
Grutas ir jo nevalyvi civiliai apdalyti vokiečių ginklais tempė vis- 
ką iš virtuvės ir, pagalbinių darbininkų padedami, krovė atsargas 
į pusiau vikšrinius sunkvežimius. Kareiviai sulipo į transporto 
priemones. Grutas puolė iš pilies jiems pavymui. Drauge su Grutu 
ir kitais kolaborantais dalinys patraukė Rusijos link. Rodos, jie 
užmiršo Berntą. 

Pilyje liko Panzer grenadierių būrys, apsiginklavęs kulkosvai- 
džiu ir radijo įrenginiu. Berntas, kol sutemo, tūnojo senojo bokš- 
to išvietėje. Negausi vokiečių įgula valgė virtuvėje (vienas iš jų 
ėjo sargybą kieme). Virtuvės spintelėje jie aptiko šiek tiek degti- 
nės. Berntas išslinko iš bokšto išvietės džiūgaudamas, kad negirgž- 
da akmeninės grindys. 

Jis žvilgtelėjo į radistų patalpą. Radijo įrenginys stovėjo ant 
ponios tualetinio stalelio, o kvepalų buteliukai mėtėsi ant grin- 
dų. Berntas įsistebeilijo į aparatą. Jis mąstė apie Ernstą, negyvą 
tysantį darže, ir virėją, su paskutiniu arodūsiu spjovusį į Grutą. 


Berntas įsmuko į kambarį. Juto privaląs atsiprašyti ponios už įsi- 

brovimą. Batais ir dviem radijo įrenginio bei įkroviklio ryšuliais 
nešinas, vienomis kojinėmis nulipo tarnybiniais laiptais ir išsmu- 
ko pro įtvirtintus vartus. Radijo įrenginys ir ranka sukamas gene- 
ratorius buvo sunkūs — svėrė daugiau nei dvidešimt kilogramų. 
Berntas nutempė juos į mišką ir paslėpė. Gailėjosi, kad nepavyko 


išvesti ir arklio. 


Šeimai susitelkus aplink ugniakurą liepsnos atšvaitai priere- 
moje žioravo ant dažytų medžioklės namelio sienojų ir blizgėjo 
dulkių apneštose medžioklės trofėjų akyse. Žvėrių galvos buvo 
senos, per daugybę metų plikai nutapšnotos ištisų kartų vaikų, 
siekdavusių jų pro viršutinės laiptų aikštelės turėklus. 

Auklė palei par židinį pastatė varinę Mišos vonelę, įpylė iš vir- 
dulio šilto vandens, priplakė muilo putų ir įkėlė mergaitę į van- 
denį. Vaikas patenkintas ėmė taškytis putomis. Auklė atnešė rankš- 
luosčių, pašildė juos prie ugnies. Hanibalas numovė vaikišką apy- 
rankę nuo Mišos riešo, pamerkė ją į muilo putas ir ėmė pro ją 
pūsti burbulus. Pakilę burbulai sklandė ore ryškiai atspindėdami 
veidus, kol sprogdavo virš ugnies. Mišai patiko gaudyti burbu- 
lus, tačiau ji norėjo atgauti savo apyrankę ir nenurimo, kol neat- 
gavo. 

Hanibalo motina nedideliu pianinu skambino barokinį kon- 
trapunktą. 

Tyliai liejosi muzika. Langus dengė apklotai. Lauke stojo nak- 
tis. Giria juodais sparnais apglėbė pabėgėlius. Staiga pasirodė 1š- 
vargęs Berntas. Muzika nutilo. Klausantis Bernto, grafo Lekterio 
akyse žibėjo ašaros. Hanibalo motina paėmė Berntą už rankos ir 


paplekšnojo. 


Vokiečiai išsyk ėmė vadinti Lietuvą Os:/and ir laikė ją menka 
Vokietijos kolonija, kurią, išnaikinus žemesniąsias slaviškos gy- 
vasties formas, ilgainiui galima apgyvendinti arijais. Keliais trau- 
kė vokiečių kolonos, traukiniai geležinkeliais gabeno artileriją į 


rytus. 

Rusų bombonešiai-naikintuvai bombardavo ir apšaudė karių 
būrius. Iš Rusijos atlėkę didžiuliai /Zušin bombonešiai ardė ri- 
kiuotes verždamiesi pro gausią priešlėktuvinių pabūklų, sumon- 


tuotų ant traukinių, ugnį. 


Juodosios gulbės lėkė kiek galėdamos aukščiau. Keturių juo- 
dųjų gulbių vora ištiesusios kaklus traukė į pietus, o brekštant 
virš jų ėmė riaumoti lėktuvai. 

Staiga sugriaudė artilerija. Gulbinas vedlys tik užsimojo spar- 
nais, bet pakirstas lėtai nusklendė žemyn. Kiti paukščiai sukdami 
plačius ratus ėmė gręžiotis, žvalgytis apačion ir leistis. Sužeistas 
gulbinas sunkiai žnektelėjo atvirame lauke ir nebepajudėjo. Jo 
mylimoji smigo žemyn iš paskos, tada puolė baksnoti jį snapu, 
plasnoti aplink neramiai rypuodama. 

Paukštis nė nekrustelėjo. Lauke sprogo sviedinys. Pievos pa- 
kraštyje, tarp medžių, sujudo rusų pėstininkai. Vokiečių tankas 
Panzer peršoko griovį ir kulkosvaidžiu pliekdamas medžius, vis 
grėsmingiau artėdamas nuriedėjo pieva. Gulbė išskleidė sparnus 
ir nesitraukė nuo savojo patino, nors tankas buvo platesnis už jos 
sparnus, o variklis gaudė taip garsiai, kaip ir jos paklaikusi širdis. 
Gulbė gynė draugą šnypšdama, pagaliau puolė plakti tanką pail- 
susiais sparnais. Tankas pervažiavo juos abu — mėsos ir plunksnų 


košė apvėlė zvimbiančių vikšrų grandis. 


Lekterių šeima miškuose išgyveno klaikius pusketvirtų metų 
— tiek, kiek truko Hitlerio kampanija į rytus. Žiemą ilgą miško 
taką, vedantį link medžioklės namelio, užversdavo sniegas, pava- 
sarį jis apaugdavo krūmais, o vasarą tankai nepravažiuodavo per 
pažliugusias pelkes. 

Pirmąją Žiemą medžioklės namelyje pakako miltų ir cukraus 
atsargų, tačiau svarbiausia, kad ten buvo ir statinės druskos. Ant- 
rąją Žiemą jie aptiko sušalusį arklį. Sukapoję kirviais susūdė mė- 
są. Sūdydavo ir upėtakius bei kurapkas. 

Kartais naktį iš miškų ateidavo Žmonės civiline apranga, tylūs 
it šešėliai. Grafas Lekteris ir Berntas kalbėdavo su jais lietuviškai. 
Kartą jie atgabeno krauju permirkusiais marškiniais vyrą. Auklei 
bešluostant veidą jis mirė kampe ant gulto. 

Kiekvieną dieną, jei tik sniego iškrisdavo pernelyg gausiai, ir 
buvo neįmanoma ieškoti maisto, ponas Jakovas imdavosi pamo- 
kų. Jis mokė anglų bei prancūzų kalbos (nors pastarosios — itin 
prastai), taip pat aiškino Romos katalikų bažnyčios istoriją, ypač 
pabrėždamas Jeruzalės apsiaustis. Visi klausėsi jo pamokų. Istori- 
nius įvykius bei Senojo Testamento pasakojimus jis paversdavo 
sukrečiančiomis istorijomis kartais jas padailindamas tiek, kad 
peržengdavo griežtas mokslingumo ribas. 

Matematikos Hanibalą jis mokė atskirai, nes pamokos vykda- 
vo kitiems nebepasiekiamo lygio. 

Tarp pono Jakovo knygų buvo oda įrištas Kristiano Huigenso 
Traktatas apie šviesą". Tai ypač žavėjo Hanibalą. Jam patiko sekti 
* Kristianas Huigensas (Christiaan Huygbens) - XVII-ojo amžiaus olandų ast- 

ronomas Ir matematikas. Patobulinęs teleskopą, jis pirmasis išvydo tikrąją 


Saturno žiedų formą. Jis išrado ir švytuoklinį laikrodį. 1790 metais paskelb- 
tame Traktate apie šviesą Auigensas įrodinėja šviesos bangų teoriją. 

Huigenso minčių eigą ir justi, kaip šis artėja prie atradimo. Tra4- 
tatas apie šviesą siejosi su akinančiu sniego spindesiu ir senuose 
langų stikluose vaivorykštės spalvomis lūžtančiais spinduliais. Hui- 
genso mąstymas buvo grakštus it grynos, abstrakčios žiemos lini- 
jos ar lapų dengiami dariniai. Kaip dėžutė, kuri spragteli atsiver- 
dama, o joje — visais atvejais galiojantis dėsnis. Tai kėlė tikrą jau- 
dulį, kurį Hanibalas ėmė justi tik išmokęs skaityti. 

Hanibalas Lekteris visada mokėjo skaityti — bent taip atrodė 
auklei. Kai jam tebuvo dveji, ji dažniausiai mažajam skaitydavo 
brolių Grimų pasakų knygą su medžio raižinių iliustracijomis, 
kuriose personažai buvo pavaizduoti su nusmailintais kojų pirštų 
nagais. Jis klausydavo skaitančios auklės atsirėmęs į ją galva ir 
sekdamas žodžius lape, o vėliau jį užtiko vieną, prispaudusį kaktą 
prie knygos. Jis atitraukė ją tiek, kad matytų raides, ir balsu skai- 
te auklės tarsena. 

Būdingiausias Hanibalo tėvo bruožas buvo smalsumas. Daug 
tikėdamasis iš sūnaus grafas Lekteris liepė tarnui pilies bibliote- 
koje nukelti sunkiuosius žodynus. Anglų, vokiečių kalbų žody- 
nai bei dvidešimt trys lietuvių kalbos žodyno tomai — ir Haniba- 
las, paliktas vienas tarp knygų. 

Kai jis buvo šešerių, berniukui nutiko trys svarbūs dalykai. 

Pirmiausia jis aptiko seną, ranka iliustruotą Euklido Elementų 
leidimą. Įrėmęs kaktą jis pirštu vedžiojo nors paveikslėlius. 

Tą paų rudenį likimas Hanibalui padovanojo mažąją sesutę 
Mišą. Miša atrodė panaši į susiraukšlėjusią raudoną voveraitę. Bro- 
lis tyliai apgailestavo, kad ji nepaveldėjo motinos grožio. 

Slegiamas savo minčių jis mąstė, kad būtų visai neblogai, jei 
virš pilies retkarčiais prasklendžiantis erelis pagriebtų mažąją se- 
sutę ir nuneštų į kokią smagių valstiečių trobelę, į tolimą šalį, kur 
visi žmonės panašūs į voverės, ir ji ten puikiai pritaptų. Tačiau 
Hanibalas taip pat suvokė ją nenumaldomai mylįs. Kai sesutė 
paaugo ir išmoko stebetis, jis užsidegė troškimu parodyti mergai- 


tei daugybę dalykų ir atskleisti atradimo džiaugsmą. 

Tais pačiais metais, kai Hanibalui suėjo šešeri, grafas Lekteris 
pastebėjo, kad sūnus remdamasis paties Euklido nurodymais mė- 
gina nustatyti pilies bokštų aukštį pagal šešėlių ilgį. Grafas Lekte- 
ris netruko rasti geresnių mokytojų — po šešių savaičių atvyko 
ponas Jakovas — beturtis mokslininkas iš Leipcigo. 

Grafas Lekteris bibliotekoje supažindino poną Jakovą su nau- 
juoju mokiniu ir paliko juos vienus. Šiltu oru biblioteka dvelkė 
šalčiu ir dūmais, kiaurai įsigėrusiais į pilies akmenis. 

— Tėtis sako, kad išmokysite mane daugelio dalykų. 

— Jei pageidaujate išmokti daugybės dalykų, galiu jums padėti. 

— Jis man teigia, kad jūs — didis mokslininkas. 

— Esu studentas. 

— Jis sakė mamai, kad jus išmetė iš universiteto. 

— Taip. 

— Kodėl? 

— Nes esu žydas, teisingiau — žydas aškenazis. 

— Aišku. Ar labai liūdite? 

— Kad esu žydas? Ne, esu laimingas. 

— Norėjau paklausti, ar liūdite, kad jus išmetė iš mokyklos? 

— Džiaugiuosi būdamas čia. 

— Svarstote, ar esu vertas, kad skirtumėte man laiko? 

— Hanibalai, kiekvienas žmogus vertas, kad skirtume jam lai- 
ko. Net jei iš pirmo žvilgsnio žmogus pasirodo nuobodus, terei- 
kia geriau įsižiūrėti, pažvelgti į jo vidy. 

— Arjus apgyvendino kambaryje su geležinėmis grotelėmis virš 
durų? 

— Taip. 

— Jis nebeužsirakina. 

— Mane tai nudžiugino. 

— Ten jie laikė dėdę Elgarą, - porino Hanibalas rikiuodamas 
prieš save rašiklius. — Tai vyko 1880 metais, kai manęs dar nebu- 
vo. Apžiūrėkite savo kambario lango stiklą. Stikle jis deimantu 


įrėžė darą. Šios knygos priklausė jam. 

Didžiulių odinių foliantų eilė užpildžiusi visą lentyną. Pasku- 
tinis pūpsojo apanglėjęs. 

— Kai lyja, kambaryje tvyro dūmų kvapas. Sienos buvo apli- 
pintos šieno gniutulais, kad prislopintų jo kalbas. 

— Ką turite mintyje sakydamas „jo kalbas“? 

— Jis kalbėdavo apie religiją, bet... Ar žinote, ką reiškia „gaš- 
lus“ arba „gašlybė ? 

— Taip. 

— Man pačiam šie žodžiai nėra visai aiškūs, bet manau, kad jie 
reiškia kažką, ko nedera sakyti Dievo motinos akivaizdoje. 

— Ir man taip atrodo, — tarė ponas Jakovas. 

— Jei pažvelgsite į datą stikle, tai yra būtent ta diena, kai tiesio- 
giniai saulės spinduliai kiekvienais metais pasiekdavo jo langą. 

— Jis laukdavo saulės. 

— Taip, ir būtent tą dieną ten susidegino. Sulaukęs saulės spin- 
dulių, jis padegė šieną monokliu, kuriuo naudojosi rašydamas 
šias knygas. 

Tada Hanibalas aprodė mokytojui Lekterio pilį. Jie perėjo kie- 
mą, kuriame styrojo didžiulis akmens luitas. Akmenyje buvo žie- 
das pančiams, o plokščiame jo paviršiuje — kirvio kirčių žymės. 

— Jūsų tėvas sakė, kad išmatavote bokštų aukštį. 

— Taip. 

— Kokio jie aukščio? 

— Pietinis bokštas siekia keturiasdešimt metrų, o antras - pus- 
metriu žemesnis. 

— Ką naudojote kaip gnomoną? 

— Akmenį. Išmatavau akmens aukštų ir jo šešėlio ilgį, tada — 
pilies šešėlio ilgį tą pačią valandą. 

— Akmens šonas nėra visiškai statmenas. 

— Panaudojau 7070 žaisliuką. 

— Ar jums pavyko atlikti abu matavimus vienu metu? 

— Ne, pone Jakovai. 


— Kokia paklaida galėjo atsirasti dėl šešėlių matavimo laiko? 


Hanibalas. Pradžia 25 


— Per keturias minutes Žemė pasisuka vieną laipsnį. Čia Var- 
nų akmuo. Auklė jį vadina Rabenstein. Jai uždrausta mane ant jo 
sodinti. 

— Suprantu, — tarė ponas Jakovas. — Jis meta ilgesnį šešėlį, nei 


man pasirodė. 


Jie įniko svarstyti įvairius klausimus. Hanibalas klibikščiuo- 
damas greta mokytojo, stebėjo, kaip šis bando priprasti kalbėtis 
su gerokai mažesniu už save. Kartais ponas Jakovas pasukdavo 
galvą į šoną ir prabildavo į tuštumą virš Hanibalo galvos tarsi 
užsimiršęs, kad bendrauja su vaiku. Hanibalas svarstė, ar vyriškis 
!Igisi pasivaikščiojimų ir pokalbių su savo amžiaus žmonėmis. 

Hanibalui buvo įdomu, ar ponas Jakovas sutaria su tarnu Lo- 
taru ir arklininku Berntu. Jie abu atrodė smarkūs ir gana apsuk- 
rūs bei tinkamai atliko savo darbą. Tačiau jų mintys rikiavosi 
kitaip. Hanibalas pastebėjo, kad ponas Jakovas nė nesistengė slėpti 
savo intelekto arba, priešingai, juo puikuotis, tačiau jis niekada 
tuo nepiktnaudžiavo. Laisvalaikiu ponas Jakovas Lotarą ir Bern- 
tą mokė išžvalgyti vietovę naudojantis laikinu teodolitu. Mūsų 
mokytojas pietaudavo su virėju ir, visos šeimos nuostabai, suge- 
bėjo iš jo išpešti šiek tiek primirštos 7:džs kalbos. 

Dvaro daržinėje gulėjo išardyta senovinė katapulta, kurią Ha- 
nibalas Nuožmusis naudojo prieš kryžiuočių riterius. Hanibalo 
gimtadienio proga ponas Jakovas, Lotaras ir Berntas surinko ją, 
pakeitė svaidyklę tvirtu nauju rąstu. Šia katapulta jie išsviedė virš 
pilies kuorų statinę vandens. Toji žnektelėjo tolimame pilies grio- 
vio krante sukeldama įspūdingą purslų stulpą ir išbaidydama brai- 
džiojusius paukščius. 

Tą savaitę Hanibalas patyrė tkriausią, išskirtinį vaikystės 
džiaugsmą. Naudodamas plyteles ir jų įspaudus smėlyje ponas 
Jakovas gimtadienio proga atskleidė nematematinį Pitagoro te- 
oremos įrodymą. Hanibalas apžiūrinėjo, vaikštinėjo aplink. Po- 


nas Jakovas pakėlęs vieną plytelę klausiamai kilstelėjo antakius: 

ar Hanibalas pageidautų pamatyti įrodymą dar kartą? Hanibalas 
suprato. Jis suprato taip staiga, tarsi pats būtų išsviestas katapul- 
tos. 

Ponas Jakovas retai atsinešdavo vadovėlių į pokalbius ir taip 
pat retai nurodydavo kurį nors iš jų. Sulaukęs aštuonerių Hani- 
balas paklausė, kodėl jis taip darąs. 

— Ar norėtumėte atsiminti viską? — paklausė ponas Jakovas. 

— Taip. 

— Atmintis ne visada neša palaimą. 

— Aš norėčiau atsiminti viską. 

— Vadinasi, jums reikia minčių rūmų, kuriuose galėtumėte 
saugoti įvairius dalykus. Tai būtų rūmai jūsų galvoje. 

— Ar tam būtini rūmai? 

— Statinys išaugs milžiniškas — lyg rūmai, — tarė ponas Jako- 
vas. — O jie gali būti ir gražūs. Koks kambarys, kokia puikiai 
pažįstama vieta jums atrodo gražiausia? 

— Mano mamos kambarys, - atsakė Hanibalas. 

— Taigi nuo jo ir pradėsime, — tarė ponas Jakovas. 

Dukart Hanibalas ir ponas Jakovas stebėjo, kaip saulė pavasa- 
rį paliečia dėdės Elgaro langą, o trečiaisiais metais jiems teko slaps- 
tytis miškuose. 


1944-45 metų žiema 


Žlugus Rytų frontui, Rusijos armija it lava nusirito per Rytų 
Europą, už savęs palikdama dūmų bei pelenų nykumą ir badau- 
jančius arba išžudytus gyventojus. 

Antruoju ir trečiuoju Baltarusijos frontu rusai iš rytų ir pietų 
keliavo Baltijos link persekiodami sutriuškintus, besitraukiančius 
SS pajėgų dalinius, žūtbūt mėginančius pasiekti krantą, iš kur 
tikėjosi laivais evakuotis į Daniją. 

Taip atėjo galas kolaborantų siekiams. Nors jie ištikimai žudė 
ir grobė savo ponams naciams, šaudė žydus bei čigonus, — nė 
vieno iš jų nepriėmė į SS. Jie vadinti Osttruppen“ ir, vargu, laikyti 
tikrais kariais. Tūkstančiai jų iki mirties pateko į vergiško darbo 
batalionus. 


Tačiau keli paspruko ir ėmė veikti patys... 


Dailus lietuviškas dvaras netoli Lenkijos sienos, iš vienos pu- 
sės atviras tarsi lėlių namelis — sprogęs artilerijos sviedinys išvertė 
sieną. Šeimos narių, išvytų Iš rūsio ir užmuštų pirmojo sprogimo 
metu, kūnai gulėjo virtuvėje, pirmajame aukšte. Žuvę kareiviai, 
vokiečiai ir rusai, tysojo sode. Pakraštyje sprogimo perplėštas per- 
pus stovėjo vokiečių štabo automobilis. 

SS majoras paramstytas sėdėjo ant kanapos prieš svetainės Ži- 
dinį. Jo kelnių klešnės buvo aplipusios sukrešėjusiu krauju. Ser- 
žantas nutraukė nuo lovos apklotą, užklojo majorą ir pakurstė 


ugnį, tačiau kambarys vis tiek stovėjo po atviru dangumi... Vy- 


* Rytų karinės pajėgos (v0k.). 

riškis nutraukė majoro batus — kojų pirštai buvo pajuodę. Staiga 
seržantas išgirdo lauke triukšmaujant. Nusitraukęs nuo peties ka- 
rabiną priėjo prie lango. 

Žvyrkeliu dardėjo pusiau vikšrinis greitosios pagalbos auto- 
mobilis — Rusijoje pagamintas Z/S-44, tačiau su Tarptautinio 
raudonojo kryžiaus ženklais. 

Pirmasis iš automobilio su baltu audeklu iššoko Grutas . 

— Mes šveicarai. Turite sužeistųjų? Kiek jūsų? 

Seržantas žvilgtelėjo pro petį. 

— Majore, ten medikai. Ar vyksite su jais, pone? 

Majoras linktelėjo galva. 

Grutas ir visa galva už jį aukštesnis Dortlichas iš automobilio 
ištraukė neštuvus. 

Seržantas išėjo pasikalbėti su jais. 

— Elkitės su juo atsargiai - kojos sužeistos. Kojų pirštai sustin- 
gę. Galbūt gangrenuoja dėl nuožvarbų. Ar turite lauko ligoninę? 

— Taip, žinoma, bet galiu operuoti ir čia, - atsakė Grutas ser- 
žantui ir du kartus iššovė jam į krūtinę. Net dulkės pakilo nuo 
uniformos. Vyro kojos sulinko. Jį peržengęs Grutas įėjo pro du- 
ris ir šovė į majorą po apklotu... 

Milkus, Kolnas ir Grencas išsirito iš pusiau vikšrinio automo- 
bilio. Jie vilkėjo keistą įvairiausių uniformų derinį: Lietuvos poli- 
cijos, Lietuvos medikų, Estijos medicinos tarnybos kapralų, Tarp- 
tautinio raudonojo kryžiaus, tačiau visi ryšėjo rankovių raiščius 
su didžiuliais medikų ženklais. 

Apkraustant mirusįjį tenka nemažai jį palankstyti: plėšikai var- 
go kriokdami ir niurgzdami, žarstydami popierius ir piniginėje 
laikytas fotografijas. Majoras tebebuvo gyvas. Jis ištiesė ranką į 
Milkų - šis numovė sužeistojo laikrodį ir įsibruko į kišenę. 

Grutas ir Dortlichas tempė iš namo susuktus apmušalus ir 
mėtė juos į sunkvežimio galą. 

Į medžiaginius neštuvus suvertė laikrodžius, auksinius pen- 


snė, žiedus. 

Iš miškų išriedėjo žiemos spalvomis užmaskuotas tankas — ru- 
sų 7-34. Kulkosvaidininkas stovėjo išlindęs pro liuką ir po lauką 
sukiojo pabūklą. 

Žmogus, slėpęsis pašiūrėje už ūkinio pastato, iššoko iš slėptu- 
vės ir laikydamas paauksuotos bronzos laikrodį, šokinėdamas per 
kūnus pasileido per lauką medžių link. 

Sukaleno tanko kulkosvaidis. Bėgęs plėšikas pasviro į priekį ir 
nuvirto greta laikrodžio - sumaitotu veidu šalia suknežinto cifer- 
blato; jo širdies ir laikrodžio tiksėjimas nutilo vienu metu. 

— Griebkit! — pasakė Grutas. 

Jie užmetė kūną ant neštuvuose sukrauto grobio. Tanko bokš- 
telis pasisuko į juos. Grutas sumosavo balta vėliava parodydamas 
į medikų ženklus ant sunkvežimio. Tankas nuriedėjo tolyn. 

Plėšikai dar kartą apsižvalgė po namą. Majoras tebebuvo gy- 
vas. Grutui einant pro šalį jis sugriebė šį už kelnių klešnės. Įsiki- 
bo rankomis į Gruto koją ir nepaleido. Grutas pasilenkė prie jo ir 
nurovė skiriamuosius ženklus nuo apykaklės. 

— Mes irgi turėjom gauti šituos ženklelius, — iškošė jis. — Gal 
kirminams labiau pasiseks?.. — Ir šovė majorui į krūtinę. Vyras 
paleido Gruto kelnių klešnę ir pažvelgė į savo tuščią delną tarsi 
smalsaudamas: kada ateis mano mirties valanda? 

Pusiau vikšrinis sunkvežimis šokčiojo lauku. Vikšrai malė kū- 
nus. Miške Grencas išmetė nušautąjį. 

Danguje pikiravęs bombonešis Sz4a spindinčiu pabūklu švilp- 
damas nusivijo rusų tanką. Prisidengusi miško tankme, užsida- 
riusi tanke įgula girdėjo sprogstančią tarp medžių bombą ir žvan- 


gančias į korpusą skeveldras bei šrapnelius. 


— Ar žinai, kokia šiandien diena? — paklausė Hanibalas me- 
džioklės namelyje valgydamas skystą avižinę košę. — Šiandien saulė 
pasiekia dėdės Elgaro langą. 

— Kurią valandą tai įvyks? — paklausė ponas Jakovas apsimetęs 
nežinąs. 

— Ji išlįs iš už bokšto maždaug pusę vienuoliktos, — tarė Hani- 
balas. 

— Tai buvo 1941 metais, - pasakė ponas Jakovas. — Ar, jūsų 
manymu, ji pasirodys tą pačią akimirką ir dabar? 

— Taip. 

— Tačiau metai ilgesni nei 365 dienos. 

— Pone Jakovai, juk šie metai yra po keliamųjų metų. Tokie 
patys buvo ir 1941-ieji, kai paskutinį kartą stebėjome saulę. 

— Vadinasi, kalendorius pritaikytas tobulai, o gal mes gyvena- 
me remdamiesi didžiulėmis pataisomis? 

Liepsnoje sutrakškėjo erškėtis. 

— Manau, tai du atskiri klausimai, - pasakė Hanibalas. 

Ponas Jakovas liko patenkintas, tačiau pateikė dar vieną klau- 
simą: 

— Ar 2000 merai bus keliamieji? 

— Ne... Taip, žinoma, jie bus keliamieji. 

— Ber jie dalijasi iš šimto, - gudravo ponas Jakovas. 

— Tačiau jie dalijasi ir iš keturių šimtų, — išpyškino Hanibalas. 

— Teisingai, — nusileido ponas Jakovas. — Pirmą kartą bus pri- 
taikyta Grigaliaus taisyklė. Galbūt rą dieną, išgyvenęs visas didži- 
ąsias pataisas, prisiminsite mūsų pokalbį. Šioje keistoje vietoje, — 


jis oriai pakėlė puodelį. — Už kitus metus Lekterio pilyje!. 

Traukdamas vandenį iš šulinio Lotaras pirmas išgirdo žema 
pavara veikiančio variklio riaumojimą ir šakų traškesį. Palikęs ki- 
birą ant šulinio rentinio, jis puolė į namelį net nenusivalęs kojų. 

Tarybinis tankas 7-34, užmaskuotas sniegu ir šiaudais, dar- 
dėjo į proskyną arkliams skirtu taku. Ant bokštelio rusiškai nu- 
tepliota: „Kerštas už mūsų tarybines mergaites!“ ir „Galas fašis- 
cams parazitams!“. Du baltai apsivilkę kareiviai sėdėjo ant tanko, 
tarp radiatorių. Bokštelis pasisuko ir pabūklas nusitaikė į namą. 
Pakilo liuko dangtis ir iš už kulkosvaidžio išlindo taikytojas balta 
žiemine uniforma su gobtuvu, pro kitą liuką — tanko vadas su 
ruporu. Mėgindamas perrėkti dyzelinio variklio tarškesį jis pa- 
kartojo pranešimą rusiškai ir vokiškai: 

— Mums reikia vandens! Nieko jums nedarysime ir neimsime 
jūsų maisto, jei patys nepaleisite nė šūvio. Jei pradėsite šaudyti — 
visi mirsite. Išeikite. Taikytojau, spyna ir užtaisas! Jei niekas ne- 
pasirodys, kol suskaičiuosiu iki dešimties — šauk! — Garsiai taukš- 
telėjo atlenkiama kulkosvaidžio spyna. 

Grafas Lekteris išėjo į lauką ir sustojo — tiesus, apšviestas sau- 
lės, neslėpdamas rankų. 

— Imkite vandens. Mes jums nekeliame pavojaus. 

Tanko vadas padėjo ruporą į šalį. 

— Visi išeikite, kad jus matyčiau. 

Grafas ir tanko vadas ilgokai žvelgė vienas į kitą. Vadas iškėlė 
ir atsuko savo delnus. Grafas — savuosius. 

Šeimininkas pasuko link namo. 

— Užeikite. 

Išvydęs šeimą vadas tarė: 

— Vaikai gali pasilikti viduje, kur šilta. - Tada atsigręžė į taiky- 
toją ir įgulą. — Pridenkite juos. Stebėkite viršutinį langą. Įjunkite 
pompą. O tu rūkyk, jei taip nori. 

Taikytojas atsismaukė apsauginius akinius ir prisidegė cigare- 
tę. Jis tebuvo berniūkštis blyškesne veido oda aplink akis. Išvydęs 


pro duris vogčiomis dirsčiojančią Mišą jai nusišypsojo. 

Prie tanko, tarp degalų ir vandens bakų, buvo pritvirtinta ne- 
didelė benzininė pompa su virviniu starteriu. 

Tankistas įleido į šulinį žarną su tinkliniu filtru ir keletą kartų 
trūktelėjus virvę pompa tarkštelėjo, sucypė ir ėmė veikti. 

Triukšmas užgožė pikiruojančio bombonešio Stuka gausmą, 
o kai šis atsidūrė beveik tiesiai virš kiemo, taikytojas puolė sukio- 
ti pabūklą, vargo keldamas kulkosvaidį ir puolė šaudyti, o blyk- 
čiojantis lėktuvo pabūklas jau varpė žemę. Iš tanko švilpė šūvių 
salvės, kliudytas artileristas tebešaudė sveikąja ranka. 

Priekinis Sžuka stiklas suaižėjo žvaigždėmis, piloto akinius ap- 
taškė krauju. Pikiruojantis bombonešis, nukirtęs medžių viršū- 
nes, rėžėsi į sodą. Sprogo degalų bakas, o pabūklas po smūgio 
nesiliovė šaudęs... 

Hanibalas, tysodamas ant namelio grindų, beveik užvirtęs ant 
Mišos, matė savo motiną — gulinčią kieme, pasruvusią krauju, 
liepsnojančiais drabužiais. 

— Būk čia! - sušuko Mišai ir pasileido prie motinos. Šaudme- 
nys lėktuve jau lydėsi. Iš pradžių lėtai, o vėliau vis greičiau apval- 
kalai lėkė atgal ir smigo į sniegą, liepsnos laižė likusią po sparnu 
bombą. Pilotas kabinoje nebegyvas. Aplink jo veidą, nudegusį 
iki kaukolės, liepsnojo šalikas ir šalmas. Už piloto drybsojo žuvęs 
artileristas. 

Kieme liko gyvas vienintelis Lotaras. Jis tiesė kruviną ranką 
link berniuko. Kai į kiemą motinos link pasileido ir Miša, vyriš- 
kis mėgino sugriebti ir parversti ją, bėgančią pro šalį, tačiau de- 
gančio lektuvo pabūklo sviedinys teškė jam taip, kad kraujai ap- 
liejo ir vaiką. Miša tik iškėlė rankas ir suriko į dangų. Hanibalas, 
bėręs sniegą ant degančių motinos drabužių, pašoko ir pasileido 
prie Mišos. Tebešvilpiant pavieniams šūviams nunešė ją į name- 
lio rūsį. Šūviai lauke rimo ir pagaliau kulkoms išsilydžius liovėsi. 
Dangus sutemo ir vėl šnypšdamos ant įkaitusio metalo ėmė kristi 
snaigės. 

Vėl tamsa ir sniegas. Atsidūręs tarp lavonų Hanibalas nė ne- 


nutuokė, kiek praėjo laiko; o snaigės sklendė žemyn ir tūpė ant 

motinos blakstienų ir plaukų. Jos vienintelės kūnas nepajuodo ir 
neapanglėjo. Hanibalas rimprelėjo ją, tačiau kūnas buvo prišalęs 
prie žemės. Krūtinė sustingusi į ledą, širdis nebeplakė. Berniukas 
uždengė motinos veidą nosine ir puolė versti ant jos sniegą. Palei 
mišką ėmė šmėžuoti juodi pavidalai. Vaiko žibinto atspindžiai 
žioravo vilkų akyse. Jis suriko ir sumosavo kastuvu. Miša užsi- 
spyrė eiti į lauką pas mamą, tad jam teko rinktis. Jis nusivedė 
Mišą vidun, o mirusiuosius paliko tamsai. Pono Jakovo knyga 
gulėjo nepaliesta prie jo apanglėjusios rankos, kol vilkas sugraužė 
odinį viršelį ir nulaižė sniegą, sumišusį su pono Jakovo smegeni- 
mis tarp išsklaidytų Huigenso Traktato apie šviesą lapų. 

Vaikai girdėjo lauke šnarpščiant ir urzgiant. Hanibalas įkūrė 
ugnį. Kad užgožtų garsus jis mėgino įkalbinti Mišą padainuoti ir 
pats jai dainavo. Mergaitė sėdėjo kumščiuose sugniaužusi brolio 
palto skverną. 

Ein Mūnnleim... 

Sniego dribsniai ant lango. Stiklo kampe radosi tamsus ratas, 
ištrintas pirštinės galu. Tamsiame rate pasirodė melsgana akis. 


Durys su trenksmu atsivėrė ir į vidų įžengė Grutas, Milkus ir 
Dortlichas. Hanibalas stvėrė nuo sienos ietį šernams medžioti, 
bet Grutas instinktyviai nukreipė ginklą į mergaičiukę. 

— Mesk ietį arba nušausiu mergaitę. Supranti? 

Plėšikai apspito Hanibalą ir Mišą. 

Grencas dar lauke pamojo privažiuoti pusiau vikšriniam sunk- 
vežimiui. Pritemdytos siauraakio sunkvežimio šviesos išryškino 
proskynos pakraštyje vilkų akis. Vienas vilkas jau kažką tempė. 

Vyrai susitelkė palei ugnį aplink vaikus. Susispietus taip arti, 
ugnies skleidžiamoje šilumoje, nuo plėšikų rūbų rvokstelėjo sals- 
telėjęs dvokas, susikaupęs per laukuose praleistas savaites ir su 
senu krauju įsigėręs į batų padus. Puodų prižiūrėtojas pagavo iš 
rūbų išlindusį vabalėlį ir sutraiškė jo galvą nykščio nagu. 

Atsigręžę į vaikus jie kosėjo. Užuodusi plėšrūnų alsavimą, mai- 
tėdų, mitusių beveik vien mėsa, kartais netgi sutraiškyta sunkve- 
žimio vikšrų, kerozę, Miša paslėpė veidą Hanibalo palte. Brolis 
globėjiškai ją apsupo jausdamas, kaip daužosi sesutės širdis. Dort- 
lichas paėmė Mišos košės dubenėlį ir godžiai viską surijo, ran- 
duorais ir plėvėtais pirštais nubraukdamas iš dubenėlio paskuti- 
nius lašus. Kolnas ištiesė savo dubenį, bet Dortlichas nieko jam 
nepaliko. 

Kolnas buvo kresno sudėjimo, o jo akys imdavo spindėti tik 
žvelgdamos į brangiuosius metalus. Jis numovė nuo riešo Mišos 
apyrankę ir įsibruko į kišenę. Hanibalas griebė plėšikui už ran- 
kos, tačiau Grencas sugnybo kaklą taip, kad ranka nutirpo. 

Tolumoje sudundėjo artilerija. 


(srutas tarė: 

— Jei pasirodys patrulis — nesvarbu, kurios pusės — mes Čia 
įrenginėjame lauko ligoninę. Išgelbėjome šiuos mažius ir sunk- 
vežimyje saugome jų šeimos turtą. Nuimkite Raudonojo kryžiaus 
ženklą nuo sunkvežimio ir pakabinkice jį virš durų. Dabar pat. 

— Anie du sušals, jei paliksi juos sunkvežimyje, — pasakė Puo- 
dų prižiūrėtojas. — Jie padėjo išsisukti nuo patrulio, gali ir dar 
kada praversti. 

— Nuvesk juos į ūkinį pastatą, — tarė Grutas. — Užrakink ten. 

— Kurgi jie eis? —- paklausė Grencas. - Kam pasipasakos? 

— Grencai, jie gali tau albaniškai papasakoti apie liūdną, su- 
mautą gyvenimą. Nešk savo subinę lauk ir padaryk, ką lieptas. 

Pūgoje Grencas iškėlė iš sunkvežimio dvi mažutes būtybes ir 


nuginė jas į daržinę. 


Grutas vyniojo vaikų kaklus plona grandine. Jų oda šiurpo. 
Kolnas užkabino sunkias spynas. Grutas ir Dortlichas prirakino 
Hanibalą ir Mišą prie viršutinės laiptų aikštelės turėklų, kad vai- 
kai nesipainiotų po kojomis ir būtų gerai matomi. Vienas iš jų, 
pravardžiuojamas Puodų prižiūrėtoju, jiems iš miegamojo atnešė 
naktinį puodą ir antklodę. 

Pro turėklų skersinius Hanibalas stebėjo, kaip įsibrovėliai me- 
ta į ugnį pianino kėdutę. Berniukas pakišo po grandine Mišos 
apykaklę, kad ši nekarotų tiesiog ant kaklo. 

Namelį užvertė sniegas, tik pro viršutinius langų stiklus tebe- 
siskverbe pilka šviesa. Aplink langus švilpiant sniegui ir gaudžiant 
vėjui namelis panėšėjo į didžiulį važiuojantį traukinį. Vaikai su- 
sisupo į antklodę ir į laiptinės kilimą. Mišos kosulys prislopo. 
Karšta jos kakta rėmėsi Hanibalui į skruostą. Iš po palto jis iš- 
traukė sužiedėjusios duonos plutelę ir įsidėjo į burną. Kai duona 
suminkštėjo, atidavė ją seseriai. 

Kas kelias valandas Grutas varė į lauką vieną iš savo vyrų nu- 
kasti sniego nuo durų ir tako šulinio link. Kartą Puodų prižiūrė- 
tojas prikaistuvyje išnešė į daržinę maisto likučius. 

Sniegu užvertė namą. Laikas slinko nesiliaujančioje gėloje. 
Maisto nebuvo - jo atsirado vėliau. Kolnas ir Milkus nuvilko 
prie ugniakuro Mišos vonelę, uždengę ją stora lenta, kurią svili- 
no. Puodų prižiūrėtojas kūreno ugnį knygomis ir mediniais salo- 
tų dubenimis. Vis užmesdamas akį į ugniakurą, jis mėgino atsig- 
riebti: pildė dienorašų ir tvarkė apskaitą. Sukrovęs smulkius pa- 
grobtus daiktus ant stalo ketino juos išrūšiuoti ir suskaičiuoti. 


Lapo viršuje savo voriška ranka surašė visų vyrų vardus: 

Vladis Grutas 
Zigmas Milkus 
Bronys Grencas 
Enrikas Dorilichas 
Petras Kolnas 

Paskutinį įrašė savo vardą — Kazys Porvikas. 

Po vardais surašė visų vyrų grobio dalį: auksinius pensnė, laik- 
rodžius, žiedus bei auskarus ir auksinius dantis, kuriuos laikė pa- 
vogtame sidabriniame puodelyje. 

Grutas ir Grencas iškratė visą medžioklės namelį: lyg apsėsti 
išdraskė visus stalčius, nuplėšė galines komodų lentas. 

Po penkių dienų oras pasitaisė. Plešikai apsiavė sniegbačiais, o 
Hanibalą su Miša nuvedė į daržinę. Hanibalas pastebėjo, kad iš 
barako kamino kyla dūmų sruogelė, dar pažvelgė į didžiulę Ceza- 
rio pasagą, prikaltą sėkmei virš durų, ir susirūpino, ar arklys tebe- 
gyvas. Grutas ir Dortlichas įstūmė vaikus į daržinę ir užrakino 
duris. Pro dvivėrių durų plyšį Hanibalas stebėjo, kaip vagys išsi- 
sklaidė po miškus. Daržinėje buvo labai šalta. Šiauduose mėtėsi 
vaikiškų drabužių gniutulėliai. Barako durys buvo uždarytos, bet 
neužrakintos. Hanibalui stumtelėjus jos atsivėrė. Susisupęs į vi- 
sas gūnias, ištrauktas iš gardų, ir kuo arčiau prisispaudęs prie ne- 
didelės krosnelės, tupėjo kokių aštuonerių metų berniukas. Jis 
buvo tamsaus veido, įdubusių akių, vilkėjo daugybę sluoksnių 
įvairiausių drabužių — taip pat ir mergaitiškų. Hanibalas pasodi- 
no Mišą už jo. Berniukas susigūžęs atsitraukė. 

— Labas. 

Hanibalas sveikinosi lietuviškai, vokiškai, angliškai ir lenkiš- 
kai. Berniukas neatsakė. Jo ausis ir pirštus dengė raudonos išbur- 
kusios nuožvarbos. Per visą ilgą dieną jam pavyko paaiškinti, kad 
jis iš Albanijos ir kalba tik savo kalba. Jo vardas esą Agonas. Ha- 
nibalas leido jam apgraibyti savo kišenes — vaikas buvo alkanas, 
tačiau Mišos liesti neleido. Hanibalas parodė, kad jis su seserimi 


norėtų pusės antklodžių, berniukas nesipriešino. Mažasis albanas 

krūpčiojo nuo kiekvieno garso, jo akys vis krypo į duris, jis vis 
judino ranką taip, tarsi kažką kapotų. 

Plėšikai sugrįžo prieš saulėlydį. Hanibalas vogčiomis žvilgte- 
lėjo pro dvivėrių durų plyšį. 

Jie vedėsi bado nukamuotą elniuką — vos gyvą ir klupinėjantį. 
Ant kaklo buvo užrišta kutuota, matyt, kažkokio apiplėšto dvaro 
užuolaida, o šone stirksojo strėle. Milkus pakėlė kirvį. 

— Neišlaistyk veltui kraujo, — tarė Puodų prižiūrėtojas lyg bū- 
tų išmanus virėjas. 

Švytinčiomis akimis su savo dubeniu prilėkė Kolnas. Kieme 
pasigirdo riksmas. Hanibalas uždengė Mišai ausis, kad ji neiš- 
girstų kirvio smūgio. Albanas berniukas verkė... 

Vėliau, kai visi jau pavalgė, Puodų prižiūrėtojas davė vaikams 
pagraužti kaulą su trupučiu mėsos ir sausgyslių. Hanibalas at- 
kando ir sukramtęs mėsą atidavė Mišai. Perduodant pirštais te- 
kėjo sultys, todėl jis seserį maitino iš burnos į burną. Plėšikai 
nuvedė Hanibalą ir Mišą atgal į namelį ir vėl prirakino prie bal- 
kono turėklų, o albanas berniukas liko daržinėje vienas. Miša karš- 
čiavo, tad Hanibalas laikė ją tvirtai apglėbęs po šaltu, dulkėmis 
pradvisusiu užtiesalu. 

Įsisiautėjo gripas: vyrai gulėjo kiek įmanydami arčiau prie blės- 
tančios ugnies, kosėjo vienas į kitą. Radęs Kolno šukas Milkus 
čiulpė nuo jų riebalus. Elniuko kaukolė pūpsojo vonioje, ant jos 
nebebuvo likę nė plaušelio mėsos. 

Vėliau vėl atsirado mėsos ir vyrai valgė inkšdami, nė nepa- 
žvelgdami vienas į kitą. Puodų prižiūrėtojas davė kremzlių bei 
sultinio Hanibalui ir Mišai. Daržinę jie tarsi visai užmiršo. 

Oras nesitaisė. Granito pilkumo dangus kybojo žemai, miško 
garsai nuščiuvo, buvo girdėti tik besiplakančių apledėjusių šakų 
traškesys. 

Nors dangus nuskaidrėjo, bet maisto trūko jau daugelį dienų. 
Skaistų vidurdienį vėjui nuslopus kosulys, atrodo, aidėjo dar gar- 


siau. Grutas ir Milkus apsiavę sniegbačiais išsvirduliavo pro duris. 

Kamuojamas karštinės Hanibalas girdėjo tuodu grįžtant. Gir- 
dėjo smarkų ginčą ir peštynes. Pro turėklų skersinius jis matė, 
kaip Grutas laižo kruviną paukščio odelę ir sviedžia ją kitiems, o 
šie puola ją lyg šunys. Gruto veidas buvo aplipęs plunksnomis ir 
kruvinas. Atsigręžęs kruvinu veidu į vaikus iškriokė: 

— Mirsime, jeigu negausime valgyti. 

Tai buvo paskutinis sąmoningas Hanibalo prisiminimas iš me- 


džioklės namelio. 


Kadangi Rusijoje trūko gumos, tankas riedėjo vienais plieni- 
niais ratais, tad jo korpusas kurtinančiai vibravo, o vaizdas peri- 
skope šokčiojo. Frontui kasdien pasislenkant kelis kilometrus į 
vakarus paskui besitraukiančius vokiečius didžiulis XV-1 sting- 
dančiame šaltyje sunkiai stūmėsi miško taku. Du pėstininkai, žie- 
miškai užsimaskavę, sėdėjo ant tanko įsispraudę tarp radiatorių 
ir stebėjo: gal pasirodys keistuolis vokietis Vi/kolakis - fanatikas, 
likęs už fronto linijos su Panzerfaust raketa, kuria taikėsi sunai- 
kinti tanką. Sargybiniai pamatė kažką sujudant krūmuose. Tan- 
ko vadas išgirdo kareivius viršuje šaudant ir pasuko tanką taiki- 
nio link, kad galėtų panaudoti ir kulkosvaidį. Pro didinamąjį oku- 
liarą jis pamatė berniuką: kareiviams pliekiant nuo riedančio tanko 
iš krūmų išlindo vaikas, o kulkos smigo į sniegą aplink jį. Vadas 
išlindo pro liuką ir liepė nebešaudyti. Per klaidą jie jau nušovė 
kelis vaikus — taip jau nutinka, tačiau džiugu, kad šis liko gyvas. 

Kareiviai pamatė vaiką, liesą ir perbalusį, su grandine aplink 
kaklą. Kitas grandinės galas surištas į tuščią kilpą vilkosi žeme. 
Pasodinę jį prie radiatoriaus nukirto grandinę - grandys jau bu- 
vo nudraskę ir odą. Krepšyje, kurį vaikas atkakliai spaudė prie 
krūtinės, buvo geri žiūronai. Kareiviai purtė berniuką, klausinėjo 
rusiškai, lenkiškai ir darkyta lietuvių kalba, kol pagaliau suprato, 
kad vaikas visiškai nekalba. 

Kareiviai sugėdijo vienas kitą ir paliko lauko žiūronus berniu- 
kui. Jie vaikui davė pusę obuolio ir leido sėdėti už bokštelio ra- 


diatorių skleidžiamoje šilumoje, kol pasiekė kaimą. 


Apleistoje Lekterio pilyje nakčiai prisiglaudė tarybinis moto- 
rizuotas dalinys su prieštankiniu pabūklu ir raketiniu šautuvu. 
Kariai pasitraukė prieš aušrą kieme palikę ištirpusio sniego dė- 
mes, apvarvėjusias tamsia alyva. Vienas nedidelis sunkvežimis už- 
vestu varikliu tebestovėjo pilies vartuose. 

Grutas ir keturi išgyvenę jo bendražygiai medikų uniformo- 
mis iš miško stebėjo pilį. Prieš ketverius metus Grutas pilies kie- 
me nušovė virėją, o prieš keturiolika valandų plėšikai spruko iš 
degančio medžioklės namelio pametę savo mirusiuosius. 

Tolumoje dunksėjo bombos, o horizonte dangų arkomis rai- 
žė priešlektuviniai trasuojantys sviediniai. 

Vyniodamas sprogdiklio ritę pro duris atbulas traukėsi pasku- 
tinis kareivis 

— Velniava, — tarė Milkus. — Tuoj ims lyti akmenimis, dides- 
niais už prekinį vagoną. 

— Vis tiek ten eisime, — pasakė Grutas. 

Kareivis išvyniojo sprogdiklio virvutę iki pat laiptų apačios, 
nukirpo ją ir pritūpė jos gale. 

— Šita lindynė vis tiek jau apiplėšta, — tarė Grencas. - C est 
foutu. 

— Tu dėbandes?? — paklausė Dortlichas. 

— Va te faire enculer“, - atsakė Grencas. Jie pramoko prancū- 
ziškai, kai Totenkopf pajėgos remontavo techniką netoli Marse- 


lio, tad prieš imdamiesi darbo įtemptomis akimirkomis erzinda- 


* Sušiktas reikalas (pranc., vulg.). 
Tau nestovi? (pranc., vulg.). 


Užsikrušk (pranc., vulg.). 

vo vienas kitą ta kalba. Keiksmai jiems primindavo smagius lai- 
kus Prancūzijoje. 

Tarybinis kareivis ant laiptų skersai nupjovė kokių dešimt cen- 
timetrų virvutės galą ir prispaudė degtuko galvutę prie skerspjū- 
vio. 

— Kokios spalvos ugninė virvutė? — paklausė Milkus. 

Grutas laikė lauko žiūronus. 

— Per tamsu, nematau. 

Kai kareivis uždegė virvutę, iš miško jie tematė degtuko lieps- 
nelę švystelint jo veidu. 

— Ji oranžinė ar žalia? — klausinėjo Milkus. — O gal dryžuota? 

Grutas neatsakė. Juokdamasis iš sunkvežimyje sėdinčių ir šau- 
kiančių paskubėti bendražygių kareivis neskubėdamas nuėjo prie 
mašinos. Sniege už jo smilko virvutė. 

Sulaikęs kvapą, Milkus skaičiavo. 

Sunkvežimiui dingus iš akiračio Grutas ir Milkus pasileido 
prie virvutės — kai ją pasiekė, virvutė jau buvo sudegusi iki slenks- 
čio. Tik priėję visai arti jie įžiūrėjo dryželius Dega po metrgperdvi- 
minutės metrąperdviminutes metrąperdviminutes. Atlenkiamu pei- 
liu Grutas perkirto virvelę pusiau. 

Milkus sumurmėjo: „Velniop tą ūkį!'. Pagal ugninę virvutę 
jis puolė laiptais į pilį dairydamasis aplink, žvalgydamasis kitų 
užtaisų. Kirto didžiąją menę ir nulėkė bokšto link, o ten ir pama- 
te tai, ko ieškojo — suraizgytą nemažą detonuojančios virvutės 
ritę. Jis grįžo į didžiąją menę ir sušuko: 

- Čia pagrindinė juosiamoji virvutė! Ji vienintelė! Nukirtai ją! 

Užtaisai buvo sukrauti bokšto papėdėje — jis būtų sugriuvęs 
nuo vienintelės detonuojančios virvutės ritės. 

Tarybiniai kariai nepasivargino uždaryti pagrindinių durų, o 
didžiosios menės židinyje tebeliepsnojo jų sukurta ugnis. Plikas 
sienas bjaurojo užrašai, grindys prie ugniakuro po paskutinio jų 
pasibuvimo sąlyginėje pilies šilumoje buvo apšnerkštos atlieko- 


mis. 

Milkus, Grencas ir Kolnas apieškojo viršutinius aukštus. 

Grutas mostu paliepė Dortlichui sekti paskui jį laiptais į rūsį. 
Grotuotos vyno rūsio durys buvo atidarytos, spyna sulaužyta. 

Grutas ir Dortlichas dalijosi vienu žibintuvėliu. Gelsvas spin- 
dulys blyksėjo stiklo šukėse. Vyno rūsyje buvo primėtyta tuščių 
aukščiausios kokybės vyno butelių, kurių kaklelius nudaužė ūmūs 
gėrikai. Kitų plėšikų apverstas degustavimo stalas gulėjo palei ga- 
linę sieną. 

- Šūdas! - nusivylė Dortlichas. - Neliko nė gurkšnelio. 

— Padėk man, — paprašė Grutas. Traškindami stiklą po kojo- 
mis jie atitraukė nuo sienos stalą. Uždegė rastą žvakę. 

— Dabar tempk žemyn sietyną, — paliepė Grutas aukštesniam 
Dortlichui. — Tiesiog timptelk. 

Vyno lentyna pasisuko nuo galinės sienos. Jai pajudėjus Dort- 
lichas griebėsi pistoleto. Grutas įžengė į patalpą už vyno rūsio. 
Dortlichas nusekė iš paskos. 

— Dieve aukštybėse! — aiktelėjo Dortlichas. 

— Atvaryk sunkvežimį, — paliepė Grutas. 


10 


Lietuva, 1946 m. 


Trylikametis Hanibalas Lekteris vienas stovėjo ant buvusios 
Lekterio pilies nuolaužų krūvos, pylimo apačioje, greta griovio ir 
mėtė duonos plutgalius į juodą vandenį. Daržas, juosiamas per- 
augusių gyvatvorių, dabar vadinosi Liaudies našlaičių prieglau- 
dos kooperatiniu daržu. Geriausiai čia augo ropės. Tačiau ber- 
niukui rūpėjo vanduo, jo paviršius. Griovys - kažkas pastovaus; 
jo juodame vandenyje visada atsispindėdavo debesys, lekiantys 
pro dantytus Lekterio pilies kuorus. 

Ant našlaičių prieglaudos uniformos Hanibalas vilkėjo baus- 
mės marškinėlius su užrašu „Jokių žaidimų“. Jam buvo uždraus- 
ta su kitais našlaičiais žaisti futbolą už pilies sienų, tačiau jis nesi- 
jautė atskirtas. Berniuko akys užkliuvo už darbinio arklio Ceza- 
rio. Jo varovas rusas grįžta su malkų prikrautu vežimu. Cezaris 
apsidžiaugdavo, kai Hanibalui pavykdavo aplankyti jį arklidėje, 
tačiau ropės jam nerūpėjo. 

Hanibalas stebėjo grioviu atplaukiančias gulbes - juodųjų gul- 
bių pora ištverė karą. Dabar jas sekė du jaunikliai, dar neapsi- 
plunksnavę, vienas įsitaisęs ant motinos nugaros, o kitas yrėsi iš 
paskos. Trys vyresni berniukai pasilypėję ant pylimo ir prasklei- 
dę gyvatvorės šakas stebėjo Hanibalą ir gulbes. 

Pasirengęs stoti į kovą su Hanibalu gulbinas išlipo ant kranto. 

Šviesiaplaukis berniukas Fiodoras sušnabždėjo kitiems: 

- Žiūrėkit, kaip tas juodas išvisa plieks nebyliuką — sumals jį į 
šūdą taip, kaip ir tave, kai mėginai paimti kiaušinius. Pažiūrėsim, 


ar nebyliukas verks. 

Hanibalas iškėlė gluosnio šakas ir gulbinas grįžo į vandenį. 

Nusivylęs Fiodoras išsitraukė iš marškinių raudonos padangų 
kameros gumos laidynę ir siektelėjo kišenėje akmens. Akmuo tykš- 
telėjo palei griovio kraštą ir aptaškė Hanibalo kojas purvu. Ber- 
niukas bereikšmiu žvilgsniu pasižiūrėjo viršun į Fiodorą ir pa- 
purtė galvą. Kai antras Fiodoro paleistas akmuo pliumptelėjo į 
vandenį greta plaukiančio gulbiuko, Hanibalas iškėlė šakas ir 
šnypšdamas puolė baidyti gulbes už šūvių ribos. 

Pilyje nuaidėjo varpas. 

Kvatodami iš savo pokšto Fiodoras ir jo šalininkai nusisuko, o 
Hanibalas išniro iš už gyvatvorės mojuodamas jardo ilgio piktžo- 
lių pluoštu su purvo kamuoliu ant šaknų. Purvo kamuolys kaip 
reikiant tėškėsi Fiodorui į veidą. Hanibalas, nors visa galva že- 
mesnis, puolė jį ir nustūmė stačiu pylimu iki vandens, pats nusi- 
keberiojo paskui apstulbusį berniūkštį, sugriebęs jį juodame van- 
denyje panardino ir puolė badyti pastarojo kaklą laidynės ranke- 
na; Hanibalo veidas buvo keistai tuščias, tik akys gyvos, o vaizdas 
jose — raudonais pakraščiais. Pakėlęs Fiodorą Hanibalas atvertė 
jį. Šaukdamiesi prižiūrėtojo pagalbos draugeliai nurepečkojo že- 
myn. Vandenyje grumtis jie nenorėjo. Išsipurvinęs žvilgančius 
batus ir aplink kojas besimataruojančią lazdą pirmasis prižiūrė- 


tojas Petrovas plūsdamasis vedėsi berniukus krantu. 


Vakaras didžiojoje Lekterio pilies menėje. Vietoj nudraskytų 
prabangių puošmenų viešpatauja milžiniškas Josifo Stalino por- 
tretas. Baigę vakarieniauti šimtas uniformuotų berniukų atsisto- 
jo savo vietose prie lentinių stalų ir užgiedojo „Internacionalą. 
Lengvai apgirtęs direktorius šakute dirigavo giedantiesiems. 

Apsimovę jojimo kelnėmis tr apsiavę ilgaauliais, neseniai pa- 
skirtas pirmasis prižiūrėtojas Petrovas ir antrasis prižiūrėtojas vaikš- 
tinėjo tarp stalų ir tikrino, ar visi gieda. Hanibalas tylėjo. Pusė jo 
veido buvo pamėlusi, o viena akis pusiau primerkta. Prie kito 
stalo jį stebėjo Fiodoras sutvarstytu kaklu ir apdraskytu veidu. 


Vienas jo pirštas buvo įtvertas. 

Prižiūrėtojai sustojo priešais Hanibalą. Berniukas paslėpė ša- 
kutę delne. 

— Mes per prasti, kad giedotum su mumis, mažasis ponuli? — 
paklausė pirmasis prižiūrėtojas perrėkdamas balsus. - Jau nebesi 
čia mažasis ponulis, esi tik eilinis našlaitis, 1: — Dievas mato — 
giedosi! 

Pirmasis prižiūrėtojas smarkiai vožė popierių segtuvu našlai- 
čiui per veidą. Hanibalo išraiška nepasikeitė. Jis nė neprasižiojo. 
lūpų kampučiu nusruvo kraujas. 

— Jis nebylys, — pasakė antrasis prižiūrėtojas. - Nėra prasmės jį 
mušti. 

Himnas baigėsi ir pirmojo prižiūrėtojo balsas garsiai nuaidėjo 
tyloje. 

— Kaip nebylys, jis pakankamai garsiai šaukia naktimis, — tarė 
pirmasis prižiūrėtojas ir užsimojo kita ranka. Hanibalas kumšty- 
je suspaudęs šakutę atmušė smūgį. Šakutės dantukai susmigo į 
prižiūrėtojo krumplius. Šis pasileido aplink stalą paskui berniuką. 

— Gana! Nebemušk jo! Nenoriu, kad jį sužalotum! - gal direk- 
torius ir išgėręs, tačiau jis tebevadovauja. — Hanibalai Lekteri, 
pasiaiškinsi mano kabinete. 

Direktoriaus kabinete stovėjo kariuomenės paliktas stalas, ap- 
krautas aplankais, bei dvi sulankstomos lovelės. Būtent čia pasi- 
keitęs pilies kvapas labiausiai pribloškė Hanibalą. Vietoj citrin- 
medžio aliejaus baldų politūros bei kvepalų dvelksmo iš židinio 
sklido šaltas šlapimo dvokas. Langai buvo neuždengti, išliko vie- 
nintelis — medžio raižinių papuošimas. 

— Hanibalai, ar šis kambarys buvo tavo motinos? Jame sklan- 
do kažkokia moteriška dvasia. — Direktoriaus elgesys nuolat kei- 
tesi. Kai vyriškį imdavo kurstyti jo paties nesekmės, šis galėjo 
būti švelnus arba žiaurus. Jis žvelgė mažomis raudonomis akutė- 
mis laukdamas atsakymo. 

Hanibalas linktelėjo. 


— Tau tikriausiai nelengva gyventi šiame name. 

Jokio atsako. 
Direktorius paėmė storą virvę nuo stalo. 
— Ką gi, nebeilgai čia būsi. Atvyksta tavo dėdė — pasiims tave į 


Prancūziją. 

Šviesą skleidė tik virtuvės židinyje liepsnojanti ugnis. Pasislė- 
pęs šešėlyje, Hanibalas stebėjo kėdėje prie ugnies snaudžiantį, ap- 
siseilėjusį virėjo padėjėją. Šalia jo liūdėjo tuščia stiklinė. Haniba- 
lui reikėjo žibinto, padėto ant lentynos tiesiog už vyriškio nuga- 
ros. Stiklinis žibinto gaubtas žvilgėjo apšviestas ugnies. 

Vienodai šnarpšdamas užgulusia nosimi žmogus giliai alsavo. 
Akmeninėmis grindimis Hanibalas įžengė į degtinės ir svogūnų 
tvaiką, sklindantį nuo virėjo padėjėjo, ir užėjo šiam už nugaros. 

„Vielinė žibinto rankena tikrai sugirgždės, - mąstė vaikas. — 
Geriau kelti suėmus už pagrindo bei viršaus ir tvirtai laikyti, kad 
stiklinis gaubtas nebarškėtų. Kilstelėti tiesiai į viršų 1r nuimti nuo 
lentynos“. Jis jau laikė žibintą abiem rankomis! 

Garsiai pokštelėjo. Garu sušnypštusi ugniakure perskilo mal- 
ka paskleisdama žiežirbų ir angliukų, kurie ėmė šokčioti po židi- 
nį, o vienas angliukas nusirito už poros centimetrų nuo veltiniais 
apautų virėjo padėjėjo pėdų. 

Koks įnagis pasitaikys po ranka? Ant bufeto stovėjo metalinė 
dėžutė, 150 milimetrų sviedinio kevalas, prigrūstas medinių šaukš- 
tų ir mentelių. Hanibalas pastatė žibintą ir šaukštu sprigrelėjo 
angliuką į patalpos vidurį. 

Į rūsio laiptus atsiveriančios durys buvo virtuvės kampe. Ha- 
nibalui palietus, jos tyliai atsivėrė. Prisimindamas viršutinę laip- 
tų aikštelę jis įžengė į visišką tamsą ir uždarė duris. Brūkštelėjęs 
degtuką į akmeninę sieną, uždegė žibintą ir nusileido pažįstamais 
laiptais jusdamas, kaip lipant vis žemiau vėsta oras. Žengiant pro 
žemas arkas vyno rūsio link žibinto šviesa šokčiojo skliautais. Ge- 


ležiniai vartai žiojėjo atviri. 

Vietoj seniai išgrobstytų vyno butelių į lentynas sukrauti šak- 
niavaisiai, daugiausia ropės. Hanibalas neužmiršo įsidėti į kišenę 
kelių cukrinių runkelių — Cezaris sušlamš juos vietoj obuolių. 
Runkeliai nudažydavo arklio lūpas raudonai ir atrodydavo, tarsi 
šis būtų pasidažęs lūpų dažais. 

Gyvendamas našlaičių prieglaudoje ir matydamas, kad namas 
apiplėštas, viskas pavogta, nusavinta, sugadinta, jis dar neturėjo 
progos žvilgtelėti čia. Hanibalas pastatė žibintą aukštai ant lenty- 
nos ir patraukė kelis bulvių bei svogūnų maišus nuo galinių vyno 
lentynų. Tada užsilipo ant stalo, įsikibo į sietyną ir trūktelėjo. 
Nieko. Paleido sietyną ir vėl jį parampė. Pagaliau pakibo ant jo 
visu svoriu. Sietynas susiūbavo taip, kad net dulkės pakilo, ir nu- 
sileido sprindžiu žemyn. Hanibalas išgirdo vyno lentynų girgž- 
desį. Jis nuropojo nuo stalo. Įkišęs pirštus į tarpą trūktelėjo len- 


tyną. 


Garsiai girgždėdamos vyriais vyno lentynos atsiskyrė nuo sie- 
nos. Jis grįžo pasiimti žibinto pasirengęs kiekvieną akimirką jį 
užpūsti, jei tik išgirstų kokį garsą. Tyla. 

Čia, šioje patalpoje, jis paskutinį kartą matė rūmų virėją, ir 
akimirką didžiulis apskritas jo veidas pasirodė stulbinamai aiš- 
kiai, nepridengtas laiko skraistės, apsupančios mirusiųjų pa- 
veikslus. 

Hanibalas pačiupo žibintą ir įžengė į slaptąją patalpą už vyno 
rūsio. Ji buvo tuščia. 

Liko tik paauksuoti rėmai ir drobės siūlai, kyšantys išpjauto 
paveikslo vietoje. Tai buvo didžiausias namų paveikslas, roman- 
tiškai vaizdavęs Žalgirio mūšį, ypač Hanibalo Nuožmiojo nuo- 
pelnus. 

Hanibalas Lekteris, paskutinis giminės atstovas, stovėjo api- 
plėštoje vaikystės pilyje ir žvelgė į tuščius paveikslo rėmus suvok- 
damas priklausąs savo giminei ir nepriklausąs. Jis prisiminė mo- 


tiną, Sforcų giminės moterį, ir virėją bei poną Jakovą, kurie buvo 

kitos kartos žmonės. Hanibalas regėjo juos tuščiame rėme - susi- 
būrusius aplink židinį medžioklės namelyje. 

Berniukas žinojo: jokiu būdu nesąs Hanibalas Nuožmusis. Jis 
būtų gyvenęs po tapytomis vaikystės lubomis. Dabar jos blan- 
kios kaip Rojus ir beveik nenaudingos. Taip jam atrodė. 

Viskas prapuolė, visi veidai paveiksluose pažįstami jam tiek 
pat, kiek ir jo šeimynykščiai. 

Patalpos viduryje viepėsi požeminis kalėjimas - akmeninis šu- 
linys be vandens, į kurį Hanibalas Nuožmusis tikriausiai sumes- 
davo priešus ir užmiršdavo juos. Vėliau norėdami išvengti nelai- 
mingų atsitikimų šulinį aptvėrė. Hanibalas pašvietė virš šulinio 
angos, bet šviesa blėso atidengdama tik pusę šachtos. Tėvas pasa- 
kojo, kad jo paties vaikystėje požeminio kalėjimo dugne tebegu- 
lėjo griaučių krūva. 

Kartą dėl smagumo Hanibalą krepšiu nuleido į požeminį ka- 
lėjimą. Netoli dugno sienoje buvo įrėžtas žodis. Dabar žibinto 
šviesoje jo nesimatė, tačiau Hanibalas žinojo, kad žodis ten tebė- 
ra. Mirštančio Žmogaus tamsoje išraižytos nelygios raidės - Pou7- 


guol? 2 


* Kodėl, už ką (pranc.). 

Našlaičiai miegojo ilgame mokyklos miegamajame. Jie buvo 
suskirstyti pagal amžių. Jauniausiųjų miegamojo gale tvyrojo vaikų 
darželio peryklos kvapas. Mažieji miegodami apsikabindavo, o 
kai kurie šaukdavosi dar neužmirštų artimųjų, susapnuotuose vei- 
duose regėdami rūpestį ir švelnumą, kurio niekada nebepatirs. 

Kitame gale kai kurie vyresni berniūkščiai smaukydavo po ant- 
klodėmis. 

Kiekvienas vaikas turėjo kareivišką skrynutę, o virš visų lovų, 
ant sienos, buvo palikta vietos kabinti piešiniams arba, retais at- 
vejais, šeimos nuotraukai. 

Virš kelių gretimų lovų driekiasi kreidute grubiai nubraižytų 
piešinių eilė. Virš Hanibalo Lekterio lovos kabo angliuku ir pieš- 
tuku nupieštas puikus piešinys, vaizduojantis vaiko delną bei ran- 
ką. Rankos judesys prikausto dėmesį ir sustabdo — putli rankutė 
sutrumpinta dėl perspektyvos — vaikas siekia kažką patapšnoti. 
Ant rankos — apyrankė. Po piešiniu miega Hanibalas. Jo vokai 
trūkčioja. Sapne padvelkus lavono alsavimui žandikaulio raume- 


nys susigniaužia, šnervės išsiplečia ir vėl susitraukia. 


Medžioklės namelis miške. Hanibalas ir Miša susisupę į šaltą, 
dulkėmis atsiduodantį kilimą, o langus aptraukusiame lede atsispindi 
žalia ir raudona šviesa. Vėjas švilpia šuorais, akimirką kaminas ne- 
išspjauna dūmų. Melsva inigla sakimba aukštai po smailiašlaičiu 
stogu, priešais terasos pertvarą. Hanibalas išgirsta, kaip pokšteli atsi- 
verdamos pagrindinės durys, ir žvilgteli pro turėklus. Mišos vonelė 
užkelta ant ugniakuro — virėjas joje verda raguotą elniuko kaukolę 


su keliais susisukusiais šakniavaisiais. Vanduo drumsčiasi tr rageliai 


plakasi į metalines vonelės sienas, tarsi elniukas mėgintų paskutinį 
kartą smūgiuoti galva. Su šalto oro gūsiu įžengia Melynakis tr Vo- 
rarankis, nusispiria sniegbačius ir atremia juos į sieną. Kiti susibu- 
ria aplink juos, iš kampo atklibikščiuoja ir nušalusiomis kojomis 
Dubeniažmogis. Melynakis išsitraukia iš kišenės trijų badu pastipu- 
sių paukštelių lavonelius. Jis sumeta paukščius su visomis plunksno- 
mis į verdantį vandenį, palaiko, kol šie suminkštėja tiek, kad būtų 
galima nulupti odą. Jis laižo kruviną paukščio išnarą, jo veidas ap- 
limpa krauju ir plunksnomis, vyrai susitelkę aplink jį. Melynakis 
sviedžia jiems odelę — šie supuola tt šunys. 

Jis atgrežia sukruvintą veidą į terasą, išspjauna plunksną ir iško- 
ša: „Mirsime, jeigu negausime valgyti.“ 

Jie meta į ugnį Lekterių šeimos albumą ir popierinius Mišos žais- 
liukus, jos pilį ir popierines lėles. Staiga, visiškai netikėtai, Hantba- 
las atsiduria žaizdre — nė nepajutęs kaip nusileido. Tada jie jau 
daržinėje, tarp šiauduose besimetančių drabužių gniutulų, jam ne- 
pažįstamų vaikiškų drabuželių, pastirusių sukepusiu krauju. Vyrai 
apspinta juos čiupinėdami jo 17 Mišos mėsą. 

„Tmk ją, ji vis tiek mirs. Eime pažaisti, eime pažaisti.“ 

Dainuodami ją išsiveda. „Ein Mūnnlein stebt im Walde ganz 
still und stumm...“ 

Brolis įsikimba į sesės ranką ir abu vaikus velka durų link. Jis 
neketina paleisti savo sesers, bet Melynakis smarkiai trinkteli darži- 
nės durimis per pirštus, trakšteli kaulas, durys vėl atsiveria, tr Mely- 
nakis grįžta pas Hanibalą mosuodamas malka. Dunkstelejimas per 
galvą, baisūs smūgiai, užmerktose akyse blykčioja šviesa, trenksmas, 


o Miša šaukia: „Antba! 


Sapno smūgiai virto prižiūrėtojo lazdos trinksėjimu į lovos 
rėmą. Hanibalas sapne rėkė: 

— Miša, Miša! 

— Užsičiaupk! Užsičiaupk! Kelkis, krušliuk! — prižiūrėtojas nu- 


traukė nuo lovos apkletą ir sviedė į berniuką. Baksnodamas lazda 

nuvijo šaltomis grindimis į įrankių sandėliuką. Įstūmęs jį vidun 
prižiūrėtojas ir pats nusekė iš paskos. Sandėliuko sienos buvo nu- 
kabinėtos sodo įrankiais, virvėmis, staliaus įnagiais. Vyras pastatė 
žibintą ant medinės statinaitės ir iškėlė lazdą. Jo ranka buvo su- 
tvarstyta. 

— Laikas už tai sumokėti. 

Hanibalas susigūžė ir pasileido ratais toldamas nuo šviesos, 
nejausdamas nieko, ką galėtų įvardinti skola. Prižiūrėtojas suvo- 
kė tai kaip baimę, pasileido į tamsą berniukui iš paskos. Tada 
smarkiai trinktelėjo į šlaunį. Berniukas jau buvo prie žibinto. Jis 
užpūtė liepsną ir stvėrė pjautuvą. Tamsoje išsitiesęs ant Žemės ir 
abiem rankomis virš galvos įsitvėręs pjautuvo, šalia jis girdėjo ne- 
tvirtus žingsnius. Juodoje erdvėje smarkiai mostelėjo. Tada išgir- 


do užsiveriant duris ir barkštelint grandinę. 


— Nebylį mušti gerai todėl, kad jis negali tavęs paskųsti, - gy- 
rėsi pirmasis prižiūrėtojas. Abu prižiūrėtojai apžiūrinėjo Delaba- 
ye, pastatytą žvyruotame pilies kieme - dailų dangaus mėlio spal- 
vos prancūzišką automobilį su diplomatinėmis vėliavomis ant 
abiejų sparnų — tarybine ir Vokietijos Demokratinės Respubli- 
kos. Automobilis atrodė egzotiškas kaip ir visi prancūziški prieš- 
kario automobiliai ir apvaliomis tormomis traukė akį, pripratu- 
sią prie kampuotų tankų bei visureigių. Vienas iš prižiūrėtojų 
norėjo ant automobilio šono peiliu išrėžti Žybžs, tačiau vairuoto- 
jas pasirodė stambus ir akylas. 

Hanibalas iš arklidės pamatė atvažiuojantį automobilį. Jis ne- 
bėgo, tik stebėjo savo dėdę, einantį į pilį kartu su tarybiniu kari- 
ninku. 

Hanibalas paplekšnojo Cezariui skruostą. Šis triaukšdamas avi- 
žas atgręžė ilgą snukį. Tarybinis arklininkas gerai jį prižiūrėjo. 
Hanibalas patrynė arklio kaklą ir prisiglaudė veidu prie karpo- 
mos ausies, tačiau gyvulys neišleido nė garso. Berniukas pabučia- 


vo arklį į tarpuakį. Šieno stoginės gale tarp dviejų sienų kabėjo 

tėvo žiūronai, tad pasikabino juos ant kaklo ir žengė per suplūktą 
pratybų aikštę. 
Antrasis prižiūrėtojas žvalgėsi nuo laiptų. Kuklūs Hanibalo 


daiktai buvo sugrūsti į krepšį. 

Pro direktoriaus raštinės langą Robertas Lekreris matė, kaip jo 
vairuotojas su virėju išmainė cigarečių pakelį į dešrelę ir gabalėlį 
duonos. Robertas Lekteris dabar iš tikrųjų buvo grafas Lekteris, 
nes jo brolis tikriausiai žuvo. Jis jau buvo pripratęs prie titulo, 
kuriuo tiek metų naudojosi neteisėtai. 

Žvilgrelėjęs į pulkininką Timką, direktorius neskaičiavęs įsi- 
bruko pinigus į kišenę. 

— Grafe, e...m, drauge Lekteri, tiesiog norėjau jums pasakyti, 
kad prieš karą mačiau du jūsų piešinius Katerinos rūmuose, o 
kelias fotografijas išspausdino Gorn. Nepaprastai žaviuosi jūsų 
kūryba. 

Grafas Lekteris linktelėjo. 

— Ačiū, direktoriau. Ką žinote apie Hanibalo seserį? 

— Vaiko atvaizdas menkai tepadės, — tarė direktorius. 

- Išsiuntinėjome jį po vaikų namus, - pasakė pulkininkas Tim- 
ka. Jis vilkėjo tarybinės pasienio policijos uniformą, blyksėjo plie- 
niniai dantys ir tokie pat akinių rėmeliai. - Tam reikia laiko. Juk 
prieglaudų tiek daug. 

— Be to, drauge Lekteri, privalau jums pranešti, kad miškas 
pilnas... dar neatpažintų palaikų, —- pridūrė direktorius. 

— Hanibalas nėra pasakęs nė žodžio? - paklausė grafas Lekteris. 

— Man - ne. Šiaip jis gali kalbėti - sapne šaukia seserį vardu. 
Miša, Miša... — direktorius nutilo svarstydamas, kaip tinkamai 
paaiškinti. — Drauge Lekteri, jūsų vietoje būčiau... atsargus su 
Hanibalu, kol geriau nepažinsite. Gal derėtų neleisti jam žaisti su 
kitais berniukais, kol apsipras. Kas nors visada nukenčia. 


— Juk jis nėra peštukas? 

— Peštukai ir nukenčia. Hanibalas nepaiso, kam kirsti. Tuos 
augesniuosius Hanibalas labai dažnai sužeidžia, o kartais ir Žiau- 
riai. Hanibalas gali kelti pavojų... Jis puikiai sutaria su mažaisiais. 
Leidžia jiems netgi šiek tiek paerzinti. Kai kurie mano,kad Ha- 
nibalas ne tik nebylys, bet ir kurčias, vadina jį bepročiu. Bet ma- 
žiesiems jis suteikia šį malonumą, jei apskritai tai malonumas. 

Pulkininkas Timka žvilgtelėjo į laikrodį. 

— Mums laikas važiuoti. Ar palauksite manęs automobilyje, 
drauge Lekteri? 

Pulkininkas Timka luktelėjo, ko! grafas Lekteris išėjo iš kam- 
bario. Tada ištiesė ranką. Direktorius atsidusęs atidavė pinigus. 

Blyksrelėjo akiniai, žybtelėjo dantys, pulkininkas Timka lyž- 


telėjo nykštį ir ėmė skaičiuoti. 

Liūtis nusėsdino dulkes, kai iki dvaro liko vos keletas kilomet- 
rų. Šlapias žvyras dzingsėjo į purviną De/abaye dugną, mašinoje 
dvelkė žolėmis ir suarta žeme. Lietus liovėsi, ir vakaras nušvito 
oranžinėmis varsomis. 

Toje keistoje oranžinėje šviesoje dvaras atrodė labiau dailus 
nei didingas. Daugelio jo langų vidlotės raitėsi it voratinkliai, ap- 
sunkę nuo rasos. Ženklų ieškančiam Hanibalui lenkta Įėjimo ar- 
kada rietėsi nuo rūmų lyg Huigenso raštų tomas. 

Keturi darbiniai arkliai, garuojantys po lietaus, įkinkyti į seną 
vokiečių tanką, kyšantį iš vestibiulio. Arkliai buvo tokie pat sun- 
kiasvoriai kaip Cezaris. Hanibalas džiaugėsi juos matydamas ir 
vylėsi, kad jie — jo totemas. Tankas užkeltas ant volelių. Arkliai 
lėtai traukė jį iš prieškambario lyg rautų dantį, varovas juos vedė. 
Kai jis kalbėdavo, arklių ausys krutėjo. 

— Vokiečiai pabūklais išsprogdino duris ir įvarė tanką vidun 
paslėpdami jį nuo lėktuvų, — automobiliui sustojus, pasakė Ha- 
nibalui grafas. Jis jau įprato kalbėti berniukui nesulaukdamas at- 
sakymo. — Traukdamiesi jį čia paliko. Nepajėgėme/pajudinti, to- 
dėl papuošėme rą prakeiktą daiktą vazonais ir vaikštinėjome ap- 
link jį penkerius merus. Dabar vėl galiu parduoti kokį „ardo- 
mąjį“ paveikslą ir sumokėti, kad tą tanką išvilktų. Eime, Hani- 
balai. 

Tarnas laukė pasirodančio automobilio, todėl kartu su ūkve- 
džiu išėjo pasitikti grafo skėčiais nešini, jei kartais prireiktų. Su 
jais bėgo ir mastifų veislės šuo. 

Hanibalui patiko, kad mandagiai kreipdamasis į darbuotojus 


dėdė juos supažindino užuot dūmęs į namus ir kalbėjęs per petį. 


— Čia mano sūnėnas Hanibalas. Dabar jis mūsų šeimos narys 
ir mums malonu, kad jis čia. Madam Brigita — mano ūkvedė. O 
čia Paskalis, kuris rūpinasi, kad viskas veiktų. 

Madam Brigita - kažkada buvusi išvaizdi šeimininkų kamba- 
rinė. Itin sumani, todėl greitai perprato Hanibalą iš jo elgesio. 

Mastife energingai pasveikino grafą ir santūriai įvertino Hani- 
balą. Kalė prunkšrelėjo. Hanibalas ištiesė jai ranką — ji uostinėda- 
ma žvilgtelėjo į berniuką iš padilbų. 

— Reikia rasti jam kokių drabužių, — grafas kreipėsi į madam 
Brigitą. — Iš pradžių apžiūrėkite mano senus mokyklinius laga- 
minus, sukrautus mansardoje, o vėliau išrinksim ką nors geresnio. 

— Pone, o kur mergaitė? 

— Dar nėra, Brigita, — pasakė jis ir nutraukė pokalbį papurtęs 
galvą. 

Eidamas į namą Hanibalas glostė akimis švytinčius drėgnus 
kiemo grindinio akmenis, regėjo po lietaus žvilgančias arklių gū- 
nias, žvilgančią dailią varną, geriančią iš lietaus latako stogo kam- 
pe; už aukšto lango sujudėjusią užuolaidą — už jos pasirodė žvil- 
gantys ledi Murasaki plaukai ir jos siluetas. 

Ledi Murasaki atvėrė pakeliamą langą. Vakaro šviesa nuslydo 
jos veidu. Iš košmariškų tyrų Hanibalas žengė pirmąjį žingsnį 
ant svajų tilto... 

Persikraustymas iš bendrabučio į privačius namus atnešė sal- 
dų palengvėjimą. Rūmų baldai buvo keistai malonūs - įvairių 
laikotarpių stilių mišinys, — kurį grafas Lekteris ir ledi Murasaki 
atgabeno iš mansardos, kai tik plėšikaujantys naciai išnešė kuda- 
šių. Okupacijos metais visi vertingi baldai traukiniu iškeliavo iš 
Prancūzijos į Vokietiją. 

Hermanas Geringas ir pats fiureris ilgą laiką troško gauti Ro- 
berto Lekterio ir kitų žymiausių Prancūzijos menininkų darbų. 
Naciams užėmus valdžią Geringas netruko suimti Robertą Lek- 
terį, kaip „ardomąja veikla užsiimantį slavų menininką“, ir pa- 


grobti kuo daugiau „dekadentinių“ paveikslų - kiek tik pavyks jų 

rasti, kad „apsaugotų“ žiūrovus. Paveikslai atsidūrė asmeninėse 
Geringo ir Hiderio kolekcijose. 

Kai sąjungininkų pajėgos išlaisvino grafą iš kalėjimo, jis su 
ledi Murasaki grąžino daiktus į vietą taip, kaip pavyko. Tarnai 
dirbo tik už maistą tol, kol grafas Lekteris vėl grįžo prie mol- 
berto. 

Grafas Lekteris žvilgtelėjo, kaip jo sūnėnas įsikūrė kambaryje. 
Didžiulį ir šviesų Hanibalo miegamąjį puošė užuolaidos ir plaka- 
tai, gyvinantys akmens sienas. Aukštai ant sienos pritvirtinta ka- 
bojo kendo kaukė ir sukryžiuoti bambukiniai kardai. Jei galėtų 


kalbėti, Hanibalas būtų pasiteiravęs apie mamą. 


15 


Nepraėjus nė minutei, kai Hanibalas liko vienas, pasigirdo bel- 
dimas į duris. 

Už durų stovėjo ponios Murasaki patarnautoja Čijo — maž- 
daug Hanibalo amžiaus mergaitė japonė trumpai kirptais plau- 
kais, užkištais už ausų. Čijo akimirksniu jį įvertino. Jos akimis 
nuslinko šešėlis, lyg sumirksėtų nusigandęs vanagas. 

— Ledi Murasaki siunčia linkėjimus ir sveikina jus, — tarė ji. — 
Malonėkite eiti su manimi... - Klusni ir rimta Čijo nulydėjo jį į 
pirtį, įrengtą dvarui priklausančioje buvusioje vyno spaudykloje. 

Norėdamas pamaloninti žmoną grafas Lekteris vyno spaudyklą 
pavertė japoniška pirtimi, tad dabar vynuogių spaudimo kubilas 
buvo pripildytas vandens, šildomo Rubio Goldbergo vandens šil- 
dytuvu, sumeistrautu iš varinio konjako varymo aparato. Paralpa 
atsidavė medžiu ir rozmarinu. Aplink kubilą sustatytos sidabri- 
nės žvakidės, per karą pragulėjusios užkastos sode. Čijo neuždegė 
žvakių: Hanibalui užteks ir elektros lemputės, kol paaiškės jo pa- 
dėtis. 

Mergaitė padavė jam rankšluosčių bei chalatą ir parodė dušą 
kampe. 

— Pirmiausia nusiprauskite čia, smarkiai išsitrinkite prieš pasi- 
nerdamas, — paaiškino ji. - Po maudynių vyriausiasis virėjas pa- 
tieks omletą, o po to jums reikia pailsėti. 

Čijo nusiviepė keista šypsena, įmetė apelsiną į maudyklos van- 
denį ir laukė už pirties durų, kol berniukas atiduos drabužius. 
Mergaitė atsargiai dviem pirštais juos suėmė, užsimetė ant laz- 


dos, kurią laikė kitoje rankoje, ir dingo. 

Jau buvo vakaras. Hanibalas nubudo taip staiga, kaip nubus- 
davo prieglaudoje. Kol jis susivokė, kur esąs, bėgiojo tik akys. 
Gulėdamas švarioje lovoje berniukas jautėsi puikiai. Pro langą 
žioravo paskutiniai ilgo prancūziško saulėlydžio spinduliai. Ant 
kėdės greta jo kabėjo medvilninis kimono. Apsivilko. Kojomis 
juto malonią akmeninių koridoriaus grindų vėsą, akmeniniai laip- 
tai buvo išduobti kaip ir Lekterio pilyje. Lauke po violetiniu dan- 
gumi jis išgirdo garsus iš virtuvės — buvo ruošiama vakarienė. 

Mastifų veislės kalė pamatė jį ir neatsikeldama du kartus dunks- 
telėjo uodega. 

Iš pirties atskriejo japoniškos liutnios garsai. Hanibalas pa- 
traukė ten, iš kur sklido muzika. Dulkinas langelis iš vidaus švy- 
tėjo nuo žvakių liepsnos. Hanibalas žvilgtelėjo ten. Timpčioda- 
ma ilgo ir grakštaus instrumento stygas palei maudyklę sėdėjo 
Čijo. Dabar žvakės degė. Vandens šildytuvas pukšėjo. Po juo traš- 
kėjo ugnis ir kilo žiežirbos. Vandenyje mėgavosi ledi Murasaki. 
Ji buvo lyg vandens gėlė pilies griovyje, kur plaukioja negiedan- 
čios gulbės. Hanibalas stebėjo tylus it gulbinas, ištiesęs rankas lyg 
sparnus. 

Atsitraukęs nuo lango, prieblandoje grįžo į savo kambarį jus- 


damas keistą sunkumą ir vėl atsigulė į lovą. 


Šeimininkų kambaryje žarijų šviesa tebežioravo ant lubų. 
Paramsyje grafą Lekterį jaudino ledi Murasaki prisilietimai ir bal- 
sąs. 

— Ilgėdamasi tavęs jaučiausi kaip tuomet, kai buvai kalėjime, 
— tarė ji. - Prisiminiau vienos pramotės, Ono No Komači* , eilė- 
raštį, parašytą prieš tūkstantį metų. 

— Uhum. 

— Ji buvo iš tiesų aistringa. 


— Nekantrauju sužinoti, ką ji pasakė. 


* Ono no Komači - garsi IX amžiaus japonų poetė. 

— Štai tas eilėraštis: Hito ni avan cuki no naki jo va / omojokitė 
/ munė bašivibi ni / kokoro jaki ori. Ar girdi muziką? 

Vakarietiška Roberto Lekterio ausis negirdėjo eilėraščio mu- 
zikos, tačiau žinodamas, kur turėtų glūdėti ši muzika, jis lieps- 
ningai atsakė: 

— O taip, mano mieloji. Pasakyk, ką tai reiškia. 

— Nepavyks jo išvysti / šią naktį be mėnesienos / guliu atmerkus 
akis 17 ilgiuosi, degu / krūtys blaškosi ugnyje, širdis - liepsnose. 

— Dieve mano, Šeba. 


Ji ypatingai rūpinosi, kad jam netektų kęsti įtampos. 


Dvaro menėje aukštas laikrodis muša nakties valandą. Malo- 
nus gausmas nuaidi koridoriais. Mastifų veislės kalė sujuda bū- 
doje ir lyg atsakydama laikrodžiu: trylika kartų trumpai sustūgs- 
ta. Hanibalas per miegus apsiverčia ant kito šono švarioje lovoje 
ir regi sapną. 


Daržinėje šalta, vaikų drabužiai nusmaukti iki juosmens, o Mė- 
lynakis ir Vorarankis čiuopia jų žastų raumenis. Kiti už jų kikena 
žy stumdosi lyg nekantraujančios bienos. Ten stovi ir tas, kuris visa- 
da pakiša savo dubenį. Miša kosėja ir karščiuoja, ji suka veidą nuo 
vyriškių kvapo. Melynakis griebia už grandinių, apvyniotų aplink 
vaikų kaklus. Apgraužto paukštelio kraujas... Plunksnos aplipusios 
Mėlynakio veidą. 

Pasigirsta iškraipytas Dubeniažmogio balsas: „Imk ją, ji vis tiek 
mitiTs. Jis ilgiau liks švieeežias.“ 

Melynakis šiurpiai vilioja Mišą: „Eime pažaisti, ei'me pažaisti!“ 

Mėlynakis uždainuoja, jam pritaria ir Vorarankis: 

„Ein Mūnnlein stebt im Walde ganz still und stumm, 

Es bar von lauter Purpur ein Mūnilein um“. 

Dubeniažmogis atkiša dubenį. Vorarankis iškelia kirvį. Mely- 
nakis griebia Mišą. Hanibalas klykdamas puola ant jo, suleidžia 
dantis į Mėlynakio skruostą, Miša kybo ore prisilaikydama ranko- 


mis ir atsisukusi žvelgia į brolį. 

— Miša! Miša! 

Klyksmas aidi akmeniniais koridoriais. Grafas Lekteris su ledi 
Murasaki įpuola į Hanibalo kambarį. Hanibalas dantimis plėšo 
pagalvę, plunksnos sklando po kambarį, jis urzgia ir šaukia dau- 
žydamasis, kovodamas, grieždamas dantimis. Grafas Lekteris už- 
gula jį visu svoriu, suvaržo antklode berniuko rankas, apnuogina 
kelius. 

— Ramiai. Ramiai. 

Baimindamasi, kad Hanibalas nenusikąstų liežuvio, ledi Mu- 
rasaki nusijuosia chalato diržą, užspaudžia jam nosį ir, kai jis ima 
gaudyti orą, įspraudžia tarp dantų diržą. 

Berniukas virpa ir rimsta lyg leipstantis paukštelis. Jos chala- 
tas prasiskleidė. Ledi Murasaki glaudžia berniuką prie savęs, spau- 
džia tarp krūtų jo veidą, šlapią nuo įniršio ašarų, plunksnomis 
aplipusiais skruostais. 

Ber susirūpina grafu: 


— Ar tau nieko neatsitiko? 


16 


Hanibalas atsikėlė anksti. Ant naktinio stalelio rado padėtą 
dubenį ir ąsotį vandens. Nusiprausė. Vandens paviršiuje plūdu- 
riavo plunksnelė. Mintyse šmėžavo migloti ir sujaukti nakties įvy- 
kiai. 

Staiga jis išgirdo, kaip už nugaros akmeninėmis grindimis slysta 
popierius, čeža po durimis spraudžiamas vokas. Prie laiškelio pri- 
dėta lazdyno šakelė su spurgais. Prieš skairydamas Hanibalas del- 
nais priglaudė raštelį prie veido. 

Han:balai, 

Man būtų labai malonu, jei eplankytum mane mano svetainėje 
Ožio valandą (Prancūzijoje tai 10 valanda ryto). 

Murasaki Šikibu 

Trylikametis Hanibalas Lekteris vandeniu suglostytais plau- 
kais atsistojo už uždarų svetainės durų. Jis išgirdo liutnią. Tai 
nebuvo ta pati melodija, kurios klausėsi prie maudyklos. Pabelde. 

— Užeik. 

Jis įžengė į patalpą, virtusią ir darbo kambariu, ir svetaine; 
greta lango stovėjo rėmelis siuviniams ir molbertas kaligrafijai. 

Ledi Murasaki sėdėjo prie žemo arbatos stalelio. Jos plaukai 
buvo sukelti ant pakaušio ir prismeigti juodmedžio smeigtukais. 
Dėliodama gėles ji šlamino kimono rankoves. 

Geros visų kultūrų manieros dera; nes jų tikslas vienas. Pa- 
sveikindama Hanibalą ledi Murasaki lėtai ir grakščiai palenkė 
galvą. 

Hanibalas nusilenkė iš juosmens, kaip jį buvo mokęs tėvas. Jis 
regėjo melsvą smilkalų dūmelį, plevenantį lyg tolimas lekiančių 


paukščių būrys palei langą, melsvą veną, subolavusią ant ledi Mu- 

rasaki rankos, siekiančios gėlės žiedo, prasiskverbusių saulės spin- 
dulių nurausvintą jos ausį... Už uždangos švelniai skambėjo Čijo 
liutnia. 

Ledi Murasaki pakvietė sėstis prieš ją. Moteris kalbėjo malo- 
niu altu - jos balsas kartais įgaudavo svetimą vakarietiškai gamai 
skambesį. Hanibalui ši šneka liejosi lyg atsitiktinė varpelių melo- 
dija. 

— Jei tau netinka prancūzų, anglų ar italų kalba, galime vartoti 
japoniškus žodžius, tokius kaip Ą/euseru. Šis žodis reiškia išnykti, 
— Ištraukusi gėlę ji pakėlė akis nuo žiedo ir pažvelgė į berniuką. — 
Mano pasaulis Hirošimoje išnyko akimirksniu. Tavo pasaulis at- 
plėštas nuo tavęs. Dabar mes abu turime tokį pasaulį, kokį susi- 
kuriame draugę. Šią akimirką. Šiame kambaryje. 

Nuo kilimėlio, patiesto greta, ji paėmė gėlių ir paguldė ant 
stalo šalia vazos. Hanibalas girdėjo šlamančius lapus ir šiugždan- 
čią kimono rankovę. Šeimininkė pasiūlė: 

— Hanibalai, kur padėtum šias gėles, kad jos įspūdingiausiai 
atrodytų? Dėk, kur tik panorėjęs. 

Hanibalas pažvelgė į žiedus. 

— Kai buvai mažas, tavo tėvas atsiuntė mums tavo piešinių. 
Tavo žvilgsnis daug žadantis. Jei nori nupiešti kompoziciją, blok- 
notas guli čia pat. 

Hanibalas susimąstė. Jis paėmė dvi gėles ir peilį. Pažvelgė į 
langų arką ir židinio linkį, kuriame virš ugnies kabėjo arbatinu- 
kas. Peiliu patrumpinęs gėlių stiebus įstatė juos į vazą pakreipda- 
mas taip, kad žiedai derėtų vienas su kitu ir tiktų kambaryje. Nu- 
pjautus stiebus pabėrė ant stalo. 

Ledi Murasaki atrodė patenkinta. 

— Ak. Mes įvardytume tai m07:6an4 — įžambusis stilius, — ir 
įspraudė jam į delną sunkią šilkinę bijūno galvą. - O kur padė- 
tum šią gėlę? Ar apskritai ji tau tiktų? 

Arbatinuke ėmė kunkuliuoti užviręs vanduo. Hanibalas išgir- 
do garsą. Jis klausėsi kunkuliuojančio vandens, žvelgė į jo pavir- 


šių... Berniuko veidas persimainė, o kambarys išnyko... 

Medžioklės namelis. Mišos vonelė virš ugniakuro. Drumstame 
vandenyje raguota elniuko galva trankosi į vonelės šonus — lyg mė- 


gintų išsiveržti. Burbuliuojančiame vandenyje barška kaulai. 


Jis atsipeikėjo, susivokė esąs ledi Murasaki kambaryje. Kruvi- 
na bijūno galva žnektelėjo ant stalo, šalia jos barkštelėjo peilis. 
Susitvardęs Hanibalas pašoko kišdamas kraujuojančią ranką už 
nugaros. Jis nusilenkė ledi Murasaki ir ėmė atatupstas trauktis iš 
kambario. 

— Hanibalai. 

Jis atvėrė duris. 

— Hanibalai. - Ji atsistojo, prišoko ir ištiesė jam ranką, akimis 
sulaikė berniuko žvilgsnį, nepalietė, tik pamojo pirštu. Paėmė 
kruviną plaštaką... Šis prisilietimas atsispindėjo Hanibalo akyse 
nežymiai išsiplėtusiais vyzdžiais. 

— Teks siūti. Seržas galėtų nuvežti mus į miestą. 

Berniukas papurtė galvą ir smakru parodė siuvinių rėmelį. No- 
redama įsitikinti ledi Murasaki įsistebeilijo į jo veidą. 

— Čijo, įkaitink siūlą ir adatą. 

Prie lango, ryškioje šviesoje, Čijo atnešė ledi Murasaki adarą 
ir siūlą, apsuktą aplink juodmedžio plaukų smeigtuką, dar tebe- 
garuojančius verdančiu arbatos vandeniu. Ledi Murasaki tvirtai 
suėmė Hanibalo ranką ir susiuvo pirštą šešiomis lygiomis siūlė- 
mis. Kraujas lašėjo ant balto kimono šilko. Jai dirbant berniukas 
neatitraukė akių. Jis nė kiek neišsidavė, kad jam skauda. Atrodė, 
lyg būtų kažkur kitur. 

Jis žvelgė į tvirtai įtemptą siūlą, vyniojamą nuo plaukų smeigtu- 
ko. Sumetė, kad adatos skylutės arka atkartojo plaukų smeigtuko 
skersmenį. Huigenso veikalo lapai išbarstyti sniege, aplipę smegeni- 
mIS. 

Čijo uždėjo alavijo lapą, o ledi Murasaki sutvarstė plaštaką. 
Kai ji paleido jo ranką, Hanibalas nuėjo prie arbatos stalelio, pakėlė 

bijūną ir nupjovė stiebą. Įmerkęs bijūną į vazą užbaigė grakščią 
kompoziciją. Tada atsigręžė į ledi Murasaki ir Čijo. 

Kai jis pamėgino ištarti „ačiū“, jo veidas sujudėjo lyg būtų 
subangavęs vanduo. Ji atsilygino už pastangas nežymia, bet pačia 
nuoširdžiausia šypsena, tačiau neleido jam ilgai kankintis. 

— Hanibalai, ar eisi su manimi? Gal padėtum man užnešti gėlės? 

Abu užlipo laiptais į mansardą. 

Mansardos duryse, kažkada naudotose kitoje namų vietoje, 
išraižytas veidas — graikiška komedijos kaukė. Žibintu nešina ledi 
Murasaki paėjėjo plačia mansarda. Pro trijų šimtmečių daiktų 
kolekciją: lagaminus, Kalėdų eglutės žaisliukus, pievelės papuo- 
šimus, pintus baldus, kabuk:o ir m0 teatro kostiumus ir žmogaus 
dydžio šventines lėles, kadaruojančias nuo balkio. 

Tolimiausiame patalpos kampe, aplink užuolaida uždengrą 
mansardos langą, sklido blyški šviesa. Žvakė apšvietė altorėlį ir 
prieš langą įrengtą šventyklėlę. Ant altorėlio stovėjo ponios ir Ha- 
nibalo protėvių atvaizdai. Aplink nuotraukas sklandė pulkas po- 
pierinių 074g2m/0 gervių — ištisas būrys. Ten stovėjo ir Hanibalo 
tėvų sutuoktuvių nuotrauka. Žvakės šviesoje Hanibalas iš arti pa- 
žvelgė į savo motiną ir tėvą. Motina atrodė labai laiminga. Lieps- 
ną skleidė tik jo žvakė - jos rūbai neliepsnojo. 

Jusdamas, kad kažkokia būtybė šmėkšo greta ir viršum jo, Ha- 
nibalas įsistebeilijo į tamsą. Kai 'edi Murasaki pakėlė mansardos 
laagė užuolaidą, rytmečio šviesa užliejo Hanibalą ir šalia stūk- 
sančią tamsiąją būtybę — užliejo šarvuotas pėdas, ginklus, įspraus- 
tus į šarvinėes pirštinės, antkrūtinį, o pagaliau ir geležinę samura- 
jų vado kaukę bei raguotą šalmą. Šarvai buvo įtaisyti ant pakylos. 
Ant stovo priešais šarvus gulėjo samurajaus ginklai: ilgas ir trum- 
pas kardas, žanto durklas ir karo kirvis. 

— Hanibalai, padėkime gėles čia, — tarė ledi Murasaki padary- 
dama vietos ant altorėlio priešais jo tėvų nuotraukas. - Čia mel- 
džiuosi už tave. Nuoširdžiai patariu ir tau melstis už save patį bei 


prašyti savo šeimos dvasių išminties bei jėgos. 

Iš mandagumo jis akimirką.nulenkė galvą prieš altorių, tačiau 
jį nerimastingai traukė šarvai. Priėjęs prie pakylos pamėgino pa- 
liesti ginklus. Ledi Murasaki sustabdė jį pakelta ranka. 

— Šie šarvai stovėjo ambasadoje Paryžiuje, nes mano tėvas prieš 
karą tarnavo ambasadoriumi Prancūzijoje. Paslėpėme juos nuo 
vokiečių. Liečiu juos tik kartą per metus. Per mano sentėvio gim- 
tadienį man suteikiama garbė nuvalyti šarvus bei ginklus ir ištep- 
ti juos kamelijų ir gvazdikėlių aliėjumi — nuostabus aromatas. 

Ji ištraukė kaištelį iš buteliuko ir pasiūlė pauostyti. 

Ant pakylos prieš šarvus gulėjo ritinys. Jis buvo išvyniotas tik 
tiek, kad matytųsi pirmasis piešinys: šarvuotas samurajus, pri- 
iminėjantis pavaldinius. Kol ledi Murasaki tvarkė altorėlį, Hani- 
balas išvyniojo ritinį iki kito paveikslėlio, kuriame buvo pavaiz- 
duotas šarvuotas žmogus, su pasididžiavimu rodantis nukirstas 
samurajų galvas. Prie kiekvienos priešo galvos buvo pritvirtinta 
kortelė su mirusiojo vardu - įrišta plaukuose arba, jei galva plika, 
pririšta prie ausies. 

Ledi Murasaki švelniai paėmė ritinį ir vėl susuko jį tiek, kad 
matytųsi tik šarvuotas jos protėvis. 

— Tai nutiko po mūšio dėl Osakos pilies — tarė ji. — Čia rasi 
daugiau ir vertingesnių ritinių, kurie tave sudomins. Hanibalai, 
tavo dėdė ir aš būtume labai laimingi, jei taptum toks žmogus, 
koks buvo tavo tėvas, koks yra tavo dėdė. 

Hanibalas klausiamai žvelgė į šarvus. 

Ji įskaitė klausimą jo veide: 

— Ir koks buvo jis? Iš dalies — taip. Tačiau turėtum būti gailes- 
tingesnis... — ji žvilgtelėjo į šarvus, tarsi šie girdėtų, ir šyptelėjo 
Hanibalui: — Jo akivaizdoje japoniškai to nepasakyčiau. 

Laikydama rankoje žibintą ji priėjo arčiau. 

— Hanibalai, tu gali palikti košmarų pasaulį. Gali tapti kuo tik 
panorėjęs. Žengti ant svajų tilto. Ar eisi su manimi? 

Ledi Murasaki buvo visiškai nepanaši į jo motiną. Ji ir nebuvo 


Hanibalo motina, tačiau berniukas įsikniaubė jai į krūtinę. Toks 

nuoširdus palankumas ją tikriausiai sutrikdė, tad ji nusprendė 
sudrumsti šią nuotaiką. 
— Svajų tiltas gali nuvesti bet kur, tačiau iš pradžių jis eina pro 
gydytojo kabinetą ir mokyklos klasę, — pasakė ji. — Ar eisi? 
"Hanibalas nusekė paskui ją, tačiau dar spėjo paimti tarp kitų 
gėlių įmaišytą sukruvintą bijūno žiedą ir padėti jį ant pakylos 


priešais šarvus. 


17 


Daktaras Ž. Riufenas priiminėjo mieste, namelyje su nedide- 
lių sodu. Vos pastebimoje lentelėje prie durų buvo įrašyta pavar- 
dė bei profesija: DOCTEUR EN MĖDECINE, PH. D., PSY- 
CHIATRE* . 

Laukiamajame grafas Lekteris ir ledi Murasaki sėdėjo tarp dak- 
taro Riufeno pacientų ant tiesių kėdžių. Kai kurie iš laukiančiųjų 
vargiai nusėdėjo ramiai. 

Gydytojo kabinetas buvo apstatytas sunkiais Viktorijos stiliaus 
baldais: du foteliai iš abiejų židinio pusių, sulankstomas krėslas, 
uždengtas kutuota šerpe, o arčiau lango - tyrimų stalas ir nerūdi- 
jančio plieno sterilizatorius. 

Kai daktaras Riufenas, barzdotas pusamžis vyriškis, ir Hani- 
balas įsitaisė foteliuose, gydytojas žemu maloniu balsu kreipėsi į 
berniuką: 

— Hanibalai, matydamas be paliovos siūbuojantį metronomą 
ir klausydamasis mano balso, pereisi į būseną, kurią vadiname 
bemiegiu miegu. Neprašysiu tavęs kalbėti, tik noriu, kad išleis- 
tum kokį nors garsą, reiškiantį „taip“ arba „ne“. Tau ramu, tu 
plūduriuoji. 

Ant stalo tarp jų tiksėjo metronomas, jo švytuoklė siūbavo 
pirmyn ir atgal. Ant židinio atbrailos tiksėjo laikrodis, apipaišy- 
tas zodiako ženklais bei cherubinais. Daktarui Riufenui kalbant 
Hanibalas skaičiavo metronomo ir laikrodžio dūžius. Kartais jie 
sutapdavo, tačiau ne visada. Hanibalas svarstė, ar suskaičiavęs su- 
tampančius ir nesutampančius intervalus bei išmatavęs siūbuo- 


jančią metronomo švytuoklę, galėtų nustatyti nematomos švy- 


* Medicinos mokslų daktaras, psichiatras (pranc. ). 

tuoklės dalies laikrodyje ilgį. Daktarui Riufenui tebekalbant jis 
nusprendė, kad tai įmanoma. 

— Garsas iš burnos, Hanibalai, tiks bet koks garsas iš burnos. 

Netolygiai pūsdamas orą tarp liežuvio ir apatinės lūpos, klus- 
niai įsmeigęs akis į metronomą, Hanibalas išleido žemą plerpian- 
tį garsą. 

— Labai gerai, — tarė daktaras Riufenas. — Tu ramus, tu nyri į 
bemiegio miego būseną. O koks garsas galėtų reikšti „ne“? „Ne“, 
Hanibalai. „Ne“. 

Įspraudęs apatinę lūpą tarp dantų ir leisdamas orą iš skruosto 
pro viršutines dantenas Hanibalas išleido aukštą plerpiantį garsą. 

— Tai bendravimas, Hanibalai, ir tau pavyks. Kaip manai, ar 
mes galime toliau dirbti, tu ir aš, — drauge? 

Teigiamas Hanibalo atsakymas buvo toks garsus, kad jį išgir- 
dę pacientai laukiamajame neramiai susižvalgė. Grafas Lekteris 
sukryžiavo kojas ir krenkštelėjo, o mielos ledi Murasaki akys lėtai 
pakilo į lubas. 

Į voverę panašus žmogelis pasakė: 

— Tai ne aš. 


— Hanibalai, žinau, kad dažnai neramiai miegi, — ištarė dakta- 
ras Riufenas. - Dabar, kai esi ramus ir miegi nemiegodamas, ar 
gali man papasakoti, ką regi sapnuose? 

Skaičiuodamas dūžius, Hanibalas mąsliai prunkšcelėjo. 

Kad būtų išlaikyta simetrija su skaičiumi VIII, laikrodžio ci- 
ferblate puikavosi žyma IV, o ne IIII. Hanibalas svarstė, ar dėl to 
jis 1r mušė valandas romėniškai — du dūžius, kurių vienas reiškė 
penkis, o kitas — vieną. 

Gydytojas padavė jam bloknotą. 

— Gal gali užrašyti, ką matai? Rėki savo sesers vardą — ar matai 
savo seserį? 

Hanibalas linktelėjo. 

Kai kurie laikrodžiai Lekrerio pilyje mušdavo valandas romė- 


niškai, o kiti — ne, tačiau visų romėniškai valandas mušančių 

laikrodžių ciferblatuose buvo žyma IV, o ne IIII. Atidaręs laikro- 
dį ir paaiškinęs, kaip veikia jo mechanizmas, ponas Jakovas papa- 
sakojo apie Nibą* ir pirmuosius jo laikrodžius, mušusius valan- 
das romėniškai — būtų smagu mintyse apsilankyti Laikrodžių sa- 
lėje ir patyrinėti mechanizmą. Jis ketino išsyk ten ir eiti, tačiau 
tam reikėtų ilgokai šūkauti daktarui Riufenui. 

— Hanibalai, Hanibalai. Ar galėtum parašyti, ką matai, prisi- 
mindamas tą vietą, kur paskutinį kartą matei seserį? Ar galėtum 
parašyti, ką įsivaizduoji matąs? 

Hanibalas rašė nežiūrėdamas į bloknotą, skaičiuodamas met- 
ronomo ir laikrodžio dūžius. 

Žvilgrelėjęs į bloknorą daktaras Riufenas pajuto didesnį pasi- 
tikėjimą savimi. 

— Matai jos pieninius dantukus? Tik jos pieninius dantukus? 
Kur juos matai, Hanibalai? 

Hanibalas siektelėjo švytuoklės, sustabdė ją, įvertino jos ilgį ir 
svarmens padėtį metronomo skalės atžvilgiu. Tada parašė blok- 
note: „išmatų duobėje, daktare. Ar galiu atidaryti laikrodp?“ 


Hanibalas drauge su kitais pacientais laukė už durų. 
— Ten buvai tu, o ne aš, — pareiškė voveriškos išvaizdos pa- 


cientas. — Galėtum ir prisipažinti. Ar turi gumos? 


— Mėginau išklausti dar ko nors apie jo seserį, tačiau jis užsi- 
sklendė savyje, — paaiškino daktaras Riufenas. Apžiūros patalpo- 
je grafas stovėjo už ledi Murasaki kėdės. — Atvirai kalbant jo arve- 
jis man visiškai nesuprantamas. Apžiūrėjau jį — tiziškai jis svei- 
kas. Aptikau randų galvoje, tačiau nepastebėjau jokių lūžių įdu- 
bimų. Spėju, kad berniuko smegenų pusrutuliai veikia atskirai, 
kaip kartais atsitinka patyrus galvos traumą ir sutrikus pusrutu- 


lių ryšiui. Jis mąsto apie kelis dalykus iš karto, nė nuo vieno iš jų 


* Džozefas Nibas (Joseph Knibb) - XVII amžiaus anglų laikrodininkas, gami- 
nęs laikrodžius, mušusius valandas skirtingais tonais, atitinkančiais romėniš- 
kus skaitmenis, 

neatsitraukdamas. Viena minčių seka visada skirta tik jo paties 
interesui. 

Randas ant kaklo — tai į odą įsirėžusios grandinės žymė. Esu 
matęs tokių tik po karo, kai buvo atidarytos stovyklos. Jis nepa- 
sakys, kas atsitiko seseriai. Manau, jis tą žino, nors neaišku, ar 
suvokia, ir būtent čia glūdi pavojus — sąmonė atsimena tik jai 
būdingu greičiu tai, ką gali sau leisti atsiminti. Berniukas atsi- 
mins, kai galės tai ištverti. 

Nespausiu jo, o ir hipnozė — bergždžias reikalas. Atsiminęs 
per anksti, jis gali amžinai sustingti savyje ir niekada nebeišsiva- 
duoti iš skausmo. Jis gyvens jūsų namuose? 

— Taip, — skubiai ištarė abu. 

Riufenas linktelėjo. 

— Kuo daugiau bendraukite su juo. Kai berniukas atsiskleis, 


bus prisirišęs prie jūsų labiau, nei įsivaizduojate. 

Vidurvasaris Prancūzijoje. Žiedadulkių ūkas sklandė virš Eso- 
no, meldyne turškėsi antys. Hanibalas dar nekalbėjo, tačiau mie- 
gojo be sapnų ir valgė kaip bręstantis trylikametis. 

Dėdė Robertas Lekteris buvo šiltesnis ir ne toks atsargus, koks 
buvo jo tėvas. Jame liko kažkokio menininkams būdingo nerū- 
pestingumo, susijusio ir su amžiaus nerūpestingumu. 

Ant stogo buvo įrengta galerija, kurioje galima vaikščioti. Sto- 
go latakuose susikaupusios žiedadulkių sąnašos nuauksino sama- 
nas, ir voratinkliai draikėsi vėjyje. Pro medžius spindėjo sidabri- 
nis upės linkis. 

Grafas buvo aukštas, paukštiškos išvaizdos vyriškis. Ryškioje 
šviesoje ant stogo jo oda atrodė pilkšva. Ant turėklo uždėtos ran- 
kos, nors ir liesos, buvo panašios į Hanibalo tėvo rankas. 

— Mūsų šeima, Hanibalai, - neįprasti žmonės, — pradėjo jis. — 
Mes anksti tai suvokiame, tad manau, kad ir tu jau žinai. Jei da- 
bar tai glumina, vėliau apsiprasi. Praradai šeimą ir namus, tačiau 
turi mane ir Šebą. Juk ji tikra palaima, ar ne? Prieš dvidešimt 
penkerius metus jos tėvas atsivedė ją į mano parodą Tokijo Mer- 
ropolitene. Nebuvau matęs dailesnio vaiko. Po penkiolikos metų, 
jam tapus ambasadoriumi Prancūzijoje, atvyko ir ji. Negalėda- 
mas patikėti savo sėkme tuoj pat pasirodžiau ambasadoje ir pa- 
reiškiau ketinąs pereiti į šintoizmą. Jis pareiškė, kad religija nėra 
svarbiausias dalykas. Jis niekada man nepritarė, tačiau jam patin- 


ka mano paveikslai. Paveikslai! Eime. 


— Čia mano studija. 
Tai buvo didelė, kalkėmis išbaltinta patalpa viršutiniame rū- 


mų aukšte. Nebaigtos drobės džiūvo ant molbertų, dar daugiau 

jų buvo atramstyta į sienas. Ant žemos pakylos stovėjo sulanksto- 
mas krėslas, o ant pakabos greta jo kabėjo kimono. Šalia - mol- 
bertas su uždengta drobe. 

Jie įėjo į gretimą patalpą. Didelis molbertas, švaraus laikrašti- 
nio popieriaus paketas, anglinis pieštukas bei kelios dažų tūbelės 
siūlė paslaptį... 

— Čia bus tavo vieta, tavo asmeninė studija, — pasakė grafas. — 
Hanibalai, čia gali rasti paguodą. Kai jautiesi taip, tarsi tuoj pra- 
trūktum, — piešk! Platūs rankų mostai, tirštos spalvos! Piešdamas 
nesitaikyk ir nedailink. Subrilybėmis pasirūpins Šeba. — Jis pa- 
žvelgė pro medžius į upę. — Pasimatysime per pietus. Paprašyk 
madam Brigitos, kad paieškotų tau skrybėlės. Vėlyvą popietę, po 
pamokų, paplaukiosime valtimi. 

Grafui išėjus Hanibalas nepuolė prie molberto; apžiūrinėda- 
mas nebaigtus grafo kūrinius jis klaidžiojo po studiją. Uždėjo 
ranką ant krėslo, palytėjo ant vagio kabantį kimono, priglaudė 
prie veido. Atsistojęs prieš uždengtą molbertą, kilstelėjo audeklą. 
Grafas tapė nuogą ledi Murasaki sulankstomame krėsle. Plačiai 
atmerktose Hanibalo akyse paveikslas atsiskleidė: šviesos atspin- 
džiai šokčiojo berniuko vyzdžiuose, jonvabaliai žioravo jo nakty- 


Ježis 


Atėjo ruduo. Ledi Murasaki rengdavo vakarienę pievelėje, kur 
jie stebėdavo rudens pilnatį ir klausydavosi vabzdžių melodijų. 
Jie laukdavo, kol patekės mėnuo. Čijo tamsoje grodavo liutnia. 
Čirpė svirpliai. Tik pagal šilko šlamesį ir aromatą Hanibalas visa- 
da tiksliai žinojo, kur yra ledi Murasaki. 

Grafas pastebėjo, kad prancūziški svirpliai neprilygsta puikia- 
jai Japonijos cikadai sudzumus?, na, bet ką gi... Prieš karą grafas 
daugybę kartų siuntė žmones į Japoniją parvežti sudzumusi cika- 
dų, tačiau nė viena jų neištverė kelionės. Tiesa, grafas Žmonai 
nieko neužsiminė... 

Ramiais vakarais, kai oras po lietaus skleisdavo drėgmę, jie 


žaisdavo kvapų atpažinimo žaidimą: ant žėručio atplaišos Hani- 

balas degindavo įvairiausias žieves bei smilkalus, o Čijo spėdavo. 
Kad padėtų Čijo susitelkti, ledi Murasaki grodavo koto“ ar pa- 
teikdavo kokią muzikinę užuominą iš Hanibalui nepažįstamo re- 


pertuaro. 


Dėdė nusiuntė Hanibalą stebėti pamokų į kaimo mokyklą. 
Kadangi berniukas negalėjo deklamuoti, tai sukėlė vaikų smalsu- 
mą. Antrą dieną vienas vyresnės klasės storžievis prispjovė į mažo 
pirmaklasio plaukus, tada Hanibalas sulaužė spjaudaliaus stubur- 
galį ir nosį. „Tvarkdarį“ kaipmat išsiuntė namo. Tiesą pasakius, 


jis nė kiek nesisielojo. 


Nuo tada užuot ėjęs į mokyklą, jis namie klausėsi Čijo pamo- 
kų. Mergaitė jau daugelį metų buvo sužadėta su Japonijos diplo- 
matų šeimos sūnumi. Dabar, būdama trylikos, iš ledi Murasaki 
mokėsi gyvenimo įgūdžių, kurių jai prireiks. 

Šios pamokos gerokai skyrėsi nuo pono Jakovo, tačiau dėsto- 
mi dalykai buvo savitai gražūs, kaip ir pono Jakovo matematika, 
tad Hanibalą jie žavėjo. 

Atsistojusi ryškioje šviesoje, krentančioje nuo svetainės langų, 
storu teptuku tapydama ant dienraščio skiaučių ir pasiekdama 
nepaprastai subtilių rezultatų ledi Murasaki mokė kaligrafijos. 
Štai amžinybės simbolis — trikampė forma, kurią malonu kontem- 
pliuoti. O po šiuo grakščiu simboliu laikraščio antraštė skelbė: 
NIURNBERGE PAREIKŠTI KALTINIMAI GYDYTOJAMS. 

- Šis pratimas vadinasi Aštuonių brūkšnių amžinybė, — tarė ji. 
— Pamėgink. 

Pamokai baigiantis ledi Murasaki ir Čijo išlankstydavo po ori- 
gamį - gervę, kurią padėdavo ant altorėlio mansardoje. 

Ketindamas lankstyti gervę Hanibalas paėmė skiautelę o7iga- 
mio popieriaus. Čijo klausiamai pažvelgė į ledi Murasaki — aki- 


mirksnį jis pasijuto pašalietis. Ledi Murasaki padavė berniukui 


* Koto — japonų styginis instrumentas. 

žirkles. (Vėliau ji išaiškino Čijo, kad diplomatinėje aplinkoje tai 
neleistina klaida.) 

— Hirošimoje gyvena Čijo pusseserė vardu Sadako, - paaiški- 
no ledi Murasaki. — Ji miršta, apnuodyta radiacijos. Sadako tiki, 
kad išlanksčiusi tūkstantį gervių išgyvens. Ji silpna, tad mes jai 
padedame kiekvieną dieną lankstydamos gerves. Nesvarbu, ar ger- 
vės gydo ar ne. Lankstydamos galvojame apie ją ir kitus pasaulio 
žmones, išgyvenusius karus. Tu lankstytum gerves mums, Hani- 


balai, o mes — tau. Išlankstykime drauge gervių Sadako. 


19 


Kervirradieniais kaime aplink fontaną ir maršalo Eošo* pamin- 
klą vykdavo didelis turgus po skėčiais. Nuo raugintų daržovių 
pardavėjų sklisdavo sūrymo ir acto kvapas, o jūržolėse sudėliotos 
žuvys ir vėžiagyviai atsiduodavo vandenynu. 

Grodami savas melodijas varžėsi keli radijo imtuvai. Rylinin- 
kas su savo beždžione, po pusryčių išleisti iš kalėjimo, kur neretai 
rasdavo prieglobstį, be paliovos suko Sous les Ponts de Paris**, 
kol vienas gavo stiklinę vyno, o kitas - arachisą. Rylininkas tuoj 
pat išmaukė vyną ir nutvėrė pusę arachiso, o beždžionė gudrio- 
mis akutėmis sekė, į kurią kišenę šeimininkas įsidėjo saldainį. Du 
žandarai bergždžiai perspėję muzikantą patraukė link kepinių pa- 
lapinės. 

Ledi Murasaki pasuko Legumes Bulot, geriausios daržovių pa- 
lapinės link, įsigyti šparagų. Grafas labai mėgo šparagus, o juos 
greitai parduodavo. 

Hanibalas sekė paskui ją pintine nešinas. Jis stabtelėjo pažiū- 
rėti, kaip sūrio pardavėjas patepė ilgą pianino stygą ir perpjovė ja 
didžiulę Grana sūrio galvą. Pardavėjas papirko berniuką sūrio 
kąsneliu ir paprašė pasiūlyti poniai. 

Ledi Murasaki pasigedo ant prekystalio šparagų, tačiau dar 
nespėjus pasiteirauti prekeivis ištraukė susiraičiusių ūglių krepšį 
iš po prekystalio. 

— Madam, šios daržovės tokios puikios, kad negalėjau palikti 
jų saulėkaitoje. Laukdamas jūsų, uždengiau šiuo audeklu, sudrė- 
kintu ne vandeniu, o tyra sodo rasa. 


* Maršalas Ferdinandas Fošas (Ferdinand Foch) - Prancūzijos maršalas besi- 
baigiant II-ajam pasauliniam karui. Jis buvo paskirtas ir visos Sąjungininkų 
armijos, nugalėjusios Vokietijos pajėgas, vadu. 

** Po Paryžiaus tiltais (pranc.). 

Kitoje praėjimo pusėje, priešais daržovių pardavėją, prie stalo, 
suręsto iš mėsininko trinkos, susijuosęs kruvina prijuoste sėdėjo 
Polis Momunas ir valė paukštieną. Deliodamas skilvius bei kepe- 
nėles į atskirus dubenis metė liekanas į kibirą. Mėsininkas buvo 
stambus raumeningas vyras su tatuiruote ant dilbio — vyšnia su 
įrašu Vorci /a Mienne, ožest la Tienne?* Vyšnios raudonis nublan- 
ko prieš kraują ant jo rankų. Mėsininko Polio brolis, gebėjęs tin- 
kamiau apsieiti su pirkėjais, dirbo prie prekystalio su užrašu „Ge- 
riausia Momano mėsa“. Polo brolis arnešė jam išdarinėti žąsį. 
Polis gurkštelėjo išspaudų degtinės iš greta pastatyto butelio ir 
kruvina ranka perbraukė veidą išsiterliodamas skruostus krauju 
ir plunksnomis. 

— Poli, raminkis, - paprašė brolis. - Mūsų laukia ilga diena. 

— Kodėl tu nenupeši šito sušikto daikto? Juk tau labiau patin- 
ka pešti nei krušti, - įgėlė mėsininkas Polis ir pats susižavėjo są- 
moju. 

Žvelgdamas į kiaulės snukį vitrinoje Hanibalas išgirdo Polio 
balsą. 

— E, japone! 

Tada pasigirdo daržovininko balsas: 

— Mesjė, susimildamas! Taip nedera. 

Polis nesiliovė: 

= E japone, sakyk, ar tiesa, kad tavo putė skersa? Su išsprogu- 
siu tiesių plaukų kuokšteliu? 

Tada Hanibalas pamarė Polį, krauju ir plunksnomis ištepliotą 
jo veidą... 7: Melynakio... it Mėlynakto, graužiančio paukščio odą... 

Polis atsigręžė į savo brolį. 

— Klausyk, kartą Marselyje turėjau vieną tokią, kuri galėjo ap- 
1mti visą tavo.:. 

Avies kulšis rvojo Poliui į veidą taip, kad jis atbulas žnektelėjo 
į paukščių žarnų krūvą. Hanibalas šoko ant jo, kilojo ir trankė 
avies kulšimi, kol ši išslydo jam iš rankų. Berniukas ėmė graibyti 
ant stalo už savęs paukštienos peilio, bet jo neaptikęs griebė viš- 


* Cia mano, o kur tavo? (pranc.) 

tos vidurius ir tėškė Poliui į veidą, o mėsininkas daužė jį stambio- 
mis kruvinomis rankomis. Polo brolis spyrė Hanibalui į pakaušį 
ir pagriebė nuo prekystalio veršienos plaktuką. Staiga ledi Mura- 
saki įpuolė į mėsininko palapinę, bet šis ją nustūmė. Pasigirdo 
šūksnis: 

— Kiai! 

Priglaudusį milžinišką peilį prie mėsininko brolio gerklės, bū- 
tent toje vietoje, kuri perrėžiama skerdžiant kiaulę, ledi Murasa- 
ki suriko: 

— Ponai, nė nemėginkite judėti. 

Vis artėjant policijos švilpukams jie taip ir išbuvo sustingę. 
Stambios Polio rankos apsivijusios Hanibalo kaklą; nuo įremto į 
kaklą plieno trukčioja mėsininko brolio akis, o Hanibalas vis grai- 
bo stalą už nugaros. Slysčiodami ant atliekų du žandarai išskyrė 
mėsininką Polį ir Hanibalą: žandaras atplėšė berniuką nuo mėsi- 
ninko, pakėlė jį nuo žemės ir pastatė kitoje palapinės pusėje. 

Ilgai tylėjęs, Hanibalo balsas gergždė, tačiau mėsininkas jį su- 
prato. Jis ramiausiai ištarė: 

— Žvėris. 


Tai nuskambėjo labiau kaip įvertinimas, o ne įžeidimas. 


Priešais aikštę įsikūrusioje policijos nuovadoje prie langelio 
sėdėjo seržantas. 

Žandarų viršininkas, karo išvargintas penkiasdešimtmetis, vil- 
kintis civilinius drabužius - suglamžytą tropinį kostiumą, — savo 
kabinete pasiūlė ledi Murasaki ir Hanibalui sėstis ir atsisėdo pats. 
Ant stalo testovėjo Cznzano peleninė ir buteliukas vaistų skran- 
džiui C/anzoflat. Jis pasiūlė ledi Murasaki cigaretę. Ši atsisakė. 

Pabeldę įėjo abu turguje budėję žandarai. Akies kampučiu ty- 
rinėdami ledi Murasaki jie atsistojo prie sienos. 

— Ar kuris nors iš Čia esančių jums sudavė arba priešinosi? — 
pasidomėjo policininkų viršininkas. 

— Ne, viršininke. 


Jis paragino pateikti daugiau liudijimų. 

Vyresnis žandaras žvilgrelėjo į savo užrašus. 

— Daržovių pardavėjas pareiškė, kad mėsininkui pasimaišė pro- 
tas, nes jis griebėsi peilio, šaukdamas, kad papjaus visus, net ir 
vienuoles bažnyčioje. 

Viršininkas pažvelgė į lubas lyg ieškodamas paguodos. 

— Mėsininkas yra Viši* režimo šalininkas. Čia jo labai neken- 
čia, nors tai jūs ir patys tikriausiai žinote, — dėstė vyriškis. — Im- 
siuosi jo. Ledi Murasaki, apgailestauju dėl įžeidimo, kurį jums 
teko patirti. Jaunuoli, jei vėl išgirsite ką nors užgauliojant šią po- 
nią, prašyčiau kreiptis į mane. Supratote? 

Hanibalas linktelėjo. 

— Neleisiu, kad šiame kaime ką nors puldinėtų, nebent pulsiu 
aš pats. — Viršininkas pakilo ir atsistojo berniukui už nugaros. — 
Atleiskite, madam. Hanibalai, eime su manimi. 

Ledi Murasaki sutriko. Vyriškis vos pastebimai papurtė galvą. 

Viršininkas nusivedė Hanibalą į policijos nuovados galą, kur 
buvo dvi kameros: vienoje snaudė girtuoklis, o iš kitos neseniai 
buvo paleistas rylininkas su savo beždžione, — dubenėlis su van- 
deniu tebestovėjo ant grindų. 

— Stok čia. 

Hanibalas atsistojo kameros viduryje. Viršininkas užtrenkė ka- 
meros duris taip garsiai, kad net girtuoklis pasimuistė ir suniur- 
nėjo. 

— Pažiūrėk į grindis. Matai, kokios dėmėtos ir išsikraipiusios 
lentos? Jas išgraužė ašaros. Išmėgink duris. Pabandyk. Matai, iš 
šitos pusės jos neatsidaro. Įniršis - naudinga, bet pavojinga dova- 
na. Paisyk sveiko proto ir niekada neatsidursi tokioje kameroje. 
Aš atleidžiu tik vieną kartą. Tai tavoji proga. Tačiau daugiau taip 
nedaryk. Nieko nebedaužyk, net ir mėsos gabalu. 

Viršininkas palydėjo ledi Murasaki ir Hanibalą iki automobi- 
lio. Hanibalui įlipus ledi Murasaki akimirką liko viena su parei- 
gūnu. 


* Viši (Vicby) - miestelis Prar.cūzijoje, pagal kurį buvo pavadintas nacių oku- 
puotos Prancūzijos režimas (:940-1944 m.) 

— Viršininke, nenorėčiau, kad mano vyras sužinotų apie šį įvykį. 
Daktaras Riufenas galėtų paaiškinti šio išpuolio priežastį. 

Jis linktelėjo. 

— Jei grafas vis dėlto sužinotų ir pasiteirautų manęs, teigsiu, 
kad susipešė girtuokliai, o berniukas atsitiktinai atsidūrė tarp jų. 
Man labai gaila, jei grafas prastai jaučiasi. Šiaip reigčiau, jog jis 


pats laimingiausias žmogus. 


Paskendęs savo darbuose, grafas tikriausiai niekada ir nebūtų 
sužinojęs apie tą įvykį. Tačiau vakare, rūkant cigarą, su vakari- 
niais laikraščiais iš kaimo grįžęs vairuotojas Seržas pasivedėjo jį į 


šalį. 


Penktadienio turgus vyko už dešimties mylių, Vijė miestelyje. 
Grafas, perbalęs po bemiegės nakties, išlipo iš automobilio tuo 
metu, kai mėsininkas Polis nešė ėriuko skerdieną į palapinę. Gra- 
fo lazda pataikė Poliui į viršutinę lūpą. Grafas kapojo jį ta lazda. 

— Šūdo gabale, kaip drįsti įžeidinėti mano žmoną! 

Polis metė mėsą ir ūmiai atstūmė grafą. Liesas vyriškis atbulas 
trenkėsi į prekystalį, išsitiesęs vėl puolė trankyti lazda, bet staiga 
sustojo su nuostaba veide. Kilstelėjęs rankas iki liemenės jis su- 


kniubo mėsininko palapinėje veidu į žemę. 

Pasišlykštėjęs verkšlenančiomis ir mekenančiomis giesmėmis 
bei monotoniška laidotuvių beprasmybe, Hanibalas Lekteris, try- 
likametis paskutinis savo giminės atstovas, stovėjo prie bažnyčios 
durų greta ledi Murasaki bei Čijo ir nenatūraliai spaudė rankas 
vorele traukiantiems į lauką gedėtojams. Moterys laikydamosi po- 
karinio prietaro tik išėjusios iš bažnyčios nusirišdavo skaras. 

Ledi Murasaki klausėsi ir maloniai bei deramai atsakinėjo. 

Hanibalas juto, kokia ji pavargusi. Tai privertė jį peržengti 
galimybių ribą: prabilti, kad nereikėtų kalbėti jai, nors iš naujo 
atrastas balsas greitai virto krankimu. Nors ledi Murasaki ir nu- 
stebo jį išgirdusi, bet to neparodė, tik paėmė jo ranką ir tvirtai 
sugniaužė, kitą ranką tiesdama dar vienam gedėtojui. 

Aprašyti žymaus menininko mirties (nors gyvas jis jų vengė) 
iš Paryžiaus atvyko pulkas spaudos ir naujienų agentūrų Žžurnalis- 
tų. Ledi Murasaki neturėjo ką jiems pasakyti. 

Tos nesibaigiančios dienos popietę į rūmus atvyko grafo teisi- 
ninkas su Mokesčių inspekcijos tarnautoju. Ledi Murasaki pa- 
vaišino juos arbata. 

— Madam, man nesmagu trikdyti jūsų gedulą, - kalbėjo mo- 
kesčių inspektorius, — tačiau norėčiau jus patikinu, kad kitiems 
reikalams turėsite marias laiko, kol rūmai bus parduoti iš varžyti- 
nių ir sumokėti paveldėjimo mokesčiai. Mielai priimčiau jūsų 
paveldėjimo mokesčio užstatą, tačiau kadangi jūsų, kaip Prancū- 
zijos pilietės, statusas dabar bus svarstomas, tai neįmanoma. 

Pagaliau stojo naktis. Hanibalas palydėjo ledi Murasaki iki 
pat jos kambario durų. Čijo ketindama miegoti ponios kamba- 


ryje čia jau buvo pasiklojusi patalą. 

Hanibalas ilgai būdravo savo kambaryje, o kai pagaliau suėmė 
miegas, atslinko ir sapnai. 

Krauju tr plunksnomis išteptas Melynakio veidas virsta mėsinin- 
ko Polio veidu, tr atvirkščiai. 

Hanibalas atsibudo tamsoje, tačiau sapnas nesiliovė — veidai 
liko įsispaudę lubose it hologramos. Dabar, kai jau galėjo kalbėti, 
jis neberėkė. 

Berniukas arsikėlė ir tyliai užlipo laiptais į grafo studiją. Iš abiejų 
molberto pusių uždegė sietynus. Ant sienų kabėję portretai, baigti 
ir pusiau baigti, pasitraukus jų kūrėjui įgijo būtį. Hanibalas juto, 
kaip jie veržiasi grafo sielos link tarsi galėtų grąžinti jam alsavimą. 

Išplauti dėdės teptukai sukišti į skardinę, kreidelės ir anglies 
pieštukai sudėti į rantytus dėklus. Ledi Murasaki paveikslo nebe- 
buvo, nuo kablio buvo nukabintas ir kimono. 

Mėgindamas atsikratyti įspūdžių, Hanibalas puolė tapyti smar- 
kiais mostais — kaip buvo pataręs dėdė - plačiais potėpiais įstrižai 
brūkšniuodamas laikraštinį popierių, liedamas spalvas. Tai nepa- 
dėjo. Prieš aušrą liovėsi stengęsis; baigęs kankintis, tiesiog stebė- 


jo, ką atskleidė jo paties ranka. 

Hanibalas sėdėjo ant kelmo nedidelėje laukymėje palei upę, 
timpčiojo liutnios stygas ir stebėjo, kaip voras mezga tinklą. Vo- 
ras, dailus geltonai juodas kryžiuotis verpėjas, darbuodamasis to- 
lo nuo centro. Vorui triūsiant tinklas siūbavo. Atrodė, kad gyvį 
paveikė liutnios garsai — timpčiojant stygas jis ėmė puldinėti po 
tinklą ieškodamas pakliuvusių aukų. Nors vis dar neišvengdavo 
klaidų, Hanibalas beveik jau galėjo pagroti japonišką dainą. Jis 
prisiminė malonų ledi Murasaki altą, kai ši prabildavo angliškai 
ir retkarčiais pasigirstančias vakarietiškai gamai nebūdingas gai- 
das. Hanibalas pagrojo arčiau voratinklio ir vėl atsitraukė. Lėtai 
atskridęs vabalas įlekė į tinklą, ir voras skubriai jį vystė. 

Tebebuvo šilta ir ramu, upė blizgėjo lygi it veidrodis. Palei 
krantus vandeniu šliuožė čiuožikai, virš nendryno plazdėjo laum- 
žirgiai. Mėsininkas Polis pasiyrė viena ranka, jo valtelė pasroviui 
nuslydo link svyrančių nuo kranto gluosnių. Polio jauko krepšy- 
je čirpė svirpliai. Sučiupus svirplį ir užmovus ant kabliuko nuo 
stambios Polio rankos susidomėjusi pakilo raudonakė musė. Jis 
užmetė meškerę po gluosniais: plūdė išsyk paniro, o meškerė ėmė 
tirtėti. 

Ištraukęs žuvį Polis ją pakabino greta kitų ant grandinės, juo- 
susios valties šoną. Užsiėmęs žuvimi viena ausimi nugirdo stygų 
brązgėjimą. Nučiulpęs nuo nykščio žuvies kraują nusiyrė prie me- 
džiais apaugusios nedidelės prieplaukos, kur buvo palikęs sunk- 
vežimį. Prieplaukoje prisėdęs ant grubiai nutašyto suoliuko išva- 
lė didžiausias žuvis ir sukrovė jas į drobinį maišą su ledu. Kitos, 
sukabintos ant grandinės vandenyje, tebebuvo gyvos. Mėginda- 


mos pasislėpti jos tempė grandinę po prieplauka. 

Kažkas su pertrūkiais grodamas tolimų, ne Prancūzijos, kraš- 
tų melodiją, brunzgino stygas. Polis žvilgtelėjo į sunkvežimį... 
Palypėjęs krantu, tebenešinas peiliu kaulams išimti, apžiūrėjo au- 
tomobilį, patikrino radijo anteną, žvilgtelėjo į padangas. Įsitiki- 
no, ar užrakintos durys. Vel pasigirdo brązgėjimas, dabar virtęs 
melodija. 

Aplenkdamas krūmus Polis atsekė garsą iki nedidelės lauky- 
mės ir pamatė Hanibalą. Šis sėdėjo ant kelmo ir skambino japo- 
niška liutnia, kurios dėklas buvo atremtas į motociklą. Šalia gulė- 
jo piešimo bloknotas. Polis tuoj pat grįžo prie sunkvežimio ir 
patikrino, ar benzino įpylimo vamzdyje nėra cukraus grūdelių. 
Nepakeldamas akių Hanibalas grojo tol, kol mėsininkas atsistojo 
tiesiai prieš jį. 

— Polis Momunas, geriausia mesa, — tarė Hanibalas. Jis matė 
ryškų vaizdą, kurį juosė lūžusių spindulių raudonis — lyg apšar- 
mojusiame lange arba ant lęšio krašto. 

— Prabilai, mažas nebylus benkarte. Jei primyžai man į radia- 
torių, nusuksiu tavo sušiktą galvą. Čia joks žandaras tau nepadės. 

— Nepadės ir tau. - Hanibalas skimbtelėjo dar kelias gaidas. — 
Tai, ką padarei, neatleistina. - Hanibalas padėjo liutnią ir pakėlė 
eskizų bloknotą. Žvelgdamas į Polį iš apačios, mažuoju piršteliu 
bloknote kažką pataisė. 

Tada atvertė kitą lapą ir atsistojo tiesdamas baltą popierių Po- 
liui. 

— Privalai raštu atsiprašyti vienos ponios. - Nuo Polio tvoskė 
kūno riebalais ir nešvariais plaukais. 

— Berniuk, tau pasimaišė protas, kad čia atėjai. 

— Rašyk, kad apgailestauji, suvoki, koks tu niekingas, kad nie- 
kada nebepažvelgsi į ją ir nebekalbinsi jos turguje. 

— Atsiprašyti japonės? — nusijuokė Polis. — Pirmiausia šveisiu 
tave į upę ir gerai išvelėsiu. — Jis palietė ranka peilį. - Tada gal 
prarėšiu tau kelnes ir įkišiu kai ką ten, kur tau nepatiks. - Mėsi- 
ninkas artėjo prie Hanibalo, o berniukas traukėsi atatupstas prie 


motociklo ir liurnios dėklo. 

Staiga Hanibalas sustojo. 

— Man rodos, teiravaisi apie jos putę. Kuria kryptimi, tavo 
manymu, ji skelra? 

— Ar ji tavo motina? Japoniška putė įstriža! Jei iškruštum ma- 
Žąją japonę, pats pamatytum. 

Iškėlęs didžiules rankas smūgiui Polis pasiruošė, o Hanibalas 
vienu mostu iš liurnios dėklo ištraukė lenktą kalaviją ir perrėžė 
vyrui pilvo apačią. 

— Tokia įstriža? 

Mėsininko riksmas nuaidėjo iki medžių viršūnių, net paukš- 
čiai pakilo būriu. Polis griebėsi rankomis ir gausiai apsipylė krau- 
ju. Pažvelgęs į žaizdą ir traukdamasis mėgino sulaikyti žarnas, 
drimbančias jam į rankas. Hanibalas žingtelėjo į šoną ir pasisukęs 
dar vienu smūgiu perrėžė Polį ties inkstais. 

— O gal ji arčiau stuburo? 

Berniukas mojavo kardu kapodamas Xraides Polio kūne. Au- 
kos akys išsiplėtė iš siaubo. Mėsininkas dar mėgino bėgti, bet jį 
pavijo smūgis į raktikaulį — arterija sušnypštė ir aptaškė Haniba- 
lui veidą. Dar du smūgiai perskrodė vyrą po kulkšnimis, ir baub- 
damas it veršis jis nusirito žemyn. 

Mėsininkas Polis sėdi atsirėmęs į kelmą. Jis nebegali pakelti 
rankų. 

Hanibalas žvelgia jam į veidą. 

— Ar nori pamatyti mano piešinį? 

Jis pakiša bloknotą. Piešinyje pavaizduota mėsininko Polio gal- 
va ant pailgos lėkštės, o į plaukus įrišta kortelė su vardu. Kortelė- 
je parašyta: Polis Momunas, geriausia mėsa. Polio akyse vaizdas 
temsta. Hanibalas dar kartą mosteli kalaviju. Mėsininkui viskas 
aplink pakrypsta įstrižai, kol nustoja tekėjęs kraujas ir stoja tamsa. 

Tamsoje Hanibalas regi artėjantų gulbiną ir girdi Mišos balsą. 
Tada garsiai išdejuoja: „Ooo, Aniba!“ 

Popietė blėso. Užmerktomis akimis, atsirėmęs į kelmą, ant ku- 


rio pūpsojo mėsininko galva, Hanibalas sėdėjo ten, kol gerokai 

sutemo. Dar ilgokai rymojo atsimerkęs. Pagaliau atsistojo ir pa- 
suko į prieplauką. Išvydęs ploną grandinę, ant kurios sukabintos 
žuvys, Hanibalas pasitrynė randą aplink kaklą. Žuvys tebebuvo 
gyvos. Šlapia ranką palietė jas ir paleido vieną po kitos. 

— Plaukit, — paskatino. — Plaukit. — Ir švystelėjo tuščią grandi- 
nę toli į vandenį. 

Tada paleido ir svirplius. 

— Šokuokit, šokuokit! — tarė jiems. Tada žvilgtelėjo į drobinį 
maišą su išvalytomis žuvimis, ir jam pakilo apetitas. 


— Mmm, - sučepsėjo. 


22 


Smurtinė mėsininko Polio mirtis nė kiek nesukrėtė daugelio 
kaimo gyventojų. Jų seniūną ir kelis tarybos narius, vykdydami 
represijas už pasipriešinimą okupantams, sušaudė naciai. 

Didžioji Polio kūno dalis gulėjo ant cinkuoto stalo Pompes 
Funėbres Roget balzamavimo patalpoje. Jis atgulė po grafo Lekte- 
rio. Sutemus prie laidojimo namų sustojo juodas Citroėn Trac- 
ton Avant. Prie durų stovėjęs žandaras nuskubėjo atidaryti auto- 
mobilio durelių. 

— Labas vakaras, inspektoriau. 

Iš automobilio išlipo maždaug keturiasdešimties metų vyras, 
apsivilkęs dailiai pasiūtu kostiumu. Draugišku linktelėjimu atsa- 
kęs į uolų žandaro pasisveikinimą, jis atsigręžė ir tarė vairuotojui 
bei kitam pareigūnui, sėdinčiam ant galinės sėdynės: 

— Dėžes nuvežkite į policijos nuovadą. 

Laidojimo namų savininką poną Rožė ir policijos viršininką 
inspektorius užtiko balzamavimo patalpoje, prigrūstoje čiaupų, 
vamzdelių bei emalio ir atsargų, sukrautų dėžėse su stikliniu šo- 
nu. 

Išvydęs policijos pareigūną iš Paryžiaus viršininkas net nušvito: 

— Inspektorius Popilis! Džiaugiuosi, kad atvykote. Tikriausiai 
manęs neatsimenate. Bet... 

Inspektorius atidžiai įsižiūrėjo į viršininką. 

— Žinoma, atsimenu. Į Niurnbergą pristatėte de Rė ir teismo 
metu sėdėjote už jo. 

— Stebėjau, kaip pateikiate įrodymus. Pone, man didžiulė garbė. 

— Ką gi čia turime? 


Laidojimo namų savininko padėjėjas Loranas nutraukė maršką. 

Mėsininko Polio kūnas tebebuvo su drabužiais. Įstrižai surai- 
žyti ilgi raudoni dryžiai, kurie buvo matyti ten, kur drabužiai 
nepermirkę krauju. Lavonas buvo be galvos. 

— Polis Momunas... arba didesnė jo dalis, — tarė viršininkas. — 
Čia velionio dosjė? 

Popilis linktelėjo. 

— Trumpa ir bjauri. Jis gabeno žydus iš Orleano. 

Inspektorius apžiūrėjo kūną, apėjo aplink, pakėlė Polio plaš- 
taką ir ranką, kurios blyškume dar labiau išryškėjo grubi tatui- 
ruotė. Išsiblaškęs kalbėjo pats sau: 

— Ant rankų yra žaizdų, patirtų ginantis, tačiau mėlynės ant 
krumplių yra kelių dienų senumo. Jis neseniai mušėsi. 

— Jis nuolat mušdavosi, — patikino laidotuvių biuro savinin- 
kas. 

Prabilo ir padėjėjas Loranas: 

— Praėjusį šeštadienį jis susikivirčijo bare. Išdaužė dantis vie- 
nam vyriškiui ir merginai. — Loranas trūktelėjo galvą norėdamas 
parodyti, kaip stipriai šis smūgiuodavo, net jo aukštyn sušukuoti 
plaukai sulingavo ant nedidukės kaukolės. 

— Prašyčiau sąrašo. Nesenų jo priešininkų, — tarė inspekto- 
rius. Tada palinko prie kūno uosdamas. — Mesjė Rožė, ar ką nors 
darėte šiam kūnui? 

— Ne, mesje. Viršininkas man vienareikšmiškai uždraudė... 

Inspektorius Popilis pamojo prieiti prie stalo. Artyn žengė ir 
Loranas. 

— Ar taip kvepia kokia nors jūsų naudojama medžiaga? 

— Užuodžiu cianidą, - tarė laidojimo biuro savininkas Rožė. — 
Iš pradžių jį nunuodijo! 

— Cianidas kvepia degintais migdolais, - papildė Popilis. 

— Šis kvapas panašus į vaistų nuo danties skausmo, - tarė Lo- 
ranas nesąmoningai trindamas žandikaulį. 

Laidojimo biuro savininkas atsigręžė į padėjėją: 


— Idiote! Kur matai jo dantis? 

— Taip. Gvazdikėlių aliejus, — ištarė inspektorius Popilis. — 
Viršininke, ar galima pasimatyti su vaistininku ir pavartyti jo 


knygas? 


Virėjo padedamas, Hanibalas iškepė puikią žuvį su žvynais, 
apvoliotą žolelėmis ir padengtą Bretanės jūros druska, ir dabar 
traukė ją iš krosnies. Staigiu judesiu tekštelėjus atbuląja virėjo 
peilio puse, pluta suskilo ir nusilupo kartu su žvynais, o virtuvėje 
pasklido nuostabus kvapas. 

— Hanibalai, įsidėmėk, — tarė virėjas, — gardžiausi žuvies kąs- 
neliai yra žiaunos. Tai tinka daugeliui būtybių. Pjaustydamas žu- 
vį prie stalo, vieną Žiauną įdėk poniai, o kitą — garbingiausiam 
svečiui. Žinoma, jei patieki ją virtuvėje, gali pats suvalgyti abi. 

Turguje pirktais maisto produktais nešinas įžengė Seržas. Jis 
emė krauti pirkinius iš krepšių. | 

Paskui Seržą į virtuvę tyliai įėjo ir ledi Murasaki. 

— Petit Zinc sutikau Loraną, - tarė Seržas. — Jis pasakojo, kad 
policija nerado tos šlykštaus mėsininko galvos. Ir dar sakė, kad 
kūnas kvepėjo — tik pamanykite! - gvazdikėlių aliejumi, tuo, kur 
maldo dantų skausmą. Taip pat užsiminė... 

Hanibalas pamatė ledi Murasaki ir nutraukė Seržą. 

— Jums išties reikėtų ko nors užvalgyti, mano ponia. Šis patie- 
kalas tikrai patiks. 

— O aš arnešiau persikų ledų ir šviežių persikų, — pasakė Seržas. 

Ledi Murasaki ilgai žvelgė Hanibalui į akis. 

Visiškai ramus jis jai šypsojosi. 


— Persikai! — tepasakė. 

Vidurnaktis. Ledi Murasaki gulėjo lovoje. Pro atvirą langą dvel- 
kė švelnus vėjelis ir iš apačios nešė kiemo kampe žydinčios mi- 
mozos kvapą. Kad rankomis bei kojomis pajustų oro sroves, ji 
nusimetė antklodę. Plačiai atmerktomis akimis žvelgė viršun į 
tamsias lubas, o akimirksniui užsimerkus: girdėjo menkiausią 
trakštelėjimą. 

Apačioje, kieme, senoji mastifų veislės kalė sapnuodama krus- 
telėjo, šnervės išsiplėtė, ji giliai įkvėpė. Kaktos odoje susimetė 
kelios raukšlės, ir ji vėl nugrimzdo į malonius sapnus apie gaudy- 
nių kraują nasruose. 

Tamsoje virš ledi Murasaki sugirgždėjo mansardos grindys. 
Ne pelė cyptelėjo - lentas prislėgė svoris. Moteris giliai įkvėpė ir 
vienu judesiu nuleido kojas ant šaltų akmeninių miegamojo grin- 
dų. Užsimetusi lengvą kimono ir perbraukusi plaukus, ištraukė 
gėles iš vazos ir žibintu nešina laiptais užlipo į mansardą. 

Mansardos duryse išdrožta kaukė jai šypsojosi. Ledi Murasaki 
išsitiesė, palietė ranka išskaptuotą veidą ir stumtelėjo duris. Skers- 
vėjis priplojo rūbą prie nugaros. Ji dar pastūmėjo duris ir tolu- 
moje, tamsios mansardos gale, pasirodė menka blykčiojanti švie- 
selė. Ledi Murasaki patraukė šviesos link, jos žvakės liepsna žio- 
ravo ant stebinčių 20 kaukių ir kadaruojančių marionečių, gesti- 
kuliuojančių dvelktelėjus sukeltam vėjeliui. Praėjusi pro pintus 
krepšius ir apklijuotus lagaminus, likusius iš metų, praleistų su 
Robertu, ji patraukė prie šeimos alrorėlio ir šarvų, apšviestų de- 
gančių žvakių. 

Ant altorėlio priešais šarvus gulėjo kažkoks tamsus daiktas. Žva- 


kių šviesoje ji tematė siluetą. Pastačiusi žibintą ant dėžės šalia 

altorėlio, moteris išvydo mėsininko Polio galvą, stirksančią sek- 
liame sv76an gėlių inde. Polio veidas švarus ir blyškus, lūpos svei- 
kos, nėra tik skruostų, o iš burnos į gėlių indą ištekėjęs kraujas 
tyvuliuoja po gėlių kompozicija lyg vanduo. Polio plaukuose įrišta 
kortelė. Kortelėje kaligrafiška rašysena įrašyta: „Momund, Bou- 
cherie de Oualitė'*. 

Polio galva atgręžta į šarvus, akys pasuktos į samurajaus kau- 
kę. Ledi Murasaki taip pat atsigręžė į kaukę ir prabilo japoniškai: 

— Labas vakaras, garbusis protėvi. Atleisk už šią nederamą 
puokštę. Nepaisant didžiausios pagarbos, ne tokios pagalbos ti- 
kėjausi. 

Ji negalvodama pakėlė nuo grindų nuvytusią gėlę bei kaspiną 
ir paslėpė rankovėje, jos žvilgsnis neramiai lakstė. Ilgasis kardas ir 


karo kirvis buvo vietoje. Trūko tik trumpojo kardo. 


Ji žingtelėjo atgal ir atvėrė mansardos langą. Giliai įkvėpė. Gir- 
dėjo ausyse mušant pulsą. Vėjelis plazdeno jos rūbą ir žvakių lieps- 
neles. 

Kažkas tyliai sukrebždėjo už 20 kostiumų. Vienos kaukės akys 
ją stebėjo. 

Ji tarė japoniškai: 

— Labas vakaras, Hanibalai. 

Iš tamsos atsklido atsakymas japonų kalba: 

— Labas vakaras, mano ponia. 

— Hanibalai, gal galėtume kalbėtis angliškai? Nenorėčiau at- 
skleisti savo protėviui kai kurių dalykų. 

— Kaip pageidausite, mano ponia. Šiaip ar taip mano japonų 
kalbos žinios jau išsemtos. 

Trumpuoju kardu ir audeklu jam valyti nešinas Hanibalas žen- 
gė į žibinto šviesą. Ledi Murasaki žingtelėjo jo link. Ilgasis kardas 
gulėjo lentynoje priešais šarvus — ji pasiektų kardą, jei to prireiktų. 


— 


* Momunas, geriausia mėsa (pranc.). 

— Būčiau pasinaudojęs mėsininko peiliu, — tarė Hanibalas. — 
Paėmiau protėvio Masamunės kardą, nes jis pasirodė ypač tinka- 
mas. Tikiuosi, jūs neprieštaraujate. Prisiekiu jums — ašmenyse 
neliko nė menkiausios įrėžos. Mėsininką pjovė kaip sviestą. 

— Nerimauju dėl tavęs. 

— Nesirūpinkite. Atsikratysiu... šituo. 

— Nereikėjo dėl manęs to daryti. 

— Padariau tai dėl savęs, dėl jūsų, ledi Murasaki, orumo. Jūs 
už tai nė kiek neatsakinga. Manau, kad protėvis Masamunė leido 
pasinaudoti jo kardu. Šis įnagis iš tiesų nuostabus. 

Hanibalas įkišo trumpąjį kardą į makštį ir pagarbiai nusilen- 
kęs šarvams vėl padėjo jį į lentyną. 

— Virpate, — tarė jis. — Puikiai tvardotės, tačiau virpate lyg 
paukštelis. Nebūčiau ėjęs pas jus be gėlių. Ledi Murasaki, myliu 
jus. 

Apačioje, prie kiemo vartų, klyktelėjo dvibalsė Prancūzijos po- 
licijos sirena. Mastitų veislės kalė pabudo ir šoko loti. 

Ledi Murasaki puolė prie Hanibalo, sugriebė jo rankas ir pri- 
sispaudė prie veido. Pabučiavusi jo kaktą griežtai sušnabždėjo: 

— Mikliai! Nusišveisk rankas! Čijo kambaryje yra citrinų. 


Kažkur toli namuose sudundėjo durų plaktukas. 

Ledi Murasaki privertė inspektorių Popilį palaukti, kol jos širdis 
sudunksėjo šimtą kartų, ir tik tada pasirodė ant laiptų. Inspekto- 
rius su padėjėju stovėjo aukšto prieškambario viduryje ir žvelgė į 
moterį, lipančią žemyn. Jis atrodė budrus ir ramus, lyg dailus 
voras priešais tinklines langų vidlotes, o už langų ji regėjo beribę 
naktį. 

Išvydęs ledi Murasaki Popilis smarkokai iškvėpė orą. Prieš- 
kambario skliautas sustiprino garsą, tad ji sukluso. 

Atrodė, kad moteris nusileido staiga, tarsi nė nebūtų laiptų. 
Jos rankas dengė rankovės. 

Šalia stovėjo Seržas paraudusiomis akimis. 

— Ledi Murasaki, šie ponai iš policijos. 

— Labas vakaras. 

— Labas vakaras, madam. Atleiskite, kad trukdome jus taip 
vėlai. Privalau pateikti keletą klausimų apie jūsų... sūnėną? 

— Taip, sūnėną. Ar galėčiau pamatyti jūsų pažymėjimus? - Jos 
ranka lėtai išslydo iš rankovės ir apsinuogino. Ji perskaitė visus 
pažymėjimų įrašus ir apžiūrėjo fotografiją. 

— Inspektorius Popilis? 

— Popdis, madam. 

— Inspektoriau, fotografijoje jūs segite Garbės legiono ordiną. 

— Taip, madam. 

— Dėkoju, kad atvykote. 

Kai ji atidavė pažymėjimą, Popilis pajuto gaivų ir švelnų aro- 
matą. Ji stebėjo inspektoriaus veidą ir pamatė tai, ko laukė — vos 
pastebimai krustelėjo šnervės ir akių vyzdžiai. 


— Madam?.. 

— Murasaki Šikibu. 

— Madam yra grafienė Lekter, paprastai į ją kreipiamasi japo- 
nišku vardu — ledi Murasaki, — policininkams drąsiai pareiškė 
Seržas. 

— Ledi Murasaki, norėčiau asmeniškai pasikalbėti su jumis, o 
paskui akis į akį su jūsų sūnėnu. 

— Inspektoriau, nepaisant deramos pagarbos jūsų institucijai, 
nuogąstauju, kad tai neįmanoma, — tarė ledi Murasaki. 

— Madam, tai visiškai įmanoma, — pasakė inspektorius Popilis. 

— Mielai priimame jus mūsų namuose ir visiškai geranoriškai 
kalbėsimės su jumis abu kartu. 

Hanibalas prabilo nuo laiptų: 

— Labas vakaras, inspektoriau. 

Šis atsigręžė į Hanibalą. 

— Jaunuoli, norėčiau, kad vyktumėte su manimi. 

— Žinoma, inspektoriau. 

Ledi Murasaki kreipėsi į Seržą: 

— Gal atneštumėte man šalį? 

— Madam, tai nebūtina, — tarė Popilis. - Jums nebūtina vykti 
kartu. Apklausiu jus rytoj, madam. Jūsų sūnėnui nieko nenutiks. 

— Viskas gerai, mano ponia, — pasakė Hanibalas. 

Pajutusi palengvėjimą, ledi Murasaki kiek atgniaužė rankovė- 


se paslėptus riešus. 

Balzamavimo patalpoje buvo tamsu ir tylu, tik lėtai lašėjo čiau- 
pas. Inspektorius ir Hanibalas aplytais pečiais ir batais stovėjo 
tarpduryje. 

Ten buvo Momanas. Hanibalas jį užuodė ir laukė, kol Popilis 
uždegs šviesą, svarstydamas, koks draminis antraktas policinin- 
kui pasirodys tinkamas. 

— Kaip manai, ar atpažintum Polį Momuną vėl jį pamatęs? 

— Pasistengsiu, inspektoriau. 

Popilis įjungė šviesą. Laidojimo biuro savininkas buvo nuvil- 
kęs Momano drabužius ir sudėjęs į popierinius maišus, kaip jam 
ir buvo nurodyta. Pilvas buvo uždengtas grubiai sudygsniuotu 
guminio lietpalčio gabalu, o perrėžtas kaklas - rankšluosčiu. 

— Ar atsimeni mėsininko tatuiruotę? 

Hanibalas apėjo kūną. 

— Taip. Ber neskaičiau, kas joje įrašyta. 

Berniukas pažvelgė į inspektorių. Jis įžiūrėjo supratingą žvilgs- 
nį, rusenantį inspektoriaus akyse. 

— Kas ten parašyta? — paklausė inspektorius. 

— „Čia mano, o kur tavo?“ 

— O gal turėtų būti parašyta: „Čia tavo, o kur mano?“ Čia tavo 
pirmoji auka, o kur mano galva? Kaip manai? 

— Manau, kad jums neverta gaišti laiką. Norėčiau tuo tikėti. 
Ar viliatės, kad man priėjus velioniui iš žaizdų ims plūsti kraujas? 

— Ką šis mėsininkas pasakė poniai, kad taip įsiutai? 

— Inspektoriau, jis manęs neįsiutino. Iš jo burnos liejosi įžei- 
dinėjimai visiems, kurie tik girdėjo. Tarp jų ir aš. Jis buvo stor- 


ŽIeVIS. 

— Ką jis pasakė, Hanibalai? 

— Inspektoriau, jis klausinėjo, ar tiesa, kad japonių putė įstri- 
ža. Jis kreipės:: B japone!“ 

— Įstriža... — Beveik liesdamas odą, inspektorius Popilis brėžė 
dygsnių liniją ant Polio Momuno pilvo. — Tokia įstriža? — Mė- 
gindamas kažką įžiūrėti, inspektorius atidžiai žvelgė į Hanibalo 
veidą. Bet nieko nepamatė, todėl pateikė dar vieną klausimą: 

— Kaip jautiesi matydamas jį negyvą? 

Hanibalas kilstelėjo dengiantį kaklą rankšluostį. 

— Abejingas, — atsakė. 


Policijos nuovadoje įrengtą poligrafą kaimo policininkai ma- 
tė pirmą kartą, todėl gerokai smalsavo. Operatorius, atvykęs iš 
Paryžiaus drauge su inspektoriumi Popiliu, kažką vis reguliavo, 
kartais vien dėl teatrališko įspūdžio, kol vamzdeliai įšilo ir į pra- 
kaitu bei cigarečių dūmais pridvisusį orą įsiliejo izoliacinės me- 
džiagos skleidžiamas karštos medvilnės kvapas. Tada inspekto- 
rius, stebėdamas įrenginį apžiūrinėjantį Hanibalą, visus išvarė 1š 
patalpos, kol liko tik berniukas, jis pats ir operatorius. Poligrafo 
operatorius prijungė įrenginį prie Hanibalo. 

— Pasakyk savo vardą, — tarė operatorius. 

— Hanibalas Lekteris. - Berniuko balsas tebebuvo šiurkštus. 

— Kiek tau metų? 

— Trylika. 

Rašalinės adatos vienodai braižė poligrafo popierių. 

— Kiek laiko gyveni Prancūzijoje? 

— Šešis mėnesius. 

— Ar pažinojai mėsininką Polį Momuną? 

— Nebuvome supažindinti. 

Adatos nė nevirptelėjo. 

— Tačiau žinojai, kas jis toks. 

— Taip. 

— Ar ketvirtadienį su Poliu Momunu turguje susivaidijote, o 


tada susimušėte? 

— Taip. 

— Ar lankai mokyklą? 

— Taip. 

— Ar mokykloje privaloma vilkėti uniformą? 

— Ne. 

— Ar žinai ką nors apie Polio Momuno mirtį, dėl ko jaustu- 
meisi kaltas? 

— Jausčiausi kaltas? 

— Atsakinek tik „taip“ arba „ne“. 

— Ne. 

Rašalo linijų smailės ir įdubos visiškai tolygios. Kraujospūdis 
nepakilo, pulsas nepadažnėjo, kvėpavimas tolygus ir ramus. 

- Žinai, kad mėsininkas negyvas? 

— Taip. 

Poligrafo operatorius pasukiojo įrenginio rankenėles. 

— Ar mokeisi matematikos? 

— Taip. 

— Ar mokeisi geografijos? 

— Taip. 

— Ar matei Polio Momuno lavoną? 

— Taip. 

— Ar nužudei Polį Momuną? 

— Ne. 

Rašalo linijų smailės neišryškėjo. Operatorius nusiėmė akinius 
duodamas ženklą inspektoriui Popiliui baigti apklausą. 

Po Hanibalo į kėdę sėdo pagarsėjęs plėšikas iš Orleano, jau 
turėjęs gausybę reikalų su policija. Plėšikas laukė, kol inspekto- 
rius Popilis ir poligrafo operatorius tarėsi už durų vestibiulyje. 

Popilis išvyniojo popieriaus juostą. 

— Ledas. 

— Berniukas nereaguoja į nieką, — tarė poligrafo operatorius. — 
Jis - atbukęs karo našlaitis arba jo savitvarda nežmoniška. 

— Nežmoniška, — sutiko Popilis. 


— Pirmiau apklausite plėšiką? 

— Mangs jis nedomina, bet norėčiau, kad tu su juo susitvarky- 
tum. O aš jam kelis kartus suduosiu berniuko akivaizdoje. Su- 


pratai mane? 


Į kaimą vedančiu keliu nuokalnyn riedėjo motociklas užge- 
sintomis šviesomis ir išjungtu varikliu. Vairuotojas vilkėjo juodą 
kombinezoną ir juodą galvos apdangalą, dengianų veidą. Tuš- 
čios aikštės gale motociklas pasuko už kampo, trumpam pasislė- 
pė už pašto furgono, pastatyto priešais pašto skyrių, ir nuvažiavo 
toliau. Vairuotojas sunkiai stūmėsi, bet neužvedė variklio iki pat 
įkalnės už kaimo. 

Inspektorius Popilis ir Hanibalas sėdėjo viršininko kabinete. 
Inspektorius perskaitė viršininko C/anzoflat buteliuko etiketę ir 
pasvarstė, ar nevertėtų Ir jam išgerti vaistų. 

Padėjęs ant stalo poligrafo juostelės ritinį, stumtelėjo pirštu. 
Juostelei išsivijus, pasirodė ilga mažų smailių eilė. Smailės jam 
panėšėjo į debesyse skendinčio kalno prieškalnes. 

— Hanibalai, ar tu nužudei mėsininką? 

— Galiu paklausti? 

— Taip. 

— Iš Paryžiaus kelias tolimas. Ar mėsininkų mirtys - jūsų spe- 
cializacija? 

— Mano specializacija — karo nusikaltimai, o Polis Momunas 
įtariamas įvykdęs net kelis. Hanibalai, karo nusikaltimai nesibai- 
gia su karu. — Skaitinėdamas reklamą ant visų peleninės šonų 
Popilis nutilo. — Galbūt suprantu tavo padėtį geriau, nei tu manai. 

— Ir kokia gi mano padėtis, inspektoriau? 

— Netekai tėvų per karą. Gyvenai prieglaudoje užsisklendęs 
savyje, praradęs šeimą. Ir pagaliau... pagaliau tavo dailioji pamo- 
te atlygino tau už visa tai. - Siekdamas užmegzti ryšį Popilis pa- 
dėjo ranką Hanibalui ant peties. — Vien jos aromatas išsklaido 
prieglaudos kvapą. O mėsininkas apsvaidė ją purvais. Jei tu jį 


nužudei, suprantu tave. Galėtume kartu tai paaiškinti teisėjams... 

Vengdamas Popilio prisilietimo Hanibalas atsilošė kėdėje. 

— Vien jos aromatas išsklaido prieglaudos kvapą. Unspektoriau, 
kuriate eiles? 

— Ar tu nužudei mėsininką? 

— Polis Momunas žuvo pats. Jis mirė dėl savo kvailumo ir stor- 
žieviškumo. 

Inspektorius Popilis buvo nemažai patyręs ir gerai išmanė vi- 
sokius baisumus, — toks buvo ir šis balsas, kurio klausėsi. Sklisda- 
mas iš berniuko lūpų jis skambėjo kiek kitokiu tembru ir stebino. 

Šio savito bangų ilgio jis dar nebuvo girdėjęs, tačiau atpažino 
jį kaip Ažtokz. Jau ilgokai nebejautė medžioklės virpulio, besiprie- 
šinančio proto kibumo. Juto tai galvos oda ir dilbiais. Gyveno 
dėl to. 

Viena jo dalis troško, kad mėsininką būtų nužudęs tas plėši- 
kas. Kita jo dalis įsivaizdavo, kokia vieniša ir apleista pasijustų 
ledi Murasaki, jei berniukas pakliūtų į kokią įstaigą. 

— Mesininkas žvejojo. Ant jo peilio rasta kraujo ir žvynų, ta- 
čiau jis neturėjo žuvų. Virėjas pasakojo, kad parnešei puikią žuvį 
vakarienei. Kur gavai tą žuvį? 

— Sužvejojau, inspektoriau. Už valčių pastogės esame užmetę 
meškerių su jauku. Galiu parodyti, jei norite. Inspektoriau, ar 
pats pasirinkote karo nusikaltimus? 

— Taip. 

— Dėl to, kad per karą netekote šeimos? 

— Taip. 

— Ar galiu paklausti, kaip tai atsitiko? 

— Keli šeimynykščiai žuvo kovose. Kiti buvo išvežti į rytus. 

— Ar sučiupote tuos, kurie tai padarė? 

— Ne. 

— Tačiau jie buvo Viši režimo šalininkai — tokie kaip mėsi- 
ninkas. 

— Taip. 


— Ar galime kalbėtis visiškai nuoširdžiai? 

— Be abejonės. 
— Ar apgailestaujate dėl Polio Momuno mirties? 


Tolimajame aikštės gale kaimo kirpėjas M. Riubenas su savo 
mažuoju terjeru pasuko iš lapais nuklotos šalutinės gatvelės ke- 
tindamas kaip ir kasnakt apeiti aikštę. Visą dieną plepėjęs su klien- 
tais M. Riubenas vakare kalbėdavosi su savo šunimi. Jis trūktelė- 
jo šunėką nuo žolės rėžio priešais paštą. 

— Savo reikalus derėjo atlikti Felipo pievelėje, kur niekas ne- 
matė, — paaiškino. — Čia tau gresia bauda. O tu neturi pinigų. 
Mokėti tektų man. 

Priešais paštą ant stulpo stovėjo pašto dėžutė. Tįsdamas pava- 
dį šuo įsitempė ir kilstelėjo koją ant stulpo. 

Virš pašto dėžutės išvydęs veidą Riubenas tarė: 

— Labas vakaras, mesjė. - Tada atsigręžė į šunį. — Žiūrėk, kad 
neapdergtum pono! — Šuo suinkštė, o Riubenas pastebėjo, kad 
už pašto dėžutės nematyti kojų. 


Beveik pralenkdamas blausią priekinio žibinto šviesą, akme- 
nimis grįstu vienos juostos keliu lėkė motociklas. Sykį, kai iš prie- 
kio pasirodė automobilis, vairuotojas nėrė tarp pakelės medžių ir 
laukė, kol galiniai automobilio žibintai išnyko iš akių. 

Tamsiame rūmų garaže priekinis motociklo žibintas užgeso, 
vėsdamas tukseno variklis. Ledi Murasaki nusitraukė juodą gal- 


vos apdangalą ir vienu judesiu pasitaisė plaukus. 


Policijos šviesos signalai mirgėjo pašviesdami Polio Momuno 
galvą, gulinčią ant pašto dėžutės. Boche* - buvo parašyta ant kak- 
tos, vos po plaukais. Velyvi lebautojai ir naktinės pamainos dar- 
bininkai rinkosi pasižiūrėti reginio. 

Inspektorius Popilis pasivedėjo Hanibalą artyn ir pažvelgė į jį 
nuo mirusiojo veido žioruojančioje šviesoje. Jam nepasirodė, kad 


berniuko išraiška nors kiek pasikeistų. 


* Menkinamasis vokiečio įvardijimas, pvz., fricas (pranc.). 

— Galų gale Pasipriešinimo judėjimas pribaigė Momuną, — 
pareiškė kirpėjas ir visiems papasakojo, kaip jį aptiko, subtiliai 
nutylėdamas šuns nusižengimus. 

Kai kas iš minios pamanė, kad Hanibalui nederėtų viso to 
matyti. Pagyvenusi moteris, namo traukusi naktinė slaugė, išsakė 


šią Mintį garsiai. 


Popilis išsiuntė Hanibalą namo policijos automobiliu. Hani- 
balas pasiekė dvarą jau nurausvėjus aušrai. Prieš įeidamas vidun, 
nuskynė kelias gėlės ir surikiavo jas pagal aukštį. Lyginant stiebus 
peiliu jam toptelėjo eilėraštis, derantis prie gėlių. Studijoje apti- 
kęs dar drėgną ledi Murasaki teptuką užrašė: 

Naktikovas pasirodė 

Tekančioje rudens mėnesienoje — 

Kuris gi mielesnis? 

Hanibalas miegojo ramiai ir ilgai. Jis sapnavo Mišą tą vasarą 
prieš karą: kad saulė sušildytų vandenį, auklė pastatė vonelę sode 
prie medžioklės namelio, aplink Mišą, sėdinčią vandenyje, lakio- 
jo kopūstinukai. Berniukas nuskynė jai baklažaną. Mažylė su- 
spaudė glėbyje saulės įšildytą purpurinę daržovę... 

Atsibudęs po durimis rado raštelį ir visterijos žiedą. Raštelyje 
buvo parašyta: Apipultas varlių pasirinktų naktikovą. 

Besirengdama išvykti į Japoniją, Cijo kalė Hanibalui japonų 
kalbos pradžiamokslį vildamasi, kad jis sugebės pasikalbėti su le- 
di Murasaki ir išvaduoti ją nuo nuobodžios būtinybės bendrauti 
angliškai. 

Hanibalas pasirodė gabus Hėjan laikotarpio bendravimo eilė- 
mis tradicijos mokinys, tad Čijo paskatino keistis eilėraščiais, pri- 
sipažinusi, kad tai esminis jos būsimo vyro trūkumas. Ji privertė 
Hanibalą prisiekti, kad rūpinsis ledi Murasaki, pabrėždama dau- 
gybę dalykų, kurie, jos manymu, vakariečiams galėtų būti šventi. 
Jos reikalavimu, Hanibalas pasižadėjo prie altorėlio mansardoje, 
be to, abu įsidūrę pirštus smeigtuku, davė kraujo priesaiką. 

Net ir norėdami jie negalėjo sustabdyti laiko. Kol ledi Mura- 
saki ir Hanibalas krovėsi daiktus rengdamiesi vykti į Paryžių, Ci- 
jo rengėsi keliauti į Japoniją. Liono stotyje Seržas su Hanibalu 
įkėlė Čijo lagaminą į traukinį, vykstantį į uostą, o ledi Murasaki 
iki pat paskutinės akimirkos traukinyje sėdėjo greta ir laikė jos 
ranką. Nusilenkusios viena kitai paskutinį kartą, pašaliečiui jos 
tikriausiai pasirodytų bejausmės. 

Važiuodami namo Hanibalas ir ledi Murasaki skausmingai ju- 


to, kad Čijo nebėra. Dabar liko tik jiedu. 


Subtilus šešėlių ir lakuotų paviršių žaismas butui Paryžiuje, iš 
kurio ledi Murasaki tėvas išsikraustė prieš karą, suteikė itin japo- 
nišką aurą. Baldai, kuriuos jie nudangstė vieną po kito, ledi Mu- 
rasaki priminė tėvą, bet ji tylėjo. 

Jiedu parišo sunkias užuolaidas, kad į kambarį patektų saulės 


šviesos. Hanibalas pažvelgė žemyn į de Vosž aikštę — gryną šviesą, 

erdvę ir šiltas raudonas plytas — vieną iš gražiausių Paryžiaus aikš- 
čių net ir po karo apšiurusiais želdiniais. 

Čia, aikštėje, karalius Henrikas II dvikovoje kovėsi dėl Dia- 
nos de Puatje ir skeveldroms mirtinai sužeidus akį mirė. Netgi 
prie lovos budėjusiam Vesalijui nepavyko karaliaus išgelbėti. 

Hanibalas užmerkęs vieną akį svarstė: kur būtent krito Henri- 
kas — galbūt kaip tik ten, kur dabar stovi inspektorius Popilis, 
laikąs gėlę vazone ir besižvalgąs į langus. Hanibalas jam nepa- 
mojo. 

— Ponia, atrodo, sulaukėte svečių, — pasakė pro petį. 

Ledi Murasaki nepasiteiravo, kas ten per svečias. Pasigirdus 


beldimui, ji šiek tiek luktelėjo ir nuėjo atidaryti durų. 


Gėle ir maišeliu Faucbon saldainių nešinas įžengė Popilis. Ki- 
lo šiokia tokia sumaištis. Abiejose rankose laikydamas ryšulius jis 
mėgino nusiimti skrybėlę. Ledi Murasaki atėjo į pagalbą. 

— Ledi Murasaki, sveikinu jus atvykus į Paryžių. Gėlininkas 
dievagojosi, kad šiam augalui patiks jūsų terasa. 

— Terasa? Inspektoriau, ko gero, jūs mane sekate — taip greitai 
sužinojote, kad turiu terasą. 

— Ir ne tik ją - išsiaiškinau, kad turite prieškambarį, ir pagrįs- 
tai įtariu, kad yra ir virtuvė. 

— Tad išžvalgote vieną patalpą po kitos? 

— Taip, toks mano metodas — iš vienos patalpos — ; kitą. 

— Ir ką taip ketinate pasiekti? — Ji pastebėjo vos nukaitusį ins- 
pektoriaus veidą ir nusprendė jo nebekankinti. — Gal pastatyki- 
me ją šviesoje? 

Jiems įėjus Hanibalas pakavo šarvus. Stovėdamas prie dėžės 
jis laikė samurajaus kaukę. Berniukas neatsigręžė į inspektorių 
Popilį, tik pasukęs galvą it pelėda žvilgtelėjo į pareigūną. Pamatęs 
Popilio skrybėlę ledi Murasaki rankose, Hanibalas nustatė, kad 
mmspektoriaus galva yra 19,5 centimetrų skersmens ir sveria šešis 


kilogramus, 

— Ar kada nors užsidedi šią kaukę? — pasidomėjo inspektorius 
Popilis. 

— Nenusipelniau to. 

— Nejaugi? 

— Inspektoriau, ar kada nors segite gausybę savo apdovanoji- 
mų? 

— Kai to reikia per oficialias ceremonijas. 

— Šokoladiniai Fauchon saldainiai. Esate labai rūpestingas, ins- 
pektoriau Popili. Jie išsklaidys prieglaudos kvapą. 

— Ber gvazdikėlių aliejaus kvapo jie neišsklaidys. Ledi Murasa- 
ki, privalau aptarti jūsų paryžietiškus reikalus. 

Popilis ir ledi Murasaki kalbėjosi terasoje. Stebėdamas juos 
pro langą Hanibalas nusprendė, kad Popilio skrybėlė vis dėlto 
dvidešimties centimetrų skersmens. Kalbėdamiesi Popilis ir ledi 
Murasaki daugybę kartų sukinėjo augalą, kreipdami į šviesą vis 
kitą jo šoną. Atrodė, jog jiems nėra kuo užsiimti. 

Hanibalas nustojo pakavęs šarvus, priklaupė prie dėžės ir už- 
dėjo ranką ant žėrinčios trumpojo kardo rankenos. Jis žvelgė į 
policininką pro skyles, iškirstas kaukėje. 

Ledi Murasaki juokėsi. Hanibalas spėliojo: inspektorius Popi- 
lis tikriausiai nevykusiai mėgina pasirodyti vėjavaikis, o ji juokia- 
si, kad jį pamalonintų. Kai jie įėjo vidun, ledi Murasaki paliko 
vyrus vienus. 

— Hanibalai, iki mirties tavo dėdė mėgino sužinoti, kas atsiti- 
ko tavo seseriai Lietuvoje. Aš taip pat galiu pamėginti. Dabar 
Pabaltijo kraštuose nelengva - kartais sovietų valdžia sutinka ben- 
dradarbiauti, tačiau dažniausiai atsisako. Tačiau man pavyksta 
su ja susitarti. 

— Ačiū. 

— Ką tu pats atsimeni? 

— Mes gyvenome medžioklės namelyje. Jis sprogo. Atsimenu 
tik tiek, kad mane rado kareiviai ir atvažiavau į kaimą sėdėdamas 
ant tanko. Nežinau, kas tuomet įvyko. Mėginu prisiminti. Bet 


negaliu. 

— Kalbėjau su daktaru Riufenu. 

Jokios regimos reakcijos. 

— Jis atsisakė aptarinėti konkrečias smulkmenas iš pokalbių su 
tavimi. 

Šie žodžiai taip pat neiššaukė reakcijos. 

— Ber jis sakė, kad labai nerimauji dėl savo sesers. Jis teigia, 
kad laikui bėgant tavo atmintis gali grįžti. Jei kada nors ką nors 
prisimintum, prašau, pasakyk man. 

Hanibalas tvirtai žvelgė į inspektorių. 

— Kodel gi turečiau nepasakyti? — Jis troško girdėti laikrodį. 
Būtų gera girdėti laikrodį. 

— Kai kalbėjomės po... įvykio su Poliu Momunu, sakiau, kad 
kare netekau artimųjų. Man labai sunku mąstyti apie tai. Ar nu- 
tuoki kodėl? 

— Kodėl, inspektoriau? 

— Nes manau, kad privalėjau juos išgelbėti, ir paniškai bijau 
atrasti kažką, ko nepadariau, nors galėjau padaryti. Jei tave kan- 
kina tokios pat baimės, neleisk, kad jos užgožtų atsiminimus, 
galinčius pagelbėti Mišai. Gali man sakyti viską, ką tik panorė- 
jęs. 

Į kambarį įžengė ledi Murasaki. Popilis atsistojo ir pakeitė po- 
kalbio temą. 

— Licėjus — gera mokykla, ir tu tikrai jos vertas. Jei galėsiu, 
pagelbėsiu tau. Retkarčiais užsuksiu į mokyklą pasižiūrėti, kaip 
tau sekasi. 

— Vis dėlto mieliau užsuktumėte čia, —- numykė Hanibalas. 

— Čia esate laukiamas, — pridūrė ledi Murasaki. 

— Geros dienos, inspektoriau, — palinkėjo Hanibalas. 

Ledi Murasaki išleido Popilį ir grįžo įpykusi. 

— Patinkate inspektoriui Popiliui, matau tai jo veide, — tarė 
Hanibalas. 

— O ką jis mato tavajame? Pavojinga jį erzinti. 


— Pamavysite, koks jis nuobodus. 


Hanibalas. Pradžia 107 


—Otuesi grubus. Tau tai tarsi ir nebūdinga. Jei patinka gru- 
biai elgtis su svečiais, daryk tai savo namuose, — pamokė ledi Mu- 
rasaki. 

— Ledi Murasaki, noriu likti čia su jumis. 

Ji pratrūko pykčiu. 

— Ne. Kartu praleisime atostogas ir savaitgalius, tačiau gyventi 
tau teks mokykloje, kaip reikalaujama pagal taisykles. Tu žinai, 
kad mano ranka visada guli tau ant širdies. — Ir ji priglaudė ten 
savo ranką. 

Ant jo širdies. Ranka, laikiusi Popilio skrybėlę, buvo ant jo šir- 
dies. Ranka, įrėmusi peilį į Momuno brolio gerklę. Ranka, sugrie- 
busi Momano galvą už plaukų, įmetusi Ją į maišą tr pastačiusi ant 
pašto dežutės. Jo širdis plakė po jos delnu. Jos veidas bedugnis. 

Varlės buvo užkonservuotos formaldehide dar prieš karą, tad 
jei jų organai ir buvo skirtingų spalvų, jos jau seniai išbluko. Toje 
dvokiančioje mokyklos laboratorijoje kiekviena varlė buvo skirta 
šešiems mokiniams. Mokinukai spietėsi apie plokštę, ant kurios 
gulėjo lavonėlis. Jiems piešiant ir nevalyvai trinant ant stalo biro 
dulkės. Klasėje tvyrojo šaltis, nes anglies tebetrūko, todėl kai ku- 
rie berniukai mūvėjo pirštines nukirptais pirštų galiukais. 

Hanibalas priėjo, žvilgtelėjo į varlę ir vėl atsisėdo į suolą dirb- 
ti. Jis tepriėjo du kartus. Dėstytojas Bienvilis įtarinėjo kiekvieną, 
nusprendusį įsitaisyti klasės gale. Priėjus prie berniuko iš šono, 
įtarimai pasitvirtino — šis piešia veidą, o ne varlę. 

— Hanibalai Lekteri, kodėl nepiešiare bandinio? 

— Jau baigiau, pone. — Hanibalas kilstelėjo viršutinį lapą ir 
parodė varlę, kuo tiksliausiai perteiktą natūralioje pozoje, api- 
brėžtą kaip žmogus Da Vinčio piešinyje. Vidaus organai buvo 
užbrūkšniuoti ir šešėliuoti. 

Dėstytojas įdėmiai pažvelgė į Hanibalą. Liežuviu pasitaisęs dan- 
tų protezą tarė: 

— Paimsiu šį piešinį. Privalau jį parodyti vienam žmogui. Už jį 
gausi įskaitą. — Dėstytojas atvertė viršutinį Hanibalo bloknoto 
lapą ir pažvelgė į veidą: 

— Kas čia? 

— Nežinau, pone. Kažkur mačiau šį veidą. 

Iš tiesų tai buvo Vladžio Gruto veidas, tik Hanibalas nežinojo 
jo vardo. Tą veidą jis buvo matęs mėnesienoje vidurnaktį ant 


lubų. 

Tai buvo pro klasės langus sklindančios pilkos šviesos metai. 
Šviesa vis dėlto buvo pakankamai išskydusi, kad tiktų piešti, bet 
patalpos keitėsi, vis perkeliant Hanibalą į aukštesnę klasę. 

Pagaliau atėjo moksleivių atostogos. 

Šį pirmąjį rudenį, po grafo mirties ir Čijo išvykimo, ledi Mu- 
rasaki netektys ypač ją žeidė. Kol vyras tebebuvo gyvas, rudenį ji 
rengdavo vakarienę lauke, greta dvaro rūmų. Visi keturi — grafas 
Lekteris, ledi Murasaki, Hanibalas ir Čijo žvelgdavo į rudens pil- 
natį ir klausydavosi rudens vabzdžių. 

Dabar savo bute Paryžiuje ji perskaitė Hanibalui Čijo laišką 
apie jos rengimąsi vestuvėms. Jiedu taip pat stebėjo, kaip pilnėja 
mėnuo, bet 'svirplių nebuvo girdėti. 

Anksti rytą Hanibalas sulankstė savo lovą svetainėje ir per Se- 
ną dviračiu numynė į Jardin des Plantes*. Vėl kaip ir paprastai 
užsuko į Žvėryną pasiteirauti naujienų. Rado raštelį su pakever- 
zotu adresu... 

Už dešimties minučių kelio į pietus, Monž aikštės ir Ortolan 
gatvės kampe, jis aptiko parduotuvę Pozssons Tyopicaux, Petites 
Orseaux k Animaux Exotigues.* 

Čiuptelėjęs nedidelį bloknotą nuo dviračio bagažinės įėjo vi- 
dun. 

Nedidelėje parduotuvės vitrinoje eilėmis išdėstyti akvariumai 
ir narveliai, visur čiulba ir čirškia, girdėti žiurkėnų ratų dūzgesys. 
Kvepėjo grūdais, šiltomis plunksnomis ir žuvelių maistu. 

Šalia kasos narve tupinti papūga kreipėsi į Hanibalą japoniš- 
kai. Pagyvenęs malonaus veido japonas atėjo iš parduotuvės galo, 
kur gaminosi valgyti. 

— Gomekudasai, mesjė? — tarė Hanibalas. 

— Žrasšaimasė, mesjė, - atsakė savininkas. 

— Jrasšaimasė, mesjė, - pakartojo papūga. 


* Botanikos sodas Paryžiuje. 
** Tropinės žuvelės, paukšteliai ir egzotiniai gyvūnai (pranc.). 

— Mesjė, gal parduodate sudzumuši cikadas? 

— Non, je suis dėsolėe*, mesjė, - apgailestavo savininkas. 

— Non, je suis dėsolėe, mesjė, - pakartojo papūga. 

Žvilgrelėjęs į papūgą, savininkas suraukė antakius ir ėmė kal- 
bėti angliškai, kad supainiotų įkyrųjį paukštį. 

— Turiu puikiausių kovinių svirplių. Smarkūs kovotojai, visa- 
da nugali, išgarsėja kur tik besusiburtų svirpliai. 

— Ieškau dovanos japonei, kuri ilgisi ssdzunuši svirpimo šiuo 
metų laiku, — tarė Hanibalas. — Paprastas svirplys man netinka. 

— Nedrįsčiau siūlyti prancūziško svirplio, kurio svirpimas ma- 
lonus tik dėl sąsajų su metų laiku. Tačiau sudzumusi neparduo- 
du. Gal ją pralinksmintų papūga, mokanti daugybę japoniškų 
žodžių ir posakių iš visų gyvenimo sričių. 

— O gal jūs pats turite sudzumuš? 

Savininkas akimirką žvelgė į tolį. Tik atkūrus respubliką įsta- 
tymas dėl vabzdžių ir jų kiaušinėlių importo buvo išties miglotas. 
| Ar norėtumėte išgirsti? 

— Man būtų didžiulė garbė, - apsidžiaugė Hanibalas. 

Savininkas pasislėpė už užuolaidos, dengusios galinę parduo- 
ruvės dalį, ir grįžo cikados narveliu, agurku ir peiliu nešinas. Pa- 
statęs narvelį ant prekystalio, atriekė gabalėlį agurko ir, godžiai 
spoksant papūgai, įspraudė jį į cikados narvelį. Po akimirkos pa- 
sigirdo skaidrus sudzumus? svirpimas — lyg rogių varpelio tilin- 
džiavimas. Palaimingu veidu savininkas klausėsi nenutylančios 
melodijos. 

Papūga mėgdžiojo cikados svirpimą taip, kaip sugebėjo — gar- 
siai ir be paliovos. Nieko nepešusi ji įniršo ir ėmė šėlti. Hanibalas 
pririminė dėdę Elgarą. Savininkas uždengė papūgos narvelį. 

— Meyde**, — pareiškė papūga iš po audeklo. 

— Ar galėčiau pasiskolinti arba, kaip sakoma, išsinuomoti su- 


dzumuši savaitei? 


* Ne, man labai gaila (pranc.j. 


** Šūdas (pranc.). 

— Koks mokestis jums atrodytų priimtiniausias? — paklausė 
savininkas. 

— Turėjau mintyje mainus, — patikslino Hanibalas. Jis išėmė 
iš aplanko nedidelį plunksna ir lietu tušu atliktą piešinį, vaizduo- 
jantį vabalą ant palinkusio stiebo. 

Atsargiai suėmęs už kraštų parduotuvės savininkas pasuko pie- 
šinį į šviesą. Tada atrėmė jį į kasą. 

— Galėčiau pasiteirauti kolegų. Ar sugrįžtumėte po pietų per- 


traukos? 


Hanibalas klaidžiojo aplink. Gatvės turguje nusipirko slyvą ir 
suvalgė. Ten buvo sporto prekių parduotuvė su trofėjų galvomis 
vitrinoje: snieginio avino, kalnų ožio. Į vitrinos kampą atremtas 
grakštus Holland d Holland dvivamzdis. Puikiai surinktas: atro- 
dė, tarsi medis apaugęs metalą, ir abi medžiagos susivijusios tarsi 
daili gyvatė. | 

Šautuvas buvo grakštus ir gražus, galima sakyti, gražus kaip 
ledi Murasaki. Taip pagalvojęs, jis pasijuto nepatogiai tarp jį ste- 
binčių trofėjų galvų. 


Parduotuvės savininkas jau laukė su cikada. 

— Ar grąžinsite narvelį pasibaigus spaliui? 

— Nejaugi nėra vilties, kad ji išgyvens rudenį? 

— Ji gali sulaukti žiemos, jei laikysite šiltai... Narvelį galėsite 
atnešti... kada tik jums patogu. — Jis padavė Hanibalui agurką. — 


Neduokite sudzumuš? viso iš karto, — pasakė. 


Pasimeldusi ledi Murasaki išėjo į terasą — jos veide tebešmėk- 
šojo mintys apie rudenį. 

Vakarienė buvo patiekta terasoje prie žemo stalelio aplink švy- 
tint prieblandai. Jie jau buvo gerokai įnikę į makaronus, kai cika- 
da, pavaišinta agurku, nustebino ledi Murasaki krištoliniu svir- 


pimu, atsklidusiu iš tamsios slapravietės po gėlėmis. Ledi Mura- 

saki pamanė išgirdusi tai svajose. Sudzumusi vėl susvirpė - lyg 
skaidriai tilindžiuotų varpelis. 

Moters akys nušvito. Sugrįžusi į tikrovę, ji šypsojosi Hanibalui. 

— Regiu tave, ir cikada dainuoja drauge su mano širdimi. 

— O mano širdis šokteli tik išvydus jus — tą, kuri išmokė mano 
širdį dainuoti. 

Sudzumuši tebesvirpiant patekėjo mėnuo. Jiems atrodė, kad 
terasa kyla drauge su juo, apčiuopiama menesiena ją įtraukia, jie 
sklendžia virš šmėklų užtvindytos žemės ten, kur nebėra vaiduok- 


lių, ir nebereikia nieko kito, tik būti drauge. 


Jis nedels pasakyti, kad cikadą pasiskolino ir mėnuliui sudilus 


privalo ją grąžinti. Geriau nelaukti vėlyvo rudens. 


28 


Ledi Murasaki gyveno neabejotinai elegantiškai. To pasiekti 
jai padėjo gebėjimas prisitaikyti ir skonis. Taip gyventi ji mokėjo 
— kad ir kiek lėšų jai būtų likę pardavus dvarą ir sumokėjus pavel- 
dėjimo mokestį. Ji būtų suteikusi Hanibalui viską, ko tik jis pa- 
prašytų, tačiau jis neprašė. 

Robertas Lekteris buvo skyręs pinigų minimalioms Hanibalo 
mokslo išlaidoms, bet ne daugiau. 

Svarbiausias Hanibalo finansinių išteklių šaltinis buvo jo pa- 
ties sukurptas laiškas. Laiške, pasirašytame alergologo daktaro Ža- 
milio Žolipoli, mokykla įspėjama, kad Hanibalas itin alergiškas 
kreidos dulkėms, todėl jam derėtų sėdėti kuo toliau nuo lentos. 

Kol gaudavo pačius geriausius pažymius, jis žinojo, kad mo- 
kytojams ne itin rūpi, kuo jis užsiima, jei tik tuo nesusivilioja kiti 
mokiniai ir neima sekti blogu pavyzdžiu. 

Kadangi jam buvo leista sėdėti vienam pačiame klasės gale, jis 
galėjo tušu tapyti paukščius ir lieti akvareles Musašio Mijamoto* 
stiliumi ir viena ausimi klausytis pamokos. 

Paryžių buvo apnikusi japoniškų daiktų mada. Maži piešiniai 
tiko ribotoms Paryžiaus butų sienų plokštumoms, jie be vargo 
tilpdavo ir į turistinius lagaminus. Savo darbus Hanibalas pasira- 
šinėjo kirčiu — simboliu, vadinamu Šešių brūkšnių amžinybė. 

Šie piešiniai buvo pardavinėjami menininkų kvartale, nedide- 
lėse galerijose Sen Per ir Žakob gatvėse. Kai kurios galerijos pra- 
šydavo atnešti kūrinius po darbo valandų, kad pirkėjai nepama- 


tytų, jog tie piešiniai — vaiko. 
* Musašis Mijamoras — legendinis XVI-XVII a. japonų samurajus, pasižymė- 
jęs tir kaip menininkas. 


1]4 THOMAS HARRIS 


Vasaros pabaigoje, kol pamokoms pasibaigus Liuksemburgo 
sodai tebebūdavo apšviesti saulės, laukdamas darbo valandų pa- 
baigos berniukas piešdavo žaislines valteles tvenkinyje. Tada ke- 
liaudavo į Sen Žermeną apžiūrėti galerijų — artėjo ledi Murasaki 
gimtadienis — Fiurstenbero aikštėje jis buvo nužiūrėjęs nefrito 
papuošalą. 

Valtelių piešinį jis galėjo parduoti Žakob gatvėje įsikūrusiam 
dekoratoriui, tačiau japoniško stiliaus darbus paliko nedidelei gro- 
bikų galerijai, įsikūrusiai Sen Per gatvėje. Aptaisyti ir įrėminti 
piešiniai atrodė įspūdingiau, todėl jis aptiko gerą rėmintoją, ku- 
ris atlikdavo darbus į skolą. 

Berniukas žingsniavo Sen Žermeno bulvaru nešdamas pieši- 
nius kuprinėje. Visi staliukai lauke šalia kavinių buvo užsėsti. 
Klounai ant šaligatvio prie Cafė Hlore linksmino minią erzindami 
praeivį. Siaurose garvelėse, arčiau upės, Sen Benua ir de I Abė 
gatvėse, džiazo klubai tebebuvo aklinai uždaryti, o restoranai — 
atviri. 

Hanibalas stengėsi užmiršti pietus mokykloje, ypač pirmąjį 
patiekalą, pagarsėjusį kaip „Kankinio palaikai“, ir praeidamas 
smalsiai apžiūrinėjo valgiaraščius. Jis vylėsi netrukus turėsiąs pi- 
nigų gimtadienio vakarienei ir ėmė dairytis jūros ežių. 

Kai Hanibalas paskambino į duris, Let galerijos savininkas 
ponas Litas rengdamasis vakariniam susitikimui skutosi. Užuo- 
laidos jau buvo užtrauktos, tad galerijoje degė šviesa. Kaip tikras 
belgas, Litas nepakentė prancūzų ir pasiutusiai troško apsukti ame- 
rikiečius, kurie, jo manymu, buvo pasirengę nupirkti viską. Ga- 
lerijoje eksponuojami itin rafinuoti vaizduojamojo meno kūrėjų 
darbai, mažoji skulptūra ir senienos, ji ypač garsėjo marinomis 
bei jūros peizažais. 

— Labas vakaras, mesje Lekteri, - tarė Litas. - Malonu jus ma- 
tyti. Viliuosi, kad jums puikiai klojasi. Man teks paprašyti jūsų 
palaukti, kol įpakuosiu paveikslą, šiąnakt iškeliausianųį į Filadel- 
fiją, į Ameriką. 

Hanibalo patirtis bylojo, kad tokiu šiltu pasisveikinimu pa- 
prastai dangstomos aiškios praktinės paskatos. Jis padavė mesjė 
Litui piešinius su tvirta ranka įrašyta kaina. 

— Ar galėčiau apsižvalgyti? 

— Esate mano svečias. 

Jis mėgavosi būdamas toli nuo mokyklos ir apžiūrinėdamas 
gerus paveikslus. Šią popietę piešdamas valteles tvenkinyje Hani- 
balas mąstė apie vandenį ir jo perteikimo sunkumus. Galvojo 
apie Ternerio* rūką bei spalvas, kurių neįmanoma pamėgdžioti, 
todėl žingsniuodamas nuo vieno paveikslo prie kito stebėjo van- 
denį ir orą virš vandens. Pagaliau priėjo prie nedidelio paveikslė- 
lio, pastatyto ant molberto ir vaizduojančio Didįjį kanalą ryškio- 
je saulės šviesoje su Santa Maria della Salute antrajame plane. 

Tai buvo Gvardžio** darbas iš Lekterio pilies. Hanibalas tai 
suvokė anksčiau nei iš tiesų susimąstė. Atminties blyksnis švyste- 
lėjo vidinėje akių vokų pusėje, ir puikiai žinomas paveikslas išni- 
ro priešais jį rėme. Galbūt tai kopija. Jis kilstelėjo paveikslą ir 
įdėmiai apžiūrėjo. Aptaisas viršutiniame kairiajame kampe buvo 
suteptas smulkiais rudais taškeliais. Kai buvo mažas, girdėjo tė- 
vus sakant, kad popieriuje randasi lapės rudumo dėmės. Haniba- 
las ilgai stebeilijosi į paveikslą mėgindamas įžiūrėti lapės atvaizdą 
ar jos pėdos atspaudą. Paveikslas nebuvo kopija. Rėmas kaitino 
jo rankas. 

Įėjo mesjė Litas. Jis suraukė antakius. 

— Paveikslai neliečiami, jei jų neketinama pirkti. Štai tavo če- 
kis. — Litas nusijuokė. — Čia ir taip per daug, bet nepakaks, kad 
nusipirktum Gvardį. 


— Ne, šiandien dar ne. Iki susitikimo kitą kartą, mesjė Litai. 


* Džožefas Malordas Viljamas Terneris (Turner) - XIX a. pirmosios pusės 
anglų tapytojas ir akvarelistas, kūręs romantinius peizažus. 
** Frančeskas Lazaras Gvardis (Guard) - XVIII a. Venecijos tapytojas, vienas 
iš pagrindinių Venecijos tapybos stiliaus atstovų. 

Suerzintas manieringų durų skambučio melodijų, inspekto- 
rius Popilis kumščiu pabeldė į Leer galerijos Sen Per gatvėje duris 
tr išsyk prabilo apie reikalą. 

— Iš kur gavote Gvardžio paveikslą? 

— Nusipirkau jį iš Kopniko, kai dalijomės verslą, - atsakė Li- 
tas. Jis nusiviepė pagalvojęs, kaip pasibjaurėtinai atrodo prancū- 
zas Popilis su švarku be skeltuko — it kokia varlė. - Jis sakėsi gavęs 
paveikslą iš vieno suomio, kurio vardo nepaminėjo. 

— Parodykite važtarašų, — paprašė Popilis. — Privalote turėti ir 
Patariamosios meno ir paminklų tarnybos pažymą dėl vogtų me- 
no kūrinių. Parodykite ir ją. 

Litas palygino vogtų kūrinių sąrašą su savo katalogu. 

— Žiūrėkite, pagrobtasis Gvardžio kūrinys apibūdintas kitaip. 
Robertas Lekteris pavogtą paveikslą įrašė kaip „Santa Maria della 
Salute vaizdą“, o aš pirkau šį paveikslą „Didžiojo kanalo vaizdo“ 
pavadinimu. 

— Turiu teismo orderį konfiskuoti paveikslą, kad ir koks būtų 
jo pavadinimas. Duosiu jums kvitą už jį. Mesjė Litai, raskite man 
tą Kopniką ir išvengsite daugybės nemalonumų. 

— Inspektoriau, Kopnikas miręs. Jis buvo šios įmonės bendra- 
savininkis. Pavadinome ją Kopnik X Leet. Nors Leet 6? Kopnik 
būtų skambėję geriau. 

— Ar turite jo dokumentus? 

— Tikriausiai juos turi įgaliotinis. 

— Paieškokire jų, mesjė Litai. Nuodugniai jų paieškokite, — 
pasakė Popilis. — Noriu sužinoti, kaip šis paveikslas iš Lekterio 


pilies pateko į Leet galeriją. 

— Lekterio, — ištarė Litas. — Ar tai berniukas, kuris sukūrė šiuos 
piešinius? 

— Taip. 

— Neįsivaizduojama, — tarė Litas. 

— Taip, neįsivaizduojama, - atsakė Popilis. — Prašyčiau supa- 


kuoti man šį paveikslą. 


Po dviejų dienų Litas pasirodė Ouai des Orfėvres* dokumen- 
tais nešinas. Popilis pasodino jį koridoriuje prie kabineto su len- 
tele „2 apklausa“, kur vyko triukšmingas įtariamojo išprievarta- 
vimu tardymas, pertraukiamas duslių smūgių ir riksmų. Po pen- 
kiolikos minučių inspektorius Popilis pasikvietė Litą į savo as- 
meninį kabinetą. 

Meno prekeivis pateikė pirkimo kvitą. Jame buvo įrašyta, kad 
Kopnikas už aštuonis tūkstančius Anglijos svarų nusipirko Gvar- 
džio kūrinį iš kažkokio Empu Makineno. 

— Ar jums tai atrodo tikėtina? — paklausė Popilis. - Man taip 
neatrodo. 

Litas krenkštelėjo ir nudelbė žvilgsnį į grindis. Praėjo ištisos 
dvidešimt sekundžių. 

— Mesjė Litai, prokuroras jums mielai iškels kriminalinę bylą. 
Ar žinote, kad jis — aršiausias kalvinistas? 

— Paveikslas buvo... 

Popilis kilstelėjo ranką nutildydamas Litą. 

— Šią akimirką pageidaučiau, kad užmirštumėte savo bėdą. T'ar- 
kime, kad panorėjęs galėčiau jus užtarti. Norėčiau, kad man pa- 
gelbėtumėte. Žiūrėkite. - Jis įdavė Litui smulkiai atspaustų stan- 
dartinio dydžio plono popieriaus lapų pluoštą. — Čia yra sąrašas 
kūrinių, kuriuos Meno komisija atgabena į Paryžių iš Miunche- 


no surinkimo punkto. Visi meno kūriniai vogti. 


* Ouai des Orfėvres 36 įsikūręs vienas reikšmingiausių Paryžiaus policijos po- 
skyrių. | 

— Jie bus eksponuojami Jeu de Paume“. 

— Taip, ieškovai galės juos ten apžiūrėti. Antras puslapis, per 
vidurį. Apibraukiau jį. 

— „Atodūsių tiltas“, Bernardas Belotas, trisdešimt šeši ir tris- 
dešimt centimetrų, aliejinė tapyba ant medžio. 

— Ar žinote tą paveikslą? 

— Be abejonės, esu apie jį girdėjęs. 

— Jei tai originalas, jis buvo pagrobtas iš Lekterio pilies. Jūs 
žinote, kad paprastai jis derinamas su kitu „Atodūsių tilto“ pa- 
veikslu. 

— Taip, su Kanaleto darbu, nutapytu tą pačią dieną. 

— Jį taip pat pagrobė iš Lekterio pilies — tikriausiai tas pats 
asmuo tuo pačiu metu, — pasakė Popilis. — Kiek brangiau kai- 
nuotų paveikslų pora, o ne abu paveikslai atskirai? 

— Keturis kartus brangiau. Joks mąstantis žmogus jų neatskirtų. 

— Vadinasi, jie buvo atskirti dėl neišmanymo arba atsitiktinai. 
Du „Atodūsių tilto“ vaizdai. Jei vagis tebeturi vieną iš jų, ar jis 
nesiektų susigrąžinti ir antrojo? — paklausė Popilis. 

— Labai tikėtina. 

— Pakabinus šį darbą Jou de Paume, bus pranešta viešai. Jūs 
eisite į parodą su manimi, o ten paseksime, kas ims šniukštinėti 


aplink paveikslą. 


* Muziejus Paryžiuje, Antrojo pasaulinio karo metu ir po jo (iki 1947 m.) 
buvęs meno kūrinių pardavimo vieta. 

Ledi Murasaki kvietimas padėjo lengviau patekti į Jeu de Pau- 
me muziejų aplenkus gausią minią, kuri oše Tiuilri soduose ne- 
kantraudama išvysti daugiau nei penkis šimtus pagrobtų meno 
kūrinių, Sąjungininkų paminklų, vaizduojamojo meno ir archy- 
vų komisijos atgabentų iš Miuncheno surinkimo punkto siekiant 
surasti teisėtus jų savininkus. 

Keli kūriniai jau trečią kartą keliavo iš Prancūzijos į Vokietiją 
ir atgal: Napoleonas juos pagrobė iš Vokietijos ir išgabeno į Pran- 
cūziją, tada juos pavogė vokiečiai ir grąžino atgal, o Sąjunginin- 
kai vėl pargabeno į Prancūziją. 

Pirmajame Jeu de Paume aukšte ledi Murasaki išvydo stebi- 
nantį vakarietiškų vaizdų kratinį. Vienam salės gale kruvini reli- 
giniai paveikslai — it nukryžiuoto Kristaus mėsos podėlis. 

Siekdama palengvėjimo ji atsigręžė į „Mesišką vakarienę“ — 
žaismingą paveikslą, vaizduojantį ištaigingą stalą, be žmonių, tik 
su spanieliu, besitaikančiu į kumpį. Toliau kabėjo Rubenso mo- 
kyklai priskiriamos drobės, vaizduojančios rausvas įspūdingų mat- 
menų moteriškes, apsuptas putlių sparnuotų kūdikėlių. 

Ten inspektorius Popilis pirmą kartą pastebėjo ledi Murasaki, 
vilkinčią Chane!klastote, liekną ir grakščią, rausvų Rubenso nuo- 
galių fone. 

Netrukus Popilis pamatė ir Hanibalą, lipant; laiptais iš apati- 
nio aukšto. Neišsidavęs inspektorius žvalgėsi toliau. 

Štai jie pamato vienas kitą — daili japonė ir jos globotinis. Po- 
pilis susidomėjęs stebėjo jų pasisveikinimą: jie sustojo pusmetrio 
atstumu ir, nors nenusilenkė, vienas kitą pasveikino šypsena, stip- 
riai apsikabino. Ji pabučiavo Hanibalą į kaktą ir paliete jo skruostą, 


abu tuoj pat ėmė šnekučiuotis. 

Virš jų šilro pasisveikinimo vietos kabėjo puiki Karavadžo kū- 
rinio „Judita, kertanti galvą Holofernui“ kopija. Prieš karą tai gal 
tr būtų pralinksminę Popilį. Dabar jam ėmė dilgsėti sprandą. 

Sugavęs Hanibalo žvilgsnį Popilis galva parodė į nedidelį ka- 
binetą šalia įėjimo, kur laukė Litas. 

— Miuncheno surinkimo punkto tarnautojai teigia, kad pa- 
veikslas konfiskuotas iš kontrabandininko ties Lenkijos siena prieš 
pusantrų metų, — pasakė Popilis. 

— Ar jis išsidavė? Ar nurodė, iš kur jį gavo? — paklausė Litas. 

Popilis papurtė galvą. 

— Amerikiečių karo kalėjime Miunchene kontrabandininką 
pasmaugė vokiečių kolaborantas. Šis kolaborantas dingo tą pačią 
naktį tikriausiai pasinaudojęs Bragunovičiaus pasitraukimo ke- 
liu*. Čia ir yra aklavietė. Paveikslas pakabintas aštuoniasdešimt 
aštuntoje vietoje, netoli kampo. Mesjė Litas tvirtina, jog jis neat- 
rodo klastotė. Hanibalai, ar atskirsi, kad šis paveikslas iš tavo na- 
mų? 

— Taip. 

— Jei tai tavo paveikslas, Hanibalai, paliesk smakrą. Jei kas pri- 
eitų prie tavęs — tu tiesiog be galo džiaugies: vėl jį išvydęs, ir tau 
ne itin įdomu, kas jį pavogė. Tu godus, trokšti jį atgauti ir kuo 
greičiau parduoti, tačiau tau reikia ir kito poros paveikslo. Hani- 
balai, būk sunkiai sukalbamas, savanaudis ir išpaikintas, — pasakė 
Popilis su nederamu pasigardžiavimu balse. — Manai, kad tau 
pavyks? Susivaidyk su savo globėja. Tas žmogus būtinai ieškos 
progos pasikalbėti. Jis pasijus saugesnis manydamas, kad jūs ne- 
sutariate. Primygtinai mėgink su juo susisiekti. Mes su Litu išei- 
sime, duok mums kelias minutes prieš pradėdamas spektaklį. 

— Eime, - Popilis tarė greta stovėjusiam Litui. — Žmogau, mes 


užsiimame teisėtais dalykais, taigi tau nebūtina sėlinti. 


* Kroatų kunigas Krunoslavas Dragunovičius parengė ir prižiūrėjo vieną iš fa- 
šistų pasitraukimo iš Europos kelių. 


Hanibalas ir ledi Murasaki ilgai apžiūrinėjo nedidelių paveikslų 
eilę. 

Štai! Akių lygyje kabo „Atodūsių tiltas“. Šis vaizdas paveikė 
Hanibalą stipriau nei tąkart aptikus Gvardį — šiame paveiksle jis 
išvydo savo motinos veidą. 

Laikydami meno kūrinių sąrašus, o po pažastimi pasikišę nuo- 
savybės dokumentų šūsnis į vidų ėmė veržtis žmonės. Tarp jų 
buvo ir aukštas kostiumuotas vyras, apsivilkęs taip angliškai, kad 
net švarkas buvo apkraštuotas. 

Tiesiai prieš save laikydamas kūrinių sąrašą, jis atsistojo pa- 
kankamai arti Hanibalo, kad viską girdėtų. 

— Šis paveikslas buvo vienas iš dviejų, kabėjusių mano moti- 
nos siuvinėjimo kambaryje, — ištarė Hanibalas. - Prieš mums ga- 
lutinai paliekant pilį, ji man padavė šį kūrinį ir liepė nunešti virė- 
jui, prašydama neišteplioti antrosios pusės. 

Hanibalas nukabino paveikslą nuo sienos ir apsuko. Jam su- 
žaižaravo akyse. Ten, kitoje paveikslo pusėje, kreida nubrėžtas 
vaiko rankos kontūras, beveik išsitrynęs, belikęs tik nykštys ir smi- 
lius. Piešinys buvo uždengtas permatomo popieriaus skiaute. 

Hanibalas ilgai žiūrėjo į jį. Tą svaigią akimirką jam net pasiro- 
dė, kad nykštys ir smilius sujudėjo, tarsi subangavo. 

Jis vos neužmiršo Popilio nurodymų. Jei tai tavo paveikslas, 
paliesk smakrą. 

Pagaliau jis giliai įkvėpė ir davė ženklą. 

— Tai Mišos ranka, - jis ištarė ledi Murasaki. - Kai man buvo 
aštuoneri, pilyje baltino viršutinį aukštą. Šis ir kitas paveikslas 
buvo padėti ant kušetės mano motinos kambaryje ir uždengti 
audeklu. Mes su Miša palindome po audeklu - tai buvo palapi- 
nė, o mes — dykumos klajokliai. Išsitraukiau iš kišenės kreidos 
gabalėlį ir apibraukiau Mišos ranką — kad apsaugočiau nuo blo- 
gos akies. Mano tėvai supyko, tačiau paveikslas nenukentėjo, ma- 


nau, jog pagaliau ir juos tai pralinksmino. - 

Prie jų skubėjo Žmogus su fetrine skrybėle. Jo asmens kortelė 
siūbavo ant virvelės aplink kaklą. 

Paminklų pareigūnas tave sudrausmins, pasistenk su juo susivai- 
dyti, — taip nurodė Popilis. 

— Nedarykite taip. Prašyčiau neliesti paveikslo, — tarė parei- 
gūnas. 

— Neliesčiau, jei jis būtų ne mano, - atkirto Hanibalas. 

— Kol neįrodėre nuosavybės teisių, nelieskite paveikslo arba 
man teks išlydėti jus iš pastato. Palaukite, pakviesiu ką nors iš 
registracijos biuro. 

Tik pasitraukus pareigūnui, angliško stiliaus kostiumu apsi- 
vilkęs žmogus palietė Hanibalui alkūnę. 

— Esu Alekas Trebelo, — tarė jis. - Galėčiau jums pagelbėti. 

Inspektorius Popilis ir Litas stebėjo juos arsitraukę dvidešimt 
metrų. 

— Ar pažįstate jį? — paklausė Popilis. 

— Ne, - atsakė Litas. 

Trebelo pasivadino Hanibalą ir ledi Murasaki į įgilintą lango 
priedangą. Jis buvo vyresnis nei keturiasdešimties, plikas, tamsiai 
įdegusia galva ir rankomis. Nuo lango krentančioje ryškioje švie- 
soje jo antakiuose baltavo pleiskanos. Hanibalas anksčiau nebu- 
vo jo matęs. 

Daugeliui vyrų malonu išvysti ledi Murasaki. Trebelo tuo ne- 
sidžiaugė. Nepaisant saldžių jo šnekų ji netruko tai pajusti. 

— Man nepaprastai malonu su jumis susipažinti, madam. Ar 
jūs sieja globos ryšiai? 

— Madam - garbi patarėja, - tarė Hanibalas. — O derėtis galite 
su manimi. 

Būk godus, - sakė Popilis. — Ledi Murasaki bylos apie saiką. 

— Mes susieti globos saitais, -- pareiškė ledi Murasaki. 

— Bet juk tai mano paveikslas, — siekė patikinti Hanibalas. 

— Jums teks pareikšti savo pretenzijas komisijos posėdyje, bet 
jos nariai beviltiškai užversti darbais dar pusantrų metų. Iki to 


laiko paveikslą konfiskuos. 


Hanibalas. Pradžia 123 


BE Mesjė Trebelo, šiuo metu mokausi mokykloje ir viliuosi ga- 
lėsiąs... 

— Galiu jums padėti, - pasakė Trebelo. 

— Kokiu būdu, mesjė? 

— Po trijų savaičių man paskirtas posėdis, kuriame bus svars- 
tomas kitas klausimas. 

— Mesjė, jūs pirklys? — paklausė ledi Murasaki. 

— Madam, būčiau kolekcininkas, jei tik galėčiau. Tačiau norė- 
damas pirkti, privalau parduoti. Man malonu rankose palaikyti 
gražių daiktų, nors ir taip trumpai. Jūsų šeimai priklausiusi Lek- 
terio pilies kolekcija buvo nedidelė, tačiau rinktinė. 

— Žinojote apie tą kolekciją? — paklausė ledi Murasaki. 

— Lekterio pilies nuostolių sąrašą MFAA pateikė jūsų velio- 
nis... Robertas Lekteris, jei neklystu. 

— Taigi ar galėtumėte tame posėdyje iškelti mano klausimą? — 
pasiteiravo Hanibalas. 

— Pareikšiu jūsų teises pagal 1907 metų Hagos konvenciją. 
Tuoj jums paaiškinsiu... 

— Taip, pagal keturiasdešimt šeštąjį straipsnį; esame apie tai 
kalbėję, — tarė Hanibalas žvilgčiodamas į ledi Murasaki ir dėda- 
masis goduoliu apsilaižė lūpas. 

— Hanibalai, juk mes aptarėme daugybę galimybių, — pasakė 
ledi Murasaki. 

— Mesjė Trebelo, o jei aš nepanorėčiau parduoti? — paklausė 
Hanibalas. 

— Jums tektų laukti eilės kreiptis į komisiją. Iki to laiko tik- 
riausiai jau būsite suaugęs. 

— Mano vyras man pasakojo, jog šis paveikslas yra vienas iš 
poros, — tarė ledi Murasaki. — Kartu jie verti gerokai daugiau. 
Gal jūs atsitiktinai žinote, kur yra antrasis - Kanaleto kūrinys? 

— Ne, madam. 

— Mesjė Trebelo, tikrai nelikčiau skolinga, jei jį rastumėte. — 
Jos akys sutiko Trebelo žvilgsnį. - Gal pasakytumėte, kur aš galė- 


čiau jus rasti? — paklausė ji lengvai pabrėždama žodį „aš“. 

Jis nurodė nedidelio viešbučio netoli de V'Est stoties pavadini- 
mą, net nedėbtelėjęs paspaudė Hanibalui ranką ir įsimaišė į minią. 

Užsiregistravęs kaip ieškovas Hanibalas su ledi Murasaki to- 
liau klaidžiojo po tą milžinišką meno maišalynę. Pamatęs Mišos 
rankos kontūrą, jis prarado visus pojūčius, tik veidu juto jos pri- 
silietimą, skruosto tapšnojimą. 

Sustojęs priešais gobeleną „Izaoko aukojimas“ Hanibalas ilgai 
žvelgė į jį. 

— Mūsų viršutinio aukšto koridoriai buvo nukabinėti gobele- 
nais, — tarė jis. — Pasistiebęs ant pirštų galiukų vos pasiekdavau 
apatinius jų kraštus. — Jis apvertė audinio kampą ir pažvelgė į kitą 
jo pusę. - Man visada labiau patikdavo ši gobeleno pusė. Siūlai ir 
virvelės, iš kurių susidaro vaizdas. 

— Tarsi susiraizgiusios mintys, — pasakė ledi Murasaki. 

Jis paleido gobeleno kampą. Angelui tiesiant ranką į peilį Ab- 
raomas, laikas atloštą sūnaus gerklę, suvirpėjo. 

— Ar manote, kad Dievas ketino suvalgyti Izaoką, todėl ir pa- 
liepė Abraomui jį nužudyti? — paklausė Hanibalas. 

— Ne, Hanibalai. Žinoma, ne. Angelas įsikiša laiku. 


— Ne visada, — tarė Hanibalas. 


Pamatęs juos išeinančius iš pastato Trebelo tualete susidrėki- 
no nosinę ir grįžo prie paveikslo. Skubiai apsidairė. Nė vienas 
muziejaus tarnautojas jo nestebėjo. Šielc tiek virpėdamas jis nu- 
kabino paveikslą, nuplėšė permatomo popieriaus skiautę ir drėg- 
na nosine nutrynė Mišos rankos kontūrą — tai galėjo atsitikti dėl 
nerūpestingumo paveikslui patekus į trečiųjų asmenų rankas. Ta- 


čiau taip geriausia panaikinti jausminę vertę, kad ji nebetrukdytų. 

Civiline apranga apsivilkęs pareigūnas Renė Adenas laukė prie 
Trebelo viešbučio tol, kol pamatė, kad ketvirtame pastato aukšte 
užgeso šviesa. Tuomet jis nuėjo į geležinkelio stotį nusipirkti šio 
bei ro užkąsti ir, laimei, spėjo laiku sugrįžti į postą bei nepražiop- 
soti Trebelo, vėl išeinančio iš viešbučio su sportiniu krepšiu. 

Nuo de F'Est stoties Trebelo sėdo į taksi, nuvažiavo iki garinės 
pirties, įsikūrusios kitoje Senos pusėje, Babilono gatvėje, įėjo vi- 
dun. Adenas pastatė automobilį be skiriamųjų ženklų per šūvio 
atstumą, suskaičiavo iki penkiasdešimties ir įžengė į vestibiulį. 
Tiršras oras dvelkė tepalais. Chalatais vilkintys vyrai skaitė laik- 
raščius įvairiomis kalbomis. 

Adenas nenorėjo nusivilkti drabužių ir persekioti Trebelo ga- 
ruose. Jis buvo gana ryžtingas žmogus, tačiau jo tėvas mirė nuo 
kojų infekcijos, todėl jis nenorėjo ten nusiauti batų. Vyriškis pa- 
emė nuo lentynos laikraštį su mediniu laikikliu ir atsisėdo ant 


kėdės. 


Striukomis klumpėmis Trebelo nubildėjo per kambarėlius, kur 
kaitroje sudribę ant plytelėmis klotų suolų gulėjo vyrai. 

Atskiras saunas buvo galima išsinuomoti kas penkiolika mi- 
nučių. Trebelo įėjo į antrąją. Už jį jau buvo sumokėta. Tirštame 
ore jis nusivalė rankšluosčiu akinius. 

— Kur taip sugaišai? — iš garų atsklido Lito balsas. — Aš jau 
baigiu ištirpti. 

— Administratorius perdavė žinią tik tada, kai jau buvau begu- 
ląs miegoti, — pasakė Trebelo. 

— Šiandien Jeu de Paume tave sekė policija; jie žino, kad Gvar- 


džio darbas, kurį man pardavei, vogtas. 

— Kas jiems nurodė mane? Tu? 

— Vargu. Jie mano, kad tu žinai, kas turi paveikslus iš Lekterio 
pilies? Tu žinai? 

— Ne. Galbūt tą žino mano klientas. 

— Jei gautum antrąjį „Atodūsių tiltą“, prakiščiau juos abu, — 
pasakė Litas. 

— Kur juos parduotum? 

— Tai mano reikalas. Vienam rimtam pirkėjui Amerikoje. Vie- 
nai įstaigai, tarkime. Žinai ką nors, ar lieju prakaitą veltui? 


— Pranešiu tau, — pasakė Trebelo. 


Kitą popietę de I Est stotyje Trebelo nusipirko bilietą į Liuk- 
semburgą. Pareigūnas Adenas stebėjo, kaip jis lagaminu nešinas 
įlipo į traukinį. Nešikas atrodė nepatenkintas paliktais arbatpini- 
giais. 

Adenas nedelsdamas paskambino į Owa/ des Orfėvres ir pasku- 
tinę akimirką atkišęs savo ženklelį konduktoriui įšoko į tą patį 


traukinį. 


Kol traukinys pasiekė stotį Mo miestelyje, stojo naktis. Pasiė- 
męs skutimosi reikmenis, Trebelo nuėjo į prausyklą. Traukiniui 
jau pajudėjus palikęs savo lagaminą jis iššoko. 

Už kvartalo nuo stoties jo laukė automobilis. 

— Kodėl čia? — paklausė Trebelo įsitaisęs greta vairuotojo. — 
Galėjau atvažiuoti iki tavo namų Fontenblo. 

— Turime reikalą čia, —- tarė vyras už vairo. - Rimtą reikalą. — 
Trebelo jį pažinojo kaip Kristofą Kleberų. 

Atvažiavęs į kavinę netoli stoties Kleberis užsisakė gausius pie- 
tus. Jis net kilstelėjo dubenį išvarvindamas tirštą bulvių sriubą iki 
paskutinio lašo. Trebelo žaidė Nžcožse salotomis ir ankštinėmis 
pupelėmis, ant lėkštės krašto rašinėjo savo inicialus. 

— Policija konfiskavo Gvardį, - pasakė Trebelo, kai Kleberiui 


patiekė veršienos žlėgrainį. 

— Tu tai sakei Erkiuliui. Negalima kalbėti tokių dalykų telefo- 
nu. Taigi. Kas tau neduoda ramybės? 

— Jie tvirtina Litui, kad paveikslas pagrobtas Rytuose. Ar rai 
tiesa? 

— Žinoma, ne. Kas pateikė tokį klausimą? 

— Policijos inspektorius su Meno kūrinių ir paminklų sąrašu. 
Jis teigia, kad paveikslas vogtas. Tai tiesa? 

— Ar matei antspaudą? 

— Ko gi vertas Švietimo komisariato antspaudas? — pasišaipė 
Trebelo. 

— Ar policininkas pranešė, kam šis darbas priklausė Rytuose? 
Jei tai žydas, nebesvarbu, mat sąjungininkai neparsiunčia iš žydų 
pagrobtų meno kūrinių. Žydai nebegyvi. Kūrinius pasiliko tary- 
bų valdžia. 

— Tai ne šiaip sau policininkas, o policijos inspektorius, — pasa- 
kė Trebelo. 

— Kuris kalba kaip koks šveicaras. Kuo jis vardu? 

— Popilis, kažkoks Popilis. 

— A, - ištarė Kleberis šluostydamas lūpas servetėle, — taip ir 
maniau. Vadinasi, nekils jokių sunkumų. Jis man dirba jau dau- 
gelį metų. Taip jis tik mėgina išvilioti pinigų. Ką jam pasake Litas? 

— Dar nieko, bet atrodo, kad Litas nervinasi. Kol kas jis verčia 
kaltę Kopnikui, savo velioniui kolegai, — tarė Trebelo. 

— Juk Litas nieko nežino ir nė nenumano, kur gavai paveikslą? 

— Litas mano, kad gavau jį Lozanoje, kaip mes ir sutarėme. Jis 
klykauja, kad grąžinčiau jam pinigus. Pasakiau, kad pasiteirausiu 
savo kliento. 

— Esu skolingas Popiliui, rad pasirūpinsiu tuo, o tu užmiršk 
visą šį reikalą. Noriu aptarti su tavimi gerokai svarbesnį dalyką. 
Ar gali nuvykti į Ameriką? 

— Negabenu prekių pro muitinę. 

— Muitinė - ne tavo rūpestis, tau reikės tik ten pasiderėti. Ap- 
žiūrėti prekes prieš jas gabenant, tada vėl jas apžiūrėtum čia, prie 


stalo banko posėdžių salėje. Keliausi lėktuvu ir užtruksi savaitę. 

— Kokios ros prekės? 

— Smulkios senienos. Kelios ikonos, druskinė. Užmesim akį, 
ir tu man praneši, ką manai. 

— O kiti? 

— Esi kaip už mūro, - tarė Kleberis. 

Kleberis šia pavarde vadinosi tik Prancūzijoje. Jo tikrasis var- 
das ir pavardė buvo Petras Kolnas, jis žinojo inspektoriaus pavar- 


dę, ber ne iš jam dirbančių Žmonių sąrašų. 

Gyvenamasis laivas Christabel vienintele virve buvo pririštas 
Marnos upės krantinėje, į rytus nuo Paryžiaus. Tik įlipus Trebe- 
lo, jis išsyk pajudėjo. Tai buvo juodas olandiškas dvigalis laivas 
su žemomis kajutėmis, kad praplauktų po tiltais, ir ant denio 
įrengtu sodu — vazonuose žydinčiais krūmais. 

Laivo savininkas, gležnas žmogelis išblukusiomis žydromis aki- 
mis ir malonia veido išraiška stovėdamas ant tiltelio sveikino Tre- 
belo ir kvietė jį į laivą. 

— Malonu su jumis susipažinti, - tarė žmogus ir ištiesė ranką. 
Plaukeliai ant savininko rankos žėlė „atbulai“, link riešo, todėl 
šveicarui ranka sukėlė šiurpą. — Sekite mesjė Milkų. Aš dar turiu 
sutvarkyti šį bei tą apačioje. 

Savininkas užtruko ant denio su Kolnu. Jie pavaikštinėjo tarp 
terakotinių vazonėlių ir stabtelėjo prie vienintelio bjauraus daik- 
to visame dailiame sodelyje — penkiasdešimties galonų alyvos sta- 
tinės su išpjautomis skylėmis. Jos buvo pakankamai didelės — pro 
jas tilptų žuvis. Viršus buvo nupjautas dujiniu pjovikliu ir laisvai 
pririštas viela. Po juo ant denio buvo patiestas brezentas. Laivo 
savininkui sudavus per plieninę statinę ji sugaudė. 

— Eime, — tarė jis. 

Žemutiniame denyje vyriškis atvėrė aukštą spintą, pilną įvai- 
riausių ginklų: Dragunov snaiperio šautuvas, amerikietiškas 
Thompson automatas, pora vokiškų Schmeisser automatų, penki 
prieštankiniai Panzerfaust ginklai, skirti kovoti prieš kitus laivus, 
įvairiausi revolveriai. Savininkas išsirinko trišakį žeberklą su dan- 
tukais, išgremžrais ant kiekvienos šakos. Jis padavė žeberklą 


Kolnui. 

— Neketinu smarkiai jo kapoti, - prabilo savininkas maloniu 
balsu. — Čia nėra Evos, kuri viską išvalytų. Padarysi tai denyje, 
kai sužinosim, ką jam sakė. Durk jam taip, kad jis neplūduriuotų 
statinėje. 

— Milkus gali... — pradėjo Kolnas. 

— Mintis tavo, subinė tavo — tu ir padarysi. Nejaugi nepjaustai 
mėsos kiekvieną dieną? Kai jį užbadysi, Milkus atvilks jo kūną ir 
padės įkelti į statinę. Paimk raktus ir apžiūrėk jo kambarį. Susi- 
dorosim ir su prekeiviu Litu, jei prireiks. Jokių palaidų galų. Ir 
kol kas — jokio meno, - tarė laivo savininkas, Prancūzijoje vadi- 
namas Viktoru Gustavsonu. 

Viktoras Gustavsonas itin ssškmingai užsiiminėjo buvusios SS 
verslu: morfijumi ir naujomis prostitutėmis, daugiausia moteri- 


mis. Tai buvo Vladžio Gruto slapyvardis. 


Litas liko gyvas, tačiau neteko visų paveikslų. Daugelį metų 
juos laikė valstybinėje saugykloje, kol teismas kapanojosi aklavie- 
tėje svarstydamas, ar Kroatijos sutartis dėl reparacijų taikytina ir 
Lietuvai. Trebelo nereginčiu žvilgsniu stebeilijo iš statinės Mar- 
nos dugne, jau nebe plikas, o apžėlęs žaliais dumbliais ir jūriniais 
andrais, kurie tekmėje vilnijo lyg jo jaunystės garbanos. 

Daugelį metų neatsirado joks kitas Lekterio pilies paveikslas. 

Inspektorius Popilis suteikė Hanibalui Lekteriui malonę leis- 
damas retkarčiais pasižiūrėti į saugomus paveikslus. Sėdint beža- 
dėje saugyklos tyloje, arti ją prižiūrinčio sargo, ir klausantis jo 
sniaukrojimo per polipus galima išeiti iš proto. 

Hanibalas žvelgia į paveikslą, kurį paėmė iš motinos rankų, ir 
suvokia, kad praeitis visiškai nepraėjo, žveris, karštu dvoku šno- 
pavęs į jo ir Mišos odą, tebekvėpuoja, alsuoja ir dabar. Jis apgrę- 
žia „Atodūsių tiltą“ į sieną ir kelias minutes stebeilija į atvirkštinę 
paveikslo pusę — Mišos ranka ištrinta, dabar ten tik tuščias stačia- 
kampis. Ten dabar jis kreipia savo knibždančius sapnus. 

Jis auga ir keičiasi, o galbūt skleidžiasi toks, koks visada buvo. 


II 


Tariau, kad Gailestingumas 
Girioje tarp medžių tūno — 
Ten būta tykančio žvėries nagų 


Ir kruvinų mitrių nasrų. 


Lorensas Spingarnas 


ojo 


Pagrindinėje Paryžiaus operos scenoje Fausto, sudariusio san- 
dėrį su Velniu, laikas seko. Iš atskiros ložės scenos kairėje Hani- 
balas Lekteris ir ledi Murasaki stebėjo, kaip Faustas maldauja 
trokšdamas išvengti liepsnų, pakilusių iki pat garsiojo Garnjė te- 
atro ugniai atsparių lubų. 

Aštuoniolikmetis Hanibalas palaikė Metistofelį ir niekino Faus- 
tą, tačiau kulminacijos tesiklausė viena ausimi. Jis stebėjo ir uodė 
ledi Murasaki, išsidabinusią apsilankymui operoje. Kai ponai nu- 
kreipdavo teatrinius žiūronus nuo scenos, kad galėtų pažvelgti į 
ją, priešais esančiose ložėse blykčiojo švieselės. 

Scenos šviesų fone buvo matyti tik jos siluetas kaip ir tą pir- 
mąjį kartą, kai Hanibalas išvydo ledi Murasaki dvare, kuomet 
tebuvo berniukas. Jo atmintyje rikiavosi vaizdai: žvilganti daili 
varna, gerianti 1š lietaus latako, žvilgantys ledi Murasaki plaukai. 
Pirma pasirodo siluetas, tada ji atveria langą, veidu nuslysta šviesa. 

Svajų tiltu Hanibalas nuėjo gerą kelio galą. Jis užaugo tiek, 
kad jam ėmė tikti vakariniai velionio grafo drabužiai, o ledi Mu- 
rasaki išvaizda nė kiek nepasikeitė. 

Ji ranka palietė savo sijono medžiagą, ir netgi skambant muzi- 
kai jis išgirdo audinio šnaresį. Pamanęs, jog ji gali pajusti žvilgs- 
nį, jis nusigręžė nuo jos ir apsidairė po ložę. 

Ložė buvo įrengta stilingai. Už kėdžių, pridengtas nuo prie- 
šais esančių ložių, stovėjo šelmiškas sulankstomas krėslas ožio ko- 
jomis. Orkestrui grojant vis letesniu ritmu ant jo įsitaisydavo įsi- 
mylėjėliai. Greitosios pagalbos tarnyboje Hanibalas nugirdo, kad 
ankstesnį sezoną skambant paskutiniams „Kamanės skrydžio“ 
akordams vienas pagyvenęs džentelmenas ant tokio krėslo patyrė 
širdies smūgį. 


134 THOMAS HARRIS 


Hanibalas ir ledi Murasaki ložėje nebuvo vieni. 

Priekyje sėdėjo Paryžiaus prefektūros policijos komisaras su 
žmona, tad beveik neliko abejonių, iš kur ledi Murasaki gavo 
bilietus. Žinoma, iš inspektoriaus Popilio. Kaip malonu, kad pats 
Popilis negalėjo apsilankyti teatre — ko gero, lauke prastu oru ir 
grasant mirtiniems žaibams, užgaišo tirdamas kokią nors žmog- 
žudystę, tikekimės, pavojingą ir reikalaujančią daug laiko. 

Užsidegė šviesos, ir reiklioji publika stovėdama kėlė tenorui 
Bendžaminui Džiljui pelnytas ovacijas. Policijos komisaras su 
žmona atsigręžė į ložę ir nuo plojimų tebeperštinčiais delnais pa- 
spaudė visiems rankas. 

Komisaro žmona, gyva ir smalsi moteriškė, pastebėjusi Hani- 
balą grafo smokingu, kuris jam idealiai tiko, nesusilaikė nepa- 
klaususi: 

— Jaunuoli, mano vyras tvirtina, kad esate jauniausias studen- 
tas, kada nors įstojęs į medicinos fakultetą Prancūzijoje... ar tai 
tiesa? 

— Duomenys nėra išsamūs, madam. Galbūt yra buvę chirurgų 
mokinių... 

— Ar tiesa, kad kartą perskaitote vadovėlius ir per savaitę grąži- 
nate į knygyną, kad atgautumėte visus sumokėtus pinigus? 

Hanibalas šyptelėjo. 

— Ne, madam. Ne visai teisinga taip teigti, — tarė. Įdomu, kas 
gi paskleidė šią informaciją? Ogi tas pats, kas parūpino bilietus. Ha- 
nibalas palinko prie ponios. Taikydamas išėjimo link, jis metė 
žvilgsnį į komisarą ir prisišliejęs prie ponios rankos garsiai su- 
šnabždėjo: — Man tai atrodo nusikaltimas. 

Išvydęs už savo nuodėmes kenčiantį Faustą, komisaras buvo 
gerai nusiteikęs. 

— Jaunuoli, pažiūrėsiu į tai pro pirštus, jei tuoj pat prisipažin- 
site mano Žmonai. 

— Madam, iš tiesų neatgaunu visų sumokėtų pinigų. Knygy- 
nas pasilieka dviejų šimtų frankų grąžinimo mokestį už vargą. 

Jie atsiskyrė. Vengdami minios, Hanibalas su ledi Murasaki 
greičiau nei pats Faustas nusileido po kyburiuojančiais sietynais 
plačiais operos teatro laiptais. Virš jų bangavo Pilso tapytos lubos 
— visur vien sparnai, tapyti ir iškalti iš akmens. Operos aikštėje 
jau laukė taksi. Prekeivio anglies žarijų indas Fausto košmaro 
dvelksmu čaižė orą. Hanibalas pamojo taksi. 

— Stebiuosi, kad pasakėte inspektoriui Popiliui apie knygas, — 
ištarė įlipęs į automobilį. 

— Jis pats tai sužinojo, — tarė ledi Murasaki. - Papasakojo ko- 
misarui, 0 šis —- savo žmonai. Jai patinka flirtuoti. Neapsimetinėk 
nieko nesuprantąs, Hanibalai. 

Pastaruoju metu ji nesmagiai jaučiasi uždarose erdvėse kartu su 
manimi; tai pasišreiškia susierzinimu. 

— Atsiprašau. 

Važiuojant pro gatvės žibintą ledi Murasaki žvilgtelėjo į jau- 
nuolį. 

— Tavo priešiškumas temdo sveiką protą. Inspektorius Popilis 
tave stebi, nes tu jį domini. 

— Ne, mano ponia, tai jūs jį dominate. Tikriausiai jis erzina 
jus savo eilėmis... 

Ledi Murasaki nepatenkino Hanibalo smalsumo. 

— Jis žino, kad esi geriausias klasės mokinys, - pasakė. - Tuo 
didžiuojasi. Domisi tavimi daugiausia iš gerų paskatų. 

„Daugiausia iš gerų paskatų“ — ne itin palankus įvertinimas. 

De Vosž aikštėje medžiai krovė pumpurus. Kvepėjo pavasario 
naktis. Hanibalas pasakė taksi vairuotojui, jog šis galįs važiuoti. 
Net ir arkados tamsoje juto staigų ledi Murasaki žvilgsnį. Hani- 
balas nebebuvo vaikas ir nebeapsistodavo pas ją. 


— Turiu valandą laiko ir norėčiau pasivaikščioti. 

— Vadinasi, turi laiko arbatai, — pasitikslino ledi Murasaki. 

Aiškiai pageidaudama būti su juo lauke tuoj pat nusivedė į 
terasą. Hanibalas dar nesuvokė savo jausmų. Jis pasikeitė, o ledi 
Murasaki liko tokia pati. Padvelkė vėjelis, aliejinės lempelės liepsna 
ištįso aukštyn. Pilant žaliąją arbatą, jaunuolis stebėjo jos rieše tvink- 
sintį pulsą. Švelnus aromatas nuo rankovės įsiliejo į kūną -— tarsi 
jo paties mintis. 

— Laiškas nuo Čijo, - nutraukė tylą šeimininkė. — Čijo atsisa- 
kė sužadėtuvių. Diplomatinė tarnyba jai nebetinka. 

— Arji laiminga? 

— Man taip atrodo. Mąstant senamadiškai jai buvo skirta gera 
pora. Kaip galėčiau jai nepritarti — juk ji rašo, kad daro tą patį, ką 
padariau aš — eina ten, kur liepia širdies. 

— Ir kurgi ji liepia eiti? 

— Paskui vieną jaunuolį, studijuojantį Kioto universiteto Inži- 
nerijos fakultete. 

— Norėčiau, kad ji būtų laiminga. 

— O aš norėčiau, kad tu būtum laimingas. Ar gerai miegi, 
Hanibalai? 

— Kai lieka laiko. Jei negaliu išsimiegoti savo kambaryje, nu- 
snūstu ant ligoninės vežimėlio. 

— Žinai, ką turiu omenyje. 

— Ar regiu sapnus? Taip. O jūs sapnuose ar neaplankore Hiro- 
šimos? 

— Nesišaukiu sapnų. 

— Privalau prisiminti, kad ir kas bebūtų. 

Prie durų jam padavė dėžutę su naktipiečiais ir ramunėlių ar- 


batos pakuočių. 

— Kad geriau miegotum, - teištarė. 

Jis pabučiavo ledi Murasaki ranką — ne vos linktelėjo pagal 
prancūziško etiketo taisykles, o pabučiavo ranką taip, kad pajus- 
tų jos skonį. 

Tada pakartojo baiku, kurį jai sukūrė taip seniai — dar mėsi- 
ninko naktį. 

Naktikovas pasirodė 

Tekančioje rudens mėnesienoje — 

Kuris gi mielesnis? 

— Dabar ne rudens metas, — tarė šypsodamasi ir glausdama 
ranką jam prie širdies — taip darydavo trylikamečiui berniukui. 
Atitraukus ranką toje krūtinės vietoje jis pajuto šaltį. 

— Ar iš tiesų grąžini knygas? 

— Taip. 

— Vadinasi, atsimeni viską, kas parašyta knygose. 

— Visa tai, kas svarbu. 

— Taigi gali neužmiršti ir to, jog svarbu neerzinti inspekto- 
riaus Popilio. Jei nekurstysi jo — tau nepakenks. Man taip pat. 

Ji susierzino — lyg apsigaubė žieminiu kimono. Ar galiu nebe- 
mąstyti apie ją vonioje, dvare prieš daugelį metų, jos veidą ir krūtis 
it vandens lelijas? It rožinės ir gelsvas lelijas pilies griovyje? Ar galiu? 
Ne, negaliu. 


Hanibalas išėjo į naktį, susikaustęs žingsniavo kelis kvartalus, 
išniro 1š siaurų Marė rajono gatvelių priešais Luji Filipo tiltą — po 
meėnesienos palytėtu tiltu šliuožė Sena. 

Iš rytų pusės Paryžiaus katedra atrodė tarsi milžiniškas arkbu- 
tanų kojomis ir daugybe apskritalangių akių voras. Hanibalas re- 
gėjo, kaip akmeninis katedros voras tamsoje skuodžia miestu, 
linksmindamasis d'Orsė stotyje nučiumpa keistą traukinį lyg vikš- 
rą arba — dar geriau — užmato apetitišką policijos inspektorių, 
išeinantį iš Ova7 de Orfėvres būstinės, ir jis tampa lengvu grobiu. 

Pėsčiųjų tiltu perėjo į Site salą ir apėjo katedrą. Iš pastato skli- 
do choro repeticijos garsai. 

Žvelgdamas į Paskutiniojo teismo reljefą, iškaltą arkose ir są- 
ramose virš durų, Hanibalas stabtelėjo po centrinio įėjimo arko- 
mis. Jis atidžiai tyrinėjo darbą ketindamas išstatyti savo atminties 
rūmuose kaip sudėtingą ryklės disekciją: viršutinėje sąramoje šv. 
Mykolas laikė svarstykles, tarsi pats būtų daręs skrodimą. Šv. My- 
kolo svarstyklės panašios į poliežuvinį kaulą, virš jo kyla speninės 
ataugos šventųjų arka. Apatinė sąrama, kurioje vaizduojami vo- 
romis vejami pasmerktieji, bus raktikaulis, o arkų seka pagal lengvą 
prisiminti katekizmą atitiks ryklę sudarančius sluoksnius: pav77- 
šiniai, poliežuviniai ir gilieji kaklo raumenyyys, amen. 

Ne, netinka. Sunkumų kelia šviesa. Atminties rūmų ekspona- 
tai turi būti ryškiai apšviesti ir erdviai išdėstyti. Be to, šis nešvarus 
akmuo beveik vienspalvis. Kartą Hanibalas neatsakė į kontroli- 
nio darbo klausimą, nes atsakymas buvo tamsus, be to, mintyse jį 
pastatė tamsiame fone. Kitos savaitės nuodugniai kaklo srities di- 
sekcijai reikalingi aiškūs, gerai apšviesti eksponatai. 

Užsimetę drabužius ant rankų vorele patraukė iš katedros pas- 
kuriniai choristai. Hanibalas įžengė į vidų. Bažnyčia skendėjo tam- 
soje, degė tik apžadų žvakelės. Priėjo prie marmurinės šventosios 
Žanos iš Arko, stovinčios prie pietinio išėjimo. Prieš ją sustatytų 
žvakelių eilės švysčiojo nuo durų traukiančiame skersvėjyje. Tam- 
soje Hanibalas atsirėmė į koloną ir pro liepsnas žvelgė į jos veidą. 
Liepsnojantys motinos drabužiai. Žvakių liepsna raudonais atšvai- 
tais blizgėjo jo akyse. 

Besimainanti žvakių šviesa — lyg atsitiktiniai varpų garsai — 
suteikdavo šventosios Žanos veidui vis kitokią išraišką. Atmintis, 
atmintis. Hanibalas mąstė, ar šventoji Žana su savais atsimini- 
mais pageidautų kitų apžadų aukų, o ne ugnies. Žinojo, kad jo 
motina tikrai pageidautų. 

Zakristijono žingsniai vis artėjo. Raktų žvangesys pirmiau atai- 
dėjo nuo artimesnių sienų, o vėliau — nuo aukštų lubų, kojai kaukš- 
telėjus į grindis ir aidui atsklidus iš tamsos viršuje, žingsniai taip 


pat dunksėjo po du kartus. 

Pirmiausia zakristijonas išvydo raudoniu žioruojančias Hani- 
balo akis. Sukilo pirmykštis atsargumas. Zakristijonui nudiegė 
sprandą, ir jis persižegnojo su visais raktais. A, tai tik žmogus, ir 
netgi jaunuolis. Zakristijonas sumosavo prieš jį raktais it smil- 
kykle. 

— Jau laikas, — pasakė ir smakru parodė duris. 

— Taip, jau laikas, jau vėlu, — atsakė Hanibalas ir pro šonines 


duris išėjo į naktį. 

Dubl ciltu jis perėjo Seną ir patraukęs de la Biušeri gatve išgir- 
do saksofono garsus ir juoką, sklindančius iš džiazo klubo rūsyje. 
Tarpduryje porelė rūkė, o aplink juos dvelkė svaiguliu. Mergina 
pasistiebė ant pirštų galiukų ir pabučiavo jaunuolį į skruostą. Ha- 
nibalas aiškiai pajuto bučinį ant savo veido. Muzikos draiskanos 
maišėsi su muzika, skambančia jo galvoje ir besivejančia laiką, 
laiką. Laikas. 

Paėjėjęs Dantės gatve ir plačiu Sen Žermeno bulvaru, pakau- 
šiu jusdamas mėnesieną ir už Kliuni pasukęs į Medicinos fakulte- 
to gatvę, pasiekė blausiai apšviestą tarnybinį medicinos fakulteto 
įėjimą. Hanibalas atrakino duris ir įėjo į vidų. 

Persirengęs baltu chalatu paėmė lentelę su jam skirtų užduo- 
čių sąrašu. Hanibalo vadovas ir konsultantas buvo profesorius 
Diuma - gabus anatomas, pasirinkęs mokyti, o ne gydyti gyvuo- 
sius. Diuma buvo talentingas, bet išsiblaškęs žmogus, jam stigo 
chirurgams būdingo žavesio. Jis reikalaudavo, kad kiekvienas stu- 
dentas parašytų laišką bevardžiam lavonui, kurį ketina skrosti, ir 
padėkotų konkrečiam donoru! už garbę nagrinėti jo ar jos kūną 
patikindamas, kad elgsis su kūnu pagarbiai bei uždengs jį visur ir 
visada, kai tik netyrinės tiesiogiai. 

Rytojaus paskaitoms Hanibalas privalėjo parengti dvi užduo- 
tis: šonkaulių vaizdą atidengiant nepaliestą širdaplėvę ir smul- 
kmenišką kaukolės disekciją. 

Naktis bendrosios anatomijos laboratorijoje. Erdvioje patal- 
poje aukštais langais pučiant didžiuliam ventiliatoriui buvo pa- 
kankamai vėsu, todėl pridengti lavonai, užkonservuoti formali- 
nu, ant dvidešimties stalų palikti kiaurą naktį. Vasarą, darbo die- 


nai pasibaigus, jie būtų grąžinti į lavoninę. Marškomis užkloti 

apgailėtini kūneliai, niekam nereikalingi, badmiriai, aptikti susi- 
gūžę skersgatviuose, ir negyvi laikę vienas kitą glėbyje, kol atsilei- 
do sustingę kūnai, ir, atsidūrę lavoninės formalino vonioje drau- 
ge su kitais nelaimėliais, pagaliau paleisdavo vienas kitą. Trapūs 
paukštiški kūnai, susitraukę it sušalę ir ant sniego nupuolę paukš- 
teliai, draskomi dantimis išbadėjusių žmonių. 

Kare žuvus keturiasdešimčiai milijonų žmonių, Hanibalui ar- 
rodė keista, kad medicinos studentams tenka naudoti lavonus, 
tiek laiko konservuotus talpyklose, nublukusius nuo formalino. 

Kartais fakulterui pasisekdavo gauti nusikaltėlio lavoną, pa- 
karto ar sušaudyto Monružo ar Fresno forte arba nukirsdinto La 
Santė giljotinos. Kaukolės disekcijai Hanibalui pasisekė gauti La 
Santė kliento galvą, kuri dabar stebėjo jį iš praustuvo krauju ir 
šiaudais aplipusiu veidu. 

Kol fakultetas laukė, kada bus pakeistas skrodimo pjūklo va- 
riklis, užsakytas prieš kelis mėnesius, Hanibalas patobulino ame- 
rikietišką elektrinį pjūklą: priliravo nedideles besisukančias aš- 
menis prie gręžtuvo, kad jis tiktų skrodimui atlikti. Jis buvo su 
duoninės dydžio srovės keitikliu, burzgiančiu ne ką tyliau už patį 
pjūklą. 

Hanibalas jau buvo baigęs krūtinės skrodimą, kai, kaip dažnai 
atsitikdavo, dingo elektra ir šviesos užgeso. Pasišviesdamas žibali- 
ne lempa, laukdamas, kol vėl atsiras elektra, Hanibalas praustuvė 
nuo nukirstos galvos veido nuplovė kraują ir šiaudus. 

Vel užsidegus šviesoms jis nebegaišo tyrinėdamas galvos odą. 
Tuoj pat nupjovė viršutinę kaukolės dalį, atliko vainikinę disek- 
ciją ir atidengė smegenis. Tada stengdamasis kuo mažiau pradur- 
ti kietąjį smegenų dangalą užpildė didžiąsias kraujagysles spalvo- 
tu geliu. Tai nebuvo lengva, tačiau teatrališkasis profesorius pats 
norėjo nuimti kietąjį dangalą prieš auditoriją — tarsi nutrauktų 
užuolaidą nuo smegenų — todėl Hanibalas paliko jį beveik nepa- 
Žeistą. 

Jis švelniai palietė pirštinėta ranka smegenis. Apsėstas minčių 


apie atmintį ir išsitrynusias jo paties sąmonės vietas, troško tik 

palietęs perskaityti mirusiojo sapnus, kad sutelkęs valią galėtų ty- 
rinėti savuosius. 

Naktų laboratorija buvo puiki vieta mąstyti. Tylą pertraukda- 
vo tik instrumentų skimbčiojimas arba retos kūno dejonės skro- 
dimo pradžioje, kai organuose dar galėjo būti užsilikusio oro. 

Hanibalas skrupulingai atliko dalinę kairiosios veido pusės di- 
sekciją, tada apmetė galvos eskizą tiek su išskrosta, tiek su nepa- 
liesta veido puse, mar anatomijos iliustracijos taip pat sudarė jo 
stipendijos dalį. 

Dabar jis siekė visam laikui išsaugoti atmintyje veido raume- 
nų, nervų ir kraujagyslių darinius. Uždėjęs pirštinėrą ranką ant 
nukirstos galvos, Hanibalas perėjo į savo paties proto centrą ir į 
savųjų atminties rūmų prieškambarį. Pasirinkęs Bacho styginių 
kvartetą, jis mikliai perėjo Matematikos menę, vuomet Chemijos ir 
įžengė į patalpą, neseniai pritaikytą pagal Karnavalė muziejų“ ir 
pervadino Kaukolės mene. Susieti anatomines detales su pastovia 
Karnavalė ekspozicijų tvarka ir viską išsaugoti teprireikė kelių mi- 
nučių. Reikėjo tik atidžiai sekti, kad veido venų mėlis neatsidur- 
tų apmušalų mėlio fone. 

Baigęs darbą Kaukolės meneje, akimirksnį stabtelėjo prie pat 
Matematikos menės durų. Tai buvo viena iš seniausių mintyse įkur- 
tų rūmų dalių. Jis troško pamaloninti save jausmu, patirtu septy- 
nerių metų, kai suprato įrodymą, pademonstruotą pono Jakovo. 
Čia saugotos visos pono Jakovo pamokos pilyje, tačiau nebuvo 
nė vieno pokalbio iš medžioklės namelio. 

Visa, kas vyko medžioklės namelyje, tebebuvo už atminties 
rūmų sienų, sode, tamsiose sapnų pašiūrėse, apanglėjusiose kaip 
pats medžioklės namelis. Norint ten patekti tektų išeiti iš rūmų. 
Tektų pereiti sniegą, kur išdraskyti Huigenso Traktato apie šviesą 
lapai plaikstėsi virš ištaškytų ir prišalusių pono Jakovo smegenų 
tr kraujo. 

Rūmų koridoriuose galėjo rinktis muziką arba tylą, o pašiūrė- 


se negalėjo valdyti garso, ir būtent garsas galėjo jį pribaigti. 


* Karnavalė (Carnavalet) muziejus - Paryžiaus istorijos muziejus. 

Išniręs iš atminties rūmų į sąmonę, Hanibalas grįžo prie savų 
minčių, į aštuoniolikmetį kūną, sėdintį prie stalo anatomijos la- 
boratorijoje, uždėjus; ranką ant smegenų. 

Jis piešė dar valandą. Baigrame eskize išskrostos veido dalies 
kraujagyslės bei nervai tiksliai atitiko ant stalo padėtą objektą. 
Nepaliesta veido dalis nebuvo nė kiek panaši į subjektą. Tai buvo 
išniręs iš pašiūrės veidas. Vladžio Gruto veidas, nors Hanibalas jį 


prisiminė tik kaip Mėlynakį. 


Palypėjęs penkis siaurų laiptų maršus iki savo kambario virš 
medicinos fakulteto, atsigulė miegoti. 

Žemoji kambario dalis po nuožulniu mansardos stogu buvo 
tvarkinga, darni, įrengta japonišku stiliumi; ten stovėjo žema lo- 
va. Stalas buvo pastatytas aukštesnėje kambario dalyje. Sienos ap- 
link stalą ir virš jo buvo tirštai nukabintos paveikslais, skrodimų 
piešiniais, nebaigtomis anatomijos iliustracijomis. Kiekvienoje iš 
jų organai bei kraujagyslės pavaizduoti kuo tiksliausiai, tačiau vei- 
dai - jo sapnų. Nuo lentynos juos stebėjo ilgailtė gibono kaukolė. 

Hanibalas išpurtydavo formalino dvoką, o laboratorijos che- 
mikalų kvapas nepasiekdavo šio seno, vėjų perpučiamo pastato 
pastogės. Į sapnus jaunuolis neįsileisdavo groteskiškų mirusiųjų 
ir pusiau išskrostų lavonų vaizdų nei suvarpytų ar pakartų nusi- 
kaltėlių kūnų, kuriuos kartais pasiimdavo iš kalėjimų. Tebuvo 
vienas vaizdas, vienintelis garsas, išsklaidantis miegą. Jis niekada 
nežinodavo, kada tai nutiks. 


Leidžiasi mėnuo. Banguoto, nelygaus lango stiklo išsklaidyta 
mėnesiena šliaužia Hanibalo veidu ir tyliai sliuogia siena aukš- 
tyn. Ji paliečia Mišos ranką virš lovos kabančiame piešinyje, slen- 
ka padalintais veidais anatominiuose piešiniuose, sėlina jo sapnų 
veidais, kol pagaliau pasiekia gibono kaukolę. Iš pradžių skaisčiai 
nubalina galingas iltis, vėliau ir kaktą virš gilių akiduobių. Iš tamsos 
kaukolės viduje gibonas stebi miegantį Hanibalą. Hanibalo vei- 
das it vaiko. Ištraukdamas ranką iš nematomų gniaužtų jis su- 


niurna ir apsiverčia ant šono. 

Jis stovi su Miša daržinėje šalia medžioklės namelio, glaudžia ją 
kuo arčiau, o Miša kosti. Dubeniažmogis čiupinėja jų rankų mėsą 
77 kalba, tačiau iš burnos negirdėti nė garso. Tik jo šlykštus alsavi- 
mas lediniame ore. Vengdama Dubeniažmogio kvapo, Miša įkniau- 
bia veidą Hanibalui į krūtinę. Melynakis kažką pasako, ir jie visi 
vylingai uždainuoja. Jis mato kirvį ir dubenį. Metasi ant Melyna- 
kio. Kraujo skonis ir barzdos šeriai burnoje. Jie nusiveda Mišą. Ne- 
šasi kirvį ir dubenį. Hanibalas išsivaduoja ir puola paskui. Kojos 
link durų neša peeer lėtaaai. Melynakis ir Dubeniažmogis sugriebę 
už riešų spaudžia Mišą prie žemės. Mergaitė pasuka galvą, beviltiš- 
kai žvelgia į brolį virš kruvino sniego ir šaukia... 


Hanibalas atsibudo dusdamas, įsitvėręs sapno pabaigos, kietai 
užmerkęs akis ir pamėgino peržengti atsibudimo akimirką. Kan- 
džiodamas pagalvę jis prisivertė vėl išgyventi sapną. Kaip tie vyrai 
kreipėsi vienas į kitą? Kuo jie vardu? Nuo kada jis nebegirdėjo 
garsų? Nesugebėjo prisiminti, kada nuščiuvo garsas. Troško suži- 
noti, kaip jie vadino vienas kitą. Privalėjo susapnuoti iki galo. 
Žengdamas pro pono Jakovo smegenis sniege jis grįžo į atminties 
rūmus ir pamėgino sodu patekti į tamsiąsias pašiūres, tačiau ne- 
pajėgė. Bet įstengė ištverti liepsnojančių motinos drabužių, ne- 
gyvų tėvo, Bernto ir pono Jakovo reginį. Pajėgė vėl stebėti plėši- 
kus, vaikštinėjančius apačioje, medžioklės namelyje, tačiau ne- 
įstengė praeiti pro Mišą, pakibusią ore ir pasukusią į jį galvą. Dau- 
giau nieko nebeprisiminė. Atmintyje iškilo tik gerokai vėlesni įvy- 
kiai: pasivažinėjimas ant tanko, kai kareiviai surado jį su aplink 
kaklą apvyta grandine. Jis troško prisiminti. Jis privalėjo prisi- 
minti. Dantisišvietėsduobėje. Toks blyksnis nedažnas; jis net atsi- 
sėdo. Pažvelgė į giboną mėnesienoje. Dantis, gerokai mažesnis už 
7. Vaiko dantis. Nieko baisaus. Toks, koks galėjo būti tr manasis. 
Privalau išgirsti balsus, nešamus dvokaus jų alsavimo, juk žinau, 
kuo atsiduoda jų žodžiai. Privalau prisiminti jų vardus. Privalau 
juos surasti. Ir surasiu. Kaipgi man iškvosti save? 

Profesorius Diuma rašė lygiai, apvaliomis raidėmis, gydytojui 
nebūdinga rašysena. Raštelyje Hanibalas perskaitė: Hanibalai, gal 
malonetumėte pasirūpinti Luji Fera reikalu La Santė? 

Profesorius prikabino laikraščio iškarpą apie Fera nuosprendį 
tr šiek tiek asmeninės informacijos apie jį: iš Liono kilęs Fera 
buvo nereikšmingas Viši režimo funkcionierius, menkas kolabo- 
rantas vokiečių okupacijos metu, tačiau vėliau už maisto talonų 
klastojimą ir pardavinėjimą jį suėmė patys vokiečiai. Po karo ap- 
kaltino dalyvavus karo nusikaltimuose, tačiau pritrūkus įrodymų 
paleido. Už dviejų moterų nužudymą 1949-1950 metais del as- 
meninių priežasčių Prancūzijos teismas jį nuteisė. Fera turėjo mirti 
po trijų dienų. 

La Sante kalėjimas įkurtas keturioliktame rajone, netoli me- 
dicinos fakulteto. Hanibalas ėjo penkiolika minučių. 

Vamzdžiais apsikrovę darbininkai kieme remontavo kanaliza- 
ciją. Nuo tada, kai 1939 metais buvo uždrausta mirties bausmę 
nukirsdinant stebėti, ji būdavo vykdoma čia. Vartų sargai Hani- 
balą iš matymo pažinojo, todėl įleido. Pasirašydamas lankytojų 
žurnale lapo viršuje jis išvydo inspektoriaus Popilio parašą. 

Iš didžiulės tuščios patalpos pagrindinio koridoriaus pakraš- 
tyje kažkas beldė. Eidamas pro šalį Hanibalas pamatė pažįstamą 
veidą. Valstybės budelis, pats Anatolis Turno, paprastai vadina- 
mas „Mesjė Paryžiumi“, atgabeno giljotiną iš de la Tomb-Isuar 
gatvės saugyklos ketindamas įrengti ją kalėjime. Budelis sukiojo 
ašmenų laikiklio, vadinamojo m0wton, ratukus, kurie neleisdavo 


užsikirsti besileidžiančioms ašmenims. 

Mesjė Paryžius siekė tobulybės. Tenka pagirti, nes jis visada 
uždengdavo viršutinę įrenginio dalį, kad nuteistasis nematytų aš- 
menų. 

Luji Fera tūnojo mirtininkų kameroje. Ši buvo koridoriaus 
atskirta nuo kitų trečiojo aukšto kamerų pirmajame La Santė pa- 
state. Perpildyto kalėjimo gausmas pasiekdavo kamerą murme- 
siais, šūksniais ir žvangesio mūša, tačiau medinio Mesjė Pary- 
žiaus plaktuko smūgiai darbuojantis aukštu žemiau buvo puikiai 
girdimi. 

Luji Fera lieknas tamsiaplaukis vyras, neseniai trumpai nu- 
kirptu sprandu ir pakaušiu. Plaukai ant viršugalvio palikti ilgi, 
kad Mesjė Paryžiaus padėjėjui būtų patogiau jį nurverti, nes smul- 
kios ausys tam nelabai tiko. 

Fera sėdėjo ant sulankstomosios lovelės vienais apatiniais nykš- 
čiu ir kitais pirštais gniaužydamas kryželį, kabantį ant grandinė- 
lės aplink kaklą. Jo marškiniai ir kelnės tvarkingai kabojo ant 
kėdės taip, tarsi ten sėdėjęs žmogus būtų išgaravęs iš drabužių. 
Barai stovėjo tiesiai po kelnių klešnėmis. Drabužiai anatomiškai 
tiksliai išdėstyti ant kėdės. Fera išgirdo Hanibalą, tačiau nė nepa- 
žvelgė. 

— Laba diena, mesje Luji Fera, —- pasakė Hanibalas. 

— Mesjė Fera trumpam išėjo iš savo kameros, — tarė Fera. — Aš 
jam atstovauju. Ko pageidauji? 

Hanibalas nė nepasukęs akių apžvelgė drabužius. 

— Norėčiau paprašyti, kad jis padovanotų savo kūną medicinos 
fakultetui, skirtų mokslui. Su kūnu bus elgiamasi itin pagarbiai. 

— Jūs vis tiek pasiimsite jo kūną. Nusitempsite jį. 

— Negaliu paimti kūno be jo leidimo ir neketinu to daryti. O 
juo labiau nusitempti. 

— O, štai ir mano klientas, - pasakė Fera. Nusigręžęs nuo Ha- 
nibalo jis tyliai pasitarė su drabužiais, tarsi jie būtų ką tik įžengę į 


kamerą ir atsisėdę ant kėdės. Tuomet Fera grįžo prie grotų. 

— Jis teiraujasi, kodėl turėtų tau atiduoti savo kūną? 

— Giminės gaus penkiolika tūkstančių frankų. 

Fera atsigręžė į drabužius, o tada vėl į Hanibalą: 

— Mesjė Fera sako: Teužsiknisa mano giminės. Prišiksiu į jų 
ištiestą ranką. - Fera prabilo tyliau. — Atleisk už jo išsišokimus — 
jis netekęs galvos. Reikalas toks rimtas, kad negaliu iškraipyti jo 
kalbos. 

— Puikiai suprantu, — tarė Hanibalas. - Ar, jūsų manymu, jis 
pageidautų panaudoti užmokestį tokiam reikalui, kuris keltų pa- 
sibjaurėjimą jo šeimai, ar tai tenkintų, mesjė?.. 

— Galite vadinti mane Luji — mes su mesjė Fera bendravar- 
džiai. Ne. Manau, kad jis nepalenkiamas. Mesjė Fera gyvena tar- 
si atsiskyręs nuo savęs ir teigia menkai tegalįs save paveikti. 

— Aišku. Jis ne vienas toks. 

— Nemanau, kad gali kažką suprasti, juk tu pats dar beveik 
vaik... beveik moksleivis. 

— Jūs man galėtumėte pagelbėti. Kiekvienas medicinos fakul- 
teto studentas privalo parašyti asmeninį padėkos laišką savo do- 
norui. Taip puikiai pažinodamas mesje Fera gal padėtumėte man 
sukurpti padėkos laišką, jei vis dėlto nuspręstų palankiai? 

Fera pasitrynė veidą. Pirštai buvo tarsi su papildomais krum- 
pliais, lūžę ir negerai suaugę prieš daugelį metų. 

— Kas gi skaitys be paties mesjė Fera? 

— Jam pageidavus, laiškas būtų paskelbtas fakultete: išvystų 
visas fakultetas, daugybė iškilių ir įrakingų žmonių. Būrų galima 
pateikti publikuoti ir žurnale Le Canard Enchažnė. 

— Ir ką gi tu norėtum parašyti? 

— Apibūdinčiau jį kaip nesavanaudišką asmenybę, paminėčiau 
indėlį į mokslo raidą — dovaną Prancūzijos žmonėms, įnašą į 
medicinos pasiekimus, pasitarnausiančius būsimoms vaikų 
kartoms. 

— Vaikų čia nereikia. Išmesk vaikus. 


Bloknoto lape Hanibalas mikliai surašė kreipimąsi. 

— Kaip manote, ar parašiau pakankamai pagarbiai? — iškėlė 
bloknotą gana aukštai, kad Luji Fera tektų žiūrėti į viršų, o pats 
įvertintų jo kaklo 1lgį. 

Ne itin ilgas kaklas. Jei Mesjė Paryžius gerai nenutvers jo už 
plaukų, vargu, ar kas liks žemiau poliežuvinio kaulo, tad priekinio 
kaklo trikampio demonstravimui nebetiks. 

— Nederėtų užmiršti jo patriotizmo, — pasakė Fera. — Kai Ka- 
rolis Didysis perdavė žinią iš Londono, kas gi atsakė? Fera stojo 
ant barikadų! Vive /2 France!“ 

Hanibalas stebėjo, kaip patriotinio įkarščio pagauto išdaviko 
Fera kaktoje išsipūtė arterija. Kakle išryškėjo Jungo vena bei mie- 
go arterija — galva ypač tinkama infekcijoms. 

— Taip, vive Ia France!- sušuko Hanibalas ir stengėsi dvigubai 
uoliau: — Mūsų laiške derėtų pabrėžti, kad, nors ir vadinamas 
Viši režimo pakaliku, iš tiesų jis buvo Pasipriešinimo didvyris, ar 
ales 

— Be abejo. 

— Jis tikriausiai išgelbėjo skęstantį lakūną? 

— Daugybę kartų. 

— Atliko įprastinius sabotažo veiksmus? 

— Netgi dažnai, be to, rizikuodamas savo saugumu. 

— Mėgino gelbėti žydus? 

Kervirčio sekundės tyla. 

— Nepaisydamas gręsiančių pavojų. 

— Ko gero, netgi kankintas, ir pirštai lūžo dėl Prancūzijos? 

— Tačiau galėjo išdidžiai jais pasveikinti grįžtantį Karolį Didįjį, 
— tarė Fera. 

Hanibalas baigė užrašinėti. 

— Čia išvardijau esminius dalykus. Ar galėtumėte jam tai pa- 
rodyti? 

Fera smiliumi paliesdamas kiekvieną punktą, linkčiodamas ir 


murmėdamas peržvelgė užrašų sąsiuvinio lapą. 


* Tegyvuoja Prancūzija! (pranc.). 

— Galėtum įtraukti ir kelis rekomendacinius jo Pasipriešini- 
mo judėjimo draugų laiškus — parūpinčiau jų. Prašyčiau luktelėti 
minutėlę. - Fera nusisuko nuo Hanibalo ir palinko prie drabužių. 
Atsigręžęs pareiškė sprendimą: 

— Mano klientas atsako: Merde! Pasakyk tam jaunam krušliu- 
kui, kad pasirašysiu tik pamatęs kvaišalus tr išsitrynęs jais dantenas. 
Atsiprašau, bet atsakymas pažodžiui skamba būtent taip. — Fera 
atsirėmęs į grotas prabilo pakuždomis. — Kiti šio aukšto kaliniai 
sakė, kad gavęs pakankamai opijaus tinktūros jis galėtų abejingai 
žvelgti į peilį. „Sapnuoti, o ne rėkti“ — taip pasakiau teismo salėje. 
San Pjero medicinos mokykla dalija opijaus tinktūrą už... leidi- 
mą. O tu ar daliji opijaus tinktūrą? 

— Grįšiu pas tave ir pranešiu atsakymą. 

— Ilgai nelauksiu, — tarė Fera. — Tuoj pasirodys iš San Pjero. — 
Jis pakėlė balsą ir stvėrėsi už apatinių apykaklės taip, tarsi sakyda- 
mas kalbą sugriebtų liemenę. — Esu įpareigotas jo vardu derėtis ir 
su San Pjeru. — Tada vėl prisišliejo prie grotų ir tyliai ištarė: 

— Po trijų dienų vargšas Fera bus nebegyvas, o aš gedėsiu nete- 
kęs kliento. Tu medikas. Kaip manai, ar skaudės? Ar mesjė Fera 
skaudės, kai jie... 

— Nė kiek. Nemaloniausia yra dabar. Iš anksto. O dėl paties 
reikalo — tikrai ne. Nė akimirkos. — Hanibalas buvo benueinąs, 
bet Fera pašaukė, ir jis vėl grįžo prie grotų. 

— Studentai nesijuoks iš jo, iš jo organų? 

— Jokiu būdu. Kūnas visada uždengiamas paliekant tik kon- 
krečią tiriamą vietą. 

— Ojei jis... tam tikra prasme neįprastas? 

— Kuria prasme? 

— Jei kai kurio kūno dalys, tarkim, neišsivysčiusios? 

— Tai gana dažnas atvejis, kuris niekada jokiu būdu netampa 
priežastimi juokauti, — tarė Hanibalas. Tai kandidatas į anatomi- 
jos muziejų, kurio donorams nedėkojama. 

Luji Fera padėjęs ranką ant savo bičiulio - drabužių — ranko- 


vės ir atsisėdo ant gulto. Budelio plaktuko kaukšėjimas ataidėjo 

akies kampučio trūkčiojimu. Hanibalas suprato, kaip jis įsivaiz- 
duoja įrenginį: statramstis pakeltas į viršų, ašmenys uždengti lais- 
tymo žarnos prapjova, o apačioje įrengta talpykla. 

Įsivaizdavęs egzekucijos pradžią Hanibalas suvokė, kas ta tal- 
pykla. Tai buvo vaikiška vonele. It krintančios ašmenys jo protas 
nukirto tą mintį. Stojusioje tyloje Luji sielvartas jam tapo toks 
pažįstamas kaip žmogaus veido venos, kaip jo paties veido arteri- 
jos. 

„Gausiu jam opijaus tinktūros“, — pasižadėjo Hanibalas. Jei 
nepavyktų, tarpduryje nupirks opijaus rutulėlį. 

— Duok man sutikimo formą. Pasiimsi ją, kai atneši kvaišalų. 

Hanibalas pažvelgė į Luji Fera, tyrė jo veidą taip pat įdėmiai, 
kaip apžiūrinėjo jo kaklą, uodė jo baimę ir pagaliau tarė: 

— Luji, tegul tavo klientas pamąsto dar apie kai ką. Visi karai, 
visos kančios ir skausmas, ištikę pasaulį per daugybę amžių prieš 
jo gimimą, prieš jo gyvenimą, — kiek visa tai jam rūpi? 

— Nė kiek. 

— Tuomet kodėl gi jam turėtų rūpėti kažkas po jo gyvenimo? 
Tai netrikdomas miegas. Vienintelis skirtumas, kad jis nebeatsi- 


bus. 

Autentiški Vesalijaus didžiojo anatomijos atlaso De Fabrica 
medžio raižiniai buvo sunaikinti Miunchene per Antrąjį pasauli- 
nį karą. Daktaras Diuma raižinius laikė didžiausia šventenybe, 
tad iš sielvarto ir įniršio užsidegė sudaryti naują anatomijos atla- 
są. Tai būtų pars naujoviškiausias atlasas iš visų, išleistų per ketu- 
ris šimtmečius po Vesalijaus De Fabrica. 

Diuma pastebėjo, kad piešiniai geriau nei fotografijos tinka 
anatomijos dalykams iliustruoti ir ypač miglotoms rentgenogra- 
moms perteikti. Diuma buvo puikus anatomas, tačiau prastas 
menininkas. Laimei, jam pakliuvo moksleivio Hanibalo Lekte- 
rio varlės piešinys. Profesorius sekė, kaip berniukui einasi, ir išrū- 
pino stipendiją medicinos studijoms. 

Ankstyvas vakaras laboratorijoje. Dieną profesorius Diuma per 
įprastinę paskaitą išskrodė vidinę ausį ir paliko ją Hanibalui. Šis 
penkis kartus didesniu masteliu lentoje piešė kohlearinius kaulus. 

Pasigirdo durų skambutis. Hanibalas laukė krovinio iš Fresno 
kalėjimo, kur turėjo sušaudyti nusikaltėlį. Pačiupęs ligoninės ve- 
žimėlį nustūmė jį ilgu koridoriumi prie tarnybinio įėjimo. Vie- 
nas vežimėlio ratukas daužydamasis į akmenines grindis traškėjo, 
— mintyse pasižadėjo jį sutaisyti. 

Prie kūno stovėjo inspektorius Popilis. Du sanitarai perkėlė 
glebų varvantį nešulį nuo savo neštuvų ant ligoninės vežimėlio ir 
nuvažiavo. 

Kartą ledi Murasaki suerzino Hanibalą lygindama Popilį su 
dailiu aktoriumi Luji Žurdanu. 

— Labas vakaras, inspektoriau. 

— Norėčiau pasikalbėti su tavimi, — tarė inspektorius Popilis, 


nė iš tolo nepanašus į Lui Zurdaną. 

— Ar jums netrukdys, jei kalbėdamas dirbsiu? 

— Ne, 

— Tuomet užeikite. - Hanibalas koridoriumi nustūmė dar gar- 
siau barškantį vežimėlį. Ko gero, bus kaltas ratuko guolis. 

Popilis prilaikė sukamąsias laboratorijos duris. 

Kaip Hanibalas ir numanė, iš gausių šautinių žaizdų krūtinėje 
ištekėjo beveik visas kraujas. Kūną galima tuoj pat dėti į lavoni- 
nės talpyklą. Tai nebuvo skubu, tačiau Hanibalas smalsavo, ar 
lavoninėje Popilis atrodys dar menkiau panašus į Lui Žurdaną, 
ar aplinka nors kiek paveiks jo persiko rausvumo veidą. 

Tai buvo neapdailinto betono patalpa, pristatyta prie labora- 
torijos, į kurią vedė dvigubos durys su guminiais tarpikliais. Aps- 
krita dvylikos pėdų skersmens formalino talpykla buvo įmon- 
tuota į grindis ir uždengta cinko dangčiu. Dangtyje buvo nema- 
žai durelių, besivarstančių ant pianino vyrių. Viename patalpos 
kampe, krematoriume, degė dienos atliekos — šiuo atveju ausų 
liekanos. 

Virš talpyklos buvo sumontuotas grandininis keltuvas. Sužy- 
mėti ir sunumeruoti lavonai buvo grandinėmis prikabinti prie 
strypo, juosiančio talpyklą. Sienoje įmontuotas didžiulis dulki- 
nomis mentėmis ventiliatorius. Hanibalas įjungė ventiliatorių ir 
atidarė sunkias metalines talpyklos dureles. Pažymėjęs kūną pri- 
rišo grandine ir pasukęs keltuvu nuleido į formaliną. 

— Atvykote iš Fresno drauge su juo? —- paklausė Hanibalas, kai 
skysčio paviršiuje pasirodė burbuliukai. 

— Taip. 

— Dalyvavote vykdant mirties bausmę? 

— Taip. 

— Kodel, inspektoriau? 

— Aš jį suėmiau. Jei patenka į tą vietą mano dėka, visada daly- 
vauju. 

— Sąžinės reikalai, inspektoriau? 

— Mirtis yra mano veiksmų padarinys. Tikiu padariniais. Ar 
pažadėjai Luji Fera opijaus tinktūros? 


Hanibalas. Pradžia 153 


— Opijaus tinktūros galima įsigyti teisėtai. 

— Tačiau ji teisėtai neskiriama. 

— Neabejoju, jog žinote, kad su nuteistaisiais myriop taip daž- 
nai elgiamasi mainais į jų sutikimą. 

— Taip. Neduok jam kvaišalų. 

— Fera vienas iš jūsiškių? Norite, kad jis būtų aiškios sąmonės? 

— Taip. 

— Inspektoriau, ar norite, kad jis patirtų padarinius iki galo? 
Ar paprašysite Mesjė Paryžiaus atidengti giljotiną, kad jis išvystų 
ašmenis būdamas blaivios sąmonės, aiškiu žvilgsniu? 

— Aš turiu savų paskatų. Tik neduok jam opijaus tinktūros. 
Jei įsitikinsiu, kad jis apsvaigęs nuo opijaus, tu Prancūzijoje nie- 
kada negausi mediko licencijos - įvertink tai blaiviu protu. 

Hanibalas pastebėjo, kad patalpa Popilio nė kiek netrikdė. Ste- 
bėjo, kaip jame sukyla inspektoriaus pareigos jausmas. 

Popilis kalbėdamas gręžėsi nuo jaunuolio. 

— Būdamas toks perspektyvus, patirtum didžiulę gėdą. Sveiki- 
nu tave dėl puikių pažymių, — pasakė Popilis. — Tu pradžiugi- 
nai... tavo šeima labai didžiuotųsi — ir iš tiesų didžiuojasi. Labos 
nakties. 


— Labanakt, inspektoriau. Dėkoju už bilietus į operos teatrą. 

Vakaras Paryžiuje. Smulkiame lietuje žvilga grindinio akme- 
nys. Parduotuvių savininkai susuktais patiesalais kreipdami lie- 
taus vandenį į nutekamuosius latakus, nakčiai uždarinėja duris 
parduotuves 

Menkas medicinos fakulteto furgono priekinio stiklo valytu- 
vas veikė vakuumo principu, tad pakeliui į La Santė kalėjimą Ha- 
nibalui retkarčiais tekdavo atleisti greičio pedalą ir nuvalyti stiklą. 

Įvažiavęs į kiemą pro galinius vartus Hanibalas iškišo galvą 
pro furgono langą. Lietus žliaugė ant sprando. Jaunuolis apsidai- 
rė, nes sargybinis neišlindo iš būdelės parodyti krypties. 

Pagrindiniame La Santė koridoriuje Mesjė Paryžiaus padėjė- 
jas mostu pakvietė į patalpą, kur stovėjo įranga. Vyras juosėjo 
klijuotės prijuoste ir del visa ko klijuote buvo prisidengęs naująjį 
katiliuką. Priešais ašmenis pastatytas skydas, kad kraujas neuž- 
tikštų ant batų bei rankogalių. 

Šalia giljotinos stovėjo ilgas pintas krepšys, iš vidaus padeng- 
tas cinku — į jį bus įverstas kūnas. 

— Daugiau čia jokiu krepšių — taip nurodė kalėjimo viršininkas, 
— pasakė jis. — Teks imti šį krepšį, o vėliau jį grąžinti. Ar jis tilps į 
furgoną? 

— Taip. 

— Ar turi geresnių priemonių? 

— Ne. 

— Tuomet paimsi jį visą. Pakišim galvą po pažastimi. Jie greti- 
moje patalpoje. 

Kambaryje baltintomis sienomis ir aukštais grotuotais langais 
pririštas ant gulto gulėjo Luji Fera. Negailestingai tvieskė virš gal- 


vos kabančių elektros lempučių šviesa. 

Po juo padėta 6ascule — stora giljotinos lenta, ant kurios pa- 
prastai lašėdavo kraujas. Į ranką įsmeigta lašinė. 

Inspektorius Popilis stovėjo virš Fera ir ranka dengdamas jo 
akis nuo akinančios šviesos tyliai kalbėjo. Kalėjimo gydytojas į 
lašinę įsmeigė švirkštą ir įšvirkštė šiek tiek skaidraus skysčio. 

Įėjus Hanibalui Popilis nė nežvilgtelėjo. 

— Prisimink, Luji, - kalbėjo Popilis. — Privalai prisiminti. 

Užvertęs akis Luji išsyk pastebėjo Hanibalą. 

Pamatęs Hanibalą Popilis kilstelėjo ranką prašydamas nesiar- 
tinti. Tada palinko prie prakaito išmušto Luji Fera veido. 

— Kalbėk. 

— Sukroviau Sandrinos kūną į du maišus. Pasvėriau juos ant 
norago, ir pajutau ritmą... 

— Man nerūpi Sandrina, Luji. Prisimink. Kas pasakė Klausui 
Barbjė, kur paslėpti į Rytus išgabenti vaikai? Privalai prisiminti. 

— Paprašiau Sandrinos, tariau: „Tik paliesk jį“, —o ji ėmė juoktis 
iš manęs, ir pajutau ritmą... 

— Ne! Jokių Sandrinų, — tarė Popilis. - Kas pranešė naciams 
apie vaikus? 

— Negaliu tverti galvodamas apie tai. 

— Tau teks ištverti tai paskutinį kartą. Tai padės tau atsiminti. 

Gydytojas įšvirkštė dar šiek tiek preparato Luji į veną ir patry- 
nė ranką, kad skystis greičiau pasiskirstytų. 

— Luji, privalai prisiminti. Klausas Barbjė išsiuntė vaikus į Auš- 
vicą. Kas jam pasakė, kur paslėpti vaikai? Tu jam pasakei? 

Luji veidas papilkėjo. 

— Gestapas mane pričiupo klastojantį maisto korteles, — tarė 
jis. — Kai jie laužė man pirštus, įdaviau Pardu — Pardu žinojo, kur 
paslėpti našlaičiai. Jis nemažai už juos gavo ir išsaugojo savo 
pirštus. Dabar jis Tran-la-Forė meras. Aš tai mačiau, bet 
nepagelbėjau jiems. Jie žvelgė į mane iš sunkvežimio galo. 

— Pardu. — Popilis linktelėjo. — Ačiū, Luji. 

Inspektorius buvo benusigręžiąs nuo jo, kai Lui tarė: 


— Inspektoriau? 

— Taip, Luji? 

— Kai naciai svaidė vaikus į sunkvežimius, kur buvo policija? 

Popilis akimirką užsimerkė, paskui linktelėjo sargybiniui, at- 
verusiam duris į giljotinos patalpą. Hanibalas matė kunigą ir Mesjė 
Paryžių, stovinčius prie įrenginio. Budelio padėjėjas nutraukė nuo 
Luji kaklo grandinėlę su kryželiu ir įspraudė į sulenktą prie šono 
ranką. Luji pažvelgė į Hanibalą. Kilstelėjo galvą ir pravėrė burną. 
Hanibalas žingrtelėjo nuteistojo link. Popilis nemėgino jo sulai- 
kyti. 

— Luji, kaip dėl pinigų? 

— Šventajam Sulpicijui. Ne į vargšų dėžutę, o už Skaistykloje 
kenčiančias sielas. Kur kvaišalai? 

— Kaip ir žadėjau. - Hanibalas ištraukė armieštos opijaus tink- 
tūros buteliuką iš švarko kišenės. Sargybinis ir budelio padėjėjas 
demonstratyviai nusisuko. Popilis nenusisuko. Hanibalas priglau- 
dė buteliuką prie Luji lūpų, ir šis viską išgėrė. Luji linktelėjo gal- 
va parodydamas ranką ir vėl atvėrė burną. Hanibalas įdėjo kryže- 
lį su grandinėle Lui į burną, paskui jie apvertė Luji ant lentos, su 
kuria nustumiama po ašmenimis. 

Hanibalas stebėjo, kaip sunkumas nuslenka Lui nuo širdies. 
Ligoninės vežimėlis dunkstelėjo riedėdamas per giljotinos patal- 
pos slenkstį. Sargybinis uždarė duris. 

— Jis troško, kad nukryžiuotasis liktų su jo galva, o ne su širdi- 
mi, — tarė Popilis. - Tu juk žinojai, ko jis norėjo, tiesa? Kas dar 
sieja tave su Luji? 

— Smalsavimas, kurgi buvo policija, kai naciai svaidė vaikus į 
sunkvežimius. Tai mus sieja. 

Popiliui knietėjo užsimoti smūgiui... Ta akimirka praėjo. Po- 
pilis užvožė savo užrašų sąsiuvinį ir išėjo iš patalpos. 

Hanibalas tuoj pat priėjo prie gydytojo. 

— Gydytojau, kas tai per preparatas? 

— Natrio tiopentalio ir dar dviejų migdomųjų preparatų miši- 
nys. Saugumo tarnybos jį naudoja per apklausas. Kartais jis atpa- 


laiduoja užgniaužtus atsiminimus. Tų, kurie pasmerkti myriop. 

— Mes turėtume atsižvelgti į tai tirdami kraują laboratorijoje, 
Gal galėčiau gauti mėginį? 

Gydytojas padavė buteliuką. 

— Formulė ir dozavimas aprašyti etiketėje. 

Gretimoje patalpoje kažkas sunkiai dunkstelėjo. 

— Jūsų vietoje palaukčiau kelias minutes, — pasakė gydytojas. 


— Tegul Luji nurimsta. 

Hanibalas gulėjo savo mansardos kambaryje, žemoje lovoje. 
Veiduose, kuriuos jis nupiešė pagal savo sapnus, virpėjo žvakių 
šviesa. Ant gibono kaukolės mirguliavo šešėliai. Jis stebeilijo į tuš- 
čias gibono akiduobes ir tarsi mėgdžiodamas jo iltis prikando apa- 
tinę lūpą. Už nugaros stovėjo prisukamas gramofonas su lelijos 
pavidalo garsintuvu. Rankoje stirksojo adata su švirkštu, pripil- 
dytu migdomųjų mišinio, naudoto per Luji Fera apklausą. 

Miša, Miša. Ateinu. Liepsnoja jo motinos drabužiai, žvakelės 
blykčioja priešais šventąją Žaną. Zakristijonas sako: „Jau laikas.“ 

Įjungė gramofoną ir nuleido storą adatos rankeną ant vaikiš- 
kų dainelių plokštelės. Įrašo būta prasto — garsas metalinis ir lai- 
bas, tačiau persmelkiantis kiaurai. 

Sagt, wer mag das Mūnnlein sein 

Das da steht im Walde allein 

Jis stumtelėjo švirkšto stūmoklį ketvirtį colio ir pajuto, kaip 
preparatas degina veną. Patrynė ranką, kad jis greičiau pasiskirs- 
tytų. Žvakių šviesoje Hanibalas atkakliai žvelgė į veidus, nupieš- 
tus pagal sapnus, ir mėgino priversti jų lūpas judėti. Galbūt iš 
pradžių jie uždainuos, o vėliau pasisakys savo vardus. Kad pri- 
verstų juos dainuoti, Hanibalas uždainavo pats. 

Jam nepavyko priversti veidų judėti, kaip ir gibono — apau- 
ginti mėsa. Tačiau gibonas šiepėsi pro iltis — belūpis, grimasos 
perkreiptu apatiniu žandikauliu. Tada Melynakis nusiviepė, jo su- 
glumusi išraiška liko išdeginta Hanibalo sąmonėje. Medžioklės na- 
melyje pakvipo medžio dūmais, dūmai sluoksniavos: šaltoje patal- 
poje. Vyrų, susispietusių palei židinį aplink jį ir Mišą, alsavimas 
žvoskė lavonu. Juodu išsivedė į daržinę. Vaikiškų drabuželių gniu- 

tulai, sutepti ir jam nepažįstami. Jis negirdėjo, ką kalbėjo vyrai, 
kaip jie vienas kitą vadino. Pasigirdo iškraipytas Dubeniažmogio 
balsas: „Imk ją, ji vis tiek mirs. Jis ilgiau liks švieeeeežiaaass.“ Jis 
daužėsi ir kandžiojosi artėjant akimirkai, kurios neištverdavo — Miša, 
laikoma už rankų, pusmetrį pakelta virš kruvino sniego, besigrę- 
žianti, ŽVELGIANTI Į JI 

„ANIBA!“ - jos balsas... 

Hanibalas pašoko lovoje. Sulenkęs ranką sustūmė švirkšto stū- 
moklį iki galo. 

Daržinė ėme plaukti aplink. 

„ANIBA!!!“ 

Išsivadavęs, Hanibalas puola paskui juos pro duris. Daržinės du- 
rys trinkteli per ranką, trakšteli kaulai. Melynakis atsigręžia ir pa- 
kėlęs malką trinkteli per galvą, iš kiemo pasigirsta kirvio dunkstelė- 
jimas. Stoja palaiminga tamsa. 

Hanibalas blaškėsi ant lovos mansardoje, vaizdai paaštrėdavo 
ir vėl susiliedavo, sienomis plaukė veidai. 

Jis peržengė tą akimirką. Peržengė tai, į ką nepajėgė žiūrėti, ko 
nepajėgė girdėti nei tverti. Atsipeikėjo medžioklės namelyje. Ant zal- 
vos sukrešęs kraujas. Žaste deginantis skausmas. Grandinė prirakin- 
tas prie viršutinės laiptų aikštelės turėklų ir užklotas kilimu. Griaus- 
tinis — ne, tai artilerijos sviediniai sproginėja medžiuose. Susispietę 
prieš ugniakurą su virėjo kapšu vyrai traukė nuo kaklų asmens žen- 
klus ir grūdo juos į kapšą kartu su dokumentais, purtė popierius Iš 
piniginių ir vėl fjuosėsi ant rankų Raudonojo kryžiaus raiščius. Stai- 
ga garsiai sušvilpė. Artilerijos sviedinys švystelėjo skaisčia fosforo šviesa 
ir sprogo trinktelėjęs į pamušto tanko, stovėjusio palei medžioklės 
namelį, korpusą, — ir namelis dega, liepsnoja. Plėšikai puola į naktį, 
šoka į pusiau vikšrinį sunkvežimį. Tarpduryje pasirodo virėjas. Kup- 
vine dengdamasis veidą nuo kaitros ištraukia spynos raktą iš kišenės 
:r sviedžia Hanibalui. Atlekta antras sviedinys, tačiau švilpimo ne- 
begirdeti, tik susvyruoja namelis, balkonėlis, kur gulėjo Hanibalas, 
pasvyra, nuslydęs jis trenkiasi į turėklus, laiptai virsta žemyn už- 

griūdami virėją. Hanibalas girdi, kaip trakši liepsnų laižomi jo plau- 
kai. Staiga jis atsiduria lauke. Mišku riaumoja pusiau vikšrinis sunk- 
vežimis. Kilimo, į kurį buvo įsisupęs, kraštas rušena, sprogimai dye- 
bina žemę, o skeveldros švilpia aplink. Jis krauna ant rūkstančio 
kilimo sniegą iv ilgai klampoja. Ranka karo palei šoną. 

Aušra nupilkino Paryžiaus stogus. Mansardos kambarėlyje gra- 
mofonas sukosi vis lėčiau, kol pagaliau sustojo. Žvakės vos mirk- 
čiojo. Hanibalas atmerkė akis. Veidai ant sienų nebejudėjo. Jie 
vėl tebuvo piešiniai angliuku — skersvėjo banguojami ploni lakš- 
tai. Gibonas nutaisė įprastinę išraišką. Aušo diena. Viską užliejo 


šviesa. Nauja šviesa tvyrojo visur. 

Po žemu pilku dangumi Vilniuje, Lietuvoje, Škoda policijos 
sedanas išsuko iš judrios Šventaragio gatvės ir įsuko į siaurą gat- 
velę netoli universiteto signalizuodamas pėstiesiems trauktis iš 
kelio. Šie plūdosi prisidengę veidus apykaklėmis. Automobilis stai- 
ga sustojo priešais naują, rusų pastatytą butų skruzdėlyną, kuris 
aptriušusių gyvenamųjų namų kvartale atrodė ypač grubus. Iš 
automobilio išlipo aukštas vyras milicininko uniforma ir, pirštu 
perbraukęs mygtukų eilę, spustelėjo skambutį su užrašu Dori- 
lch. 

Skambutis nuaidėjo viename iš ketvirto aukšto butų. Lovoje 
gulėjo paliegęs žmogus — ant staliuko greta lovos krūva vaistų. 
Virš lovos kabėjo šveicariškas švytuoklinis laikrodis. Nuo laikro- 
džio iki pat pagalvės karojo virvelė. Senio būta tvirto, tačiau nak- 
tį apėmus siaubui tamsoje jis timpteledavo virvelę ir klausydavo- 
si, kaip laikrodis muša valandas, — taip jusdavo, kad dar nemiręs. 
Minutinė rodyklė slinko trūkčiodama. Jam atrodė, kad švytuok- 
lė skaičiavo — aus baus bus medaus - jo mirties akimirką. 

Skambučio garsą senis palaikė savo paties gergždžiančiu kvė- 
pavimu. Jis girdėjo prieškambaryje pakeltu balsu šnekančią tar- 
naitę. Pro duris ji kyštelėjo galvą, apmautą namine kepuraite, iš 
po kurios stirksojo pasišiaušę plaukai. 

— Pone, jūsų sūnus. 

Pareigūnas Dortlichas prasispraudė pro ją ir įžengė į kambarį. 

— Sveikas, tėti. 

— Dar nenumiriau. Dar per anksti plėšikauti. — Seniui pasiro- 
dė keista, kad pyktis įsižiebė tik jo galvoje, tačiau nebepasiekė 
širdies. 


— Arnešiau tau saldainių. 

— Išeidamas atiduok juos Bergidai. Tik neprievartauk jos. Vi- 
so gero, pareigūne Dortlichai. 

— Ne laikas šitaip elgtis. Tu merdėji. Atėjau pasiteirauti, ar 
galėčiau dar ką nors dėl tavęs padaryti be to, kad parūpinau šį 
butą. 

— Galėtum pasikeisti pavardę. Kiek kartų kaitaliojai puses? 

— Tiek, kad likčiau gyvas. 

Dortlichas vilkėjo Tarybų Sąjungos pasienio milicijos unifor- 
mą miško žalumos apvadais. Nusimovė pirštinę, priėjo prie tėvo 
lovos. Pamėgino paimti senio ranką ir patikrinti pulsą, tačiau tė- 
vas nustūmė randuotą Dortlicho plaštaką. Pamačius Dortlicho 
ranką, tėvo akys sudrėko ir sužibo. Dortlichui palinkus virš lovos 
senis sunkiai pasikėlė ir palietė ant jo krūtinės kadaruojančius 
medalius. Tarp apdovanojimų buvo Geriausio VRM pareigūno 
medalis, Kalinimo stovyklų bei kalėjimų priežiūros intensyvaus 
mokymo instituto ženklelis bei Geriausio tarybinio pontoninių 
tiltų statytojo ženklelis. Šis apdovanojimas buvo perdėtas: Dort- 
lichas statė kelis pontoninius tiltus, tačiau tik naciams darbo ba- 
talione. Tačiau tai buvo dailus emaliuotas ženklelis ir paklaustas 
apie jį Dortlichas galėdavo kalbėti valandų valandas. 

— Ar visas kartono dėžes jie iškratė ant tavęs? 

— Atėjau čia ne prašyti tavo palaiminimo, o pažiūrėti, ar tau 
ko reikia, tr atsisveikinti. 

— Man pakako vien išvysti tave rusiška uniforma. 

— Dvidešimt septintasis šaulių būrys, - pasakė Dortlichas. 

— Tačiau dar blogiau pamatyti tave nacių uniforma - šie nužudė 
tavo motiną. 

— Mūsų buvo daug. Ne aš vienas. Aš esu gyvas. Tu mirsi lovo- 
je, o ne griovyje. Turi anglies. Tai viskas, ką galiu tau duoti. Į 
Sibirą traukia sausakimši traukiniai. Žmonės mindo vienas kitą 
ir šika į savo skrybėles. Mėgaukis savo švariais paralais. 

— Grutas buvo blogesnis už tave, ir tu tai žinojai. - Jis nutilo, 
kad atgautų kvapą. — Kodėl sekei juo? Plėšei kartu su nusikaltė- 


liais ir niekšais, apiplėšinėjai namus ir išrenginėjai mirusiuosius. 

Dortlichas nukreipė kalbą tarsi nė neišgirdęs, ką kalbėjo tėvas. 

— Kai nudegiau būdamas mažas, tu sėdėjai prie mano lovos ir 
drožei vilkutį, davei man ir, kai jau galėjau paimti už suktuvo, 
parodei, kaip įsukti. Koks dailus tas vilkutis — su įvairiausiais gy- 
vūnais ant šonų. Tebeturiu jį. Ačiū tau už vilkurį. — Jis padėjo 
saldainius lovos kojūgalyje, kad senis nepasiektų nušveisti ant 
grindų. 

— Keliauk į savo nuovadą, ištrauk mano bylą ir pažymėk: Šei- 
ma nežinoma, — pasakė Dortlicho tėvas. 

Dortlichas išsitraukė iš kišenės popieriaus lapą. 

— Jei nori, kad tau mirus išsiųsčiau tave namo, pasirašyk ir 
atiduok man. Bergida tau pagelbės ir paliudys parašo tikrumą. 

Atgal Dortlichas važiavo tylėdamas, kol kartu su kitais auto- 
mobiliais neįsuko į Radvilaitės gatvę. 

Prie vairo sėdėjęs seržantas Svenka pasiūlė Dortlichui cigaretę 
ir paklausė: 

— Sunku jį matyti? 

— Gerai, kad ne aš jo vietoje, — tarė Dortlichas. — Ta jo mergšeė 
tarnaitė... Reikėjo ten eiti, kai Bergida būna bažnyčioje. Bažnyčia... 
Taip ji rizikuoja patekti į kalėjimą. Galvoja, jog aš to nežinau. 
Mano tėvas po mėnesio mirs. Išsiųsiu į gimtąjį miestą Švedijoje. 
Ten turės beveik tris kubinius metrus vietos, geros trijų metrų 
tIgio erdvės. 

Leitenantas Dortlichas dar neturėjo atskiro kabineto, tik stalą 
pagrindinėje milicijos nuovados patalpoje, kur prestižas buvo ma- 
tuojamas atstumu nuo krosnies. Dabar, pavasarį, ant šaltos kros- 
nies kraunami popieriai. Penkiasdešimt procentų Dortlicho stalą 
nuklojusių popierių tebuvo biurokratinės nesąmonės — pusė jų 
tiko išmesti. 

Pastaruoju metu menkai bendradarbiauta su kaimyninės Lar- 
vijos bei Lenkijos milicijos nucvadomis ir VRM. Tarybų respub- 
likų policija organizuota aplink Aukščiausiąją Tarybą Maskvoje, 


it ratas su stipinais, tačiau be lanko. 

Ten gulėjo ir popieriai, kuriuos jis privalėjo peržvelgti — tar- 
nybiniu telegrafu atsiųstas užsieniečių su Lietuvos vizomis sąra- 
šas. Dortlichas palygino jį su ilgu ieškomų asmenų bei įtariamų- 
jų politiniais nusikaltimais sąrašu. Vizą gavusių asmenų sąraše 
aštuntasis nuo viršaus buvo įrašytas Hanibalas Lekteris, naujas 
Prancūzijos Komunistų partijos jaunimo sąjungos narys. 

Nuosavu Wartburg automobiliu su dvitakčiu varikliu Dorcli- 
chas nuvažiavo į Valstybinę telefono ryšių tarnybą, kur jau be- 
veik mėnesį tvarkė reikalus. Lūkuriavo lauke, kol pamatė įeinantį 
Svenką, turintį pradėti savo pamainą. Netrukus, Svenkai stojus 
prie komutatoriaus, Dortlichas užsidarė telefono būdelėje su trak- 
šinčia ir šnypščiančia ryšio su Prancūzija magistrale. Sergėdama- 
sis, kad jo slapra nesiklausytų, ant telefono aparato uždėjo signa- 


lo stiprio matuoklį ir stebėjo rodyklę. 


Fontenblo, Prancūzijoje, restorano rūsio tamsoje suskambo 
telefonas. Skambėjo penkias minutes, pagaliau kažkas pakėlė ra- 
gelį. 

— Kalbėk. 

— Kai kas turėtų atsiliepti greičiau, kai aš čia sėdžiu įkišęs 
uodegą. Reikia susitarti, kad Švedijoje draugai priimtų kūną, — 
pasake Dortlichas. - Be to, grįžta Lekterių vaikis. Per Komunizmo 
atgimimo jaunimo organizaciją gavo studento vizą. 

— Kas? 

— Pats pagalvok. Kalbėjomės apie tai tąsyk, kai paskutinį kartą 
drauge vakarieniavome, — tarė Dortlichas. Jis žvilgtelėjo į savo 
sąrašą. — Apsilankymo tikslas — parengti liaudžiai Lekterio pilies 
bibliotekos katalogą. Geras pokštas — juk rusai knygomis valėsi 


subines. Gali tekti imtis veiksmų ir tau. Žinai, kam turi pranešti. 

Į šiaurės vakarus nuo Vilniaus prie Neries stūksojo pirmosios 
regione senos jėgainės griuvėsiai. Palankesniais laikais ji tiekė kaž- 
kiek elektros energijos miestui, kelioms lentpjūvėms ir staklių ce- 
chui prie upės. Veikė bet kokiu oru, nes lenkiška anglis buvo 
tiekiama siaurojo geležinkelio atšaka arba upės barža. 

Per pirmąsias penkias vokiečių įsiveržimo dienas oro pajėgos 
subombardavo ją iki pamatų. Įrengę naujas tarybines elektros per- 
davimo linijas, jėgainės nebeatstatė. 

Kelias į jėgainę buvo užtvertas grandine, spynomis prirakinta 
prie betoninių stulpų. Iš išorės spyna buvo surūdijusi, o iš vidaus 
— gerai sutepta. Ant ženklo rusiškai, lietuviškai bei lenkiškai para- 
šyta: NENUKENKSMINTI SPROGMENYS, ĮEITI DRAU- 
DŽIAMA. 

Dortlichas išlipo iš sunkvežimio ir nušveitė grandinę ant že- 
mės. Seržantas Svenka ją pervažiavo. Sunkvežimio dugną braukė 
žvyro plotelius užkėtusios piktžolės. 

Svenka prabilo: 

— Čia visa įgula... 

— Taip, — nutraukė jį Dortlichas. 

— Ar manai, kad čia tikrai rebėra minų? 

— Ne. O jei klystu, niekam to neišduok, - tarė Dortlichas. Jis 
nemėgo pasakoti kitiems paslapčių, tad erzino būtinybė prašyti 
Svenkos pagalbos. 

Greta sutrūkusių ir pajuodusių jėgainės pamatų stovėjo iš vie- 
nos pusės apanglėjusi Mzssen lendlizo pašiūrė. 

— Atvaryk sunkvežimį palei brūzgynais apaugusį kauburį. Iš- 
trauk iš galo grandinę, — paliepė Dortlichas. 

Dortlichas pririšo grandinę prie sunkvežimio vilkimo kablio 
tr, kad geriau sukibtų grandys, papurtė mazgą. Pasirausęs krūme, 
aptiko medinės platformos kampą. Pritvirtinęs prie jos grandinę 
pamojo sunkvežimiui. Šis tempė tol, kol brūzgynais uždangstyta 
platforma pakilo ir pasirodė metalinės slėptuvės nuo bombų du- 
rys. 

— Po paskutiniojo antskrydžio vokiečiai išmetė desantininkus, 
kad šie kontroliuotų Neries brastas, — tarė Dortlichas. - Jėgainės 
darbuotojai slėpėsi čia. Desantininkas pabeldė į duris ir, šioms 
atsivėrus, švystelėjo vidun fosforinę granatą. Sunku ją išvalyti. Po 
minutės priprasi. - Kalbėdamas Dortlichas nuo durų nukabino 
tris spynas. 

Kai durys atsivėrė, Svenkai į veidą trenkė pradvisusio oro gū- 
sis, tebedvelkiąs svilėsiais. Dortlichas įjungė elektrinį žibintą ir 
ėmė lipti stačiais metaliniais laiptais. Giliai įkvėpęs, Svenka nuse- 
kė paskui. Viduje palei nubalintas sienas stovėjo grubiai nutašytų 
medinių lentynų eilės. Ant jų sukrauti meno dirbiniai; Ikonos 
suvyniotos į skarmalus, pristatytos ilgiausios eilės sunumeruotų 
aliumininių vamzdelio pavidalo žemėlapių dėklų su vašku užant- 
spauduotais įsriegiamais dangteliais. Lentynos gale sukrauti tušti 
paveikslų rėmai, kai kurie su išlupinėtomis vinutėmis, o kiti su 
apdilusiais skubotai iš rėmų išpjautų paveikslų likučiais. 

Atnešk viską, kas sudėta ant šios lentynos, ir dirbinius, su- 
krautus ten, gale, - paliepė Dortlichas. Jis pagriebė kelis ryšulius, 
suvyniotus į klijuotę, ir nulydėjo Svenką į NVissen pašiūrę. Ten 
ant ožių malkoms pjauti stovėjo dailus ąžuolinis karstas su 1š- 
skaptuota Klaipėdos jūreivių ir upeivių sąjungos emblema. Kars- 
tą juosė puošni guminė juostelė, o apatinė dalis buvo tamsesnė — 
tarsi laivo vaterlinija ir korpusas — iš tiesų puikus dirbinys. 

— Mano tėvo sielos laivas, —- pasakė Dortlichas. —- Arnešk man 
tą dėžę su medvilnės atraižomis. Svarbiausia, kad jis nebarškėtų. 
— Jei ir barškės, jie pamanys, kad tai kaulai, — tarė Svenka. 

Dortlichas pliaukštelėjo Svenkai per veidą. 

— Prašyčiau elgtis nors kiek pagarbiau. Atnešk man atsuktuvą. 

Nuleidęs nešvarų traukinio lango stiklą Hanibalas Lekteris žval- 
gėsi, dairėsi traukiniui vinguriuojan: tarp aukštų liepų bei pušų 
ūglių, apkėtusių bėgius iš abiejų pusių, ir staiga, nuriedėjus ma- 
žiau nei du kilometrus išvydo Lekterio pilies bokštus. Dar už cri- 
jų kilometrų traukinys čerkšdamas ir gergždamas sustojo prie 
Dubrunsto vandenvietės. Keli kariškiai ir darbininkai išlipo ant 
sankasos nusišlapinti. Griežtas konduktorius privertė juos nusig- 
ręžti nuo keleivių. Su kuprine ant pečių Hanibalas išlipo drauge. 
Konduktoriui grįžus į traukinį Hanibalas žengė į girią. Eidamas 
išplėšė laikraščio lapą, jei antrasis konduktorius jį netyčia būtų 
pamatęs nuo rezervuaro. Klausydamasis tolstančio garvežio pūš- 
kavimo palaukė miške. Liko vienas. Pavargęs ir ryžtingas. 

Kai Hanibalas buvo šešerių, Berntas jį užnešė įvijais laiptais 
palei vandens talpyklą ir leido pro apsamanojusį kraštą dirstelėti 
į vandeny atsispindintį dangaus skritulį. Į vidų taip pat vedė ko- 
pėčios. Kiekviena pasitaikiusia proga Berntas ten plaukiodavo su 
viena mergina iš kaimo. Berntas buvo nebegyvas — kažkur neto- 
liese, miške. Mergina tikriausiai taip pat mirusi. 

Hanibalas greitai nusimaudė vandens talpykloje ir prasiskalbė 
drabužius. Jis mąstė apie ledi Murasaki, apie maudynes vandens 
talpykloje drauge. 

Jaunuolis pėsčiomis bėgiais patraukė atgal. Kartą išgirdęs bė- 
giais atriedančią dreziną pasislėpė miške. Apsiviję marškinius ap- 
link juosmenį rankenas kilojo du raumeningi vengrai. 

Už mylios nuo pilies bėgius kirto nauja tarybinė elektros lini- 
ja. Buldozeriai miške išvalė jai kelią. Žingsniuodamas po masy- 


viais elektros laidais Hanibalas juto elektros lauką, net rankų plau- 

keliai pasišiaušė. Teko gerokai paėjėti nuo elektros linijos ir bė- 
gių, kol tėvo žiūronų kompasas liovėsi blaškytis. Du keliai vedė į 
medžioklės namelį — jei jis apskritai ten tebėra. Elektros linija 
tiesi it strėlė driekėsi kiek tik užmatė akys. Jei ji tęsėsi ta pačia 
kryptimi, turėtų praeiti už kelių kilometrų nuo medžioklės na- 
melio. 

Svarstydamas išsitraukė iš kuprinės perteklinį JAV kariškių 
maisto davinį, išmetė pageltusias cigaretes ir suvalgė konservuotą 
mėsą. Laiptai užgriuvo virėją, sijos virto žemyn. 

Medžioklės namelio gali apskritai nebebūti. Jei namelis tebes- 
tovi, ten galėjo ko nors likti tik dėl to, kad plėšikai nepajėgė nu- 
kelti sunkių lūženų. „Turėčiau būti itin stiprus, kad padaryčiau 
tai, ko nesugebėjo plėšikai. Taigi teks traukti į pilį.“ 

Prieš sutemstant Hanibalas mišku pasiekė Lekterio pilį. Žvelg- 
damas į namus jis kažkodėl nepajuto nieko ypatinga; vaikystės 
namų vaizdas negydo, tačiau jis padeda nustatyti, ar esi palūžęs, 
kaip ir kodėl, jei tik nori tai sužinoti. 

Vakaruose blėstančioje žaroje Hanibalas išvydo pilį - juodą, 
plokščią, it iš kartono išpjauta pilaitė, kur gyveno popierinės Mi- 
šos lėlės. Jos kartoninė pilaitė jame dunksojo didesnė už šią ak- 
meninę. Degdamos popierinės lėlės raitosi. Liepsnojantys motinos 
drabužiai. 

Pasislėpęs tarp medžių už arklidės girdėjo vakarienės klegesį ir 
našlaičius, giedančius „Internacionalą . Už nugaros miške sulojo 
lapė. 

Iš arklidės išėjo žmogus purvinais batais kastuvu ir kibiru ne- 
šinas ir nupėdino per daržą. Prisėdęs ant Varų akmens vyras nu- 
sitraukė batus ir įžengė į virtuvę. 

Virėjas sėdėjo ant Varnų akmens, sakė Berntas. Jį nušovė del to, 
kad žydas. Jis apspjovė kolaborantą. Berntas taip ir nepasakė kola- 
boranto vardo. „Geriau tau to nežinoti, nes po karo aš pats šį reikalą 
sutvarkysiu“, sakė jis gniaužydamas rankas. | 

Stojo aklina tamsa. Elektra degė tik menkoje Lekterio pilies 
dalyje. Šviesai užsižiebus direktoriaus kabinete Hanibalas kilste- 

lėjo lauko žiūronus. Pro langą pamatė, kad itališkos jo motinos 
miegamojo lubos nuteptos stalinistėmis kalkėmis, slepiančiomis 
buržuazinius religinius bei mitologinius pavidalus. Netrukus lange 
su stikline rankoje pasirodė ir pats direktorius. Jis buvo pastam- 
bėjęs ir sulinkęs. Pirmasis prižiūrėtojas užėjo jam už nugaros ir 
padėjo ranką ant peties. Direktorius nusigręžė nuo lango, ir po 
kelių akimirkų užgeso šviesa. 

Debesų draiskanos lėkė pro mėnulį, jų šešėliai kopė dantyto- 
mis sienomis ir slydo stogu. Hanibalas palūkėjo dar pusvalandį. 
Tada su debesies šešėliu nuslinko į arklidę. Tamsoje išgirdo par- 
piantį didįjį arklį. 

Įėjus į arklidę Cezaris nubudo, krenkštelėjo ir pastatė ausis. 
Hanibalas papūtė arkliui į snukį ir patrynė kaklą. 

— Pabusk, Cezari, - pakuždėjo arkliui į ausi. Cezario ausis su- 
trūkčiojo prie Hanibalo veido. Hanibalui teko pirštu užspausti 
nosį, kad nenusičiaudėtų. Ranka pridengęs žibintuvėlį, apžiūrėjo 
arklį. Cezario karčiai sušukuoti, o ir kanopos atrodė neblogai. Jis 
gimė, kai Hanibalui buvo penkeri, tad dabar - jau trylika. - Tu 
tik pasunkėjai šimtu kilogramų, — pagyrė Hanibalas. Cezaris 
draugiškai bakstelėjo snukiu taip, kad Hanibalas atsitrenkė į 
arklidės pertvarą. Jaunuolis užmovė arkliui kamanas, pamuštus 
pavalkus bei dviejų juostų pakinktus ir užrišo viržius. Ant pakinktų 
pakabinus abrakinę su grūdais, Cezaris tuoj pat pasuko galvą 
mėgindamas įkišti snukį. 

Nuėjęs į pašiūrę, kur kartą vaikystėje buvo užrakintas, Hani- 
balas paėmė virvės ritę, įrankių bei žibintą. Pilyje nesimatė nė 
švieselės. Hanibalas nuvarė arklį nuo žvyro ir minkšta žeme spin- 
dint mėnulio ragui nusivedė miško link. 

Pilyje nekilo nė menkiausio sambrūzdžio. Žvalgydamasis nuo 
dantyto vakarinio bokšto viršaus, seržantas Svenka pakėlė lauko 


radijo imtuvo, užtempto dviem šimtais laiptelių, raciją. 


43 


Miško pakraštyje ant tako gulėjo nukirstas didžiulis medis su 
rusišku ženklu: PAVOJINGA, NENUKENKSMINTI SPROG- 
MENYS. 

Hanibalui teko apvaryti arklį aplink gulintį medį ir pasukti į 
vaikystės girią. Pro medžių skliautą prasiskverbusi blyški mėne- 
siena pilkšvai ruožavo apaugusį taką. Cezaris atsargiai žingsniavo 
tamsoje. Hanibalas tik tolokai įžengus į mišką uždegė žibintą. 
Vaikinas žingsniavo pirmas, o arklio lėkštės dydžio kanopos my- 
nė žibinto skleidžiamos šviesos pakraščiu. Palei keliuką lyg gry- 
bas stirksojo žmogaus šlaunikaulio galas. 

Retkarčiais jis prabildavo arkliui: 

— Cezari, kiek gi kartų gabenai mus šiuo taku? Mišą, mane, 
auklę ir poną Jakovą? 

Tris valandas brovęsi pro piktžoles, pagaliau pasiekė lauky- 
mės pakraštį. 

Medžioklės namelis tebebuvo — netgi nepasirodė mažesnis. Na- 
melis neatrodė ir-toks plokščias kaip pilis — dunksojo toks pats 
kaip sapnuose. Miško pakraštyje Hanibalas stabtelėjo ir įsistebei- 
lijo. Popierinės lėlės tebesiraitė liepsnose. Medžioklės namelis buvo 
pusiau sudegęs, dalis stogo įgriuvo; tik akmeninės sienos neleido 
jam visiškai sugriūti. Laukymę užžėlė juosmenį siekiančios pik- 
tžolės ir už žmogų aukštesni krūmai. 

Tanką, sudegus; priešais namelį, apaugo vynuogienojai, Žy- 
dinti vynuogės šaka driekėsi nuo jo pabūklo, o sudužusio Suka 
bombonešio uodega kyšojo iš aukštos žolės it burė. Žolėje nebe- 
liko takų. Darže, virš išstypusių piktžolių, stirksojo vijoklinių pu- 
pelių vytys. 

Čia, darže, auklė pastatė Mišos vonelę, ir saulei sušildžius vande- 
nį Miša sėdėjo vonioje ir mojavo aplink plevenantiems baltiems ko- 
pūstinukams. Kadaise jis nukirto baklažano stiebą ir padavė daržo- 
vę sesei, mat jai batiko spalva — saulėje švytintis purpuras, — Ji su- 
spaudė glėbyje šiltą baklažaną. 

Žolė palei duris nebuvo išminta. Ant laiptų ir prieš duris su- 
neštos lapų krūvos. Kol mėnuo pasislinko per pirštą, Hanibalas 
apžiūrinėjo namelį. | 

Laikas, jau laikas. Vaikinas išlindo iš medžių priedangos ir iš- 
vedė didįjį arklį į mėnesienos apšviestą aikštelę. Nuėjo prie pom- 
pos, įpylė į ją puodelį vandens iš vandenmaišio ir pumpavo tol, 
kol stūmokliai cypdami ėmė traukti šaltą vandenį iš žemes. Pa- 
uostęs ir paragavęs vandens davė atsigerti ir Cezariui. Gyvulys 
išgėrė daugiau nei galoną ir dar gavo dvi saujas grūdų iš abraki- 
nės. Pompos cypčiojimas aidėjo miške. Suūkė.pelėda, Cezaris pa- 


kreipė ausis į garso pusę. 


Už šimto metrų tarp medžių išgirdęs cypčiojant pompą Dort- 
lichas pasinaudojo triukšmu ir ėmė sėlinti artyn. Pavyko tyliai 
prasibrauti pro aukštus paparčius, tačiau miško paklotė žengiant 
gurgždėjo. Laukymėje stojus tylai vyriškis sustingo; staiga kažkur 
tarp jo ir namelio išgirdo klyktelint paukštį. Paukštis pakilo ir 
pralėkė virš jo po lopinėlį dengdamas dangų, neįmanomai pla- 
čiai ištiesęs sparnus be garso prasklende virš šakų brūzgyno. 

Dortlichą nukrėtė šiurpas. Pasistatė apykaklę. Pritūpęs tarp 
paparčių laukė. 


Hanibalas žvelgė į medžioklės namelį, o namelis žvelgė į jį. 
Visi stiklai išdužę. Tamsūs langai jį stebėjo it gibono kaukolės 
akiduobės. Griūdami namelio nuožulnumos bei kampai pakito, 
atrodė, kad apsupusi aukšta augmenija pakeitė ir jo aukštį, — vai- 
kystės medžioklės namelis tapo tamsiomis jo sapnų pašiūrėmis. 


Apžėlusiu sodu vaikinas žengė artyn. 

Čia liepsnojančiais drabužiais gulėjo jo motina. Vėliau sniege jis 
padėjo galvą jai ant krūtinės, sušalusios į ledą. Ten buvo Berntas, 0 
čia pono Jakovo smegenys, suledėjusios tarp sniege išblaškytų lapų. Jo 
tėvas kniūbsčias greta laiptų — nebegyvas dėl savo paties sprendimų. 

Ant žemės nebeliko nieko. 

Perskilusios pagrindinės namelio durys karojo ant vieno vy- 
rio. Užlipo laiptais ir stumtelėjo duris į tamsą. Viduje kažkoks 
mažas padarėlis sukrebždėjęs puolė slėptis. Hanibalas pakėlė ži- 
bintą prieš save ir įžengė į vidų. 

Kambarys buvo gerokai apdegęs, dalis jo liko po atviru dan- 
gumi. Laiptai perlūžę ties aikštele, ant jų suvirtusios stogo sijos. 
Stalas sutraiškytas. Kampe ant šono nuvirtęs pianinas, dramblio 
kaulo klavišai žibinto šviesoje šiepėsi it dantys. Sienos nuteplio- 
tos rusiškais žodžiais. VELNIOP PENKMEČIO PLANĄ ir KA- 
PITONAS GRENKO TURI DIDELE ŠIKNASKYLĘ. Du ma- 
ži žvėreliai iššoko pro langą. 

Kambarys prislėgė Hanibalą tyla. Vaikinas laužtuvu nudaužė 
didžiulės viryklės viršų ir pastatė ten žibintą. Orkaitės buvo atvi- 
ros, be grotelių — tikriausiai vagys jas pasigriebė drauge su puo- 
dais stovyklos laužui. 

Pasišviesdamas žibintu Hanibalas nuo laiptų nuvalė tiek nuo- 
laužų, kiek tik galėjo pajudinti. Likusias lūženas slėgė didžiulės 
stogo sijos, apdegusi milžiniškų atraminių stulpų krūva. 

Teberriūsiant tuščiuose languose ėmė brėkšti, o ant sienos ka- 
bančios apsvilusios medžioklės laimikio galvos akys blykstelėjo 
tekančios saulės raudoniu. 

Kelias minutes patyrinėjęs rąstų krūvą Hanibalas užmetė dvi- 
gubą virvę ant vieno rąsto, įstrigusio beveik pačiame krūvos vi- 
duryje, ir ištiesė ją traukdamasis atatupstas pro duris. 

Hanibalas pažadino Cezarį, pakaitomis tai snūduriuojantį, tai 
skabantį žolę. Kelias minutes pavedžiojo arklį, kad šis prasi1mankš- 
tintų. Gausi rasa permerkė jo kelnių klešnes, kibirkščiavo žolėje 


tr blizgėjo it šaltas prakaitas ant pikiruojamojo bombonešio aliu- 

minio odos. Dienos šviesoje jis pastebėjo, kad S:uka kabinos šilt- 
namyje prasikalė vynmedžio šaka. Dabar jau leido didžiulius la- 
pus ir naujus ūglius. Pilotas tebebuvo viduje, artileristas sėdėjo 
už jo, o vynmedis apaugo ir peraugo apsivydamas šonkaulius ir 
išsliuogdamas pro kaukolę. 

Hanibalas pririšo virvę prie pakinktų viržių ir pavedėjo Cezarį 
į priekį, kol arklio pečiai ir krūtinė pajuto naštą. Jis pliaukštelėjo 
liežuviu palei Cezario ausį, kaip darydavo būdamas berniūkštis. 
Cezaris pajutęs krovinį įsirėžė, jo raumenys susigniaužė, arklys 
žingtelėjo pirmyn. Namelyje kažkas sutraškėjo ir dunkstelėjo. Pro 
langą išvirtęs gūsis suodžių ir pelenų nusklendė miško link - lyg 
besitraukiančios tamsumos. 

Hanibalas parapšnojo arklį. Nelaukdamas, kol nusės dulkės, 
užsirišo ant veido nosinę ir patraukė vidun. Ropštėsi per suvirtu- 
sių lūženų krūvą, kosėjo tampydamas virves, kad ištrauktų jas ir 
pririštų iš naujo. Dar keli trūktelėjimai, ir toje vietoje, kur įgriu- 
vo laiptai, sunkiausios nuolaužos nuvilktos nuo storo griuvėsių 
sluoksnio. Palikęs Cezarį pririštą jis laužtuvu ir kastuvu įniko į 
nuolaužų krūvą: svaidė sulūžusius baldus, apdegusias pagalves, 
kamštinę skrynią termosą. Iš krūvos ištraukė prikaltą prie lente- 
lės apdegusią šerno galvą. 

Motinos balsas: barstyti perlus kiaulėms. 

Papurčius šerno galva subarškėjo. Hanibalas sugriebė šerno 
liežuvį ir timptelėjo. Liežuvis išlindo kartu su prie jo pritvirtintu 
kamščiu. Pavertė galvą snukiu žemyn, - ant viryklės pažiro moti- 
nos papuošalai. Nė neapžiūrėjęs papuošalų, kasė toliau. 

Išvydęs Mišos varinės vonelės galą su raityta rankena, sustojo 
tir atsitiesė. Kambarys akimirką susiūbavo. Hanibalas įsitvėrė šal- 
to viryklės krašto ir atsirėmė kakta į vėsią geležį. Išėjo į lauką ir 
sugrįžo nešdamas krūvas žydinčių vynmedžio šakų. Nė nepažvel- 
gė į vonelės vidų, tik apvijo ją žiedais ir pastatė ant viryklės, ta- 
čiau negalėjo ištverti ją ten regėdamas, todėl išnešė į lauką ir už- 


kėlė ant tanko. 

Kasant ir skaldant kilęs triukšmas leido Dortlichui prisigauti 
arčiau. Iškišdamas tik vieną lauko žiūronų vamzdį, žvilgčioda- 
mas tik tada, kai pasigirsdavo kastuvo ar laužtuvo garsas, iš tam- 
saus miško jis stebėjo įvykius. 

Hanibalo kastuvas stuktelėjo ir pakėlė rankos griaučius, pas- 
kui atidengė virėjo kaukolę. Griaučių šypsena nešė gerų žinių — 
auksiniai dantys rodė, kad plėšikai dar nenusirito taip žemai, — 
rado odinį virėjo kapšą, tebegniaužiamą barškančios kaulinės ran- 
kos rankovėje. Hanibalas stvėrė kapšą ir nusinešė prie viryklės. 
Papurčius kapšo turinys žvangėdamas pažiro ant geležinio pavir- 
šiaus: įvairiausi karinių uniformų apykaklių ženkleliai, Lietuvos 
policijos ženklai, nacių SS žaibų ženkleliai, nacių SS pajėgų ke- 
purės ženklelis su kaukole ir sukryžiuotais kaulais, aliumininiai 
Lietuvos policijos ereliai, Gelbėjimo armijos apykaklės ženkleliai 
ir pagaliau šeši nerūdijančio metalo asmens ženklai. 


Pats pirmasis pasitaikė Dortlicho. 


Cezaris domėjosi tik dviejų rūšių daiktais žmonių rankose: pir- 
miausia — obuoliais ir abrakinėmis, o tada - botagais ir lazdomis. 
Prisimindamas, kaip perpykęs virėjas gindavo jį, kumeliuką, iš 
daržo, Cezaris neprisileisdavo jokio žmogaus su lazda. Jei išlindęs 
iš už medžių Dortlichas nebūtų rankoje laikęs švinu padengtos 
policininko lazdos, Cezaris tikriausiai nebūtų jo paisęs. Tačiau 
dabar arklys prunkšrelėjo ir nubildėjęs kelis žingsnius namelio 
laiptais tempdamas virvę atsigręžė pasižiūrėt. 

Dortlichas atsitraukė ir vėl išnyko miške tarp medžių. Tarp 
rasa permirkusių, krūtinę siekiančių paparčių paejėjo šimtą met- 
rų nuo namelio ir pasitraukė iš tuščių langų akiračio. Išsitraukęs 
pistoletą sumetė šovinius į lizdą. Viktorijos laikų stiliaus išvietė 
perdėtais drožiniais išdabinta pakraige stovėjo maždaug už ketu- 
riasdešimties metrų nuo medžioklės namelio. Čiobreliai, kuriais 
buvo apsodintas į ją vedantis siauras takelis, sulaukėjo ir išstypo, 


o nuo namelio ją dengusi gyvarvorė virš keliuko suaugo. Dortli- 

chas vos pajėgė prasisprausti: šakos ir lapai lindo už apykaklės, 
braukė per kaklą, tačiau lanksti gyvatvorė netraškėjo. Iškėlęs laz- 
dą prieš veidą tyliai stūmėsi į priekį. Viena ranka įsitvėręs lazdos, 
kita — pistoleto, jis žingtelėjo du žingsnius šoninio namelio lango 
link — tuomet kastuvo ašmenys kirto jam per stuburą, kad net 
nutirpo kojos. Kojoms linkstant vyriškis dar paleido šūvį į žemę. 
Kastuvo plokštuma kaukštelėjo į pakaušį. Dortlichas dar spėjo 


išvysti žolę palei pat veidą, ir stojo tamsa. 


Čiulbėjo paukščiai, medžiuose spietėsi ir suokė startos, o ryti- 
niai saulės spinduliai geltonavo aukštoje žolėje, palinkusioje ten, 
kur praėjo Hanibalas su Cezariu. 

Užmerkęs akis Hanibalas beveik penkias minutes rymojo pa- 
linkęs prie išdegusio tanko. Tada pasisuko į vonelę ir pirštu pra- 
skleidė vynuogienojus, kad išvystų Mišos palaikus. Keistai apri- 
mo pamatęs, kad ji tebeturi visus pieninius dantis - vienas krau- 
pus reginys išsisklaidė. Išrovė iš vonelės lauro lapą ir nusviedė 
žemėn. 

Iš papuošalų, pabertų ant viryklės, išsirinko sagę, kurią prisi- 
minė matęs ant motinos krūtinės - deimantų eilę, persuktą kaip 
Mobijaus juosta. Nurtraukęs nuo kamėjos kaspiną pririšo sagę Mi- 
šos plaukų ir kaspino vietoje. 

Jaukiame, į rytus žvelgiančiame šlaite virš namelio iškasė kapą 
ir apkaiše laukinėmis gėlėmis — kiek tik pavyko jų rasti. Nuleidęs 
vonelę į kapą uždengė stogo čerpėmis. 

Stovėjo kapo galvūgalyje. Išgirdęs Hanibalo balsą Cezaris lio- 
vėsi skabęs žolę ir pakėlė galvą. 

Miša, mus guodžia žinojimas, kad Dievo nėra. Kad nevergau- 
ji Rojuje priversta bučiuoti Dievo subinę per amžius. Tai, kas tau 
teko, geriau už Rojų. Tau teko palaiminga užmarštis. Ilgiuosi 
tavęs kiekvieną dieną. 

Hanibalas užkasė kapą, rankomis sulygino purvą, klojo ant 
kapo pušų spyglius, lapus ir šakeles tol, kol kapas susiliejo su miš- 


ko paklote. 

Nedidelėje laukymėje netoli kapo pririštas prie medžio, už- 
kimšta burna sėdėjo Dortlichas. Hanibalas su Cezariu priėjo. 

Įsitaisęs ant žemės, Hanibalas iškratė Dortlicho krepšį. Žemė- 
lapis, automobilio rakteliai, kariškas skardinių atidariklis, sumuš- 
tinis vaškinio popieriaus maišelyje, obuolys, kojinių pamaina ir 
piniginė. Ištraukęs iš piniginės asmens tapatybės kortelę palygi- 
no ją su medžioklės namelyje rastais asmens ženklais. 

— Hery*... Dortlich. Savo paties ir mano velionių šeimynykščių 
vardu norėčiau padėkoti, kad šiandien čia atėjote. Mums, o ir 
man asmeniškai, be galo svarbu jus čia matyti. Džiaugiuosi, kad 
pasitaikė proga rimtai pasišnekėti apie mano suvalgytą seserį. 

Tik ištraukus skudurą iš burnos, Dortlichas išsyk prabilo: 

— Esu milicininkas iš miesto, man pranešta, kad pavogtas ar- 
klys, - pasakė Dortlichas. — Tiek čia ir tenorėjau, tik patvirtink, 
kad grąžinsi arklį, ir viską užmiršime. 

Hanibalas papurtė galvą. 

— Atsimenu tavo veidą. Esu jį matęs daugybę kartų. Ir tavo 
ranką su plėvėmis tarp pirštų, uždėtą ant mūsų, čiuopiančią, kuris 
riebesnis. Ar atsimeni vonelę, burbuliuojančią ant ugniakuro? 

— Ne. Iš karo atsimenu tik šaltį. 

— Ar šiandien ketinai suvalgyti m-a-n-e, Herr Dorilich? Juk čia 
tavo pietūs. — Hanibalas apžiūrėjo sumuštinį. — Tiek daug 
majonezo, Herr Dorilich! 

— Jie tuoj pasirodys čia ieškodami manęs, — nekantravo 
Dortlichas. 

- Čiupinėjote mūsų rankas. - Hanibalas pačiupinėjo Dortlicho 
ranką. — Čiuopėte mūsų skruostus, Herx Dorilich, — jis kalbėjo 
žnaibydamas Dortlicho skruostą. - Kreipiuosi į tave „Herr“, tačiau 
tu ne vokietis, ar ne? Ir ne lietuvis, ne rusas ar dar kas nors, ar ne 
taip? Esi pats sau pilietis - Dortlicho pilietis. Ar žinai, kur kiu? 
Bendrauji su jais? 


— Visi negyvi, visi žuvę kare. 


* Ponas (v04.). 

Hanibalas šypsodamasis išvyniojo į gniutulą surištą savo nosi- 
nę, pilną grybų. 

— Paryžiuje centigramas briedžiukų kainuoja šimtą frankų, o 
šie augo ant kelmo! - Jis atsistojo ir priėjo prie arklio. 

Dortlichas rangėsi pančiuose, kol Hanibalas nukreipė dėmesį 
kitur. 

Ant plačios Cezario keteros kabėjo virvės ritė. Laisvąjį galą 
Hanibalas pririšo prie pakinktų viržių. Kitas galas buvo surištas 
koriko kilpa. Hanibalas timprelėjo virvę ir pritraukė kilpą arčiau 
Dortlicho. Atvožęs Dortlicho sumuštinį, majonezu ištepė virvę 
tr gausiai ištrynė Dortlicho kaklą. 

Mėgindamas išsisukti iš jo rankų Dortlichas prabilo: 

— Vienas liko gyvas! Kanadoje... Grencas... Paieškok čia jo 
asmens ženklo. Aš duosiu parodymus. 

— Dėl ko, Herr Dorilich? 

— Dėl to, ką pasakei. Nedariau to, bet patvirtinsiu, kad mačiau. 

Hanibalas užmovė kilpą Dortlichui ant kaklo ir pažvelgė į veidą. 

— Ar tau atrodo, kad man rūpi? — Ir vėl grįžo prie arklio. 

— Jis vienintelis, Grencas... Jis ištrūko pabėgėlių valtimi iš Bre- 
merhaveno... Galiu prisiekti... 

— Puiku. Vadinasi, esi nusiteikęs padainuoti? 

— Taip, aš dainuosiu. 

— Padainuokime Mišai, Herx Dortlich. Moki tą dainą. Mišai 
labai patiko. — Jis atgręžė Cezario sturplį į Dortlichą. - Nenoriu, 
kad tu tai regėtum, — pasakė arkliui į ausį ir uždainavo: 

— Ein Mūnnlein stebt im Walde ganz still und stumm... - Liežu- 
viu pliaukšrelėjęs palei Cezario ausį pavedėjo arklį į priekį. - Dai- 
nuok, kol virvė laisva, Herr Dorilichb. Es bat von lauter Purpur ein 
Miūntlein um. 

Dortlichas sukiojo kaklą riebaluotoje kilpoje stebėdamas, kaip 
virvė išsiveja kaip žolėje. 

— Herr Dortlich, nebedainuoji. 


Dortlichas išsižiojo ir be melodijos išrėkė: 

— Sagt, wer mag das Mūnnlein se:n. 

Toliau dainavo abu kartu: 

— Das da steht im Walde allein... - Banguodama virvė pakilo 
nuo žolės. Dortlichas suklykė: 

— Porvikas! Jo vardas Porvikas! Mes pravardžiavome jį Puodų 
prižiūrėtoju. Jis žuvo medžioklės namelyje. Tu jį radai. 

Hanibalas sustabdė arklį, grįžo prie Dortlicho, palinko virš jo 
ir įsistebeilijo į veidą. 

Dortlichas tarė: 

— Pririšk jį, pririšk arklį, kad jo neįgeltų bitė. 

— Taip, žolėje gausu bičių. - Hanibalas vartė asmens ženklus. 
— Milkus? 

— Nežinau, nežinau. Prisiekiu. 

- Štai priėjome ir prie Gruto. 

— Nežinau, nežinau. Paleisk mane, ir aš paliudysiu prieš Ešo 
Surasime jį Kanadoje. 

— Dar kelias eilutes, Herr Doridich. 

Hanibalas pavedėjo arklį pirmyn, rasa žėrėjo ant beveik tiesios 
Virvės. 

Das da stebt im Walde allein.... 

Pasigirdo duslus Dortlicho šūksnis: 

— Tai Kolnas! Kolnas turi su juo reikalų. 

Hanibalas paplekšnojo arklį ir grįžęs vėl palinko virš Dortli- 
cho. 

— Kur Kolnas? 

— Fontenblo, netoli Fontenolo Prancūzijoje. Jis turi kavinę. 
Aš palieku pranešimus. Tik taip su juo bendrauju. — Dortlichas 
žvelgė Hanibalui į akis. — Prisiekiu: Dievu, ji buvo mirusi. Ji vis 
tiek būrų mirusi, prisiekiu. 

Stebeilydamas į Dortlicho veidą, Hanibalas pliaukštelėjo lie- 
žuviu paragindamas arklį. Virvė įsitempė, plaušeliams pasišiau- 
šus rasos kibirkštėlės šovė į šonus. Duslus Dortlicho riksmas nu- 


slopo, Hanibalas išstaugė dainą jam į veidą. 

Das da stebt im Walde allein, 

Mit dem purpurroten Mūnilein. 

Drėgnas trakštelėjimas ir pulsuojantis fontanas iš arterijos. 
Dortlicho galva nuskriejo su kilpa beveik šešis metrus ir žnekte- 
lėjo veidu į dangų. 

Hanibalui sušvilpus arklys pakreipęs ausis atgal sustojo. 

Iš tiesų dem purpurroten Mūnilein. 

Hanibalas iškratė Dortlicho krepšį ant žemės, paėmė auto- 
mobilio raktelius bei asmens tapatybės kortelę, iš žalių šakų nusi- 
drožė grubų iešmą, papliaukšnojo per kišenes ieškodamas degtukų. 

Kol laužas išdegė iki tinkamų žarijų, Hanibalas padavė Ceza- 
riui Dortlicho obuolį. Nuėmęs nuo arklio visus pakinktus, kad 
neįsipainiotų krūmuose, jis nuvedė arklį iki vedančio į pilį tako. 
Apkabinęs arklio kaklą, pliaukštelėjo jam per sturplį. 

— Keliauk namo, Cezari, keliauk namo. 


Cezaris žinojo kelią. 

Plikai iškapotą elektros linijos taką pažeme užklojo rūkas. Ser- 
žantas Svenka paliepė sunkvežimio vairuotojui sustoti, kad ne- 
kliudytų kokio kelmo. Žvilgtelėjo į žemėlapį ir patikrino elektros 
stulpo numerį. 

— Čia. 

Dortlicho automobilio vėžės tęsėsi tolyn, tačiau Čia sustota, 
nes ant žemės prilašėję alyvos. 

Policininkai su šunimis išlipo iš sunkvežimio, du dideli juodi 
vokiečių aviganiai veržėsi į mišką drauge su patyrusiu sekliu. Ser- 
žantas Svenka pakišo pauostyti drobinius Dortlicho pižamos marš- 
kinius ir paleido. Po rūškanu dangumi medžiai atrodė pilki ir 
nukloti minkštais šešėliais, o laukymėse tvyrojo rūkas. 

Šunys malėsi aplink medžioklės namelį, seklys trypinėjo gre- 
ta, puldinėjo į mišką ir atgal, o policininkas riktelėjo tarp me- 
džių. Bendrams iš karto neišgirdus, išsitraukė švilpuką. 

Dortlicho galva gulėjo ant kelmo, o ant jos tupėjo varnas. Po- 
licininkams priėjus arčiau, varnas pakilo pastvėręs tiek, kiek pa- 
jėgė panešti. 

Seržantas Svenka giliai įkvėpė ir žengdamas prie Dortlicho gal- 
vos parodė pavyzdį kitiems. Dortlicho skruostai buvo švariai iš- 
pjauti, dantys buvo matyti iš visų pusių. Į pravirą burną, tarp 
dantų, įspraustas jo asmens ženklas. 

Jie aptiko laužą ir iešmą. Seržantas Svenka pačiupinėjo pele- 
nus nedidelės laužavietės dugne. Šalti. 


— Iešmas, žandai ir briedžiukai, — apibendrino. 

Nuo Ouai des Orfėvres policijos nuovados iki de Vosž aikštės 
inspektorius Popilis atėjo su plonu aplanku. Pakeliui užsuko į 
barą puodelio stiprios kavos. Prie baro užuodė kalvadosą ir pano- 
ro, kad jau būtų vakaras. 

Žvalgydamasis į ledi Murasaki langus Popilis vaikštinėjo žvy- 
ru pirmyn atgal. Perregimos užuolaidos buvo aklinai užtrauktos. 
Retkarčiais plonas audeklas suplevendavo skersvėjyje. 

Pagyvenusi graikė, dieną dirbusi durininke, jį pažino. 

— Madam manęs laukia, - tare Popilis. — Ar jaunuolis nebuvo 
pasirodęs? 

Pajutusi susijaudinimo virpulį, durininkė atsakė aptakiai: 

Nemačiau jo, pone, nes turėjau kelias laisvas dienas. - Ji 


paspaudė skambutį už Popilį. 


Ledi Murasaki gulėjo kvapioje vonioje. Vandenyje plūduria- 
vo keturi gardenijos žiedai ir keli apelsinai. Mėgstamiausias jos 
motinos kimono buvo išsiuvinėtas gardenijomis. Dabar jis virtęs 
pelenais. Tai prisiminusi ji pateliūškavo vandenį ir žiedai susidė- 
liojo kitaip. Tik motina ją suprato, kai ji ištekėjo už Roberto Lek- 
terio. Atsitiktiniai tėvo laiškai iš Japonijos tebedvelkė šalčiu. Užuot 
įdėjęs suspaustą gėlės žiedą ar kvapnią žolelę, jis dažniausiai siųs- 
davo pajuodusią šakelę iš Hirošimos. 

Arjai pasigirdo durų skambus? Ji nusišypsojo pamaniusi „Ha- 
nibalas“ ir siektelėjo kimono. Tačiau prieš ateidamas visada pra- 
nešdavo telefonu arba atsiųsdavo žinutę ir tik paskambinęs į du- 
ris pasinaudodavo raktu. Spynoje raktas netrakštelėjo. Skambu- 


tis suskambo dar kartą. 

Ledi Mursaki susisupusi medvilniniu chalatu paskubomis iš- 
ėjo iš vonios kambario. Žvilgrelėjo pro durų akutę. Popž/is. Popi- 
lis durų akutėje. 

Kelis kartus ledi Murasaki pietavo su Popiliu. Pirmą kartą Le 
Prė Catalan, įsikūrusiame Bulonės miške. Bendravo gana forma- 
liai, tačiau vėliau kelis kartus susitiko Chez Paul netoli jo darbo, 
jautėsi gerokai laisvesni. Kviesdavo ir vakarienės — visada raštu. 
Sykį prie kvietimo pridėjo ir jaiku su perdėtomis užuominomis į 
metų laiką. Ji atsisakydavo — taip pat raštu. 

Atsklendė duris. Ant pakaušio sukeltais plaukais, basutėlė. 

— Inspektoriau. 

— Atleiskite, kad atėjau neperspėjęs, mėginau jums paskam- 
binti. 

— Girdėjau telefoną. 

— Tikriausiai iš vonios. 

— Užeikite. 

Pasekusi jo žvilgsnį pastebėjo, kad jis iš karto patikrino, ar 
priešais šarvus sudėti visi ginklai: :22:0 durklas, trrumpasis kar- 
das, ilgasis kardas ir karo kirvis. 

— Hanibalas? 

— Jo čia nėra. 

Nors ir daili, ledi Murasaki vis dėlto buvo medžiotoja: stovėjo 
nugara į uždangą, paslėpusi rankas rankovėse laukė, kol laimikis 
pats prieis. Popilį instinktas vertė judėti, pabaidyti laimikį. 

Jis stovėjo už sofos liesdamas audeklą. 

— Privalau surasti. Kada paskutinį kartą jį matėte? 

— Prieš kelias dienas. Penkias. Kas nutiko? 

Popilis stabtelėjo prie šarvų. Patrynė lakuotą antkrūtinio pa- 
viršių. 

— Ar žinote, kur jis? 

— Ne. 

— Ar jis davė kokį ženklą, kur galėtų vykti? 

Dave ženklą. Ledi Murasaki stebėjo Popilį. Jo ausų galiukai 
nuraudę. Jis vaikštinėjo, klausinėjo ir lietė daiktus. Jam patiko 

skirtingi paviršiai, patiko liesti kažką glotnų ir pūkuotą. Ji tai pa- 
stebėjo ir prie stalo. Šiurkštų ir glotnų. Kaip liežuvio paviršius ir 
apačia. Ji žinojo galinti įaudrinti tuo vaizdu ir nuleisti kraują iš 
smegenų. 

Popilis vaikštinėjo aplink augalą vazone. Kai dirstelėjo pro la- 
pus, ji jam nusišypsojo ir sutrikdė ritmą. 

— Jis išvykoje, tiksliai nežinau kur. 

— Taip, išvyka, — pasakė Popilis. - Tikriausiai tai išvyka karo 
nusikaltėliams medžioti. 

Popilis pažvelgė jai į veidą. 

— Man labai nesmagu, bet privalau tai parodyti. - Ant arbatos 
stalelio Popilis padėjo neaiškią nuotrauką, dar drėgną ir susiga- 
rankščiavusią, kokia atėjo faksu į Tarybų Sąjungos ambasadą. Joje 
— Dortlicho galva ant kelmo ir aplink išsirikiavę policininkai su 
dviem vokiečių aviganiais ir sekliu. Kita Dortlicho nuotrauka buvo 
iš tarybinės policijos asmens tapatybės kortelės. — Jį rado miške, 
kuris prieš karą priklausė Hanibalo tėvams. Žinau, kad Hanibalas 
buvo netoliese — prieš dieną jis kirto Lenkijos sieną. 

— Kodėl tai turėtų būti Hanibalo darbas? Šis žmogus tikriau- 
siai turėjo daug priešų, juk sakėte, kad buvo karo nusikaltėlis. 

Popilis stumtelėjo asmens tapatybės dokumento nuotrauką. 

— Taip jis atrodė gyvas. — Iš aplanko Popilis ištraukė pirmąjį 
serijos eskizą. — Tokį Hanibalas nupiešė ir pakabino savo kamba- 
ryje ant sienos. — Pusė piešinio veido buvo išskrosta, o kita pusė — 
be jokių abejonių Dortlicho. 

— Jis tikriausiai nekvietė jūsų į kambarį. 

Popilis staiga įniršo. 

— Jūsų gyvačiukas nužudė žmogų. Galbūt netgi ne pirmą — tą 
jūs žinote geriau už mane. O čia kiti, — pasakė jis dėliodamas 
piešinius. — Šis buvo jo kambaryje, ir šis, ir šitas, ir tas taip pat. Šį 
veidą atsimenu iš Niurnbergo proceso. Jie bėgliai, ir dabar stengsis 
Hanibalą nugalabyti, jei tik pavyks. 

— O tarybinė policija? 


154 THOMAS HARRIS 


— Jie rengia slapras apklausas Prancūzijoje. Liaudies policijoje 
dirbantys tokie naciai, kaip Dortlichas, kelia tarybų valdžiai keb- 
lumų. Jie gavo jo bylą iš Stasi? VDR. 

— Jei jie sučiuptų Hanibalą... 

— Jei sučiuptų Rytuose, tiesiog nušautų. Jei išsigaus iš šalies, 
galbūt leis šiam reikalui nunykti ir užsimiršti, jei tik jis užsičiaups. 

— O jūs ar leisite tam nunykti ir užsimiršti? 

— Jei jis puls Prancūzijoje, atsidurs kalėjime. Taip gali netekti 
ir galvos, — Popilis liovėsi vaikštinėjęs, jo pečiai palinko. 

Popilis susikišo rankas į kišenes. 

Ledi Murasaki ištraukė rankas iš rankovių. 

— Jus deportuos, — ištarė. — Man bus liūdna. Man malonu jus 
matyti. 

— Ar gyvenime pasitikite tik savo akimis, inspektoriau? 

— O Hanibalas? Jūs viską padarytumėte dėl jo, tiesa? 

Ji buvo kažką besakanti, kažkokį žodį, kad apsigintų, tačiau 
teištarė „Taip“ tr laukė. 

— Padėkite jam. Padėkite man, Paskali. - Ji dar niekada nebu- 
vo ištarusi šio vardo. 


— Atsiųskite jį pas mane. 


* VDR valstybės saugi:mo tarnyta. 

Esono upė, glotni ir tamsi, slydo pro sandėlį, o žemiau prie 
krantinės, netoli Ver le Peti, buvo prišvartuotas juodas laivas. Jo 
žemų kabinų langai užtraukti užuolaidomis. Į laivą nutiestos te- 
lefono ir elektros linijos. Blizgėjo drėgni vazonuose susodintų au- 
galų lapai. 

Denio ventiliatoriai atviri. Pro vieną iš jų pasigirdo spiegimas. 
Viename iš apatinių iliuminatorių pasirodė moters veidas — iš- 
kankintas, prie stiklo prispaustu skruostu. Stambi ranka nustū- 
mė veidą ir trūktelėjo užuolaidą. Niekas nieko nematė. 

Skystos miglos ratilai supo prieplaukos šviesas. Tiesiai virš gal- 
vos mirgėjo kelios žvaigždės. Jos švietė per silpnai ir per blausiai, 
kad suskaičiuotum. 

Kelyje vartų sargas žibintuvėliu pašvietė į sunkvežimį su užra- 
šu Cafe de V Este ir atpažinęs Petrą Kolną pamojo jam įvažiuoti į 
spygliuota viela aptvertą automobilių stovėjimo teritoriją. 

Kolnas vikriai perėjo sandėlį, kur darbininkas dažais tepliojo 
ženklus ant įrangos dėžių su užrašais: JAV PAŠTO TARNYBA, 
NIOJI. Sandėlis buvo perpildytas, tad Kolnas vinguriavo tarp 
daiktų taikydamas į prieplauką. 

Sargas sėdėjo palei laivo trapą prie stalo, sumeistrauto iš me- 
dinės dėžės. Pjaustinėdamas kišeniniu peiliuku valgė dešrą ir rū- 
kė. Nusivale rankas į nosinę ketindamas apieškoti, tačiau atpaži- 
nęs Kolną galvos mostu leido jam įeiti. 

Gyvendamas savo gyvenimą Kolnas retai tesusitikdavo su ki- 
tais. Sukinėdamasis su dubeniu po savo restorano virtuvę ir visko 
ragaudamas, po karo priaugo svorio. 


Zigmas Milkus, vis dar toks pats sudžiūvėlis, įleido jį į kajutę. 

Vladis Grutas sėdėjo ant minkštasuolio, o moteris sumuštu 
veidu darė jam pedikiūrą. Ji atrodė įbauginta ir buvo per sena 
parduoti. Grutas maloniu ir atviru veidu pažvelgė aukštyn - taip 
neretai slėpdavo įniršį. Laivo kapitonas ant šturmano stalelio žai- 
dė kortomis su SS Dirlevangeno brigadoje tarnavusiu storapilviu 
galvažudžiu, pavarde Miuleris, kurio sprandą ir rankas dengė ka- 
lėjimo tatuiruotės, siekusios net po rankovėmis. Grutui nukrei- 
pus blyškias akis į žaidžiančiuosius šie susirinko kortas ir dingo iš 
kajutės. 

Kolnas negaišo laiko pasisveikinimams. 

Dortlicho asmens ženklas buvo įgrūstas jam į dantis. Puikus 
vokiškas nerūdijantis plienas nei išsilydė, nei sudegė. Berniukas 
turi ir tavąjį, ir manąjį, ir Milkaus, ir Grenco. 

— Liepei Dortlichui apieškoti namelį prieš ketverius metus, — 
tarė Milkus. 

— Tik apgraibomis pabaksnojo iškylų iešmu. Niekingas tingi- 
nys! — išrėžė Grutas. Net nepažvelgęs nustūmė moterį koja, ir ši 
išlėkė iš kajutės. 

— Kurgijis — tas šlykštus berniūkštis, kuris nužudė Dortlichą? 
— paklausė Milkus. 

Kolnas gūžtelėjo pečiais. 

— Studijuoja Paryžiuje. Nežinau, kaip gavo vizą. Pasinaudojo 
ja įvažiuodamas į šalį. Tačiau nėra žinių, kad būtų išvykęs. 
Nežinoma, kur jis. 

— O jeigu kreipsis į policiją? - paklausė Kolnas. 

— Dėl ko? - tarė Grutas. - Kūdikystės prisiminimų, vaikystės 
košmarų, senų asmens ženklų? 

— Dortlichas galėjo jam pasakyti, kad skambina man norėda- 
mas susisiekti su tavimi, — tarė Kolnas. 

Grutas gūžtelėjo. 

— Vaikigalis pasistengs mums įkyrėti. 

Milkus prunkštelėjo. 

Įkyrėti?)is tikriausiai gerokai įkyrėjo Dortlichui. Užmušti Dort- 


lichą, ko gero, nebuvo lengva; turbūt nušovė jį į nugarą. 

— Ivanovas man skolingas, - tarė Grutas. - Tarybinės ambasa- 
dos saugumo tarnyba nurodys, kur yra mažasis Hanibalas, o mes 
padarysime likusį darbą. Taigi Kolnas gali nesijaudintu. 

Kažkur laive pasigirdo prislopinti riksmai ir smūgiai. Vyrai 
nekreipė dėmesio. 

— Dortlichą pakeis Svenka, — tarė Kolnas mėgindamas apsi- 
mesti ramus. 

— Ar mums jo reikia? — paklausė Milkus. 

Kolnas gūžtelėjo. 

— Reikia. Svenka dirbo su Dortlichu dvejus metus, turi mūsų 
prekių. Jis vienintelis saitas su paveikslais: prieina prie deportuo- 
jamų asmenų ir gali nukreipti padoriai atrodančius į DPC 
Bremerhaveną. O iš ten galime juos pasiimti. 

Išgasdintas Pleveno plano* vėl apginkluoti Vokietiją, Josifas 
Stalinas vykdydamas masines deportacijas valė Rytų Europą. Per- 
pildyti traukiniai kas savaitę gabeno žmones į mirtį darbo stovyk- 
lose Sibire ir į vargą pabėgėlių stovyklose Vakaruose. Vilties nete- 
kę tremtiniai aprūpindavo Grutą gausiomis moterų ir berniukų 
atsargomis. Jis slėpėsi už savo prekių. Jo morfijų patobulino vo- 
kiečių medikai, jis tiekė elektros srovės keitiklius, tinkamus juo- 
dojoje rinkoje parduodamiems prietaisams ir imdavosi visų, ko- 
kių tik reikia, poveikio psichikai priemonių, kad jo prekės pa- 
siektų vartotoją. 

Grutas susimąstė. 

— Ar tas Svenka buvo fronte? — netikėjo, kad bet koks Rytų 
fronte nenusikaltęs žmogus galėtų iš tiesų pasitarnauti. 

Kolnas gūžtelėjo pečiais. 

— Telefonu balsas skamba kaip jaunuolio. Dortlichas buvo kaž- 
ką suderėjęs. 

— Dabar ištrauksime viską. Pardavinėti dar per anksti, tačiau 
privalome viską atgauti. Kada vėl skambins? 

— Penktadienį. 

— Pasakyk, kad padarytų tai dabar. 


* 1950 metais Prancūzijos premjero Rene Pleveno (Pleven) pasiūlytas planas 
sukurti bendrą visos Europos armiją saugumui užtikrinti. 

— Jis norės ištrūkti. Reikės popierių. 

— Galime pasiųsti į Romą. Nežinau, ar čia mums jo reikia. Ką 
nors pažadėk, aišku? 

— Tie meno kūriniai vogti, - pasakė Kolnas. 

— Grįžk į savo restoraną, Kolnai. Toliau maitink menius už 
dyką — jie nesiliaus draskę tavo baudų kvitų už eismo taisyklių 
pažeidimus. Kitą kartą ateidamas čia mekenti, atnešk profitrolių. 

— Viskas gerai, - Kolnui išėjus, Grutas paaiškino Milkui. 

— Tikiuosi, — tarė Milkus. - Nenoriu rūpintis restoranu. 


— Diteri! Kur Diteris? — Grutas su trenksmu atlapojo žemuti- 
nio denio kajutės duris. 

Ant gultų sėdėjo dvi persigandusios moterys, grandinėmis per 
juosmenį prirakintos prie gulto rėmų vamzdžių. Dvidešimt pen- 
kerių metų Diteris laikė vieną iš jų nutvėręs už plaukų. 

— Sumuši jų veidus, perskelsi lūpą — kaina kris, - suriko Gru- 
tas. — O ši dabar bus mano. 

Diteris paleido moters plaukus ir ėmė raustis perpildytose ki- 
šenėse rakto. 

— Eva! 

Vyresnė moteris įėjo į kajutę ir atsistojo prie sienos. 

— Nuprausk šitą, tegul Miuleris nugabena ją į namą, - nurodė 
Diteris. 


Grutas su Milkum nuėjo per sandėlį prie automobilio. Atski- 
rai, virve apjuostoje teritorijoje, buvo sukrautos dėžės su užrašu: 
BUITIES REIKMENYS. Tarp įvairių prietaisų Grutas pastebė- 
jo anglišką šaldytuvą. 

— Milkau, ar žinai, kodėl anglai geria šiltą alų? Nes naudoja 
Lucas šaldytuvus. Mano namams jie netinka. Aš pageidaučiau 
Kelvinator, Frigidaire, Magnavox, Curtis-Matbis. Man patinka 
viskas, kas pagaminta Amerikoje. — Grutas pakėlė stovinčio 
pianino dangtį ir paskambino kelias naras. — Čia kekšyno pianinas. 
Man jo nereikia. Kolnas sukombinavo man Bosendorfer. Parį 
geriausią. Pasiimk į Paryžių, Milkau.:. Kai sutvarkysi rą reikalą. 

Žinodama, kad Hanibalas nepasirodys nenusiprausęs ir nesu- 
sitvarkęs, ledi Murasaki laukė jo kambaryje. Čia niekada nebuvo 
jos kvietęs, tad ji ir nešniukštinėjo. Tik žvelgė į piešinius ant sie- 
nų, pusę kambario užpildžiusias medicinos iliustracijas. Išsitiesė 
nepriekaištingai tvarkingoje jo lovoje - japoniško stiliaus kamba- 
rio pusėje po kraigu. Ant lentynėlės priešais lovą stovėjo įrėmin- 
tas paveikslas, uždengtas šilkiniu audeklu, išsiuvinėtu naktiko- 
vais. Gulėdama ant šono moteris siektelėjo ir kilstelėjo šilką. Pui- 
kus piešinys, nupieštas pieštuku bei anglimi ir paspalvintas pas- 
tele, vaizdavo ją nuogą dvaro maudyklėje. Piešinys pasirašytas Aš- 
tuonių brūkšnių amžinybės kirčiu ir japoniškais žolės stiliaus sim- 
boliais, reiškiančiais vandens lelijas, nors ir ne visai tiksliais. 

Viešnia ilgai žvelgė į piešinį, paskui uždengė ir užsimerkė. Min- 
tyse suskambo Josano Akiko* eilėraštis: 

Tarp mano koto gaidy įsi/maišė kitas 
Garsas, gilus ir paslaptingas, 

Tas garsas sklinda 

Iš mano pačios krūtinės. 

Tik išaušus antrai dienai laiptuose išgirdo žingsnius. Spynoje 
trakštelėjo raktas ir pasirodė Hanibalas, nevalyvas ir pavargęs, nuo 
rankos nukarusia kuprine. 

Ledi Murasaki stovėjo. 

— Hanibalai, man reikia pasiklausyti tavo širdies, — ištarė. — 
Roberto širdis nutilo. Mano sapnuose sustojo tavo širdis. — Ji 
priėjo prie jo ir priglaudė ausį prie krūtinės. - Kvepi dūmais ir 


krauju. 


* Josano Akiko — 1878-1942 metais gyvenusi garsi japonų poetė. 

— O tu kvepi jazminais ir žaliąja arbata. Kvepi ramybe. 

— Ar tu sužeistas? 

— Ne. 

Ledi Murasaki priglaudė veidą prie pat apdegusių asmens žen- 
klų, kadaruojančių aplink Hanibalo kaklą, ištraukė juos ant marš- 
kinių. 

— Ar nuėmei nuo mirusiųjų? 

— Kokių dar mirusiųjų? 

— Tarybinė policija žino, kas tu toks. Pas mane užėjo inspek- 
torius Popilis. Jei eisi tiesiai pas jį, pagelbės. 

— Tie žmonės nėra mirę. Jie gyvų gyviausi. 

— Jie Prancūzijoje? Tuomet įduok juos inspektoriui Popiliui. 

— Įduoti juos Prancūzijos policijai? Kodėl? - jis papurtė galvą. 
— Rytoj sekmadienis, taip? 

— Taip, sekmadienis. 

— Keliaujam rytoj su manimi. Užeisiu tavęs. Noriu, kad išvys- 
tum manyje tūnantį žvėrį ir įtikintum, kad jam derėtų baimintis 
Prancūzijos policijos. 

— Inspektorius Popilis... 

— Kai pamatysi inspektorių Popilį, pasakyk, kad turiu jam laiš- 
ką. - Hanibalas ėmė knapsėti. 

— Kur prausiesi? 

— Avariniame duše, laboratorijoje, - atsakė. — Dabar ir eisiu 
apačion. 

— Ar nori valgyti? 

— Ne, ačiū. 

— Tuomet pamiegok, — pasake. — Eisiu su tavimi rytoj. Ir bet 


kurią kitą dieną. 

Hanibalo Lekterio motociklas buvo tiksli BMW modelio, ku- 
rį paliko besitraukianti vokiečių kariuomenė, kopija. Jis buvo ly- 
giai nupurkštas juodais dažais, su žemai įtaisytu vairu ir galine 
sėdyne. Ledi Murasaki sėdėjo būtent ant jos. Plaukų raištis ir ba- 
tai suteikė jai Paryžiaus gangsterės bruožų. Rankomis švelniai ap- 
sivijusi šonus įsitvėrusi laikėsi Hanibalo. 

Naktį nulijo, ir dabar, saulėtą rytą, grindinys buvo švarus ir 
sausas, ratai neslydo net tada, kai palinkdavo Fontenblo miško 
kelio vingiuose. Medžių šešėlių 1r saulės spindulių dryžiai švys- 
čiojo ant kelio, daubose tvyrojo vėsa, o kertant atviras progumas, 
šiluma užliedavo veidus. 

Sėdint gale motociklo pasvirimo kampas ledi Murasaki atro- 
dė per didelis. Kelias pirmąsias mylias Hanibalas juto, kaip ji mė- 
gina įsitaisyti už nugaros, tačiau vėliau apsiprato, pasitikėjo tais 
paskutiniais penkiais laipsniais, tad lekiant mišku jųdviejų svo- 
riai susiliejo. Pravažiavus pro sausmedžio gyvatvorę oras pakvipo 
taip saldžiai, kad beveik virto skoniu ant lūpų. Įkaitusi derva ir 
sausmedis. 

Iš Cafė de L Esre, įsikūrusios vakariniame Senos krante beveik 
pusė mylios nuo Fontenblo kaimo, vėrėsi malonus kito upės kran- 
to miškų vaizdas. Motociklas nuščiuvo ir vėsdamas ėmė tuksėti. 
Šalia įėjimo į kavinės terasą įrengta paukštidė, kur įkurdintos star- 
tos — slaptas firminis kavinės patiekalas. Jas vartoti maistui drau- 
džiantys įsakai buvo leidžiami ir atšaukiami vienas po kito. Me- 
niu jos įrašytos kaip vieversiai. Startos — puikios giesmininkes. 
Paukštidės gyventojos mėgavosi saulėkaita. 


Hanibalas ir ledi Murasaki stabtelėjo priešais. 

— Kokios mažutės ir dailios, — grožėjosi moteris dar nenuri- 
rmusi po pasivažinėjimo. 

Hanibalas atrėmė kaktą į narvą. Paukšteliai viena akele stebė- 
jo jį kraipydami galvutes. Jų giesmė skambėjo kaip baltiška šnek- 
ta, kurią girdėdavo miške, namuose. 

— Jos tokios kaip mes, — tarė. — Užuodžia, kad kitos jau kepa, 
ir vis vien mėgina čiulbėti. Eime. 

Trys ketvirtadaliai staliukų terasoje buvo užsėsti sskmadieni- 
niais drabužiais pasidabinusių kaimiečių 1r miestiečių, valgančių 
ankstyvus pietus. Padavėjas rado porai vietą. 

Prie gretimo stalo sėdėję vyrai užsisakė startų. Kai atnešė ma- 
žus apskrudusius paukštelius, klientai žemai palinko prie lėkščių 
tr užsidengė galvas servetėlėmis, kad neišsisklaidytų aromatas. 

Hanibalas užuodė jų vyną nuo gretimo stalo ir nusprendė, 
kad jis atsiduoda kamščiu. Jis abejingai stebėjo, kaip šie, nieko 
nenutuokdami, vis tiek maukė. 

— Ar norėtum grietininių ledų su užpilu? 

— Nuostabu. 

Hanibalas patraukė į restoraną Stabtelėjęs priešais lentą, ant 
kurios buvo surašyti specialūs patiekalai, perskaitė restorano li- 
cenciją, pakabintą greta kasos. 

Koridoriuje puikavosi durys su ženklu Pyžvė. Koridorius buvo 
tuščias. Durys neužrakintos. Hanibalas atvėrė jas ir nulipo laip- 
tais į rūsį. Pusiau atidarytoje dėžėje pūpsojo amerikietiška indų 
plovyklė. Pasilenkęs ėmė skaityti gabenimo kortelę. 

Erkiulis, pagalbinis restorano darbininkas, laiprais nešė nešvarių 
servetėlių krepšį. 

— Ką čia veikiate? Juk pašaliniams įeiti draudžiama. 

Hanibalas atsisukęs prabilo angliškai. 

— Na, tai kurgi jis yra? Ant durų parašyta Tualetas“, ar ne? 
Nusileidau, o čia tik rūsys. Išvietė, žmogau, tupykla, tualetas — 
kur jis? Kalbėk angliškai. Ar supranti, ką reiškia „išvietė'? Greitai 
sakyk, nes mane prispaudė reikalaš. 


* Angliškai: Py7vy. 

— Privė, privė!-- Erkiulis mostagavo laiptų viršuje. - Tualetas! 
— pamojo Hanibalui reikiama kryptimi. 

Vaikinas grįžo prie stalo, kai buvo patiekti ledai. 

— Kolnas naudojasi Kleberio pavarde. Taip parašyta licencijo- 
je. Mesjė Kleberis, gyvenantis Žiulijanos garvėje. O, stebėk. 

Į terasą išėjo į bažnyčią pasiruošęs Petras Kolnas su šeima. 

Žvelgiant į Kolną aplinkinių pokalbiai ėmė lietis, o akyse sū- 
kuriavo juodų dulkių spiečiai. 

Kolno kostiumas pasiūtas iš rašalo juodumo dvigubo pločio 
vilnos, atvarte įsegtas Rotary ženklelis. Jo žmona ir du vaikučiai 
dailūs, vokiškos išvaizdos. Saulėje trumpi raudoni Kolno plaukai 
ir žandenos žvilgėjo it meitėlio šeriai. Kolnas pasuko prie kasos. 
Kilstelėjo savo sūnų ant baro kėdės. 

— Kolnas Klestintysis, - pasakė Hanibalas. — Restorano savi- 
ninkas. Gurmanas. Pakeliui į bažnyčią dar užsuko patikrinti ka- 
sos. Koks mielas. 

Vyriausiasis padavėjas paėmė šalia telefono padėtą užsakymų 
knygą ir atvertė, kad Kolnas pasižiūrėtų. 

— Mesjė, prisiminkite ir mus savo maldose, — tarė vyriausiasis 
padavėjas. 

Kolnas linktelėjo. Stambiu kūnu užstodamas savo veiksmus 
nuo lankytojų, nusijuosė W2b/ey.4£55 revolverį, padėjo ant užuo- 
laidėle užtraukiamos lentynėlės po kasa ir pasitaisė liemenę. Pasi- 
rinkęs kelias blizgias monetas iš kasos, pašveitė jas nosine. Vieną 
padavė ant baro kėdės stovinčiam berniukui. 

— Tai tavo auka bažnyčiai, įsidėk į kišenę. 

Pasilenkęs kitą monetą įdavė mažajai dukrytei. 

— Čia tavo auka, /iebchen*. Nedėk jos į burną. Saugiai įsikišk į 
kišenę! 

Kolno dėmesį patraukė keli gėrovai prie baro, be to, buvo lan- 
kytojų, su kuriais derėjo pasisveikinti. Kolnas parodė sūnui, kaip 


tvirtai paspausti ranką. Jo dukrelė paleido tėvo kelnių klešnę ir 


* Mieloji, brangioji (704.). 

nukrypavo tarp stalų. Dailutė mergaičiukė rauktinukais išpuoš- 
tais drabužėliais, nėriniuota kepuraite ir vaikiškais papuošalais kėlė 
visų lankytojų šypseną. 

Hanibalas nuėmė vyšnią nuo ledų porcijos ir atkišo palei stalo 
kraštą. Ištiesęs ranką, nusitaikęs griebti nykščiu ir smiliumi vai- 
kas priėjo. Hanibalas žvelgė giedromis akimis, kyštelėjo liežuvį ir 
uždainavo: 

— Ein Miūnnlein steht im Walde ganz still und stumm... At žinai 
šią dainelę? 

Kol mergaitė valgė vyšnią, Hanibalas kažką kyštelėjo jai į kiše- 
nę. Es bat von lauter Purpur ein Mūnilein um. 

Staiga prie staliuko atsiradęs Kolnas paėmė dukterį ant rankų. 

— Ji nežino tos dainelės. 

— Turėtumėte ją Žinoti, iš tarties man nepasirodėte prancūzas. 

— Mesjė, jūs taip pat, - pasakė Kolnas. - Nepamanyčiau, kad 
jūs ir jūsų Žmona —- prancūzai. Tačiau dabar mes visi prancūzai. 

Hanibalas ir ledi Murasaki stebėjo, kaip Kolnas grūda savo 
šeimyną į /raction Avant. 

— Mieli vaikučiai, — tarė ji. — Daili mergaičiukė. 


— Taip, — atsakė Hanibalas. — Ji mūvi Mišos apyrankę. 


Aukštai virš Atpirkėjo bažnyčios altoriaus kabojo itin kruvi- 
nas Nukryžiuotojo atvaizdas — septynioliktojo amžiaus grobis iš 
Sicilijos. Po nukryžiuotu Kristumi kunigas iškėlė Komunijos taurę. 

— Gerkite. — pasakė jis. — Tai yra mano kraujas, kuris išlieja- 
mas jūsų nuodėmėms atpirkti. — Jis iškėlė ostiją. — Tai yra mano 
kūnas, kuris už jus sulaužomas, paaukojamas, kad nepražūtumė- 
te, o pasiektumėte amžinąjį gyvenimą. Imkite ir valgykite. Tai 
darykite mano atminimui. 

Kolnas vaikais nešinas priėmė Koniuniją ir grįžo į klauptą gre- 
ta žmonos. Eilei išsiskirsčius buvo pasiųsta aukų lėkštė. Kolnas 
pašnabždėjo sūnui. Vaikas išsitraukė monetą iš kišenės ir įdėjo į 
lekštę. Tada Kolnas pašnabždėjo dukrelei, kuri kartais nenorom 


atiduodavo savo auką. 

— Katerina... 

Mergaičiukė pasirausė kišenėje ir įdėjo į lėkštę apdegusį Pero 
Kolno asmens ženklą. Kolnas to nepastebėjo. Prievaizdas ištraukė 
jį iš lėkštės ir grąžino ženklą, kantriai šypsodamas ir laukdamas, 


kol Kolnas įmes monetą. 

Ledi Murasaki terasoje virš stalo sviro vyšnia, žemiausiomis 
šakelėmis braukdama Hanibalo plaukus šiam atsisėdus priešais 
moterį. Virš moters peties apšviesta Sacrė Coeur bažnyčia kybojo 
nakties danguje tarsi mėnesienos lašelis. 

Ilgu ir elegantišku ot ji grojo Mijagio Mičio* kūrinį „Pava- 
sarinė jūra. Plaukai sviro nuo pečių, o ant odos krito šilta lem- 
pos šviesa. Grodama ji neatitraukė akių nuo Hanibalo. 

Ledi Murasaki buvo sunkiai perprantama ir Hanibalą ši savy- 
bė nepaprastai žavėjo. Per daugelį metų jis išmoko priartėti. Su- 
vokė, kad elgtis reikia ne atsargiai, o rūpestingai. 

Muzika pamažu slopo. Tebeaidėjo paskutinė gaida. Sudzu- 
mušti cikada narvelyje atitarė koto. Moteris įspraudė agurko grie- 
žinėlį tarp grotų, o cikada įsitraukė jį vidun. Atrodė tarsi ponia 
žvelgtų kiaurai Hanibalo, į kalnus tolumoje, ir staiga išgirdęs pa- 
žįstamus žodžius vaikinas pajuto kerintį jos dėmesį: 

— Regiu tave ir cikada dainuoja drauge su mano širdimi. 

— O mano širdis šokteli tik išvydus tave — rą, kuri išmokė ma- 
no širdį dainuoti, — ištarė. 

— Įduok juos inspektoriui Popiliui. Kolną ir jo bendrus. 

Hanibalas išgėrė sakę ir pastatė puodelį. 

— Tai dėl Kolno vaikų, tiesa? Tu lankstai gerves vaikams? 

— Aš lankstau gerves už tavo sielą, Hanibalai. Tave traukia 
tamsa. 

— Netraukia. Kai negalėjau kalbėti, manęs nepatraukė tyla — ji 


mane užvaldė. 


* Mijagis Mius (Mztio)— XX an-žiaus pirmos pusės japonų kompozitorius, 
garsus japonų tradicinio ins:;umento ko:0 muzikantas. 

— O iš tylos žengei pas mane ir prabilai. Hanibalai, tu žinai, o 
žinoti nelengva. Tave traukia tamsa, tačiau ir aš traukiu. 

— Ant svajų tilto. 

Guldoma liutnia tyliai skimbtelėjo. Moteris ištiesė ranką. Ha- 
nibalas atsistojo. Vyšnios šakelė nuvinguriavo skruostu, ir jis nu- 
sekė paskui ledi Murasaki į vonią. Vanduo garavo. Šalia vandens 
degė žvakės. Ji paragino sėstis ant tatamio. Jų keliai lietėsi, veidai 
tebuvo nutolę per pėdą. 

— Hanibalai, keliauk su manimi į Japoniją. Galėsi dirbti gy- 
dykloje, mano tėvo namuose kaime. Ten daug darbo. Ten būsi- 
me kartu, — palinko prie pat jo. Pabučiavo į kaktą. - Hirošimoje 
žaliuojantys augalai pro pelenus skverbiasi į šviesą. -— Ji palietė jo 
veidą. — Jei tu — išdžiūvusi žemė, aš būsiu šiltas lietus. 

Iš dubens greta vonios ledi Murasaki paėmė apelsiną. Susmei- 
gė nagus ir priglaudė kvapią ranką Hanibalui prie lūpų. 

— Vienas tikras palytėjimas geriau už svajų tiltą. - Užgesino 
greta degusią žvakę sakės puodeliu, kurį paliko apverstą ant žva- 
kės. Ranką laikė ilgiau nei reikėtų... 

Pirštais stumtelėjo apelsiną, šis nuriedėjo plytelėmis į vonią. 
Palietusi ranka Hanibalui pakaušį moteris pabučiavo vaikiną į 
lūpas. Bučinio pumpuras sprogo ir mikliai skleidėsi. 

Jos kakta prigludo prie jo lūpų. Ranka atseginėjo marškinius. 
Hanibalas atstūmė moterį per rankos ilgį ir pažvelgė į dailų švy- 
tintį veidą. Jie buvo taip arti ir taip toli, tarsi lempa tarp dviejų 
veidrodžių. 

Nuslydo chalatas. Akys, krūtys, šviesos lopinėliai ant šlaunų, 
simetrija ant simetrijos. Tankėjantis jo kvėpavimas. 

— Hanibalai, pažadėk man. 

Jis glaudė ją kuo tvirčiau aklinai užmerkęs akis. Lūpos, alsavi- 
mas jam į kaklą, gerklės įduba, jo kaklo kaulai. Jo raktikaulis. Sven- 
tojo Mykolo svarstyklės. 

Jis regėjo apelsiną, šokčiojantį vonioje. Akimirką jis virto elniuko 
galva kunkuliuojančioje vonelėje, besidaužančia, besitrankančia sulig 

jo širdies dūžiais tarsi ir mirusi beviltiškai mėgintų ištrūkti. Sura- 
kintas pasmerktasis. Krūtinėje jo diafragma žygiavo į pragarą, ant 
svarstyklių. Paviršiniai, poliežuviniai ir gilieji kaklo raumeeenyys, 
AMeeeEEN. 

Ji suvokė, kad atėjo laikas. 

— Hanibalai, pažadėk man. 

Dūžis, ir ištarė: 

— Jau pažadėjau Mišai. 

Ji nejudėdama sėdėjo šalia vonios, kol išgirdo trinktelint lau- 
kujes duris. Tada apsivilko chalatą ir rūpestingai susijuosė diržą. 
Surinko žvakes iš vonios ir sustatė priešais fotografijas ant altorė- 
lio. Jos žioravo nūdienių mirusiųjų veiduose ir stebinčiuose šar- 
vuose, o Datės Masamunės* kaukėje ji išvydo būsimus mirusiuo- 


sius. 


* Datė Masamunė - XVI-XVII a. japonų daimius, vadas ir strategas. 

Daktaras Diuma pakabino laboratorijos chalatą ant pakabos 
ir putliomis rausvomis rankomis užsisegė viršutinę sagą. Jis buvo 
rausvaskruostis, garbanotais šviesiais plaukais, o drabužiai išlik- 
davo gurgždantys visą dieną. Visą dieną jo neapleisdavo kažkoks 
paslaptingas džiugesys. Laboratorijoje buvo likę keli studentai, 
kurie švarino savo darbo vietas. 

— Hanibalai, rytoj auditorijoje man reikės kūno su atverta krū- 
tinės ertme, kad matytųsi šonkauliai ir būtų įšvirkšta skysčio į 
pagrindines plaučių kraujagysles bei pagrindines širdies arterijas. 
Iš spalvos spėju, kad aštuoniasdešimt aštuntasis mirė užsikimšus 
vainikinėms arterijoms. Studentams naudinga tai pamatyti, - pa- 
reiškė jis linksmai. — Kairiąją tarpskilvelinę ir juosiančiąją arteriją 
išryškink geltona spalva. Jei ji užsikimšusi, įšvirkšk iš abiejų pu- 
sių. Palikau tau užrašus. Čia labai daug darbo. Jei nori, liepsiu 
Greivsui pasilikti ir padėti. 

— Profesoriau Diuma, susitvarkysiu ir vienas. 

— Taip ir maniau. Turiu gerų žinių — Albanas Mišelis atgavo 
pirmąsias graviūras. Rytoj galėsime jas apžiūrėti! Laukiu nesu- 
laukdamas. 

Prieš kelias savaites Hanibalas pristatė savo piešinius leidėjui 
Huigenso gatvėje. Išvydęs gatvės pavadinimą, pagalvojo apie po- 
ną Jakovą ir Kristiano Huigenso Traktatą apie šviesą. Dar valan- 
dą pasedėjo Liuksemburgo soduose. Stebėjo žaislines valteles tven- 
kinyje ir mintyse vyniojo gėlių lysvės pusapskritimio voliutą. Nau- 
jojo anatomijos vadovėlio iliustracijos bus pasirašytos Lekterio- 
Jakovo pavarde. 

Iš laboratorijos išėjo paskutinis studentas. Pastatas liko tuščias 


ir tamsus, ryškiai apšviesta buvo tik anatomijos laboratorija, kur 

darbavosi Hanibalas. Išjungus elektrinį pjūklą buvo girdėti tik 
slopus vėjo aimanavimas kaminuose, švelnus instrumentų dzing- 
sėjimas ir kunkuliuojančios retortos, kuriose šilo naudojami in- 
jekcijoms spalvoti dažai. 

Hanibalas nužvelgė kūną, — kresną pusamžį vyriškį, uždengrą 
marška. Nuoga tik atverta krūtinė, paskėstais it valties špantais 
šonkauliais. Štai tos sritys, kurias Diuma norės pademonstruoti 
per paskaitą, pats atlikdamas paskutinį pjūvį ir iškeldamas plautį. 
Piešdamas iliustraciją Hanibalas privalėjo pamatyti ir apatinę plau- 
čio dalį, kurios dabar nebuvo matyti. Pakeliui įjungdamas šviesas 
Hanibalas koridoriumi patraukė jos pasižiūrėti į anatomijos mu- 


Ziėjų. 


Zigmas Milkus, įsitaisęs kitoje gatvės pusėje sunkvežimyje, žvel- 
gė į aukštus medicinos fakulteto langus ir sekė koridoriumi žings- 
niuojantį Hanibalą. Iš Milkaus švarko rankovės kyšojo laužtu- 
vas, o kišenėse gulėjo pistoletas ir slopintuvas. 

Gerai matė, kaip Hanibalas uždegė šviesą muziejuje. Haniba- 
lo laboratorinio chalato kišenės buvo prigludusios — neatrodė, 
jog būtų ginkluotas. Išėjo iš muziejaus su stikliniu indu. Šviesos 
geso iš paskos iki par anatomijos laboratorijos. Dabar pro žioruo- 
jančius apšarmojusius langus ir stoglangius šviesos sklido tik iš 
laboratorijos. 

Milkus nemanė, kad būtina perdėtai slapstytis, tačiau dėl visa 
ko nusprendė pirmiau surūkyti cigaretę, jei tik ambasados šnipas 
paliko nors vieną prieš išsėlindamas. Atrodo, kad tas niekingas 
kaulytojas gyvenime nebūtų pešęs gero dūmo. Nejaugi nurverė 
visą pakelį? Velnias, beveik penkiolika Lucky Strike cigarečių. Da- 
bar reikia atlikti šitą reikalą, o vėliau nusipirkti amerikietiškų ci- 
garečių 5a4/ musette*. Atsipalaiduoti, pasitrinti su styrančiu prie- 
kinėje kelnių kišenėje slopintuvo vamzdžiu aplink baro mergio- 
tes, pasižiūrėti į jų veidus, kai jos pajunta įsirėmusį tą daiktą, o iš 


ryto paimti Gruto pianiną. 


* Prancūziškos populiarios muzikos stilius ir vokto stiliaus muzikos šokių klu- 
bas (pranc.j. 

Tas berniūkštis nužudė Dortlichą. Milkus atsiminė, kad kartą 
Dortlichas pats išsimušė dantį mėgindamas prisidegti cigaretę į 
rankovę įsikišęs laužtuvą. 

— Scheisskopf“, tau derėjo išsinešdinti drauge su mumis visais, 
— pasakė Dortlichui, kur jis dabar bebūtų, tikriausiai pragare. 

Milkus per gatvę pernešė juodas kopėčias ir priedangai prieš- 
piečių katiliuką. Kopėčias atrėmė medicinos fakultetą juosian- 
čios gyvatvorės šešėlyje. Pastatęs koją ant apatinės pakojos su- 
murmėjo: Velnzop tą ūkį. Uai buvo jo mantra prieš imantis veiks- 
mo nuo tada, kai dvylikos paspruko iš namų. 

Retkarčiais užmesdamas akį į alkoholio inde užkonservuotą 
plautį Hanibalas įšvirkštė mėlyno skysčio į venas ir spalvotu pieš- 
tuku apmetė savo darbą ant lentos, pastatytos greta kūno. Pa- 
dvelkus skersvėjui keli prie lentos prisegti lapai suplazdėjo ir vel 
sustingo. Hanibalas pakėlė akis nuo darbo, žvilgtelėjo į korido- 
riaus pusę, iš kurios padvelkė skersvėjis, ir baigė spalvinti veną. 

Milkus užvėrė anatomijos muziejaus langą, išsispyrė iš batų ir 
vienomis kojinėmis nusėlino tarp stiklinių talpyklų. Praslinkęs 
pro virškinimo sistemų eilę, stabtelėjo prie milžiniškų šleivų pė- 
dų stikliniame inde. Šviesos vos pakako, kad matytų, kur eina. 
Nesinorėtų šaudyti čia ir išraškyti visą šitą mėšlą. Dengdamasis 
nuo skersvėjo, traukiančio jam per sprandą, kilstelėjo apykaklę. 
Atsargiai kišo veidą į koridorių žvalgydamasis aukščiau nosies, 
tad jo ausies nebuvo matyti. 

Virš eskizų lentos Hanibalo šnervės išsiplėtė, o darbinė lem- 
pelė raudoniu sužioravo akyse. 

Jaunuoliui su didžiuliu švirkštu, pilnu dažų darbuojantis prie 
lavono, pro laboratorijos duris už koridoriaus Milkus matė tik 
nugarą. Šauti buvo kiek per toli, nes slopintuvas blokavo pistole- 
to taikiklį. Nesinorėjo sužeisti, o paskui vartant daiktus vaikytis. 
Dievas žino, koks šlykštus skystis gali ant tavęs užtikšti. 


Milkus šiek tiek pasidrąsino, kaip žmogus, pasirengęs žudyti. 


2 Šūdagalvis (vok.). 

Hanibalas pasitraukė iš Milkaus regėjimo lauko. Šis matė tik 
jo ranką, piešiančią ant lentos, brūkšniuojančią, brūkšniuojan- 
čią, šiek tiek patrinančią. 

Netikėtai Hanibalas padėjo pieštuką, nuėjo į koridorių ir už- 
degė šviesą. Milkus nėrė atgal į muziejų. Šviesa vėl užgeso. Mil- 
kus dirsčiojo pro duris. Hanibalas darbavosi prie pridengto kūno. 

Milkus girdėjo skrodimo pjūklą. Vėl žvilgrelėjęs Hanibalo ne- 
bematė. Jr vel piešia. Velniop. Eik vidun 17 nušauk jį. Nusigavęs į 
pragarą, tegul perduoda linkėjimų Dortlichui. Ilgais žingsniais vie- 
nomis kojinėmis patraukęs koridoriumi, tyliai sėlindamas akme- 
ninėmis grindimis ir stebėdamas ranką palei piešimo lentą, Mil- 
kus pakėlė pistoletą, žengė pro duris tr... išvydo ranką rankovėje 
bei chalatą, numestą ant kėdės — kurgi kita jo dalis? Hanibalas tuo 
metu užėjo Milkui už nugaros ir įdūrė alkoholio pilną švirkštą į 
vyriškio kaklą. Sulinkus kojoms ir užvirtus akims paguldė ant 
grindų. 

Pirmiausia tai, kas svarbiausia. Priderinęs lavono ranką Hani- 
balas keliais dygsniais pridaigstė ją prie odos. 

— Atsiprašau, — pasakė kūnui. — Pareikšiu padėką tau skirtame 


raštelyje. 


Atsipeikėjęs Milkus degė, kosėjo, jo veidas šalo, o patalpa ban- 
gavo, kol pagaliau sustojo. Jis ėmė laižyti lūpas ir spjaudytis, ant 
veido bėgo vanduo. 

Hanibalas pastatė šalto vandens ąsotį ant lavoninės talpyklos 
krašto ir prisėdo šalia nusiteikęs pokalbiui. Milkus buvo supan- 
čiotas grandinėmis. Iki pat kaklo jis buvo panardintas į formali- 
no tirpalą talpykloje. Kiti talpyklos gyventojai grūdosi aplinkui, 
apžiūrinėjo jį nuo konservavimo skysčio drumstomis akimis, o 
jis stūmė persisukusias rankas nuo savęs. 

Hanibalas išnaršė Milkaus piniginę. Išsitraukęs iš savo kišenės 
asmens ženklą, padėjo ant talpyklos krašto greta Milkaus asmens 


tapatybės kortelės. 

— Zigmas Milkus. Labas vakaras. 

Milkus kosėjo ir švokštė. 

— Mes kalbėjomės apie tai. Atnešiau tau pinigus. Ir sutartį. 
Norime, kad tu paimtum pinigus. Atnešiau juos. Leisk man tave 
nuvesti. 

— Planas skamba puikiai. Milkau, nužudei tiek žmonių. Ge- 
rokai daugiau nei plūduriuoja čia. Ar jauti juos talpykloje aplink? 
Čia, palei tavo kojas, gaisre sudegęs vaikas. Vyresnis už mano 
seserį ir beveik iškepęs. 

— Nesuprantu, ko tu nori. 

Hanibalas užsimovė guminę pirštinę. 

— Noriu išgirsti, ką pasakysi apie mano suvalgytą seserį. 

— Aš to nedariau. 

Hanibalas sugrūdo Milkų į konservavimo skystį. Ilgokai pa- 
lūkėjęs, sugriebė grandinę, vėl jį ištraukė ir šliūkštelėjo vandens į 
veidą, kad praskalautų akis. 

— Daugiau taip nebesakyk, — tarė Hanibalas. 

— Mes visi jautėmės blogai, labai blogai, — aiškinosi Milkus, 
kai tik galėjo kalbėti. — Šalo rankos ir puvo kojos. Kad ir ką būtu- 
me padarę, darėme tai, kad išgyventume. Grutas nedelsė, o ji 
niekada... Palikome tave gyvą, mes... 

— Kur Grutas? 

— Jei pasakysiu, ar leisi nuvesti tave prie pinigų? Jų daug... 
Doleriai. Pinigų yra ir daugiau, galėtume išgauti šantažu pasi- 
naudoję mano žiniomis ir tavo parodymais. 

— Kur Grencas? 

— Kanadoje. 

— Teisingai. Nors kartą išgirdau tiesą. Kur Grutas? 

— Jis turi namą greta Mili-le-Forė. 

— Kuo jis dabar vardu? 

— Jis užsiima verslu Sažrug, Inc. vardu. 

— Ar jis pardavinėjo mano paveikslus? 

— Tik kartą. Kai pirko didelę partiją morfijaus, bet ne dau- 
giau. Galėtume juos atgauti. 

— Ar teko valgyti Kolno restorane? Grietininiai ledai iš tiesų 
neblogi. 

— Pinigai palikti sunkvežimyje. 

— Paskutinis žodis? Atsisveikinimo kalba? 

Milkus žiojosi kažką sakyti, o Hanibalas su trenksmu užvožė 
sunkų dangtį. Po dangčiu virš konservavimo skysčio paviršiaus 
liko mažesnis nei colio oro sluoksnis. Hanibalas išėjo iš patalpos, 
o Milkus daužėsi į dangtį it vėžys puode. Guminiai tarpikliai su- 


cypė trindamiesi į dažus, kai vaikinas uždarė paskui save duris. 


Inspektorius Popilis stovėjo greta darbastalio apžiūrinėdamas 
piešinį. 

Hanibalas siektelėjo virvelės ir įjungė didžiulį ventiliatorių, ku- 
ris emė barškėdamas suktis. 

Popilis žvilgrelėjo į triukšmingą ventiliatorių. Hanibalas ne- 
nutuokė, ką jis dar galėjo išgirsti. Milkaus ginklas, užklotas marš- 
ka, gulėjo lavonui tarp kojų. 

— Inspektoriau Popili. - Hanibalas paėmė švirkštą su dažais ir 
įšvirkštė. — Jei duosite minutėlę, norėčiau panaudoti dažus, kol 
nesustingo. 

— Tu nužudei Dortlichą savo šeimos miške. 

Hanibalo veidas nepasikeitė. Jis nušluostė adatos smaigalį. 

— Jo veidas buvo suvalgytas, - tarė Popilis. 

— Įrarčiau varnas. Tuose miškuose gausu varnų. Nuolat sulėk- 
davo prie šuns dubenėlio, vos tik jis spėdavo nusisukti. 

— Varnos pasigamino kepsnį ant iešmo? 

— Ar užsiminėte apie tai ledi Murasaki? 

— Ne. Kanibalizmas... Rytų fronte jo pasitaikydavo ne taip jau 
retai, kai buvai vaikas... - Popilis nusigręžė nuo Hanibalo, tačiau 
stebėjo jį spintos durų stikle. — Pats tai žinai, tiesa? Tu ten buvai. 
Prieš keturias dienas buvai ir Lietuvoje. Nuvykai su teisėta viza, o 
grįžai kitu būdu. Kaip? — Popilis nelaukė atsakymo. — Pasakysiu 
tau, kaip. Tarpininkaujant Fresno kaliniui nusipirkai popierius. 


Tai laikoma rimtu nusikaltimu. 

Sunkus dangtis vos pakilo, ir ties kraštu išlindo Milkaus pirš- 
tai. Jis prispaudė lūpas prie dangčio mėgindamas įsiurbti bent 
ketvirtį colio oro. Veidą perliejusi bangelė užsprangino. Spring- 
damas traukė orą, glaudė veidą prie plyšio dangčio pakraštyje. 

Žvelgdamas į Popilio nugarą anatomijos laboratorijoje Hani- 
balas šiek tiek atsirėmė į skrodžiamo kūno plautį, kuris gana gar- 
siai išleido orą ir sugurguliavo. 

— Atsiprašau, — pasakė. — Taip nutinka. 

Jis dar labiau atsuko Bunser degiklį po retorta, kad smarkiau 
kunkuliuotų. 

— Šis veidas nėra tavo skrodžiamo kūno. Tai Vladžio Gruto 
veidas. Kaip ir tie, kabantys tavo kambaryje. Ar nužudei ir Grutą? 

— Nieko panašaus. 

— Aptikai jį? 

— Jei aptikčiau, duodu žodį, įduočiau jums. 

— Nemulkink manęs! Ar žinai, kad jis Kaune pjūklu nupjovė 
rabinui galvą? Sušaudė čigonų vaikus miške? Ištrūko iš Niurn- 
bergo, kai liudininkės gerklė buvo išplikyta rūgštimi? Kartą per 
kelerius metus pajuntu jo dvoką, bet vis pasprunka. Sužinojęs, 
kad vaikaisi, užmuš tave. Ar jis išžudė tavo šeimą? 

— Jis nužudė mano seserį ir suvalgė. 

— Ar pats matei? 

— Taip. 

— Paliudysi. 

— Žinoma. 

Popilis ilgai žvelgė į Hanibalą. 

— Hanibalai, jei tu nužudys: ką nors Prancūzijoje, tavo galva 
atsidurs kibire. Ledi Murasaki deportuos. Ar myli ledi Murasaki? 

— Taip. O jūs? 

— Niurnbergo archyvuose yra jo fotografijų. Jei Tarybų val- 
džia jas išplatins, o nenaudėlį suras, jį galėtume iškeisti į vieną 
asmenį, kurį yra sulaikiusi saugumo tarnyba. Jei pričiupsime jį, 


prireiks tavo parodymų raštu. Ar yra dar kokių įrodymų? 

— Dantų žymės ant kaulų. 

— Jei rytoj nepasirodysi mano kabinete, liepsiu suimti. 

— Labanakt, inspektoriau. 

Lavoninėje Milkaus milžiniškos ūkininko rankos nusprūdo į 
talpyklą, dangtis tvirtai užsivožė, jis ištarė atsisveikinimo kalbą 


priešais plūduriuojančiam susiraukšlėjusiam veidui: Velniop tą akį! 


Naktis anatomijos laboratorijoje. Hanibalas darbuojasi vienas. 
Dirbdamas šalia kūno, buvo bebaigiąs eskizą. Ant darbastalio gu- 
lėjo išsipūtusi guminė pirštinė, pilna skysčio ir surišta ties riešu. 
Pirštinė kabojo virš menzūros su milteliais. Šalia jos tiksėjo laik- 
matis. 

Hanibalas uždengė eskizų bloknorą skaidria plėvele. Užklojo 
marška lavoną ir nustūmė į auditoriją. Iš anatomijos muziejaus 
parneše Milkaus batus ir pastatė greta jo drabužių ant ligoninės 
vežimėlio, privaryto prie krematoriumo krosnies. Sukrovė ir Mil- 
kaus kišenių turinį: lenktinį peiliuką, raktus bei piniginę. Pinigi- 
nėje buvo pinigų ir prezervatyvo apkraštys, kurį užsimovęs Mil- 
kus prietemoje apgaudinėdavo moteris. Hanibalas išėmė pini- 
gus. Atidarė krematoriumo krosnies dureles. Liepsnose spirėjo 
Milkaus galva — atrodė kaip degantis Sžuka bombonešio pilotas. 
Hanibalas sviedė į krosnį batus. Vienas baras nuspyrė galvą, kuri 


nusirito gilyn, — daugiau jos nebuvo matyti. 


51 


Po karo likęs penkių tonų sunkvežimis, užtvėręs pusę šaligat- 
vio, aptrauktas nauja drobe, buvo paliktas kitoje gatvės pusėje 
priešais anatomijos laboratoriją. Net keista, kad ant priekinio stiklo 
dar nebuvo baudos kvito. Hanibalas pamėgino Milkaus raktais 
atrakinti vairuotojo dureles. Atsidarė. Už saulės skydelio vairuo- 
tojo pusėje buvo užkištas vokas su popieriais. Mikliai peržvelgė. 

Sunkvežimio pagrindas buvo kiek nuožulnus, todėl Haniba- 
las nesunkiai įkelė savo motociklą, nuvairavo sunkvežimį į Mon- 
tampuavr uostą šalia Venseno miško ir paliko sunkvežimių sto- 
vėjimo aikštelėje, netoli geležinkelio. 


Apžergęs motociklą Hanibalas sėdėjo vaismedžių sode ant šlaito 
ir užsikąsdamas Vestfalijos kumpiu valgė puikias afrikietiškas fi- 
gas, kurių užtiko turguje de Biusi gatvėje. Matė kalvos papėde 
vingiuojantį kelią, o dar už ketvirčio mylios — įėjimą į Vladžio 
Gruto namus. 

Sode garsiai dūzgė bites, kelios netgi bimbė aplink jo figas. 
Uždengė nosine. Garsija Lorka, Paryžiuje išgyvenęs renesansą, 
teigė, kad širdis yra sodas. Hanibalas mąstė apie tai ir, kaip visi 
jaunuoliai, apie persikų bei kriaušių formas. Apačioje pravažiavo 
dailidės sunkvežimis ir sustojo prie Gruto vartų. 

Hanibalas kilstelėjo tėvo lauko žiūronus. 

Vladžio Gruto namas — Baubaus* stiliaus pastatas, pastatytas 
dirbamoje žemėje1938 metais, su vaizdu į Esono upę. Karo me- 
tu jis buvo apleistas. Nesaugomas baltas pakraigių sienas tam- 


* 1919-1938 metais Vokietijoje veikusi meno mokykla ir jos propaguotas mo- 
dernistinės architektūros bei dizaino stilius. 

siom dėmėm suliejo vanduo. Fasadas ir viena šoninė siena buvo 
perdažyti akinančia balta spalva, o dar neperdažytas sienas juosė 
pastoliai. Okupantai vokiečiai šį namą naudojo kaip štabo būsti- 
nę, todėl sustiprino apsaugą. 

Stiklinį ir betoninį namo kubą juosė aukšta grandininė tvora, 
dar apjuosta spygliuota viela. Įėjimą saugojo betoninė sarginė, 
panaši į piliulių dėžutę. Atšiaurų lango plyšį priekiniame sarginės 
fasade švelnino gėlių lovelis. Automato vamzdžiu išsklaidžius žie- 
dus, pro langą galima taikytis į visą kelią. 

Iš sarginės išėjo du vyrai: vienas blondinas, kitas tamsiaplau- 
kis tatuiruotėmis išmargintu kūnu. Ant ilgos rankenos pritvir- 
tintu veidrodžiu jie apžiūrėjo sunkvežimio dugną. Dailidėms te- 
ko išlipti ir parodyti asmens tapatybės korteles. Vyrai mosavo 
rankomis ir gūžčiojo pečiais. Sargai įleido sunkvežimį į vidų. 

Hanibalas įstūmė motociklą į medžių guotą ir paliko tarp krū- 
mų. Už kontaktų pasleptos vielos gabalu įžemino motociklo už- 
degimo įtaisą, ant sėdynės paliko raštelį, kad nuėjo atsarginių da- 
lių. Pusvalandį paėjėjo iki pagrindinio kelio ir pakeleivingu auto- 


mobiliu parsigavo į Paryžių. 


Gabrielle Instrument Co. pakrovimo rampa įrengta de Paradi 
gatvėje, tarp apšvietimo įrangos parduotuvės ir krištolo dirbinių 
taisyklos. Paskutinė sandėlininkų darbo dienos užduotis buvo į 
Milkaus sunkvežimį pakrauti Bosendorfėr kabinetinį fortepijoną 
ir atskirai supakuotą fortepijono kėdurę. Pasirašydamas sąskaitą 
faktūrą Zigmo Milkaus vardu, Hanibalas tyliai tą vardą ištarė. 

Dienai baigiantis suvažiavo ir instrumentų gamyklos sunkve- 
žimiai. Hanibalas stebėjo, kaip iš vieno sunkvežimio išlipa mote- 
ris vairuotoja. Apsivilkusi kombinezonu su gausybe prancūziškų 
raukinių atrodė neprastai. Nuėjo į pastatą ir po kelių minučių 
grįžo vilkėdama laisvomis kelnėmis ir palaidine, sulankstytą kom- 
binezoną pasikišusi po pažastimi, įgrūdo jį į nedidelio motociklo 
krepšį. Pajutusi Hanibalo žvilgsnį atgręžė savo berniokišką veidą, 


išsitraukė cigaretę. Hanibalas pridegė. 

— Merci, mesjė... Žipai. - Moteris kalbėjo prancūziškai gatvės 
žargonu, buvo guvi, gyvomis akimis ir rūkė pernelyg pabrėžda- 
ma judesius. 

Pakrovimo rampą šlavę smalsuoliai įrempę ausis klausėsi, ką 
gi juodu šnekasi, tačiau išgirdo tik vairuotojos juoką. Kalbėdama 
ji žvelgė į Hanibalo veidą ir po truputį liovėsi koketavusi. Atrodė 
susižavėjusi juo, beveik užhipnozuota. Abu patraukė gatve baro 


link. 


Miuleris saugojo vartus kartu su vokiečiu pavarde Grasma- 
nas, neseniai baigusiu tarnybą Užsieniečių legione. Miuleris kaip 
tik mėgino įsiūlyti tatuiruotę, kai keliuku privažiavo Milkaus sunk- 
vežimis. 

— Kviesk triperio gydytoją — Milkus parsirado iš Paryžiaus, — 
pašmaikštavo Miuleris. 

Grasmano regėjimas buvo geresnis. 

— Čia ne Milkus. 

— O kur Milkus? - paklausė Miuleris moters prie vairo. 

— Ar aš galiu žinoti? Sumokėjo, kad argabenčiau fortepijoną ir 
sakė pasirodysiąs po kelių dienų. Na, stipruoliai, ištraukite iš sunk- 
vežimio mano motociklą! 

— Kas tau sumokėjo? 

— Mesjė Zipas. 

— Nori pasakyti — Milkus. 

— Teisingai, Milkus. 

Paskui penkiatonį sunkvežimį sustojo maisto ir gėrimų tiekė- 
jas ir leisdamas dūmus bei barbendamas pirštais vairą laukė. 

Grasmanas pakėlė penkiatonio sunkvežimio galinio borto už- 
dangą ir išvydo dežėje supakuotą fortepijoną bei dar vieną ma- 
žesnę dėžę su ženklu: POUR LA CAVE ir VYNO RUSIUI — 
LAIKYTI VESIOJE VIETOJE. Motociklas buvo pririštas prie 
šoninio sunkvežimio borto. Trapui naudota lenta gulėjo sunkve- 


žimyje, tačiau iškelti nedidelį motociklą nebuvo sunku. 

Miuleris padėjo Grasmanui iškelti motociklą ir pažvelgė į mo- 
terį. 

— Ar norėtum išgerti? 

— Ne čia, — atsakė ji užmesdama koją ant motociklo. 

— Tavo motociklas plerpia kaip koks bezdalius, —- pavymui 
šūktelėjo Miuleris. 


— Savo lipšnumu beveik pavergei, — pasišaipė kitas vokietis. 


Fortepijoną derino kaulėtas vyriškis su juodais plyšiais tarp 
dantų ir sustingusia grimasa — it Lorenso Velko*. Baigęs derinti 
juodąjį Bosendorfer, pasipuošė senoviniu baltu kaklaraiščiu bei fra- 
ku ir, susirinkus Gruto svečiams, ketino skambinti muzikinį po- 
puri. Stiklinėse namo erdvėse plytelėmis kloromis grindimis, for- 
tepijonas skambėjo nejaukiai. Greta instrumento stiklinės ir me- 
talinės knygų lentynos gaudė s/-bemol, o išstumdžius knygas — si. 
Derindamas vyriškis sėdėjo ant virtuvės kėdės, tačiau groti sėdė- 
damas ant jos atsisakė. 

— Kur sėsti? Kur fortepijono kėdutė? - klausinėjo tarnaitės, o 
ši pasiteiravo Miulerio. Miuleris surado tinkamo aukščio kedę, 
tačiau ji buvo su ranktūriais. — Teks groti išskėtus alkūnes, — pa- 
reiškė derintojas. 

-- Užčiaupk srėbtuvę ir pagrok ką nors amerikietiško, — palie- 
pė Miuleris. — Jis nori amerikietiškų dainų popuri. 

Kokteilių baras aptarnavo trisdešimt svečių — keistą karo du- 
ženų kratinį. Ten buvo ir Ivanovas iš Tarybų Sąjungos ambasa- 
dos, kaip valstybės tarnautojas, pasirėdęs pernelyg dailiai. Jis šne- 
kučiavosi su amerikiečių vyresniuoju puskarininkiu, vedančiu JAV 
pašto tarnybos Nioji apskaitą. Kariškis vilkėjo civiliniais drabu- 
žiais — plačiu stambiai languotu švarku, kurio spalva išryškino 
žvaigždinę angiomą ant nosies šono. Vyskupą iš Versalio atlydėjo 


jam nagus tvarkydavęs bažnyčios pararnautojas. 


————————— 


* Lorensas Velkas (Lawrence Welk) — iš Ukrainos kilęs JAV muzikantas akor- 
deonistas ir televizijos laidų vedėjas. 

Bučiuodamas vyskupo žiedą Grutas pastebėjo, kad negailes- 
tingoje lempų šviesoje juodas vyskupo kostiumas įgijo žalzganą 
jautienos pjausnio blizgesį. Trumpai šnektelėjo apie bendrus pa- 
Žįstamus Argentinoje. Kambaryje buvo gausu Viši režimo pader- 
mės. 

Apdovanojęs klausytojus pamėklės šypsena, muzikantas apy- 
tiksliai sugrojo kelias Koulo Porterio* dainas. Anglų buvo ketvir- 
toji jo kalba, tad retkarčiais prisiėidavo improvizuoti. 


Naktį ir dieną tu švieti saule. Tik tu po meenesiena, tik tu viena. 


Rūsyje tvyrojo beveik aklina tamsa. Prie laiptų degė vienintelė 
lempelė. Iš viršutinio aukšto sklido vos girdimi muzikos garsai. 

Vieną rūsio sieną užstojo vyno lentyna. Greta jos stovėjo dau- 
gybė dėžių, kai kurios praviros, išbyrėjusiomis drožlėmis. Naujas 
nerūdijančio plieno praustuvas blizgėjo ant grindų greta Rock- 
Ola Luxury Light- Up automatinio patefono su jam skirtomis nau- 
jausiomis plokštelėmis ir penkių centų monetomis. Šalia vyno 
lentynos pūpsojo dėžė su užrašu: POUR LA CAVE ir VYNO 
RŪSIUI — LAIKYTI VESIOJE VIETOJE. Dėžė vos girdimai 


traškėjo. 


Pianistas užgrojo dar garsiau užgoždamas pats save, nes eiles 
mokėjo neužtikrintai: Jei iškeliaučiau aš ar tu, mieloji, ir būdamas 
toli galvočiau apie tave naktį ir dienggggg. 

Visiems spausdamas rankas Grutas vaikštinėjo tarp svečių. Vos 
pastebimu galvos judesiu pakvietė Ivanovą į savo biblioteką. Ji 
buvo atšiauriai naujoviška, ten stovėjo suveriamas stalas, plieno 
bei stiklo lentynos ir Pikaso įkvėpta Antonio Kvino** skulptūra, 
pavadinta „Logika — tai moters sėdmenys“. Ivanovas įdėmiai ap- 
žiūrinėjo kūrinį. 

* Koulas Porteris (Cole Porter) - amerikietis kompozitorius ir rafinuotų dainų 
autorius. 


** Anronis Kvinas (Anthony Ouinn) - žymus Meksikoje gimęs amerikiečių ak- 
torius, dailininkas ir rašytojas. 

— Jums patinka ši skulptūra? — paklausė Grutas. 

— Mano tėvas buvo Sankt Peterburgo kuratorius, kai tas mies- 
tas buvo Sankt Peterburgas. 

— Jei norite, galite ją paliesti, — tarė Grutas. 

— Dėkoju. Ar prietaisai jau pakeliui į Maskvą? 

— Šiuo metu šešiasdešimt šaldytuvų yra traukinyje Helsinkyje. 
Kelvinator. O ką turite man? — Grutas nesusilaikė nespragtelėjęs 
pirštais. 

Išgirdęs spragtelėjimą Ivanovas, žiūrinėdamas akmenines sėd- 
menis, privertė Grutą laukti. 

— Ambasadoje berniuko bylos nėra, —- pagaliau pasakė. — Pa- 
siūlęs straipsnį L'Humanztė jis gavo vizą į Lietuvą. Tai turėjo būti 
pasakojimas apie teigiamą kolektyvizacijos poveikį nusavinus jo 
šeimos žemes ir apie ūkininkus, su džiaugsmu persikėlusius į mies- 
tą statyti nuotekų valymo stoties. Aristokratas, remiantis revoliu- 
ciją. 

Grutas prunkštelėjo. 

Ivanovas padėjo ant stalo nuotrauką ir stumtelėjo Grutui. Jo- 
je buvo užfiksuota ledi Murasaki ir Hanibalas prie jos namų. 

— Kada fotografuota? 

— Vakar rytą. Kai fotografavo, Milkus buvo su vienu iš mano 
vyrų. Lekterių berniūkštis studentas, dirba naktimis ir nakvoja 
virš medicinos fakulteto. Mano žmogus viską parodė Milkui. Aš 
daugiau nenoriu nieko žinoti. 

— Kada jis paskutinį kartą mate Milkų? 

Ivanovas pasižiūrėjo griežtu žvilgsniu. 

— Vakar. Kas nors negerai? 

Grutas numojo ranka. 

— Tikriausiai ne. Kas ta moteris? 

— Jo pamotė ar kažkas panašaus. Ji daili, — pasakė Ivanovas, 
braukdamas ranka per akmeninius sėdmenis. 

— Ar jos tokia subinė? 


— Nemanau. 

— Prancūzijos policija nesusidomėjo? 
— Inspektorius vardu Popilis. 
Grutas sučiaupe lūpas, ir akimirką pasirodė, jog užmiršo kam- 


baryje esantį Ivanovą. 


Miuleris ir Grasmanas stebėjo minią. Jie surinkinėjo apsiaus- 
tus ir žiūrėjo, kad kuris iš svečių nebūtų ko nukniaukęs. Drabu- 
žinėje Miuleris timptelėjo gumine juostele parištą Grasmano var- 
likę nuo apykaklės, pasukiojo ir paleido, kad pokšteltų į savo vietą. 

— Ar gali prisukti kaip propeleriuką ir skristi it kokia fėja? — 
paklausė Miuleris. 

— Dar kartą pasukiok - ji tau pasirodys panaši į pragaro durų 
rankeną, — tarė Grasmanas. — Pasižiūrėk į save. Susikišk marški- 
nius. Nejaugi niekada netarnavai kariuomenėje? 

Jiems teko pagelbėti gėrimų ir maisto tiekėjui. Nešdami su- 
lankstomą pobūvių stalą į rūsį nepastebėjo po laiptais paslėptos 
išsipūtusios guminės pirštinės, pakabintos virš dubens su milte- 
liais ir sprogdiklio virvute sujungtos su trijų kilogramų talpos skar- 
dine, kurioje kažkada buvo lydyti kiaulės taukai. Temperatūrai 
krentant cheminė reakcija lėtėja. Gruto rūsyje buvo penkiais laips- 


niais vėsiau nei medicinos fakulteto patalpose. 

Tarnaitė klojo šilkinę Gruto pižamą ant lovos, jis šūktelėjo 
atnešti daugiau rankšluosčių. 

Tarnaitė nemėgo nešti rankšluosčių Grutui į vonią, tačiau jis 
visada to reikalaudavo. Tekdavo įeiti į vidų, tačiau nesižvalgyti. 
Visas Gruto vonios kambarys buvo išklotas baltomis plytelėmis 
ir išpuoštas nerūdijančiu plienu: buvo įrengta didelė nepritvir- 
tinta vonia ir garinė pirtis matinio stiklo durimis bei dušu, į kurį 
patenkama iš pirties. 

Grutas sedėjo atsilošęs vonioje. Iš laivo atsigabenta belaisvė 
skuto jo krūtinę kalėjime naudojama barzdaskute, kurios ašme- 
nys tvirtinamos raktu. Viena jos veido pusė buvo patinusi. Tar- 
naitė stengėsi nesutikti moters akių. 

It kamera, kurioje nedirginamos juslės, dušo patalpa buvo vi- 
siškai balta ir tokia didelė, kad suralpintų keturis žmones. Dėl 
keistos akustikos čia ataidėjo kiekvienas menkiausias garselis. Iš- 
sitiesęs ant baltų dušo patalpos grindų Hanibalas girdėjo gurgž- 
dant savo plaukus. Užsiklojusio keliais baltais rankšluosčiais pro 
matinio stiklo dušo patalpos duris iš pirties jo beveik nebuvo ma- 
tyti. Po rankšluosčiais girdėjo savo paties alsavimą. Jautėsi tarsi 
būtų susisupęs į kilimą su Miša. Tačiau greta jo veido dvelkė ne 
šiltais vaikiškais plaukais, o pistoletu, mašinine alyva, žalvariniais 
patronais ir bedūmiu paraku. 

Jis girdėjo Gruto balsą, tačiau veidą buvo matęs tik per lauko 
žiūronus. Balso tonas nepasikeitęs — bedžiaugsmis priekabiavi- 
mas, lydimas smūgio. 

— Pašildyk mano frotinį chalata, — paliepė tarnaitei Grutas. — 


Vėliau norėsiu garo. Įjunk garinę pirtį. — Ji įslinko pro garinės 

pirties duris ir atsuko sklendę. Visiškai baltoje garinės pirties pa- 
talpoje vieninteliai spalvoti elementai buvo raudoni laikmačio ir 
termometro nuožulnumai. Jie panėšėjo į laivo matavimo prietai- 
sus su dideliais skaitmenimis, kad būtų galima įžiūrėti ir garuose. 
Laikmačio minučių rodyklė jau slinko ciferblatu prie raudonojo 
žymeklio. 

Grutas užkišo rankas už galvos. Pažastyje buvo ištatuiruoti na- 
cių SS žaibai. Truktelėjus raumenį, žaibas šoktelėjo. 

— Bum! Donnerwetter!*- Belaisvei krūptelėjus nusikvatojo. — 
Neeee, daugiau tavęs nebemušiu. Dabar man patinki. Ketinu įsta- 
tyti tau tokius dantis, kuriuos galėsi įsidėti į stiklinę greta lovos, 
kad nekliudytų. 

Su garo debesiu Hanibalas įžengė pro stiklines duris, iškėlė 
pistoletą ir nusitaikė Grutui į širdį. Kitoje rankoje laikė butelį 
alkoholio. 

Mėginant pakilti vonioje Gruto oda sugurgždėjo. Moteris šoko 
nuo jo dar nė nespėjusi suvokti, kad Hanibalas stovi už nugaros. 

— Džiaugiuosi, kad tu čia, — tarė Grutas. Pažvelgė į butelį, 
vildamasis, kad Hanibalas bus girtas. —- Visada jutau, kad esu šiek 
tiek skolingas. 

— Aptarėme tai su Milkum. 

— Nair? 

— Jis priėmė sprendimą. 

— Pinigai, žinoma! Įdaviau jam pinigų, o jis juos perdavė tau? 
Puiku! 

Hanibalas nežiūrėdamas kreipėsi į moterį: 

— Sudrėkink rankšluostį vonioje. Eik už kampo, atsisėsk ir už- 
sidenk veidą rankšluosčiu. Eik. Sudrėkink rankšluostį vonioje. 

Moteris panardino rankšluostį ir pasitraukė į kampą. 

— Užmušk jį, — tarė. 

— Tiek laiko laukiau, kad išvysčiau tavo veidą, - pasakė Hani- 
balas. - Smogdamas visiems chuliganams įsivaizduodavau tavo 
veidą. Maniau, kad tu didesnis. 


* Po perkūnais (v04.). 

Tarnaite chalatu nešina įėjo į miegamąjį. Pro praviras vonios 
duris ji išvydo iškelto pistoleto vamzdį ir slopintuvą. Tyliai pė- 
dindama kilimu išėjo iš kambario. 

Gruras taip pat žvelgė į ginklą. Tai buvo Milkaus pistoletas. 
Naudojamas su slopintuvu, uoksas užsirakindavo. Jei mažasis Lek- 
teris to nežino, teiššaus vieną šūvį. Tuomet teks grabinėti pistoletą. 

— Hanibalai, ar matei, kokių daiktų turiu šiuose namuose? Karo 
suteiktos progos! Esi pratęs prie dailių daiktų ir gali jų turėti. 
Mes panašūs! Hanibalai, mes — naujieji žmonės. Tu ir aš - grieti- 
nėlė, mes visada plūduriuosime paviršiuje! - pasėmė į saują mui- 
lo putų ir pakėlė vaizduodamas plūduriavimą paviršiuje, o „ma- 
žasis“ Lekteris pasinaudojo jo judesiu. 

— Asmens ženklai neplūduriuoja. - Hanibalas švystelėjo Gru- 
to asmens ženklą į vonią, šis nugrimzdo į dugną it lapas. —- O 
alkoholis plūduriuoja. - Hanibalo sviestas butelis ištiško į plyte- 
les virš Gruto galvos, aitrus skystis pasipylė jam ant pakaušio, 
stiklo šukių prikrito į plaukus. Ketindamas padegti Grutą Hani- 
balas išsitraukė iš kišenės žiebtuvėlį. Tik atvožus žiebtuvėlį Miu- 
leris jam už ausies įrėmė pistoletą. 

Grasmanas ir Diteris iš abiejų pusių sugriebė Hanibalą už ran- 
kų. Miuleris nuspaudė Hanibalo ginklo gaiduką į lubas ir ištrau- 
kė iš rankos. Ginklą užsikišo už diržo. 

— Nešaudykit, — paliepė Grutas. — Neskaldykit čia plytelių. 
Noriu su juo šnektelėti. Jis mirs vonioje kaip ir jo sesutė. - Gru- 
tas išsiropštė iš vonios ir atsistojo ant rankšluosčio. Pamojo mo- 
teriai, pasirengusiai beviltiškai maldauti. Moteris purškė jo nu- 
skustą kūną selteriu,.o jis ištiesęs rankas sukiojosi vietoje. 

— Ar žinai, koks jausmas gulėti putojančioje vonioje? — tarė 
Grutas. — Atrodo tarsi būtum gimęs iš naujo. Esu naujas žmogus 
naujame pasaulyje, kur nėra vietos tau. Negaliu patikėti, kad pats 
užmušei Milkų. 

— Kai kas padėjo. 


— Laikykit jį virš vonios ir papjaukit, kai liepsiu. 

Trys vyrai parvertė Hanibalą ant grindų ir atrėmė galvą bei 
kaklą į vonios kraštą. Miuleris laikė atlenkiamą peilį, priglaudė 
geležtę vaikinui prie gerklės. 

— Pažvelk į mane, grafe Lekteri, mano prince, pasuk galvą ir 
pažvelk į mane. Gerai atlošk gerklę, kad greitai nukraujuotum. 
Skaudės neilgai. 

Pro garinės pirties duris Hanibalas matė slenkančią laikmačio 
rodyklę. 

— Atsakyk man, — tarė Grutas, — ar būtum sumaitinęs mane 
mažajai mergaitei, jei ji badautų? Dėl to, kad ją myli? 

- Žinoma. 

Grutas išsišiepė ir įžnybė Hanibalui į skruostą. 

— Štai. Štai ir atsakymas. Meilė. Aš tiek pat myliu save. Nieka- 
da tavęs neatsiprašinėčiau. Netekai sesers per karą. — Grutas nu- 
siriaugėjo ir ėmė juoktis. — Šis raugulys — mano atsakas. Ieškai 
užuojautos? Rasi žodyne kažkur tarp užpakalio ir užvožti. Papjauk 
jį, Miuleri. Tai paskutinis dalykas, kurį išgirsi. Aš pasakysiu, ką 
TU darei, kad išgyventum. Tu... 

Sprogimas sudrebino vonios kambarį, praustuvas atšoko nuo 
sienos, vanduo trykštelėjo iš vamzdžių. Užgeso šviesos. Miuleris, 
Grasmanas ir Diteris grūmėsi ant grindų, spietėsi, raitėsi ir mote- 
ris. Peilis įsmigo Grasmanui į ranką, šis ėmė plūstis ir klykti. Ha- 
nibalas smarkiai kirto alkūne kažkam į veidą ir pašoko ant kojų. 
Ginklas iššovė. Plytelėmis išklotoje patalpoje švystelėjo ugnis ir 
atplaišos nudilgino jam veidą. Dūmai, tiršti dūmai virto pro sie- 
ną. Diteris vaikėsi plytelėmis slidinėjanų ginklą. Grutas griebė 
pistoletą, moteris šoko ant jo ir suleido į veidą nagus. Jis nušovė 
ją dviem šūviais į krūtinę. Atsistojo ir iškėlė pistoletą. Hanibalas 
švystelėjo šlapią rankšluostį Grutui ant akių. Diteris šoko Hani- 
balui ant nugaros, Hanibalas krito arbulas ant jo ir pajuto, kaip 
Diteris trenkėsi į vonios kraštą. Atmušęs inkstus, paleido. Dar 
Hanibalui nespėjus atsistoti užšoko Miuleris ir ėmė grūsti didžiu- 


lius nykščius po smakru. Vaikinas smogė Miuleriui į veidą, kyš- 

telėjo tarp jųdviejų ranką ir, aptikęs už diržo užkištą pistoletą, 
neištraukęs ginklo iš Miulerio kelnių, nuspaudė gaiduką. Stam- 
buolis vokietis bliaudamas nusirito. Hanibalas griebė ginklą ir 
pasileido bėgti. Kiek stabtelėjęs tamsiame miegamajame, greitai 
šoko į dūmų pilną koridorių. Koridoriuje nutvėrė tarnaitės kibi- 
rą ir nusinešė per visą namą — iš paskos išgirdo šūvį sau. 

Palikęs savo postą pagrindinių durų link lėkė vartų sargas. 

— Nešk vandens! - sušuko jam Hanibalas. Bėgdamas pro šalį 
įdavė tam žmogui kibirą. — Aš išvyniosiu žarną! — Kiek įkabinda- 
mas lėke keliuku ir kuo greičiau nėrė tarp medžių. Už nugaros 
girdėjo šūksnius. Įkalnėn į sodą. Tamsoje graibė degimo laido. 

Atleisti sankabą, šiek tiek pasukti greičio rankenėlę, tuksi, tuksi. 
Tuksi, tuksi. Lyg ir springsta. Tuksi. BMW atgijo su griausmu, 
Hanibalas išskriejo iš krūmų, nurūko alėja tarp medžių į kelmą 
atmušdamas duslintuvą, išlėkė ant kelio ir kadaruojančiam vamz- 


džiui trankantis į grindinį su žiežirbų uodegomis nugaudė į tamsą. 


Laistydami pelenus Gruto namo rūsyje, liedami vandenį į sie- 
nų plyšius ugniagesiai užsibuvo iki vėlyvos nakties. Grutas stovė- 
jo sodo pakraštyje. Į nakties dangų kilo dūmai ir garai, o jis dėb- 


sojo į Paryžiaus pusę. 


J 


Slaugos studentė buvo tamsraudonių plaukų ir kaštoninių akių 
— beveik tokios pat spalvos kaip Hanibalo. Jam atšlijus nuo geria- 
mojo vandens fontanėlio medicinos fakulteto koridoriuje ji pri- 
kišo veidą šalia ir įkvėpė pro nosį. 

— Kada pradėjai rūkyti? 

— Mėginu mesti, — tarė jis. 

— Tavo antakiai apdegę! 

— Neatsargiai prisidegiau cigaretę. 

— Jei neatsargiai elgiesi su ugnimi, nederėtų gaminti valgio, — 
lyžtelėjo nykštį ir ištiesino jo antakį. — Šį vakarą su kambario drau- 
ge gaminame troškinį, jo bus daug, jei... 

— Dėkoju. Iš tiesų. Tačiau aš jau susitaręs. 

Hanibalas nusiuntė raštelį ledi Murasaki teiraudamasis, ar ga- 
lėtų apsilankyti. Išsirinko visterijos šaką, šiek tiek padžiūvusią, 
tinkamą nusižeminusiam atsiprašymui. Ledi Murasaki prie kvie- 
timo pridėjo dvi šakeles: mirtą su arbūzo spalvos krepo kaspinu 
ir pušies šakelę su nedideliu kankorėžiu. Pušis nesiunčiama šiaip 


sau. Virpanti ir bekraštė — tokios pušies galimybės. 


Ledi Murasaki poisonniey*jos neapvylė. Šaltame jūros vande- 
nyje jai laikė keturis puikius jūros ežius, argabentus iš jų gimto- 
sios Bretanės. Greta mėsininkas pasiūlė kasos, išmirkytos piene ir 
suslėgtos tarp dviejų lėkščių. Ji užsuko į Fauchon kriaušinio pyra- 
go, pagaliau nupirko tinklelį apelsinų. 

Pilnomis rankomis stabtelėjo priešais gėlininko parduotuvę. 


Ne, Hanibalas būtinai atneš gėlių. 


* Zuvies pardavėjas (pranc.). 

Hanibalas gėlių nupirko. Aukšta tulpių, Kasablankos lelijų ir 
paparčių puokštė styrojo ant galinės jo motociklo sėdynės. Eida- 
mos per gatvę dvi jaunos moterys pajuokavo, kad gėlės panašios į 
gaidžio uodegą. Užsidegus žaliam šviesoforo signalui, jis mote- 
rims mirktelėjo ir lengva širdimi nurūko tolyn. 

Pastatęs motociklą alėjoje, šalia ledi Murasaki namo, su puokšte 
pasuko už kampo ir patraukė prie įėjimo. Jau mojo durininkei, 
bet tarpduryje pasirodė Popilis su dviem mėsingais policininkais 
ir jį sučiupo. Popilis paėmė gėles. 

— Tai ne jums, - pasakė Hanibalas. 

— Tu suimtas, — tarė Popilis. Antrankiais surakinęs rankas, Po- 


pilis pakišo gėles po pažastimi. 


Palikęs Hanibalą vieną savo kabinete Oua7 de Orfėvres inspek- 
torius Popilis privertė jį pusę valandos lūkuriuoti policijos nuo- 
vadoje. Grįžęs į kabinetą, rado jaunuolį bebaigiantį kišti gėlių 
puokštę į grafiną ant stalo. 

— Ar jums patinka? — paklausė Hanibalas. 

Inspektorius Popilis žiebė jam nedidele gumine lazda, ir jis 
nutilo. 

— Ar tau patinka? — pabrėžė Popilis. 

Srambesnis iš dviejų policininkų, susigrūdusių Popiliui už nu- 
garos, atsistojo greta Hanibalo. 

— Atsakyk į kiekvieną klausimą: aš tavęs paklausiau, ar tau patinka. 

— Šis veiksmas nuoširdesnis už jūsų rankos paspaudimą. O ir 
lazda švari. 

Popilis iš voko ištraukė du suvertus ant virvelės asmens ženklus. 

-- Rasti tavo kambaryje. Šiedu jiems nedalyvaujant buvo nu- 
teisti Niurnberge. Klausiu — kur jie? 

— Nežinau. 

— Nejaugi nenori pamatyti jų pakartų? Budelis karia angliškai, 
tačiau galvų nenuplėšia. Nevirina ir neįtempia virvės. Jie ilgai šok- 


čioja. Tai turėtų atitikti tavo skonį. 

— Inspektoriau, jūs taip niekada ir neperprasite mano skonio. 

— Teisingumas nesvarbu, nes tik tu privalai juos nužudyti. 

— Ir jūs, inspektoriau, tiesa? Visada stebite, kaip jie miršta. Tai 
pagal jūsų skonį. Ar mes galėtume pasikalbėti tik dviese? — Jis 
išsitraukė iš kišenės krauju permirkusį raštelį, įsukrą į celofaną. — 
Luji Fera jums siunčia laišką. 

Popilis ranka pamojo policininkams išeiti. 

— Nurenginėdamas Luji, radau jums skirtą raštelį. — Jis balsu 
perskaitė neužlenktą dalį. — nspektoriau Popili, kodel kamuojate 
mane klausimais, į kuriuos neatsakete pats? Mačiau jus Lione. Ir 
taip toliau. - Hanibalas padavė raštelį Popiliui. — Galite drąsiai jį 
išvynioti, jis jau sausas. Ir nedvokia. 

Išlankstant raštelį jis trakštelėjo ir nuo sulenkimo vietos pabi- 
ro tamsūs dribsniai. Baigęs skaityti Popilis sėdėjo priglaudęs raš- 
telį prie smilkinio. 

— Ar kas nors iš jūsų šeimynykščių atsisveikindamas mojavo iš 
traukinuko? — paklausė Hanibalas. - O gal tądien depe regulia- 
vote eismą? 

Popilis atitraukė ranką. 

— Jūs nenorite to daryti, — švelniai tarė Hanibalas. - Net jei ir 
žinočiau ką nors, kodėl turėčiau sakyti? Inspektoriau, tai pagrįs- 
tas klausimas. Galbūt padėtumėte jiems pasprukti į Argentiną. 

Popilis užsimerkė ir vėl atsimerkė. 

— Petenas* visada buvo mano didvyris. Mano tėvas ir dėdė 
kovojo su juo Pirmajame pasauliniame kare. Suformavęs naują 
vyriausybę jis mums sakė: „Tik palaikykite tvarką, kol išvysime 
vokiečius. Viši išgelbės Prancūziją.“ Mes jau buvome policinin- 
kai, tai atrodė ta pati pareiga. 

— Ar padėjote vokiečiams? 

Popilis gūžtelėjo pečiais. 

— Palaikiau tvarką. Tikriausiai taip padėjau. Tuomet pama- 
čiau vieną jų traukinį. Dezertyravau ir prisijungiau prie Pasi- 


* Filipas Petenas (Philippe Pėrain) - Prancūzijos generolas, Pirmojo pasaulinio 
karo didvyris, 1940-1941 metais buvęs Viši režimo Prancūzijos vadovas. 

priešinimo judėjimo. Tačiau jie manimi nepasitikėjo, kol nenu- 
žudžiau gestapininko. Keršydami vokiečiai nušovė aštuonis kai- 
mo gyventojus. Jaučiausi taip, tarsi savo rankomis būčiau juos 
nužudęs. Kas tai per karas? Kovėmės Normandijoje lindėdami 
gyvatvorėse ir traškindami jas, kad rastume vienas kirą. — Jis pač- 
mė nuo stalo svirplio pavidalo spaustuką. — Mes padėjome S3- 
jungininkams, artėjantiems nuo užimtų pozicijų. - Du kartus 
spragtelėjo. — Taigi esu draugas, nešauk. Man nerūpi Dortlichas. 
Padėk juos surasti. Kaip tu susekei Grutą? 

— Per giminaičius Lietuvoje, per mano motinos pažįstamus 
bažnyčioje. 

— Galiu tave sulaikyti dėl padirbtų dokumentų remdamasis 
vien kalinio parodymais. Jei paleisiu, ar prisieki pasakyti viską, ką 
tik sužinosi? Ar prisieki Dievu? 

— Dievu? Taip, prisiekiu Dievu. Turite Bibliją? - Popilio kny- 
gų lentynoje buvo Pensėes* egzempliorius. Hanibalas jį ištraukė. 
— O gal, Paskali, panaudokime jūsų Paskalį? 

— Ar prisieki ledi Murasaki gyvybe? 

Akimirksnis dvejonės. 

— Taip, prisiekiu ledi Murasaki gyvybe. 

Hanibalas paėmė spaustuką ir du kartus spragtelėjo. 


Popilis ištiesė asmens ženklus, ir Hanibalas paėmė. 


Hanibalui išėjus iš kabineto įžengė Popilio padėjėjas. Popilis 
pro langą davė ženklą civiline apranga apsivilkusiam policinin- 
kui — sekti. 

— Jis kažką žino. Jo antakiai apdegę. Patikrink, kokių būta 
gaisrų per pastarąsias tris dienas Il de Frans rajone, - nurodė Po- 
pilis. - Kai nuves mus pas Grutą, norėčiau, kad Hanibalą teistų 
už mėsininko nužudymą, kai dar buvo vaikas. 

— Kodėl už mėsininko? 


* Pensėes - XVII amžiaus prancūzų filosofo ir matematiko Blezo Paskalio 


(Pascal) parašyta krikščionybės apologija. 

— Etjenai, tai paaugliškas nusikaltimas, įvykdytas apėmus įsi- 
učiui. Nenoriu, kad nuteistų, noriu, kad pripažintų bepročiu. 
Psichiatrijos ligoninėje būtų galima ištirti ir nustatyti, kas jis toks. 

— O kas jis, jūsų manymu, yra? 

— Mažasis Hanibalas mirė 1945 metais kažkur sniege mėgin- 
damas išgelbėti seserį. Jo širdis mirė drauge su Miša. Kas jis da- 
bar? Kol kas nėra žodžio tam įvardyti. Kol trūksta tinkamesnio 


įvardijimo, vadinkime pabaisa. 

De Vosž aikštėje stovinčio namo, kuriame gyveno ledi Mura- 
saki, durininko būdelėje buvo tamsu. Olandiško stiliaus durys su 
matinio stiklo langu uždarytos. Pasinaudojęs savo raktu Haniba- 
las įėjo į pastatą ir užbėgo laiptais į viršų. 

Būdelėje durininkė sėdėjo išdėliojusi ant stalo laiškus, sušūs- 
niuotus pagal nuomininkų pavardes taip, tarsi būtų dėliojusi pasi- 
ansą. Dviračio užrakto viela buvo įsirėžusi į jos kaklo mėsą taip 
giliai, kad jos beveik nesimatė, o liežuvis karojo išdribęs. 

Hanibalas pabeldė į ledi Murasaki duris. Girdėjo viduje skam- 
bant telefoną — skambėjo keistai aštriai. Įkišus raktą į spyną durys 
plačiai atsivėrė. Jis apibėgo butą. Žvalgydamasis, ieškodamas, 
krūptelėdamas atvėrė miegamojo duris, tačiau kambarys buvo 
tuščias. Telefonas nesiliovė skambėjęs. Vaikinas pakėlė ragelį. 


Cafė de L Este virtuvės narvelyje startos laukė, kol bus panar- 
dintos į armanjaką ir nušutintos ant viryklės kunkuliuojančiame 
dideliame puode. Sugriebęs ledi Murasaki už kaklo Grutas pa- 
lenkė veidą prie verdančio puodo. Kita ranka laikė telefono rage- 
lį. Moters rankos buvo surištos už nugaros. Už jos stovėjo Miuleris. 

Išgirdęs Hanibalo balsą Grutas prabilo į telefono ragelį: 

— Gal pratęskime pokalbį? Ar nori pamatyti japonę gyvą? — 
paklausė Grutas. 

— Taip. 

— Paklausyk ir paspėliok, ar ji tebeturi skruostus. 

Koks tas garsas, gožiamas Gruto balso? Verdančio vandens? Hla- 
nibalas nesuvokė, ar tas garsas tikras; Jis sapnuose girdėdavo kunku- 
lruojant vandenį. 

— Pakalbėk su savo draugužiu. 

Ledi Murasaki ištarė: 

— Mielasis, me... — Ir ją atplėšė nuo telefono. Ji spurdėjo Miu- 
lerio gniaužtuose. Abu trenkėsi į startų narvelį. Paukšteliai su- 
čerškė ir ėmė Čiauškėti. 

Grutas kreipėsi į Hanibalą: 

— Mano mzelasis, už seserį nužudei du vyrus ir susprogdinai 
mano namą. Siūlau keisti gyvybę į gyvybę. Arnešk viską: asmens 
ženklus, menką Puodų prižiūrėtojo įrangą, kiekvieną suknistą 
daiktelį. Kitaip ji Žviegs. 

— Kur... 

— Užsičiaupk. Trisdešimtajame kelio į Trilbardu kilometre stovi 
telefono būdelė. Būk ten tekant saulei ir sulauksi skambučio. Jei 
ten nebūsi, gausi jos skruostus paštu. Jei kreipsies į Popilį ar kokį 
kitą policininką, pašto siuntiniu gausi jos širdį. Galėsi panaudoti 
studijoms, išgrabinėti visas ertmes ieškodamas savo veido. Gyvy- 
bė už gyvybę? 

— Gyvybė už gyvybę, — tarė Hanibalas. Telefonas nutilo. 

Diteris su Miuleriu įsodino ledi Murasaki į furgoną, stovėjusį 
šalia kavinės. Kolnas pakeitė Gruto automobilio numerius. 

Grutas atidarė lagaminą ir ištraukė Dragunov snaiperio šautu- 
vą. Padavė Diteriui. 

— Kolnai, atnešk stiklinį indą. — Grutas kalbėjo taip, kad iš- 
girstų ledi Murasaki. Nurodinėdamas alkanu žvilgsniu žvelgė į 
jos veidą. 

— Sėsk į automobilį. Užmušk jį prie telefono, — paliepė Dite- 


riui Grutas. — Atnešk vaikėzo kiaušius į laivą žemiau Nemuro. 


Hanibalas nenorėjo žvalgytis pro langą — civiliniais drabužiais 
apsivilkęs Popilio policininkas dairysis į viršų. Nuėjo į miegamą- 
jį. Sekundę užsimerkęs pasėdėjo ant lovos. Hanibalo galvoje ai- 
dėjo garsai. Čirp čirp. Baltiška startų šnekta. 

Ledi Murasaki patalai buvo iš levandomis iškvėpinto lino. Su- 
griebė juos į saują, priglaudė prie veido, tada nutraukė nuo lovos 


ir mikliai sumerkė į vonią. Ištempęs skalbinių virvę per kambarį 

pakabino ant jos kimono, pastatė ant grindų virpantį ventiliato- 
rių ir įjungė. Ventiliatorius lėtai sukosi ir ant permatomų užuo- 
laidų judino kimono bei jo šešėlį. 


Atsistojęs priešais samurajaus šarvus Hanibalas pakėlė tanto 
durklą ir įsmeigė akis į didiko Darės Masamunės kaukę. 

— Jei gali jai pagelbėti, pagelbėk dabar. 

Vaikinas apsijuosė kaklą virvele ir užsikišo durklą po apykakle 
iš nugaros pusės. 

Paskui susuko ir sumazgiojo drėgnas paklotes tarsi nusižudyti 
susirengęs kalinys. Kai baigė, paklodės karojo nuo terasos turėk- 
lų virš alėjos šaligatvio, penkiolikos pėdų aukštyje. 

Leidosi neskubėdamas. Kai paklodę paleido, atrodė, kad be 
galo ilgai krinta. Staiga atsitrenkus į žemę ir nusiritus šalin nu- 
diegė padus. 

Alėja už namo į tolimesnę gatvelę nustūmė motociklą, atleido 
sankabą ir... užšoko ant plieninio žirgo. Teks gerokai pavargti, 
kad vėl galėtų naudoti Milkaus ginklą. 

Paukštudėje greta Cafė de L'Este startos blaškėsi ir spurdėjo, 
nerimo skaisčioje mėnesienoje. Vidinio kiemelio uždanga buvo 
suvyniota, skėčiai suglausti. Valgomajame tamsu, šviesa degė tik 
virtuvėje ir bare. 

Hanibalas matė Erkiulį, plaunantį baro grindis. Kolnas sėdėjo 
ant baro kėdės su apskaitos knyga. Hanibalas vėl paniro į tamsą, 
užvedė motociklą ir neįjungęs šviesų nuvažiavo. 

Paskutinį ketvirtį mylios iki namo Žiulijanos gatvėje nuėjo 
pėsčiomis. Ties įvažiavimu stovėjo Ciroen Deux Cheveaux; vai- 
ruotojo vietoje sėdėjęs vyras užplėšė paskutinį cigaretės dūmą. 
Hanibalas stebėjo, kaip išraškydama žiežirbų spiečių nuo maši- 
nos lanku lekia nuorūka. Žmogus įsitaisė ant sėdynės ir atlošė 
galvą. Tikriausiai susiruošė miegoti. 

Pro gyvatvorę prieš virtuvės langą Hanibalas galėjo pažvelgti į 
namą. Madam Kolnas praėjo pro langą kalbėdamasi su kažkuo 
tokiu mažu, kad net nesimatė. Užuolaidomis pridengti langai buvo 
atverti į šiltą naktį. Tinklinės virtuvės durys vedė į sodą. Tanto 
durklas lengvai įslydo pro tinklelį ir arkabino kabliuką. Nusivalęs 
kojas į kilimėlį Hanibalas įžengė į namą. Garsiai tiksėjo virtuvės 
laikrodis. Iš vonios sklido rekančio vandens ir reškenimo grasai. 
Prisišliejęs prie sienos, kad negirgždėtų grindys, praslinko pro vo- 
nios kambario duris - madam Kolnas vonioje kalbėjosi su vaiku. 

Gretimos durys buvo praviros. Hanibalas matė žaislais nu- 
krautas lentynas ir didžiulį pliušinį dramblį. Žvilgrelėjo į kamba- 
rį. Dvi lovelės. Artimesnėje miegojo Katerina Kolnas. Ji buvo 
pasukusi galvą ir nykštį prispaudusi prie kaktos. Hanibalas matė, 
kaip jos smilkinyje tvinksi pulsas. Girdėjo savo širdį. Mergaitė 


mūvėjo Mišos apyrankę. Siltoje lempos šviesoje vaikinas sumirk- 

sėjo. Girdėjo savo mirksnį. Girdėjo vaiko alsavimą. Girdėjo ma- 
dam Kolnas balsą iš prieškambario. Menkiausi garseliai buvo gir- 
dėti pro galingą gaudesį jame pačiame. 


— Eikš čia, Miufenai, laikas apdžiūti, - pasakė madam Kolnas. 


Prieplaukoje pririštą Gruto gyvenamąjį laivą, juodą ir grės- 
mingą, sluoksniais dengė rūkas. Grutas su Miuleriu tilteliu bei 
trapu nunešė surištą, užkimšta burna ledi Murasaki. Grutas spy- 
riu atlapojo žemutinio denio kajutės duris. Viduryje stovėjo kė- 
dė, po ja patiesta kruvina paklodė. 

— Prašau atleisti, kad jūsų kambarys dar ne visai parengtas, — 
pasityčiojo Grutas. - Tuoj pakviesiu kambarių priežiūros tarny- 
bą. Eva! — Koridoriumi priėjęs prie gretimos kajutės, atplėšė du- 
ris. Trys moterys, grandinėmis prirakintos prie gultų neapykan- 
tos kupinais veidais pažvelgė į Grutą. Eva rinko išmėtytus jų 
daiktus. 

— Ateik čia. 

Ji įėjo į kajutę stengdamasi atsistoti taip, kad Grutas nepasiek- 
tų. Susukusi kruviną paklodę, patiesė po kėde švarią. Ketino iš- 
nešti kruviną audeklą, tačiau Grutas sulaikė: 

— Palik čia. Surišk taip, kad matytų. 

Grutas su Miuleriu pririšo ledi Murasaki prie kėdės. 

Grutas išprašė Miulerį. Tada įsitaisė ant minkštasuolio palei 
sieną, trindamas šlaunis ištiesė kojas. 

— Ar įsivaizduoji, kas atsitiks, jei nesuteiksi man nors kiek pa- 
laimos? — paklausė Grutas. 

Ledi Murasaki užsimerkė. Pajuto, kaip laivas sudrebėjęs paju- 


dėjo. 


Erkiulis du kartus išėjo iš kavinės su šiukšlių kibirais, atsiraki- 
no dviratį ir nuvažiavo. 

Kai Hanibalas įsmuko pro virtuvės duris, galinis dviračio ži- 
bintas dar mirguliavo tolumoje. Vaikinas nešėsi nemažą daiktą 


kruviname maiše. 

Nešinas apskaitos knyga, Kolnas įžengė į virtuvę. Atidaręs mal- 
komis kūrenamos krosnies dureles, įmetė kelis kvitus ir stumte- 
lėjo juos giliau į ugnį. 

Jam už nugaros Hanibalas tarė: 

— Hery Kolnas dubenų apsuptyje. 

Vikriai apsisukęs Kolnas išvydo į sieną atsišliejus; Hanibalą, 
vienoje rankoje laikantį vyno taurę, kitoje — pistoletą. 

— Ko norite? Mes jau nedirbame. 

— Kolnas dubenų rojuje. Apsuptas dubenų. Ar dėvite savo as- 
mens ženklą, Her7 Kolnas? 

— Aš — Kleberis, Prancūzijos pilietis ir tuoj iškviesiu policiją. 

— Mielai iškviesiu už jus. - Hanibalas pastatė taurę ir pakėlė 
telefono ragelį. - Tikriausiai neprieštarausite, jei iškviesiu ir Karo 
nusikaltimų komisiją? Sumokėsiu už skambutį. 

— Eik po velnių. Kviesk ką tik panorėjęs. Gali skambinti, iš 
tikrųjų. Aš ir pats galiu tai padaryti. Turiu dokumentus, turiu 
draugų. 

— O aš turiu vaikus. Tavo. 

— Ką tai reiškia? 

— Turiu abu. Nukakau į tavo namus Žiulijanos gatvėje. Įėjau 
į kambarį su didžiuliu kimštu drambliu ir išsivedžiau. 

— Meluoji. 

— Imk ją, jis vis tiek mirs — taip sakei. Atsimeni? Sekiodamas 
Grutui iš paskos su savo dubeniu. Atnešiau kai ką, kas tiks į tavo 
krosnį. — Siektelėjęs už nugaros, Hanibalas teškė ant stalo kruvi- 
ną maišą. - Galime gaminti kartu — kaip senais laikais. 

— Sviedė Mišos apyrankę ant virtuvės stalo. Ji ilgai raičiojosi, 
kol pagaliau sustojo. 

Kolnas vos neužspringo. Akimirksnį tirtančiomis rankomis ne- 
pajėgė paliesti maišo, bet staiga puolė jį draskyti, puolė taršyti 
kruviną mėsininko krautuvės popierių iki mėsos ir kaulų. 

— Tai jautienos gabalas, Herr Kolnas, ir melionas. Pirkau juos 


Lez Al. Dabar supranti, koks tai jausmas? 

Kolnas puolė per stalą. Kruvinomis rankomis siekė Hanibalo 
veido, tačiau išsivertė ant stalo. Hanibalas nutraukė jį žemyn, įrė- 
mė pistoletą į kaukolės pagrindą. Ne per stipriai, tačiau Kolnui 
užtemo akys. 

Krauju ištepliotas Hanibalo veidas atrodė tarsi demoniški jo 
paties sapnų veidai. Jis liejo vandenį Kolnui ant veido, kol vyriš- 
kis atsimerkė. 

— Kur Katerina? Ką padarei? - paklausė Kolnas. 

— Ji saugi, Herr Kolnas. Rausvutėlė ir sveikutėlė. Matyti jos 
smilkinyje tvinksintis pulsas. Atiduosiu, kai atiduosite ledi Mu- 
rasaki. 

— Jei tai padarysiu, aš Žuvęs. 

— Ne. Grutą suims, o aš neatsiminsiu tavo veido. Paleisiu tave 
dėl tavo vaikų. 

— 1š kur žinoti, kad jie tebėra gyvi? 

— Prisiekiu savo sesers vėle, kad išgirsi jų balsus. Jie saugūs. 
Padėk man, kitaip — nužudysiu tave ir paliksiu vaikus badauti. 
Kur Gruras? Kur ledi Murasaki? 

Kolnas nugurkė seiles ir užspringo krauju. 

— Grutas turi laivą, gyvenamąjį laivelį, ir plaukioja šen bei ten. 
Jis Luano kanale į pietus nuo Nemuro. 

— Kaip vadinasi laivas? 

— Christabel. Davei žodį, kur mano vaikai? 

Hanibalas leido Kolnui atsistoti. Priėjo prie telefono, stovėju- 
sio greta kasos aparato, surinko numerį ir padavė ragelį Kolnui. 

Akimirksnį Kolnas nearpažino žmonos balso, o paskui sušuko: 

— Alio! Alio! Astrida? Pažiūrėk, kaip vaikai, pakviesk man Ka- 
teriną! Tiesiog pakviesk! 

Besiklausant suglumusio mieguisto pažadinto vaiko balselio, 
Kolno veidas persimainė. Pirmiausia veidu nuslinko palengvėji- 
mas, o tada — keista tuštuma, rankai slenkant prie lentynėlės po 
kasos aparatu, o ten ginklas! Jo pečiai sudribo. 


— Apmovei mane, Herr Lekter. 

— Išlaikiau žodį. Neatimsiu tau gyvybės dėl tavo... 

Kolnas saujoje gniauždamas didžiulį Web/ey šautuvą staiga at- 
sigręžė. Hanibalas kirto ranka - ginklas iššovė. Kulka pralėkė tarp 
jų. Tada vaikinas žaibiškai įvarė žanto durklą Kolnui po smakru. 
Ginklo galiukas išlindo pro viršugalvį. 

Telefono ragelis siūbavo ant laido. Kolnas parkrito veidu že- 
myn. Hanibalas jį nurito ir minutėlę pasėdėjo virtuvės kėdėje. 
Atmerktos Kolno akys ėmė blaustis. Hanibalas ant veido užvožė 
dubenį. 

Išnešęs į lauką startų narvelį atidarė. Paskutinį paukštelį su- 
griebė ir sviedė į mėnesienos nutviekstą dangų. Atidarė lauke 
paukštidę ir išbaidė visus paukščius. Šie susibūrė į pulką ir apsu- 
ko ratą. Mažučiai šešėliai numirguliavo vidinio kiemelio grindi- 
niu, kilo aukštyn mėgindami vėją, aukštyn link Šiaurės žvaigždės. 

— Lėkit, — tarė Hanibalas. — Baltija į tą pusę. Likit ten visą 


vasarą. 

Neaprėpiamoje naktyje vienintelis šviesos taškelis mirkčiojo 
tamsiuose Il de Frans laukuose — motociklas lėkė visu greičiu, o 
Hanibalas laikėsi apžergęs degalų baką. Nuo betonine danga klo- 
to kelio į pietus nuo Nemuro, senu pakrantės taku palei Luano 
kanalą, asfaltu ir žvyru, paskui iš abiejų pusių užžėlusia asfaltuota 
vienos krypties gatvele Hanibalas lėkė visu greičiu Nardė tarp 
keliu žingsniuojančių karvių, juto dygaus krūmo dūrį, kai dūmė 
pro šalį, mesdamasis nuo grindinio. Motociklas purtėsi, lenkė 
pats save ir, žvyrui tarškant po purvasargiais, grįžęs į kelią švilpė 
pastoviu greičiu. 

Už jo blanko Nemuro šviesos. Priešais driekėsi tik lygumos ir 
tamsa. Smulkios žvyro ir piktžolių detalės beprasmiškai ryškėjo 
ir primygtinai bolavo priekinio žibinto šviesoje, o tamsa prieša- 
kyje prarijo geltoną spindulį. Jis svarstė, ar nebus privažiavęs prie 
kanalo pernelyg toli į pietus — ir laivas nebus likęs pavymui? 

Sustojęs 1r išjungęs žibintus sėdėjo tamsoje ir mąstė. Motocik- 
las tebevirpėjo. 

Jam pasirodė, kad toli, kažkur tamsoje, pieva pajudėjo. Pa- 
judėjo du nameliukai, kajutės, vos matomos virš Luano kanalo 


krantų. 


Neįtikėtinai tyliai Vladžio Gruto gyvenamasis laivas plaukė į 
pietus, nuo jo abiejų kanalo krantų link sklido vandens ribuliai, 
pakrančių laukuose snaudė karvės. Rūpindamasis siūlėmis šlau- 
nyje, atrėmęs trumpavamzdį į trapo turėklus greta savęs, Miule- 
ris sėdėjo brezentinėje kėdėje denio priekyje. Laivagalyje Gras- 


manas atidarė spintelę ir ištraukė kelis brezentinius amortizato- 


rius. 

Už trijų šimtų metrų Hanibalas sulėtino greitų, BMW tebeg- 
rumėjo, žolės braukė blauzdas. Sustojo ir išsiemė iš krepšio tėvo 
lauko žiūronus. Tamsoje neįskaitė laivo pavadinimo. 

Matėsi tik plaukiančio laivo šviesos ir švytėjimas už langų užuo- 
laidų. Kanalas buvo pernelyg platus, kad užtikrintai pavyktų už- 
šokti ant denio. 

Nuo kranto galėtų pistoletu nukauti kapitoną vairinėje — tik- 
rai pavyktų nuvyti jį nuo vairo, — tačiau tokiu atveju laive kiltų 
sumaištis ir tektų susidurti su visais vos patekus į laivą. Galbūt jie 
pasipiltų iš abiejų laivo galų. Laivagalyje matė dengtą trapą, o 
tamsi dėmė netoli laivo priekio tikriausiai buvo dar vienas įėji- 
mas į žemutinį denį. 

Netoli laivagalio vairinės languose švytėjo kompaso gaubtas, 
tačiau vaikinas viduje nieko neįžiūrėjo. Reikėjo atsidurti jų prie- 
šakyje. Pakrantės takas ėjo palei pat vandenį, o laukai pernelyg 
gauburiuoti, kad būtų galima daryti lankstą. 

Hanibalas važiavo pakrantės keliu greta laivo ir jautė dilgsintį, 
į laivą atsuktą šoną. Žvilgrelėjo į laivą. Laivagalyje Grasmanas iš 
spintelės traukė brezentinius amortizatorius. Vyras dirstelėjo į pra- 
važiuojantį motociklą. Aplink kajutės stoglangį plazdėjo nakti- 
niai drugiai. 

Hanibalas stengėsi važiuoti vidutiniu greičiu. Už kilometro 
pastebėjo kanalą kertančio automobilio šviesas. 

Luano kanalas susiaurėjo iki dvigubo laivo pločio šliuzo. Šliu- 
zas sujungtas su akmeniniu tiltu, aukštupio įplauka įrėminta ak- 
menine arka, o šliuzo kameros aptvaras tarsi dėželė po tiltu, var- 
giai ilgesnė už Christabel, 

Hanibalas pasuko keliu per tiltą į kairę, kad nesukeltų įrari- 
mo, jei laivo kapitonas stebėtų. Nuvažiavo dar šimtą jardų. Tada 
išjungė žibintus, apsisuko ir palikęs motociklą pakelės krūme grįžo 
prie tilto. Tamsoje priėjo artyn. 

Ant kanalo kranto gulėjo kelios apverstos valtelės. Hanibalas 


įsitaisė tarp jų ant žemės ir įdėmiai stebėjo artėjantį laivą, kuris 

tebebuvo už pusės kilometro. Buvo visiškai tamsu. Tolimame 
tilto gale, mažame namelyje, girdėjo radiją — tikriausiai ten šliuzo 
prižiūrėtojo buveinė. Vaikinas įsikišo pistoletą į švarko kišenę ir 
užsisagste. 

Menkutės laivo švieselės artėjo labai lėtai, raudonas kairiojo 
borto žibintas nukreiptas į jį, o už šio, virš kajutės, ant sulanksto- 
mo stiebo, aukštai iškeltas dar vienas baltas žibintas. Laivui teks 
sustoti ir šliuze nusileisti metru žemyn. Hanibalas gulėjo palei 
kanalą, pasislėpęs tarp žolių. Svirpliams dar buvo per anksti. 

Jis laukė, o laivas artėjo be galo lėtai. Pakako laiko apmąsty- 
mams. Buvo nemalonu prisiminti dalį to, ką padarė Kolno kavi- 
nėje: nebuvo lengva dovanoti Kolnui gyvybę net ir tokį trumpą 
laiką, o dar bjauriau - leisti jam kalbėti. Malonus rankai buvo tas 
trakštelėjimas, kai žanto durklas prasiskverbė pro Kolno kaukolę 
it ragiukas. Tai teikė didesnį pasitenkinimą nei susidorojus su 
Milkum. Geri dalykai, kuriais verta mėgautis: Pitagoro teoremos 
įrodymas naudojant plyteles, nuplėšta Dortlicho galva. Dar daug 
dalykų, kurių verta laukti: jis pakvies ledi Murasaki troškintos 
kiškienos į restoraną Marso laukuose. Hanibalas buvo ramus. Jo 


pulsas buvo 72. 


Prie šliuzo buvo tamsu. Giedras dangus nužertas žvaigždžių. 
Laivui priplaukus artyn, stiebo žibintas kaip tik atsidurs tarp Že- 
miausių žvaigždžių. 

Dar nespėjęs pasiekti žemutinių žvaigždžių stiebas nulinko že- 
myn, o žibintas nusileido lanku tarsi krintanti žvaigždė. 

Išvydęs žioruojanųį didžiojo laivo prožektoriaus siūlą Haniba- 
las bloškėsi ant žemės. Į spindulį susitelkusi šviesa praslydo virš 
jo ir nukrypo šliuzo vartų link. Pasigirdo laivo signalas. Šliuzo 
prižiūrėtojo būdelėje užsidegė šviesa. Dar tebetampydamas pet- 
nešas greičiau nei per minutę žmogus pasirodė lauke. Hanibalas 
prisuko slopintuvą prie Milkaus ginklo. 

Vladis Grutas užlipo ant priekinio trapo ir sustojo denyje. Jis 


ištiesė ranką ir įmetė į vandenį cigaretę. Kažką pasakęs Miuleriui 

padėjo šratinį šautuvą tarp vazonų, kad nepastebėtų šliuzo pri- 
žiūrėtojas, Ir vėl nusileido žemyn. 

Laivagalyje Grasmanas ištraukė amortizatorius ir paruošė ly- 
ną. Aukštupio įplaukos vartai buvo atviri. Šliuzo prižiūrėtojas nu- 
ėjo į savo būdelę palei kanalą ir abiejuose šliuzo kameros galuose 
įjungė švartavimo stulpų žibintus. Laivas įšliuožė į šliuzo kamerą 
po tiltu. Kapitonas pabuksavo atbulas, kad sustotų. Gaudžiant 
varikliui Hanibalas, slėpdamasis už akmeninio borto, susirietęs 
metėsi ant tilto. 

Žvilgtelėjo į laivą, slystantį po juo, į denį ir pro liukus. Liukui 
slenkant apačioje šmėstelėjo prie kėdės pririšta ledi Murasaki; tą 
vaizdą išvydo vos akimirksnį — tiesiai iš viršaus. 

Vandens lygiui suvienodinti su žemupio puse prireikė dešim- 
ties minučių. Sunkūs vartai dundėdami atsivėrė, Grasmanas ir 
Miuleris suvyniojo lynus. Šliuzo prižiūrėtojas nusigręžęs patrau- 
kė į savo būstą. Kapitonas pakėlė sklendę, ir vanduo paskui laivą 
sukunkuliavo. 

Hanibalas persisvėrė per bortą. Dviejų pėdų atstumu šovė Gras- 
manui į viršugalvį, tuoj pat užlipo ant borto, šoko žemyn, patai- 
kė ant Grasmano ir nusirito į denį. Pajutęs krentančio Grasmano 
dunkstelėjimą kapitonas iš pradžių žvilgtelėjo į laivagalį — nieko 
nera. 

Hanibalas pamėgino laivagalio trapo duris. Užrakintos. 

Kapitonas iškišo galvą iš vairinės: 

— Grasmanai? 

Gūždamasis šalia kūno laivagalyje, Hanibalas grabinėjo jo juos- 
menį. Grasmanas nebuvo ginkluotas. Norint eiti toliau vaikinui 
tektų praeiti vairinę, o laivo priekyje įsitaisė Miuleris. Žengė į 
priekį dešiniąja puse. Išėjęs iš vairinės pro kairiąsias duris, kapito- 
nas išvydo tysantį Grasmaną. Į laivo špigarą iš parskeltos galvos 
varvėjo nenusakomas skystis. 

Susirietęs už žemų denio kajučių Hanibalas skuodė pirmyn. 

Jis pajuto, kad laivo variklis ėmė veikti laisvąja eiga. Bėgdamas 


išgirdo už nugaros iššaunant ginklą. Kulka sušvilpė, atsimušusi į 

stulpą, ir skeveldros susmigo į petį. Atsigręžęs išvydo už laivaga- 
lio kajutės pasilenkusį kapitoną. Greta priekinio trapo sekundę 
išniro tatuiruota ranka ir išgriebė iš krūmų šratinį šautuvą. Hani- 
balas iššovė, tačiau nepataikė. Žastas buvo šiltas ir drėgnas. Vai- 
kinas pritūpė tarp dviejų denio kajučių, tada šoko į denį per kai- 
rįjį bortą, bego susilenkęs, pro priekinę kajutę pakilo į denio priekį. 
Ten gūžėsi Miuleris, kuris išgirdęs Hanibalą atsistojo ir atgręžė 
šautuvą. Ginklo žiotys staiga trinktelėjo į trapo kampą. Jis vėl 
atsuko šautuvą. Hanibalas keturis kartus iššovė jam į krūtinę — 
taip greitai, kaip tik pajėgė spaudyti gaiduką. Iššovęs šratinis šau- 
tuvas dar išplėšė nelygią skylę medinėje plokštėje virš trapo durų. 
Miuleris žvelgdamas sau į krūtinę susvirduliavo, vertėsi arbulas ir 
liko sėdėti negyvas atsirėmęs į turėklus. Trapo durys buvo neuž- 
rakintos. Hanibalas nusileido laiptais ir paskui save užrakino duris. 

Laivagalio denyje prie Grasmano kūno palinkęs kapitonas rau- 
sėsi jo kišenėje raktų. 

Hanibalas greitai pasileido laiptais ir siauru žemutinio denio 
koridoriumi. Žvilgrelėjo į pirmą kajutę — tuščia, nieko nėra, tik 
gultai ir grandinės. Su trenksmu atvėręs antros duris išvydo prie 
kėdės pririštą ledi Murasaki ir puolė prie jos. Pasislėpęs už durų 
Grutas šovė Hanibalui: į nugarą, kulka atsimušė tarp menčių - jis 
parkrito ant nugaros, po juo pasiliejo kraujas. 

Šypsodamas Grutas priėjo. Įrėmęs pistoletą Hanibalui į smakrą 
paplekšnojo veidą. Tada nuspyrė Hanibalo ginklą į šalį. Grutas 
išsitraukė iš už diržo stiletą ir bakstelėjo galiuku Hanibalui į koją. 
Kojos nesujudėjo. 

— Pašautas į stuburą, mano mažasis Mūnnlein“, — tarė Gru- 
tas. — Nejauti kojų? Gaila. Nepajusi, kaip nupjausiu tavo kiau- 
šiukus. — Grutas išsišiepė ledi Murasaki. - Padirbdinsiu tau kap- 
šelį monetoms - galėsi laikyti arbatpinigius. 

Hanibalas atsimerkė. 

— Matai? — Grutas sumosavo ilga geležte Hanibalui prie veido. 


— Nuostabu! Pasižiūrėk. — Grutas atsistojo priešais ledi Murasaki 


* Žmogeliukas (104.). 

ir ašmenimis švelniai braukė jai skruostą vos įspausdamas odą. — 
Galiu kiek parausvinti skruostus. — Jis įsmeigė stilerą į kėdės atra- 
mą prie pat jos galvos. — Galiu prarėžti naujų vietelių seksui. 

Nearitraukdama akių nuo Hanibalo ledi Murasaki tylėjo. Vai- 
kino pirštai trukčiojo, ranka lėtai kilo galvos link. Akys lakstė 
nuo ledi Murasaki prie Gruto. Ledi Murasaki susijaudinimo ir 
kančios persmelktu veidu pažvelgė į Grutą. Ji gebėjo būti tiek 
graži, kiek panorėdavo. Grutas pasilenkė ir gniauždamas lūpas 
prie dantų kietai pabučiavo. Atšiaurus tuščias jo veidas blyško, 
blankios akys nė nemirksėjo, jis ėmė grabinėti po palaidine. 

Hanibalas užkišo ranką už galvos ir iš už apykaklės išsitraukė 
kruviną, įlenktrą ir įduobtą Gruto kulkos 2270 durklą. 

Grutas mirktelėjo, veidą perkreipė kančios konvulsijos, kojos 
sulinko. Jis krito kliudytas, o Hanibalas išsisuko iš po jo kūno. 
Ledi Murasaki surištomis kojomis spyrė Grutui į galvą. Jis mėgi- 
no pakelti ginklą, tačiau Hanibalas griebė už vamzdžio ir pasuko 
į viršų. Ginklas iššovė. Hanibalas prarėžė Grutui riešą, ir šautu- 
vas nukritęs nučiuožė grindimis. Remdamasis alkūnėmis, Grutas 
šliaužė prie ginklo, klaupėsi ant kelių, ėjo klūpomis ir vėl krito, 
vilkosi ramstydamasis alkūnėmis, kaip žvėris sulaužytu stuburu. 
Perpjovęs virvę Hanibalas išlaisvino ledi Murasaki rankas. Ji stai- 
giu judesiu trūkrelėjo stiletą iš kėdės arkaltės, nupjovė kojas var- 
žiusią virvę ir šoko į kampą greta durų. Kruvina nugara Haniba- 
las atsistojo tarp Gruto ir jo ginklo. 

Gruras sustojo ir klūpodamas pažvelgė į Hanibalą. Jį užliejo 
keista ramybė. Blausiomis poliarinėmis akimis stebėjo Hanibalą. 

— Drauge plaukiame į mirtį, — tarė Grutas. — Aš, tu, tavo pa- 
motė, kurią kruši, žmonės, kuriuos nužudei. 

— Jie ne žmonės. 

— Koks buvo Dortlicho skonis? Kaip žuvies? Suvalgei ir Milkų? 

Iš kampo prabilo ledi Murasaki: 

— Hanibalai, jei Popilis gaus Grutą, galbūt jis paliks tave ra- 
mybėje. Hanibalai, lik su manimi. Atiduok jį Popiliui. 


— Jis suvalgė mano seserį. 


238 THOMAS HARRIS 


— Kaip ir tu pats, —- pasakė Grutas. —- Kodėl nenusižudai? 

— Ne. Tai netiesa. 

— O taip, tu tai padarei. Mielasis Puodų prižiūrėtojas sumaiti- 
no ją sultinyje. Tau teks užmušti visus, kurie tai žino, ar ne? Da- 
bar, kai tavo moteris tai sužinojo, derėtų nužudyti ir ją. 

Iškeltose rankose Hanibalas laiko kruviną durklą, gręžiasi į le- 
di Murasaki, ieško jos veido, prieina artyn, glaudžia prie savęs. 

— Ne, Hanibalai. Tai netiesa, — tarė. - Įduok jį Popiliui. 

Grutas kalbėdamas be paliovos ropojo ginklo link: 

— Tu ją valgei, pusiau be sąmonės, lūpomis godžiai apžiojęs 
šaukštą. 

Hanibalas sukliko į lubas: 

— NEEEEE! - Puolė prie Gruto iškėlęs durklą, užmynė pisto- 
lerą ir išrėžė „M“ per visą Gruto veidą šaukdamas: - „M“ už Mi- 
šą! „M“ už Mišą! „M“ už Mišą! — Grutas atbulas parvirto ant 
grindų, Hanibalas jame išrėžė milžinišką „M“. 

Pasigirdo riksmas. Raudonoje migloje blausiai subolavo iššau- 
nantis ginklas. Hanibalas pajuto virš galvos švystelint tūrą. Nė 
nesuvokė, ar jį kliudė. Atsisuko. Atgręžęs nugarą ledi Murasaki 
už jo stovėjo kapitonas. Stilero rankena styrojo iš jo raktikaulio. 
Geležtė pradūrė aortą; ginklas išslydo kapitonui iš rankų, ir jis 
susmuko veidu žemyn. 

Hanibalas raudonu it kaukė veidu šlitinėjo vos laikydamasis 
ant kojų. Ledi Murasaki virpėdama užsimerkė. 

— Ar tu sužeista? 

— Ne. 

— Myliu tave, ledi Murasaki, — ištarė ir žengė į ją. 

Ji atsimerkė ir atitraukė kruvinas jo rankas. 

— Kas dar liko tavyje, verta meilės? — tarė ir išbėgo iš kajutės. 


Pakilo trapu ir persisvėrusi per turėklus nėrė į kanalą. 


Laivas švelniai stuktelėjo į kanalo krantą. 
Christabel Hanibalas liko vienas su besiblausiančiais numirė- 


lių žvilgsniais. Miuleris 1r Grasmanas palikti po deniu, trapų apa- 

čioje. Grutas, skersai ir išilgai suraižytas raudonai, gulėjo, kur ir 
žuvo. Visi rankose buvo plaikę Panzerfaust prieštankinį pabūklą 
it didžiagalvę lėlę. Ištraukęs iš ginklų spintos paskutinį Panze7- 
Jaust pabūklą Hanibalas pririšo jį mašinų skyriuje taip, kad ma- 
syvi prieštankinė raketa atsidūrė tik už dviejų pėdų nuo degalų 
bako. Iš laivo takelažo pasirinko kobinį ir užrišo lyną ant viršuje 
įmontuoto Panzerfaust pabūklo sprogdiklio. Laivui iš lėto judant 
ir švelniai daužantis į akmeninį kanalo kraštą, Hanibalas su kobi- 
niu rankoje stovėjo ant denio. Matė ant tilto mirksinčias šviese- 
les, girdėjo šūksnius ir šuns lojimą. 

Švystelėjo kablį į vandenį. Lynas lėtai vinguriavo palei bortą. 
Hanibalas žengė į krantą ir patraukė laukais. Nė neatsigręžė at- 
gal. Už keturių šimtų metrų įvyko sprogimas. Jis nugara pajuto 
smūgio bangą - slėgis su triukšmu persirito per jį. Laukuose už jo 
nukrito metalo gabalas. Laivas kanale smarkiai liepsnojo. Ugnies 
traukos susuktas spiralėmis į dangų kilo žiežirbų stulpas. Suvei- 
kus kitų Panzerfaust pabūklų užtaisams dar keli sprogimai išspjo- 
vė į dangų besisukančius medžio gabalus. 

Už mylios matė mirksinčias policijos automobilių švieseles ties 


šliuzu. Negrįžo. Traukė laukais, kol jau išaušus dienai jį surado. 

Šiltaisiais metų mėnesiais pusryčių laiku aplink rytinius Pary- 
žiaus policijos nuovados langus būriuodavosi jauni policininkai, 
besiviliantys išvysti Simoną Sinjorė, geriančią kavą gretimos Do- 
fino aikštės terasoje. 

Inspektorius Popilis darbavosi: prie stalo ir nė nepakėlė akių, 
kai pasklido žinia, kad aktorės terasos durys atsivėrė. Nesutrukdė 
nė atodūsis, kai ten tepasirodė tarnaitė, išėjusi palaistyti gėlių. 

Pro atvirą langą, palei Oua: de Orfėvres ir Niof tiltą, jis vos 
girdėjo komunistų demonstrantus. Demonstracijoje skanduoda- 
mi: „Laisvė Hanibalui, laisvė Hanibalui!“ dalyvavo beveik vien stu- 
dentai. Jie nešėsi plakatus su užrašais MIRTIS FAŠIZMUI ir rei- 
kalavo nedelsiant išlaisvinti Hanibalą Lekterį, kuris tapo menka 
cause cėlėbre“. Jį gynė laiškai, išspausdinti L'Humnanitė ir Le Ca- 
nard Enchažnė. Negana to, Le Canard išspausdino ir degančio 
laivo Christabel nuotrauką su užrašu „Kanibalai iškepė“. 

Skyręs vardinį stulpelį, L Humanztė paskelbė jaudinančius Ha- 
nibalo vaikystės atsiminimus apie kolektyvizacijos pranašumus. 
Straipsnis buvo slapta išneštas iš kalėjimo ir taip dar labiau pa- 
kurstė jį palaikančius komunistus. Jis tiek pat noriai būtų rašęs ir 
kraštutinių dešiniųjų jėgų leidiniams, tačiau dešinieji buvo nebe- 
madingi ir nebūtų surengę dėl jo demonstracijų. 

Priešais Popilį gulėjo prokuroro memorandumas, kuriame tei- 
rautasi, kokius Hanibalui Lekteriui pareikštus kaltinimus būtų 
galima neabejotinai įrodyti. Po karo įsivyravus atpildo, /ėpura- 
ton sauvage** nuotaikoms, nuosprendis už fašistų ir karo nusi- 

* Reikalas ar įvykis, iššaukęs prieštaringų vertinimų ir karštų visuomenės dis- 


" kusijų (pranc.). 
** Negailestingas ap(sijvalymas (5ranc.). 

kaltėlių nužudymą turėtų būti be menkiausių priekaištų, o net ir 
įrodytas, būtų nepopuliarus politine prasme. 

Prokuroras pabrėžė, kad mėsininkas Polis Momunas buvo nu- 
žudytas prieš daugelį metų, o įrodymas tėra gvazdikėlių aliejaus 
kvapas. Ar to pakaktų sulaikyti ir Murasaki? „Ar ji galėtų būti 
prisidėjusi“, klausė prokuroras. 

Inspektorius Popilis patarė nesulaikyti Murasaki. 

Tikslių aplinkybių, susijusių su restorano savininko Kolno, 
arba s/aptojo fašistų restorano savininko ir juodosios rinkos prekei- 
vio Kolno, kaip pristatė laikraščiai, nepavyko nustatyti. Taip, jo 
kaukolės viršuje buvo nežinomos kilmės skylė, o liežuvis ir go- 
murys buvo perdurti nenustatytų asmenų. Tačiau jis iššovė re- 
volveriu — tai įrodyta parafino testu. 

Laive žuvę žmonės virto riebalais ir suodžiais. Nustatyta, kad 
jie buvo pagrobėjai ir baltųjų vergų pirkliai. Argi pagal registraci- 
jos numerį, kurį nurodė Murasaki, nerastas sunkvežimis su dviem 
pagrobtomis moterimis? 

Jaunuolis nebuvo turėjęs reikalų su teisėsauga. Jis tebebuvo 
geriausias kurso studentas medicinos fakultete. 

Inspektorius Popilis žvilgtelėjo į laikrodį ir koridoriumi pa- 
traukė į 3 apklausų kabinetą, patį geriausią, nes į jį patekdavo šiek 
tiek saulės šviesos, o užrašai ant sienų buvo užtepti storu baltų 
dažų sluoksniu. Už durų stovėjo sargybinis. Popilis linktelėjo sar- 
gybiniui. Šis atsklendęs duris ir įleido. Hanibalas sėdėjo prie ruš- 
čio stalo patalpos viduryje. Jo kulkšnis buvo prirakinta prie stalo 
kojos, o riešai — prie žiedo, įsukto į stalą. 

— Nuimkite geležis, — sargybiniui paliepė Popilis. 

— Labas rytas, inspektoriau, - pasakė Hanibalas. 

— Ji čia, — tarė Popilis. - Daktaras Diuma ir daktaras Riufenas 
grįš po pietų. 

Popilis paliko jį vieną. 

Dabar ledi Murasaki įėjus į patalpą Hanibalas galėjo atsistoti. 

Durys užsivėrė, moteris siektelėjo už nugaros ir įrėmė delną į 


duris. 

— Ar gerai miegi? — paklausė ji. 

— Taip. Miegu puikiai. 

— Čijo siunčia nuoširdžius linkėjimus. Ji sakosi esanti labai 
laiminga. | 

— Džiaugiuosi. 

— Jos jaunikaitis baigė universitetą, ir jiedu susižadėjo. 

— Esu be galo laimingas. 

Tyla. 

— Drauge su dviem broliais, jie gamina motorolerius, tokius 
mažus motociklus. Jau padarė šešis. Viliasi, kad tie daiktai taps 
madingi. 

— Žinoma, taps — aš ir pats tokį nusipirksiu. 

Moterys greičiau nei vyrai suvokia, kad jas stebi, — tai susiję su 
jų gebėjimu išlikti; jos išsyk pastebi ir geismą. Taip pat pastebi ir 
geismo stygių. Ji pajuto Hanibalo pasikeitimą. Kažko jame trūko. 

Mintyse iškilo jos pramotės Murasaki Šikibu* žodžiai, ir ji 
padeklamavo: 

Sudrumstus vandenis 

Netrukus padengia ledas. 

Po vaiskiu dangumi 

Menuo ir šešeliai, 

Atoslūgiai ir potvyniai. 

Hanibalas atsakė klasikiniais princo Gendžio žodžiais: 

Ilgai trukusios meilės prisiminimai 

Sulekia lyg pustomos snaigės. 

Graužia širdį tarsi gelsvos antys, 

Kur greta plūduriuoja per sapną. 

— Ne, — tarė ledi Murasaki. — Ne. Dabar beliko ledas. Tai 
išnyko? Ar neišnyko? 

— Tu — mano mylimiausias žmogus pasaulyje, — jis atsakė be- 
veik nemeluodamas. 

Ji linktelėjo galva ir išėjo pro duris. 

* Murasaki Šikibu — X-XI a. japonų poetė, romanistė, imperatoriaus dvaro 


patarnautoja. Ji parašė romaną „Gendžio istorija“, kuris gali būti laikomas 
pirmuoju romanu pasaulyje. 

Popilio kabinete ji užtiko artimai besišnekučiuojančius dak- 
tarą Riufeną ir daktarą Diuma. Riufenas suėmė ledi Murasaki 
rankas. 

— Sakėte, kad jis gali amžinai sustingti savyje, — tarė ji. 

— Ar jaučiate tai? — paklausė Riufenas. 

— Myliu jį ir negaliu jo pasiekti, — atsakė ledi Murasaki. — O 
jūs? 

— Aš niekada negalėjau, — tarė Riufenas. 


Ji išėjo nė nepasimačiusi su Popiliu. 


Hanibalas pats pasiprašė dirbti kalėjimo vaistinėje ir kreipėsi į 
teismą prašydamas leisti jam grįžti į medicinos fakultetą. Dakta- 
rei Klerai de Vri, jaunai Policijos teismo ekspertizės laboratorijos 
vedėjai, sumaniai ir patraukliai moteriai, Hanibalas pasirodė ypač 
naudingas, nes gebėjo atlikti glaustą kokybinę analizę ir nustatyti 
toksinus naudodamas mažiausiai reagentų bei įrangos. Ji paraše 
dėl jo laišką. 

Daktaras Diuma, kurio nenuslepiamas džiūgavimas nepapras- 
tai erzino Popilį, pranešė, kad dėl Hanibalo gavo patvirtinimą 
telefonu, nes, peržiūrėję jo naujojo anatomijos vadovėlio iliustra- 
cijas, Džono Hopkinso medicinos centras Baltimorėje, Ameri- 
koje, pasiūlė internatūrą. Etikos klausimo Diuma nemėgino vy- 


nioti Į vatą. 


Nepaisant inspektoriaus Popilio prieštaravimų, po trijų savai- 
čių Hanibalas paliko Teisingumo rūmus ir grįžo į savo kambarėlį 
virš medicinos fakulteto. Popilis su juo neatsisveikino, sargybinis 
tik atnešė jam drabužius. 

Savo kambaryje vaikinas puikiai miegojo. Rytą paskambino į 
de Vosž aikštę, tačiau ledi Murasaki telefonas buvo išjungtas. Jis 
ten nuėjo ir raktu atsirakinęs duris pateko į butą. Bute nebuvo 


nieko, tik telefono stalelis. Greta telefono — jam skirtas laiškas. 

Prie jo pridėta pajuodusi šakelė iš Hirošimos, kurią ledi Murasa- 
ki buvo atsiuntęs jos tėvas. 

Laiške parašyta: Li sveikas, Hanrbalai. Išvykau namo. 

Eidamas pietauti, švystelėjo apdegusią šakelę į Seną. Marso 
laukų restorane jis mėgavosi puikia troškinta kiškiena už pinigus, 
kuriuos paliko Luji, — užpirkti Mišias už jo sielą. Apšilęs nuo 
vyno, nusprendė, kad siekiant visiško sąžiningumo derėtų loty- 
niškai perskaityti kelias maldas už Luji, o gal net ir sugiedoti ko- 
kią vieną pasirinkus populiarią melodiją. Svarstė, kad jo maldos 
neturėtų būti nereikšmingesnės už tas, kurias nupirktų šventojo 
Sulpicijaus bažnyčioje. 

Jis pietavo vienas, tačiau nebuvo vienišas. 

Prasidėjo ilga Hanibalo širdies žiema. Jis kietai miegojo. Sap- 


nuose jo niekas nelankė kaip kitų žmonių. 


II 


Save pasiųsčiau po velnių, 
Jei pats nebūčiau Velnias!* 


J. V. Getė, Faustas 


* Vertė A. Churginas. 

Svenkai ėmė rodytis, kad Dortlicho tėvas niekada nebenumirs. 
Senis vis nesiliovė alsavęs. Alsavo dvejus metus. Brezentu užklo- 
tas karstas laukė pastatytas ant ožio malkoms pjauti ankštame 
Svenkos bute. Jis užgriozdė didžiąją svetainės dalį ir kėlė milži- 
nišką Svenkos sugyventinės susidomėjimą; ši pareiškė, kad užap- 
valintas karsto dangtis netinkąs net indaujai. Po kelių mėnesių 
ėmė karste laikyti kontrabandinius konservus, gaunamus iš kel- 
tais parplaukiančių iš Helsinkio žmonių. 

Per dvejus kraugeriškų Stalino valymų metus trys Svenkos ko- 
legos karininkai buvo sušaudyti, o ketvirtas pakartas Lubiankos 
kalėjime. 

Svenka suprato, kad jau laikas trauktis. Meno kūriniai pri- 
klausė jam ir neketino jų palikti. Svenka nepaveldėjo visų Dort- 
licho ryšių, tačiau išsirūpinti gerus dokumentus pavyktų. Netu- 
rėjo pažįstamų Švedijoje, tačiau kontroliavo daugybę laivelių, plau- 
kiojančių tarp Rygos ir Švedijos, kurie galėtų priimti krovinį. 

Pirmiausia tai, kas svarbiausia. 

Sekmadienio rytą, šeštą valandą keturiasdešimt penkios mi- 
nutės, tarnaitė Bergida išėjo iš daugiabučio Vilniuje, kur gyveno 
Dortlicho tėvas. Ėjo nepridengta galva, kad neatrodytų, jog trau- 
kia į bažnyčią, ir nešėsi didoką rankinę su skara ir Biblija. 

Buvo praėjusios beveik dešimt minučių po jos išėjimo, kai gu- 
lėdamas patale Dorrtlicho tėvas išgirdo laiptais artėjant sunkes- 
nius nei Bergidos žingsnius. Kai kažkas ėmė krapštyti spynos lie- 
žuvėlius, buto durys trakštelėjo ir sugergždė. 

Dortlicho tėvas sunkiai pasikėlė ant pagalvių. 

Atveriamos laukujės durys vilkosi per slenkstį. Apgraibomis 
pasirausęs stalčiuje greta lovos ištraukė Lzge7 pistoletą. Alpeda- 
mas abiem rankomis įsitvėrė ginklo ir pakišo po antklode. 

Gulėjo užsimerkęs, kol atsidarė kambario durys. 

— Miegate, Herr Dorilich? Tikiuosi, netrukdau jums, — tarė 
seržantas Svenka, pasipuošęs civiline apranga, glotniai sušukuo- 
tais plaukais. 

— O, tai tu. - Senis žvelgė nuožmiai, kaip visada, tačiau buvo 
malonu matyti tokį nusilpusį. 

— Mane atsiuntė Policijos ir muitinės profesinė sąjunga, — pa- 
sakė Svenka. — Tvarkydami stalčių, radome dar kelis jūsų sūnaus 
daiktus. 

— Man jų nereikia. Pasilikite sau, — tarė senis. — Sulaužėte spyną? 

— Niekas neatidarė durų, todėl įėjau pats. Jei nieko nebūčiau 
radęs namie, ketinau tiesiog palikti dėžę. Turiu jūsų sūnaus raktą. 

— Jis niekada neturėjo rakto. 

— Tai jo griaučių raktas. 

— Vadinasi, išeidamas galėsite užrakinti duris. 

— Leitenantas Dortlichas patikėjo man informaciją apie jū- 
sų... padėtį ir paskutinius norus. Ar surašėte juos? Turite doku- 
mentus? Profesinė sąjunga jaučiasi atsakinga už tai, kad paskutiniai 
jūsų norai būtų įvykdyti paraidžiui. 

— Taip, - atsake Dortlicho tėvas. — Viskas pasirašyta ir patvir- 
tinta. Dokumentų kopija jau išsiųsta į Klaipėdą. Jums nebereikia 
nieko daryti. 

— Reikia. Dar vieną dalyką. — Seržantas Svenka padėjo dėžę. 

Šypsodamasis priėjo prie lovos, paėmė nuo kėdės pagalvę ir 
prišokęs šonu it voras uždengė senio veidą, apžergė jį įrėmęs ke- 
lius į pečius ir suspaudęs alkūnes visu svoriu palinko ant pagal- 
vės. Kiek prireiks laiko? Senis nespurdėjo. 

Svenka pajuto kažką kietą įsiremiant jam į šakumą. Antklodė 
pakilo, ir Luger pistoletas iššovė. Svenka juto giliai degant odą ir 
krito atbulas. Senis pakėlęs ginklą šaudė pro antklodę kliudyda- 
mas krūtinę ir smakrą. Vamzdis sviro, ir paskutinis šūvis teko 
paties senio pėdoms. Senio širdis plakė vis greičiau ir greičiau — ir 
staiga sustojo. Laikrodis virš lovos mušė septintą valandą — jis 


teišgirdo pirmuosius keturis dūžius. 

Už penkiasdešimtosios lygiagretės sniegas nubėrė aukštą Že- 
mės rutulio kaktą: rytų Kanadą, Islandiją, Škotiją ir Skandinavi- 
ją. Kai įplaukė karstą gabenantis keltas, sniegas lėkė šuorais ir 
Grislehamne, Švedijoje krito į jūrą, 

Kelto darbininkas laidojimo namų darbuotojams atvarė ke- 
turratį vežimėlį ir padėjo užkelti karstą, tada pastūmėjo deniu, 
kad užšoktų ant prieplaukos rampos, kur jau laukė sunkvežimis. 

Dortlicho tėvas mirė be artimųjų, aiškiai išreiškęs savo norus. 
Klaipėdos jūreivių ir upeivių sąjunga pasirūpino, kad norai būtų 
išpildyti. 

Į kapines patraukė nedidelė procesija: katafalkas, laidojimo 
namų furgonas su šešiais vyrais ir automobilis, kuriame važiavo 
du pagyvenę giminaičiai. 

Tai nereiškia, kad Dortlicho tėvą visi užmiršo. Daugelis jo 
vaikystės draugų jau buvo mirę, o giminaičių belikę keli. Jis buvo 
kitamanis vidurinysis sūnus. Susižavėjęs Spalio revoliucija atito- 
lo nuo šeimos ir iškeliavo į Rusiją. Laivų statytojų sūnus nugyve- 
no paprasto jūreivio gyvenimą. Ironiška — sutiko du paskui kata- 
falką važiavę pagyvenę giminaičiai, vėlyvą popietę krintant snie- 


ul. 


Dortlichų šeimos mauzoliejus buvo iš pilko granito. Virš du- 
rų — įrėžtas kryželis, skoningai parinkti viršutinių langų vitražai — 
tik iš spalvoto stiklo, be jokių vaizdų. 

Kapinių prižiūrėtojas, doras žmogelis, nušlavė į mauzoliejų ve- 
dantį taką ir laiptus. Didžiulis geležinis raktas šaldė rankas net 
per kumštinės pirštines — jis abiem rankom gergždžiančioje spy- 


noje suko raktą. Laidojimo namų darbuotojai atidarė dideles dvi- 

vėres durs ir įnešė karstą. Giminaičiai paniurnėjo dėl to, kad ant 
dangčio išskaptuota komunistų profesinės sąjungos emblema bus 
demonstruojama mauzoliejuje. 

— Mąstykite apie ją kaip apie brolišką atsisveikinimą tų, kurie 
geriausiai pažino, — tarė laidotuvių ceremonijai vadovavęs tar- 
nautojas ir krenkštelėjo į pirštinę. 

Jis sumetė, kad karstas atrodo pernelyg prabangus kaip ko- 
munisto, ir įvertino antkainį. 

Prižiūrėtojas kišenėje turėjo balto ličio tepalo tūbelę. Kad karsto 
kojelės nekliūtų stumiant šonu į nišą, jis nubrėžė takelius ant 
akmens. Karsto nešikai tuo pasidžiaugė — teko įkišti karstą į nišą 
stumiant tik iš vienos pusės, jo nepakėlus. 

Žmonės susižvalgė. Nė vienas nepradėjo maldos. Statinys bu- 
vo užrakintas, ir siaučiant pūgai visi nuskubėjo į savo transporto 
priemones. 

Sustingęs ir menkutis Dortlicho tėvas širdžiai virstant ledu gu- 
lėjo virš meno patalo. 

Metų laikai ateina ir praeina. Nuo žvyruotų takelių lauke į 
vidų įsiveržia prislopę balsai, o retkarčiais įsliuogia ir vynuogės 
šakele. Kaupiantis dulkėms, vitražų spalvos švelnėja. Lekia lapai, 
juos užberia sniegas, ir vėl iš naujo. Paveikslai, veidai, taip gerai 
pažįstami Hanibalui Lekteriui, susukti tamsoje tarsi atminties spi- 


ralės. 

Didžiuliai minkšti sniego kąsniai krito ramiame ryto ore palei 
Livro upę Kvebeke ir lyg plunksnos leidosi ant Šiaurės elnių ap- 
tvaro ir iškamšų parduotuvės palangėje. 

Dideli dribsniai it plunksnelės tūpė į Hanibalo Lekterio plau- 
kus. Vaikinas žingsniavo miškingu keliuku rąstinio namo link. 
Parduotuvė atidaryta. Jis girdėjo: „O, Kanada!“, grojamą radijo 
namo gale prieš prasidedant mokyklų ledo ritulio varžyboms. Me- 
džioklės laimikių galvos dengė sienas. Viršuje - briedis, o žemiau 
Siksto koplyčios stiliumi prikaltos lentelės su poliarinės lapės, žvy- 
rės, romių akių elnio, paprastosios bei rausvosios lūšies galvomis. 

Ant prekystalio stovėjo dailus dėklas su iškamšų akimis. Ha- 
nibalas pasidėjo krepšį ir pirštu pažarstė akis. Aptiko porą mels- 
ganų akių, tinkamų elniui arba nugaišusiam eskimų veislės šu- 
niut. Hanibalas ištraukė jas iš dėklo ir padėjo greta ant prekys- 
talio. 

Pasirodė savininkas. Bronio Grenco barzda jau pražilusi, pa- 
pilkėję ir smilkiniai. 

— Na? Kuo galiu padėti? 

Pasirausęs dėkle Hanibalas ištraukė porą akių, panašių į švie- 
siai rudas Grenco akis. 

— Ką tai reiškia? — paklausė Grencas. 

— Atėjau pasiimti galvos, — atsakė Hanibalas. 

— Kurios? Ar turite kvitą? 

— Nematau čia ant sienos. 

— Tikriausiai ji namo gale. 


Hanibalas pasisiūlė: 

— Gal galiu užeiti? Parodysiu jums, kurios galvos man reikia. 
Hanibalas pasiėmė ir krepšį. Jame buvo keli drabužiai, mėsos 


kapoklė ir guminė prijuostė su ženklu Džono Hopkinso nuosavye. 


Įdomu palyginti Grenco korespondenciją ir adresų knygą su 
ieškomų Totenkopf narių sąrašu, po karo paskelbtu britų. Jis susi- 
rašinėjo su daugybe žmonų Kanadoje bei Paragvajuje ir keliais 
Amerikoje. Hanibalas neskubėdamas peržiūrėjo dokumentus trau- 
kinyje — Grenco kasa leido jam pasimėgauti atskira kupė. 

Grįždamas į Baltimorę, į internatūrą, jis dar stabtelėjo Mon- 
realyje ir išsiuntė Grenco galvą vienam iškamšininko susirašinėji- 
mo draugui. Grąžinimo adresą ir siuntėjas — visiškai kiti. 

Jo nedraskė pyktis dėl Grenco. Apskritai nebedraskė pyktis 1r 
nebekankino sapnai. Jis atostogavo ir užuot vykęs slidinėti nu- 
sprendė nužudyti Grencą. 

Į Ameriką dardantis traukinys buvo labai šiltas ir nekratė. Tai 
buvo taip nepanašu į tą ilgą berniūkščio kelionę į Lietuvą. 

Naktų jis praleis Niujorke, apsistos Carlyle kaip Grenco sve- 
čias ir pasižiūrės spektaklį. Turėjo bilietus į Įvykus žmogžudyste: 
skambinkite M 1 į Pikniką. Nusprendė pasižiūrėti Pikniką, nes 
suvaidintos mirtys jam atrodė neįtikinamos. 

Amerika jį sužavėjo. Tiek šilumos ir elektros. Tokie keisti di- 
džiuliai automobiliai. Amerikiečių veidai atviri, bet ne naivūs, 
perprantami. Vėliau, naudodamasis menų globėjo padėtimi, sto- 
vės užkulisiuose ir stebės žiūrovus, rampos šviesų užlietus pasigė- 
rėjimo kupinus veidus ir mėgins perprasti, perprasti, perprasti 


VISUS. 


Sutemo. Padavėjas vagone-restorane ant stalo padėjo žvakę. 
Traukiniui riedant kraujo raudonio vynas vos teliūskavo taurėje. 
Kartą jis atsibudo naktį stotyje ir išgirdo, kaip geležinkelio darbi- 
ninkai nuo važiuoklės valo ledą garo žarna, didžiuliai garų ka- 


muoliai lėkė pavėjui pro jo langą. Vos trūktelėjęs traukinys vel 

pajudėjo ir lengvai nuslydo tolyn nuo stoties šviesų į naktį raiky- 
damas į pietus, į Ameriką. Pro praskaidrėjusį langą Hanibalas 
regėjo žvaigždes. 


Padėka 


Dėkoju Paryžiaus kriminalinės policijos darbuotojams, kurie 
priėmė mane į Oua/ des Orfėvres pasaulį ir pasidalijo ne tik šiur- 
piomis žiniomis, bet ir puikiais pietumis. 

Ledi Murasaki yra Murasaki Šikibu, parašiusios pirmąjį pa- 
saulyje puikų romaną Gendžio istorija, bendravardė. Mūsiškė le- 
di Murasaki cituoja Ono no Komači ir mintyse išgirsta Josano 
Akiko eilėraštį. Ji atsisveikina su Hanibalu žodžiais iš Džendžio 
zstorijos. Noriko Mijamoto rimtai pagelbėjo dėl literatūros ir mu- 
zikos. 

Kaip pastebėjote, pasiskolinau S. T. Koulridžo šunį. 

Geriau suprasti okupacijos ir pokario laikotarpio Prancūzijos 
tikrovę padėjo Roberto Gildea knyga Surakinta Mariana, Ento- 
nio Bivoro ir Artemidės Kuper veikalas Paryžius po išlaisvinimo, 
1944—1949 bei Lino H. Nikolaso Europos pagrobimas. Padėjo ir 
nuostabūs Siuzanos Merės Alsop laiškai Marietai Tri, sudėti į 
rinkinį Marietai iš Paryžiaus, 1945—1960. 

O karščiausiai dėkoju Peisei Barns už neišsenkančią paramą, 


meilę ir kantrybę. 


Apie autorių 


Tomas Haris pradėjo rašytojo karjerą pasakodamas apie nusi- 
kaltimus Jungtinėse Valstijose ir Meksikoje. Jis buvo Assotiated 
Press korespondentas bei redaktorius Niujorke. Pirmasis jo ro- 
manas /wodasis sekmadienis išleistas 1975 metais, 1981 metais iš- 
leistas Raudonasis drakonas, 1988 metais - Avinėlių tylėjimas, o 

Hanibalas Lekteris - vienas įspūdingiausių 
neigiamų pasaulio literatūros personažų. 
Talentingas, elegantiškas, intelektualus, 
rafinuotas, tačiau turintis vieną ydą... 


Trys amerikiečių rašytojo Thomaso Harriso 
romanai, prikaustę viso pasaulio skaitytojų 
dėmesį, virto itin populiariais filmais, kurių 

sėkmingiausias - Avinėlių tylėjimas (1991), 
apdovanotas 6 Oskarais. Juose dr. Lekterį 

meistriškai įkūnijo aktorius 
Anthony Hopkinsas. 


Jūsų rankose - visiškai naujas detektyvų 
meistro kūrinys, kuriame T. Harrisas 

